
„ŽMOGAUS SPRINDIS, 
BARZDOS SIEKSNIS“ 


Turėjo tėvas tris sūnus. Vyresnieji du išaugo dideli ir stip- 
rūs, o jaunėlis užsigimė mažytis, su ilga ilga barzda. Užtat 
jį taip ir praminė: „Žmogaus sprindis, barzdos sieksnis.“ 

Vieną kartą tėvas ir sako sūnums: 

— Mieli mano sūneliai, piktoji dvasia — devas, kuris gy- 
vena ten už kalnų, skolingas man du skatikus, už juos būtų 
galima nusipirkti vinių asilui. pakaustyti. Katras iš jūsų iš- 
drįs nueiti pas devą ir pareikalauti skolos? 

— Aš eisiu, — atsakė vyriausiasis. 

Tėvas išleido jį. Sūnus atėjo pas devą ir tarė: 

— Ei garbingasis devai, kodėl neatiduodi mano tėvui dvie- 
jų skatikų? 

— Tegu tavo tėvas palaukia, — atsakė devas.— Aš tuos 
skatikus pasodinau darže, bet kol kas dar niekas iš jų neiš- 
augo. 

— Niekingas apgavike! — sušuko sūnus, — tuoj pat grą- 
žink du skatikus: tėvas nori nusipirkti vinių asilui kaustyti. 

Devas supyko už tokius žodžius, čiupo vyriausiąjį sūnų 
už barzdos, įmetė į šulinį, o ant viršaus užritino dideles ir 
sunkias girnas. 

Sužinojo, kas nutiko, vidurinysis brolis ir sako tėvui: 

— Leisk, tėve, mane pas devą. Aš išvaduosiu brolį ir at- 
imsiu iš devo tavo skatikus. 

Tėvas išleido antrąjį sūnų ir atsisveikindamas pasakė: 

— Tik ilgai neužgaišk, sūneli, reikia kaustyti asilą, 0 vi- 
nių nėra. 

Atėjo vidurinysis sūnus pas devą ir tarė: 

— Ei tu, prakeiktas devai, sakyk, kur mano brolis? Ir 
greičiau duok šen du skatikus, kuriuos iš tėvo pasiskolinai! 

— Tavo brolis šuliny sėdi,— attakė devas.— Jis ten du 
skatikus skaičiuoja ir niekaip suskaičiuoti negali. Padėk jam! 
Dviese bus greičiau. 

Tai pasakęs, devas čiupo antrąjį brolį už barzdos ir įme- 
tė į šulinį, kur jau sėdėjo vyresnysis brolis. 

Sužinojo, kas nutiko, jauniausias brolis. Atėjo pas tėvą ir 
sako: 

—; Tėve, leisk mane pas devą. Aš noriu išvaduoti bro- 
lius, atimti iš devo tavo skatikus ir dvasią jam per gerklę 
išvaryti. 

— Ką tu, sūneli,— išsigando tėvas.— Tavo du broliai stip- 
ruoliai nieko nepadarė, kaipgi tu — „Žmogaus sprindis, barz- 
dos sieksnis“ — jį įveiksi. 

Bet jaunėlis sūnus nepaklausė tėvo. Šūktelėjo savo šunį 
sulig nykščiu didumo ir leidosi pas devą. 

Kelyje pasitaikė šakalas. ,,Žmogaus sprindis, barzdos sieks- 
nis“ liepė šuneliui Nykščiui jį praryti. 

Šunelis prarijo šakalą, ir jie traukė toliau. 

Susitiko vilką. 

„Žmogaus sprindis, barzdos sieksnis“ šūktelėjo šuneliui: 

— Ei Nykšty, griebk vilką! 

Šunelis beregint prarijo ir vilką. 

Paskui jie priėjo sraunų upelį. Nei pereisi, nei perplauksi. 
„Žmogaus sprindis, barzdos sieksnis“ galvojo galvojo, bet 
nieko sugalvoti negalėjo. 

Tada liepė šuneliui: 

— Ei Nykšty, išgerk upelį! 

Šunelis ėmė lakti vandenį ir išlakė visą upelį. 

„Žmogaus sprindis, barzdos sieksnis“ perėjo sausu dugnu. 

Galiausiai jie pasiekė devo namus. „Žmogaus sprindis, 
barzdos sieksnis“ pabeldė į vartus ir sušuko: 

— Ei bjaurusis devai, atkelk vartus, kol aš jų nesudau- 
žiau! 

Devas pažiūrėjo pro plyšį ir pamatė mažytį žmogutį Ss 
sieksnine barzda. Supykęs plačiai atidarė vartus ir užriau- 
mojo: 

— Ak, štai kas atėjo manęs bauginti! O aš pagalvojau, 
kad čia žvirbliukas čeksi! Ko tau reikia? 

— Išleisk mano brolius, kol dar sveikas esi! — užriko 

„Žmogaus sprindis, barzdos sieksnis“.— Ir nešk šen du ska- 
tikus. Greičiau judinkis! 

— Tavo barzda kaip tik tam ir išaugusi, kad griebčiau už 
jos dviem pirštais, — atsakė devas.— O mano vištidėj yra gai- 
dys ir višta: jie seniai jau belesė žmogienos. 

Tai taręs, devas griebė dviem pirštais jaunėlį brolį už 
barzdos ir įmetė į vištidę. O šunelis Nykštys puolė iš paskos 
ir pro plyšį ten įlindo. 

Gaidys pamatė sprindinį žmogelį, plastelėjo sparnais ir šau- 
kia vištą prie gardaus kąsnelio. 

„Žmogaus sprindis, barzdos sieksnis“ šūktelėjo šuneliui: 

— Ei Nykšty, išleisk šakalą, kurį turi prarijęs! 

Šunelis išspjovė šakalą, šis sudorojo gaidį ir vištą, — tada 
vėl jį prarijo. 

Rytą devas užsuko į vištidę. Ogi žiūri — mažasis Žmo- 
gutis saldžiai miega sveikas ir gyvas. Devas šaukia gaidį su 
višta, bet šių kaip nebūta. 

— Ei barzdotasis drieže,— riktelėjo devas,— kur pasidėjo 
gaidys su višta?! 

„Žmogaus sprindis, barzdos sieksnis“ pakirdo, prasitrynė 
akis ir atsakė: 

— Iš kur galiu žinoti? Gal išsigando manęs ir pabėgo iš 
vištidės. 

— Ak šitaip! — įtūžo devas.— Na tai tavęs neišsigąs Ma- 
no avinas! Jis kaipmat tave suės su šiaudais! 

Devas čiupo narsuolį už sieksninės barzdos, įmetė į avidę 
ir užtrenkė duris. 

O šunelis Nykštys nusekė paskui savo šeimininką ir pra- 
lindo avidėn. 

„Žmogaus sprindis, barzdos sieksnis“ atsigodo ėdžiose; prie 
pat savęs pamatė avino ir avies snukius. Avinas jau ir nasrus 
pražiojo, bet mažasis narsuolis šūktelėjo šuneliui: 

— Ei Nykšty, greičiau išleisk vilką, kurį turi prarijęs! 

Šunelis išspjovė vilką. Vilkas suėdė ir aviną, ir avį. 

Paskui „Žmogaus sprindis, barzdos sieksnis“ liepė šuneliui 
vėl praryti vilką, ir Nykštys beregint jį prarijo. 

Rytą devas užsuko į avidę. Še tau kad nori! Mažasis nar- 
suolis kietai miega, įsikasęs į šiaudus. 

— Ei nenaudėli! — suriko devas.— Kur dingo mano avinas 
ir avelė? | 

— Iš kur galiu žinoti! — atsakė „Žmogaus sprindis, barz- 
dos sieksnis“.— Turbūt išsigando manęs ir pabėgo. 

— Ak šitaip! — dar labiau įtūžo devas.— Tai aš pats ta- 
ve suėsiu! —ir jau siekia letena griebti jį už barzdos. 

„Žmogaus sprindis, barzdos sieksnis“ tik strykt iš ėdžių ir 
pasislėpė šiaudų maiše. 

— Ei devai! — šūktelėjo iš ten.— Aš žinau, kur pasislė- 
pė avinas su avim! 

— Kur? Greičiau sakyk! 

— Jie įšoko į tą šulinį, kuriame tu gyveni,— atsakė ,,„Žmo- 
gaus sprindis, barzdos sieksnis“.— Nusileisk ir pats pažiūrėk. 

Devas įlindo į šulinį, o ,Žmogaus sprindis, barzdos sieks- 
nis“ pasišaukė šunelį, pribėgo prie šulinio ir sako: . 

— Ei Nykšty, išliek dabar tą upelį ir užtvindyk šulinį. 

Šunelis užliejo šulinį, ir devas prigėrė. Taip ir liko šulinio 
dugne. " 

Tada „Žmogaus sprindis, barzdos sieksnis“ nuėjo prie kito 
šulinio, kuriame kamavosi uždaryti broliai. Nurideno girna- 
pusę ir juos išleido. 

— Devu atsikratėm,— pasakė broliams „Žmogaus sprindis, 
barzdos sieksnis“.— Dabar reikia paieškoti tų dviejų iš tėvo 
skolintų skatikų. 

— Aš žinau,—tarė vyresnysis brolis.— Jis laiko juos už- 
kases savo darže. 

Broliai čiupo kastuvus ir ėmė varpyti daržą. Ir rado ten 
septynis didžiulius ąsočius aukso, o kitus septynis — sidabro. 

— Kaipgi mes parsinešim visus šituos ąsočius? — paklausė 
vidurinysis brolis.— Juk nepakelsim tokios sunkenybės! 

„Žmogaus sprindis, barzdos sieksnis“ ir sako savo šune- 
liui: 

— Ei Nykšty, praryk visus ąsočius su. auksu ir sidabru! 

Šunelis tik murkt, murkt — prarijo ir pasileido bėgti pir- 
ma brolių. 


Tėvas: labai apsidžiaugė, pamatęs sūnus. O „Žmogaus sprin- 
dis, barzdos sieksnis“ pasišaukė šunelį ir liepė išspjauti ąs0- 
čius. 

„Išvydęs auksą ir sidabrą, tėvas nustebo: 
+ — Iš kurgi šitas lobis? 
: Vyresnysis sūnus atsakė: 

— Šitas auksas ir sidabras išaugo iš Šije dviejų skatikų, 
kuriuos devas buvo pasodinęs savo daržė. 

"O: „Žmogaus /sprindis, barzdos sieksnis“ pridūrė: 

— Dabar, tėve, galėsi nusipirkti vinių mūsų asilui pakaus- 

SIMTAS AUKSINIS 


Seniai labai seniai viename mieste gyveno balnius, vardu 
Sarajas. Jis turėjo sūnų Mamedę | 
“| Vienąkart tėvas ir sako sūnui: 

— Sūneli, aš jau "pasenau ir nebegaliu dirbti kaip seniau. 
Per visą gyvenimą šiaip taip sutaupiau tris šimtus auksinių. 
Nedaug man beliko gyventi, reikia pasirūpinti. tavo likimu. 
Sakyk, kuo norėtum būti: pirkliu, muzikantų ar mula? 

Mamedas atsakė: , 

-— Nenoriu būti mula — sunku mokytis. Nenoriu būti mu- 
zikantu — tingiu braukyti stygas ir gerklę laidyti. Norėčiau 
būtį pirkliu: "pirkliai nieko nedirba, tik sėdi savo krautuvėse, 
ir tiek. 

— Gerai,— sutiko tėvas, — še šimtą auksinių ir keliauk į 
gretimą karalystę. Už šiuos pinigus nusipirksi juodųjų pipirų, 
parsigabensi ir galėsi juos čia pelningai pardavinėti. 

Mamedas susidėjo pinigus į maišelį, persimetė per petį ir 
leidosi į kelionę. 

Ėjo ėjo ir priėjo gretimos karalystės sostinę. Prekyvietėje 
pamatė krautuvę, kur pardavinėjami pipirai. Mamedas papra- 
šė atsverti už šimtą auksinių. Kol prekijas svėrė, jis besižval- 
gydamas pastebėjo, kad žmonės kažkur skuba, ir visi į tą 
pačią pusę. Mamedas pamiršo pipirus ir nusekė iš paskos. 
Galiausiai visi atsidūrė sode, ir Mamedas pamatė du puoš- 
niai apsirengusius vyriškius, grojančius dutara. Tai buvo gar- 
sūs muzikantai, ir žmonės jų klausėsi gėrėdamiesi. 

„Štai kuo norėčiau būti“,— pagalvojo Mamedas ir priėjęs 
sako muzikantams: 

— Linksmieji žmonės, už kiek mane per septynias dienas 
išmokytumėt groti dutara? 

— Jeigu per septynias dienas,— atsakė vienas, — tai ma- 
žiau kaip už šimtą auksinių nemokysim. 

Mamedas sutiko mokėti šimtą auksinių. Muzikantai parsi- 
vedė jį namo ir per septynias dienas išmokė groti dutara. 
Mamedas atidavė jiems šimtą auksinių ir išsiruošė atgalios. 

Ėjo ėjo ir priėjo gimtąjį miestą. 

Pamatęs sūnų, tėvas apsidžiaugė: 

— Na, sūneli, ar daug pipirų parsinešei? 

Mamedas neslėpdamas pasipasakojo tėvui, kad už tą šimtą 
auksinių jis tiktai groti dutara išmoko. 

Tada tėvas davė jam dar šimtą auksinių ir liepė būtinai 
nusipirkti juodųjų pipirų. 

Mamedas vėl nukeliavo į tą miestą, kur muzikantai jį mo- 
kė groti. Pamatė jį prekijas ir apmaudžiai šūktelėjo: 

— Ei pirkly, kur tu dingai, kai aš tau pipirus svėriau? 

— O kas tau darbo, — atrėžė Mamedas.— Šimtai vietų ma- 
nęs laukia, negaliu visur suspėti. Negaišk laiko tuščiom kal- 
bom, greičiau atsverk man pipirų už šimtą auksinių. 

Prekijas vikriai ėmė sverti pipirus, bet Mamedui jie visai 
nerūpėjo, jis vis spoksojo į šalis. Staiga pamatė, kad pro šalį 
bėga būrelis jaunimo su knygomis. Ir jis panoro sužinoti, kur 
jie taip skuba. Pamiršęs pipirus, leidosi iš paskos. 

Bernaičiai sustojo prie didelių vartų ir įėjo į kiemą. Čia 
jų laukė žilabarzdis mula. Visi greitai susėdo rateliu aplink 
mulą, ir šis pradėjo kažką aiškinti. 

Mamedas priėjo prie mulos ir pasiteiravo, ką jis čia veikia. 

— Mokau jaunikaičius rašto, kad ateity galėtų valstybės 
reikalus tvarkyti. | 

— O už kiek viso to išmokytum ir mane per septynias 
dienas? E 

— Jeigu per septynias dienas,— atsakė mula,— tai mažiau 
kaip už šimtą auksinių nesiimsiu mokyti. 

— Gerai,— sutiko Mamedas,— imk šimtą auksinių! 

Per septynias dienas Mamedas išmoko rašto ir patraukė 
namo. 

Ėjo ėjo, kol priėjo gimtąjį miestą. Pasisakė tėvui, kam 
išleido pinigus. 

Tėvas nesibarė, atidavė Mamedui paskutinį šimtą auksi- 
nių ir trečią kartą pasiuntė juodųjų pipirų. 

Mamedas atkeliavo į tą patį miestą, kuriame buvo išlei- 
dęs. du šimtus auksinių ir pasuko prie žinomos krautuvėlės, 
bet ji. buvo uždaryta. Mamedas žvalgėsi aplinkui ir staiga 
išgirdo kažką šūkčiojant gretimoje krautuvėlėje: „Kirsk žir- 
gą. Eik rikiu! Pėstininku! Mušk karalių!“ 

Dirstelėjo vidun ir pamatė žmones, lošiančius šachmatais. 
Ypač vienas sumaniai lošė. 

Mamedas žiūrėjo žiūrėjo į jį ir paklausė: 

— Kiek imsi, kad ir mane per septynias dienas išmokytum 
šitaip lošti? 

— Jeigu per septynias dienas,— atsakė lošėjas,— tai ma-' 
žiau kaip už šimtą auksinių nesutiksiu. 

— Imk pinigus ir nešnekėk daug! — tarė Mamedas. 

Po septynių dienų, išmokęs lošti šachmatais, Mamedas pa- 
rašė tėvui, kam išleido paskutinius pinigus, ir kvietė atva- 
žiuoti, kad neitų elgetauti senatvėje ir neužsitrauktų gėdos, 
nes daug kas jį mieste gerai pažinojo. 

Kai tėvas atvažiavo, Mamedas tarė: 

— Išvesk mane į turgų ir parduok pirkliams, ieškantiems 
karavano varovų. Turėsi iš ko gyventi, kol aš praturtėsiu. 

Tėvas pravirko, jam buvo gaila parduoti sūnų vergijon. 
Bet Mamedas labai prašė, ir tėvas galiausiai sutiko: paėmė 
sūnų už rankos ir nusivedė turgun. 

Kaip tik tuo metu pirkliai rengė didžiulį kupranugarių 
karavaną ir jiems reikėjo varovų. Vienas pirklys, vardu Jo- 
mudas, nupirko Mamedą už auksinį, ir jaunikaitis leidosi su 
karavanu į tolimą kelią. 

Keliavo jie keliavo, kol prikeliavo gilų, beveik visai iš- 
džiūvusį šulinį. 

Jomudas liepė varovams pririšti Mamedą virve ir nuleisti 
į šulinį, kad šis nors vieną ąsotį vandens prisemtų. 

Atsidūręs šulinio dugne, Mamedas pamatė krūvas aukso, 
sidabro ir brangakmenių. Jis šūktelėjo pirkliams, ką rado, ir 
pirkliai įmetė jam keletą tuščių maišų. 

Kai visas lobis buvo iškeltas į viršų, karavanas leidosi 
toliau, o Mamedas liko šuliny: Jomudas bijojo, kad Mame- 
das pareikalaus savo dalies, todėl klastingai sugalvojo juo 
atsikratyti. 

Likęs šulinyje Mamedas ėmė dairytis ir pamatė žemas du- 
reles. Atidarė jas ir įėjo į kambarį. Ten miegojo devas, o 
viršum jo ant sienos kabojo dutara. Mamedas nusikabino du- 
tarą ir pradėjo groti, kaip jį buvo išmokę už šimtą auksinių 
garsūs muzikantai. 

Devas atsibudo ir, pamatęs žmogų, užriko: 

— Ei vyruti, kaip čia patekai? 

Mamedas papasakojo devui, kaip su juo pasielgė pirkliai, 

— Suėsčiau tave,— pasakė devas,— jeigu tu nebūtum taip 
gražiai grojęs. Ir dar pagrojai mano sūnaus mėgstamiausią 
dainą. 

Tai pasakęs, devas pravirko. 

— Ko verki? — paklausė Mamedas. 

— Sūnų prisiminiau. Jis irgi buvo jaunas kaip tu,— atsa- 
kė devas.— Kartą, žaisdamas su juo, netyčiomis sudaužiau 
stiklinį indelį, kuriame buvo laikoma jo dvasia, ir sūnus mirė. 
Jis labai mėgo groti šita dutara. Ir kuo aš tau atsilyginsiu už 
grojimą? Nori — sugrąžinsiu čia karavaną ir atsiskaitysiu su 
pirkliais? 

Mamedas atsakė: 

— Ne, garbingasis devai, karavano negrąžink, geriau ma- 
ne ten nunešk. | 

Devas išpildė Mamedo prašymą: nė gurkšnio vandens ne- 
būtum spėjęs nuryti, taip greit jie atsidūrė prie karavano. 

— Ramybė jums,—tarė nustebusiems pirkliams Mame- 
das.— Dovanokit, užsnūdau šulinyje ir atsilikau nuo kara- 
vano. 

— Ką su jais daryti? — paklausė devas.— Jeigu nori, aš 
juos į gabalėlius sudraskysiu. 

— Ne, garbingasis devai, — atsakė Mamedas,— draskyti ne- 
reikia. Aš gausiu iš jų savąją lobio dalį, išsipirksiu iš vergijos 
ir grįšiu pas tėvą su pinigais. O tau dėkoju ir leidžiu grįžti 
atgal. 

Devas beregint išnyko, o išsigandę pirkliai ėmė tyliai 
šnibždėtis, tartis, kaip jiems atsikratyti vergu, kuriam net 
devas pavaldus. Jomudas sugalvojo parašyti sūnums laišką 
ir pasiųsti per Mamedą, kad šie jį užmuštų. 

Parašęs Jomudas įsakė Mamedui: 

— Še tau arklį, nujok į mano namus ir apsakyk, kad ka- 
Iravaną varomės sėkmingai. O laišką atiduok vyriausiajam 
sūnui. 

Mamedas paėmė laišką ir: nušuoliavo. 

Jojo jojo, kol prijojo upelį. Čia sumanė šiek tiek atsi- 
pūsti. Susikūrė laužą ir užkaitė vandens arbatai. Belaukda- 
mas, kol užvirs vanduo, Mamedas žiūrinėjo laišką, ir jam pa- 
rūpo perskaityti. 

„Nagi pažiūrėsiu, — pagalvojo jis — ar neužmiršau rašto, 
kurio už šimtą auksinių išmokė mula.“ 

Mamedas atplėšė laišką ir perskaitė. Laiškas prasidėjo to- 
kiais žodžiais: ,Sūnums savo, kiekvienam atskirai, linkiu svei- 
katos“, — ir baigėsi: „Šio laiško įteikėjas — mano vergas. Jis 
yra pikta sumanęs prieš jus, užmuškite jį nieko nelaukdami." 

Mamedas suplėšė laišką ir parašė kitą: „Laiško įteikėjas 
viename šulinyje rado daug aukso ir brangakmenių. Pusę 10- 
bio jis man padovanojo. Taigi svečią deramai priimkite ir jo 
garbei suruoškite didelę puotą.“ 

Per tą laiką ir vanduo užvirė. Mamedas atsigėrė arbatos, 
paplotėliais užsikąsdamas, ir vėl leidosi į kelionę. 

Atjojęs į miestą, Mamedas pasiklausė žmonių, kur gyve- 

na ponas Jomudas, susirado pirklio namus ir įteikė vyriau- 
siajam sūnui laišką. 

Sūnūs labai apsidžiaugė, - sužinoję, kad taip netikėtai pra- 
lobo, ir Mamedą priėmė kuo pagarbiausiai. Tą patį vakarą 
iškėlė puotą, prikvietė svečių. Puotavo visą naktį, Oo rytą 
Mamedas paklausė vyriausiąjį Jomudo sūnų: 

— Kas įdomaus jūsų mieste? 

— Ničnieko,— atsakė šis. 

— O kas valdo jūsų šalį? 

— Padišachė. Ji neseniai paskelbė žmonėms, kad tekė- 
sianti už to, kuris aploš ją šachmatais. 

— O kaip patekti į jos rūmus? — paklausė Mamedas. 

„— Neik ten, mano mielas, — tarė vyresnysis pirklio sū- 
nus.— Daugelis jau mėgino ją aplošti ir galvą palydėjo: kas 
pralošia, tą nugaluoja. 

Mamedas nepaklausė. Pagėrė arbatos ir negaišuodamas iš- 
ėjo ieškoti rūmų. Prie vartų jį sustabdė esaūlas. 

— Ko tau čia reikia? — paklausė jis. 

— Atėjau prašyti jūsų padišachės rankos,— atsakė Ma- 
medas. 

Esaūlas nuėjo pranešti valdovei. Grįžęs tarė: 

— Padišachė klausia, ar gerai moki lošti šachmatais? 

— Pasakyk, kad gerai. 

— Kas tave mokė? 

— Vienas meistras, kuriam užmokėjau už tai šimtą auksi- 
nių. į 

— Turėsi keturis kartus sulošti su mūsų padišache. Ir tik 
vienąkart leidžiama tau pralošti. 

— Sutinku,— pasakė Mamedas. 

— O ar žinai, kas tavęs laukia, jeigu daugiau kartų pra- 
loši? 

— Žinau, — atsakė Mamedas. 

— Ir negaila tau savo galvos? 

— Gaila, nes aš tikrai vesiu jūsų padišachę, o tada man 
nesinorės mirti, — pasakė Mamedas. 

Ir esaūlas nuvedė Mamedą į padišachės mene. 

Pamačiusi jį, padišachė sušuko: 

-— Jaunikaiti, man bus gaila, jei budelis turės nukirsti tau 
galvą! Geriau atsisakyk savo sumanymo. 

— Ne tam čia atėjau, kad tuščiai derėčiausi,— atsakė Ma- 
medas. 

Padišachė liepė atnešti šachmatus, ir jie pradėjo lošti. Iš 
visų pusių juos apstoję viziriai ir dvariškiai sekė kiekvieną 
ėjimą. 

Pirmą kartą pralošė Mamedas. 

Padišachė tarė: 

— Jaunikaiti, geriau atsisakyk varžybų, nes tu nė karto 
neišloši! | 

— Neplepėk tuščiai, — atsakė Mamedas.— Aš pralošiau iš 
pagarbos tau. Mano krašte toks paprotys: svečias, lošdamas 
su šeimininku šachmatais, pirmą kartą turi jam pralošti. 

Jie lošė toliau, ir visus tris kartus išlošė Mamedas. 

Sužinoję žmonės labai apsidžiaugė, nes ne viena motina 
jau buvo apverkusi savo sūnų. 

Padišachė tarė Mamedui: 

— Tu dar ne visiškai mane įveikei. Suloškim dar kartą. 
Jei praloši, aš negaluosiu tavęs, paleisiu namo. O jeigų iš- 
loši, kelsiu vestuvių puotą. 

Mamedas išlošė ir šį kartą. Ką darys padišachė, turi ruoš- 
ti vestuvių puotą ir visą miestą pavaišinti plovu. 

Kitą rytą juodu susituokė, ir padišachė pasodino Mamedą 
į aukso sostą. Taip Mamedas tapo padišachu. 

Pradėjęs valdyti, pirmiausia pasiuntė raitelius pasitikti klas- 
tingų pirklių ir atgabenti juos tiesiai į rūmus. 

Kai Jomudas ir kiti pirkliai buvo atvaryti į rūmus, Ma- 
medas įsakė atimti iš jų brangenybes, kurias buvo radęs šu- 
linio dugne, ir išdalinti visiems beturčiams. O Jomudui pada- 
vė vieną auksinį ir tarė: 

— Štai tau pinigai, kuriuos užmokėjai mano tėvui. Nuo 
šiol būsiu išsipirkęs laisvę. Dabar žinok, kad aš tavo padi- 
šachas, ir jei dar su kuo nors taip klastingai pasielgsi — 
skaudžiai užmokėsi. 

Tai pasakęs, paleido visus pirklius namo. 

Paskui Mamedas parašė savo tėvui laišką ir įsakė pasiun- 
tiniams atvežti senuką pas jį į rūmus. 

Senasis balnius atvažiavo pas sūnų, ir jie laimingai gy- 
veno. Sako, po šiai dienai dar gyvena ir džiaugiasi. 


GIULNARA 


Kitą kartą gyveno pats su pačia. Abu“ gražiai sutarė, tik 
labai sielvartavo, kad neturi vaikų. 

Vieną. karštą dieną žmogus liūdnas sėdėjo prie savo ki- 
bitkos. Pro šalį ėjo dervišas — elgetaujantis vienuolis. Susto- 
jo truputėlį pailsėti kibitkos pavėsyje ir paklausė: 

— Ko toks nusiminęs, gerasis žmogau? 

— Didis sielvartas mane slegia,— atsakė šis ir sunkiai 'at- 
siduso.— Nesiunčia dievulis vaikų. 

— Tokioje bėdoje nesunku padėti, — tarė dervišas ir atki- 
šo obuolį — Imk šitą obuolį, perpjauk pusiau, vieną pusę 
atiduok pačiai, o kitą pats suvalgyk. Kai jūms gims duktė, 
pavadinkit ją Giulnara. 

Tai. pasakęs, dervišas nuėjo. 

Žmogus perpjovė obuolį, vieną pusę suvalgė, o kitą ati- 
davė pačiai. 

Po metų gimė duktė, ir jie pavadino ją Giulnara, 

Mergaitė augo ir kasdien gražėjo. Kai ji įeidavo į tam: 
sią kibitką, viduje viskas nušvisdavo lyg mėnesėtą. naktį. 

Tėvai negalėjo atsigėrėti dukrele. 

Bet štai nutiko nelaimė: pasimirė motina. 

Tėvas gedėjo keletą metų ir vedė kitą labai gražią mo- 
terį. Giulnara tuo metu jau buvo visai suąugusi. 

Pamotė nekentė podukros, nes Giulnara buvo už ją gražes- 
nė. 

Pavydėdama podukrai, vienąkart paklausė mėnulį: 

— Sakyk, katra esam gražesnė: aš ar Giulnara? 

Mėnulis atsakė: 

— Nei aš, nei tu negalim jai prilygti. Kai Giulnara išeina 
naktį iš kibitkos, spindėdama visu grožiu, norom nenorom 
turiu dingt iš padangės. 

Pamotė labai supyko už tokius žodžius ir klausia saulę: 

— Sakyk, katra gražesnė: aš ar mano podukra? 

Saulė atsakė: 

— Gražuole, mes negalim lygintis su Giulnara. Kai saulė- 
lydy ji melžia ožkas, aš blėstu ir raustu iš gėdos, nes žinau — 
ne man, o jai derėtų šviesti danguje. 

Tuomet pamotė dar labiau įširdo ir atėjo pas vyrą: 

— Nenoriu ilgiau gyventi vienoje kibitkoje su Giulnara! 
Prikepsim paplotėlių ir išvesim ją į tokią vietą, iš kur nebe- 
galės grįžti namo. 

Giulnaros tėvas iš pradžių priešinosi, bet pati nė vienos 
dienos nedavė jam ramybės, ir galiausiai turėjo sutikti. 

Anksti rytą pamotė prikepė paplotėlių. Tėvas, pabalnojęs 
kupranugarius, užsodino ant jų dukrą, pamotę, paskui pats 
atsisėdo, ir nulingavo visi į dykumą. Keliavo jie iki saulės 
laidos, kol atsidūrė tokioje vietoje, kur akys nieko nemato 
ir ausys nieko negirdi. 

Čia jie apsistojo nakvynei. 

Giulnara, nujausdama kažką negera, ilgai nšsalėja užmig- 
ti. Tiktai vidurnaktį, padėjusi galvą ant tėvo chalato, mergaitė 
kietai užmigo. Pamotė pažadino vyrą ir, kad nepabudintų 
Giulnaros, atrėžė čhalato skverną, ant kurio podukra buvo 
"pasidėjusi galvą. Paskui abu suskato ruoštis kelionėn. Jie pa- 
siėmė visus kupranugarius ir skubiai patraukė atgal, o Giul- 
nara liko vienui viena. | 

Rytą Giulnara atsibudo, žiūri — nėra nei tėvo, nei pa- 
motės, nei kupranugarių. Gailiai apsiverkė mergaitė, atsikėlė 
ir nuėjo kur akys veda. 

Ėjo ėjo, galiausiai priėjo tris kibitkas. Tose kibitkose gy- 
veno devai. 

Prisiartinusi prie pirmos kibitkos, Giulnara pamatė prie- 
angyje devo pačią ir ją pasveikino. 

Devo pati tarė: 

— Gražioji mergaite, jeigu čia paukštė užskris, sparnų ne- 
teks, jei džeiranas užbėgs — kanopas nusilauš. Keliauk iš čia, 
kol sveika! 

Giulnara priėjo prie kitos kibitkos ir išvydo antrojo devo 
pačią. Ji taip pat pasisveikino, bet ir antrojo devo pati tarė: 

— Gražioji mergaite, jeigu paukštė čionai užskris, sparnų 
neteks, jei džeiranas užbėgs — kanopas nusilauš. Keliauk iš 
čia, kol sveika! 

Tada Giulnara priėjo prie trečios kibitkos ir pasveikino 
trečiojo devo pačią. 

— Užeik į kibitką, brangioji! — maloniai pakvietė trečiojo 
devo pati. | 

Giulnara įėjo vidun, ir devo pati pagirdė ją arbata, pri- 
valgydino paplotėliais, o paskui tarė: 

-— Gražioji mergaite, mūsų Vyrai — pikti devai. Dabar 
jie medžioja, bet greit grįš. Jeigu maniškis ras tave čia, bus 
blogai. Reikia tau greičiau slėptis. 

Devo pati iškasė kibitkoje duobę, paslėpė ten Giulnarą, 
o iš viršaus uždengė veltiniu. 

Netrukus grįžo iš medžioklės devas. Žengdamas į kibitką, 
jis patraukė nosimi ir suriko: 

— Žmogum kvepia! Sakyk, kur slepiasi žmogus? 

Pati atsakė: 

— Dievaži čia. joks žmogus nebuvo įkėlęs kojos! Tikriau- 
siai lakstei tarp žmonių, tai ir liko jų kvapas. 

Devas nusiramino ir sėdo valgyti. Jis sušveitė visą džei- 
raną, paskui vėl ištraukė medžioklėn. 

Jam išėjus, devo pati iškėlė iš duobės Giulnarą ir ėmė su 
ja žaisti, linksmintis. 

Šitaip prabėgo keletas dienų. Kai jau turėdavo grįžti de- 
vas, jo pati vis paslėpdavo .Giulnarą. 

Kartą ėjo pro šalį senė ir pamatė mergaitę, žaidžiančią su 
devo pačia. Pagailo senei mergaitės, ir ji nusprendė žūt būt 
ją išgelbėti. 

Pasišaukusi Giulnarą, senė paprašė: 

— Sušukuok, gražuolėle, man plaukus! 

Giulnara pritūpė ant žemės, atsargiai pasiguldė.senės gal- 
vą ant kelių ir šukuoja. Tuokart senė tik cakt ir EE 
adatą mergaitei į kelį. 

Giulnara nė nesurikusi apalpo. Senė pasakė devo načiai, 
kad mergaitė užmigo ir kad reikia ją paguldyti. 

Paskui senė išėjo. 

Devo pati įnešė Giulnarą į kibitką ir paguldė į minkštus 
patalus. Prieš sugrįžtant devui, suskato ją žadinti, bet pa- 
matė, kad mergaitė mirusi. Devo pati išsigando ir ėmė verkti. 

Grįžes iš medžioklės, devas dar nuo slenksčio užriaumo- 
jo: 

— Žmogum kvepia! Sakyk, kur pasislėpė Žmogus? 

— Mūsų kibitkoje guli mirusi mergaitė, — atsakė devo pa- 
ti, žinodama, kad devas nelies numirėlės.— Mudvi štai jau 
keletą dienų kartu žaisdavom, ir būdavo smagu. O šiandien 
atėjo kažkokia senė ir paprašė mergaitę sušukuoti jai plau- 
kus. Mergaitė pradėjo šukuoti plaukus, bet iškart užmigo, o 
kai norėjau ją pažadinti, žiūriu — mirusi. 

— Ar verta čia dabar krimstis dėl jos? — pasakė devas. 

Paskui liepė pačiai: | 

— Užkelk mergaitės kūną ant. kupranugario, ir tegu jis 
eina kur nori. Žmonės pamatys kupranugarį be šeimininko, 
ir kas Nors priglobs. 

Devo pati paleido kupranugarį į stepę, bet išpuošė jį taip, 
lyg jis gabentų nuotaką. i 

Kupranugaris ir žingsniavo sau, kol jį pamatė du valstie- 
čiai, rinkę kurą. 

Pirmasis valstietis džiaugsmingai sušuko: 

— Šitas kupranugaris be šeimininko bus man! 

Antrasis skubiai pridūrė: 

— O tai, ką jis neša, — Man! 

Jie priėjo prie kupranugario ir pamatė negyvą mergaitę. 
Valstiečiai parsivedė kupranugarį namo. Tasai, kuris taikėsi 
į kupranugario nešulį, pasiėmė mirusią mergaitę ir neša į 
kapus. 

Beeidamas sutiko senę. Senė klausia: 

— Kam tu neši į kapus gyvą mergaitę? Gabenkis ją na- 
mo ir kviesk svečius į vestuves. 

Valstietis paklausė senės ir paršinešė Giulnarą į savo ki- 
bitką. Iš paskos atsekė ir senė. Kai jie įžengė į kibitką, senė 
ištraukė mergaitei iš kelio adatą, ir mergaitė atgijo. 

Valstietis negaišuodamas prikvietė svečių ir iškėlė vestų- 
ves su Giulnara. 


DEVAS IR TRYS MERGAITĖS 


Vienas pirklys turėjo tris dukteris. 

Kartą, ruošdamasis turgun, jis tarė: 

— Na, dukrelės, važiuoju turgun. Jeigu pavyks apgauti 
pirkėjus ir gerai uždirbsiu, tai parvešiu jums dovanų. Saky- 
kit, ko norėtumėt? 

Vyresnioji duktė atsakė: 

— Parvežk man veršio odos batelius. 

Vidurinioji tarė: 

— Man parvežk. kupranugario vilnos suknelę. 

-O jauniausioji paprašė: 

— Parvežk žemčiūgų siuvinėjimui. 

Pirklys nuvažiavo į miestą, sumaniai apsuko pirkėjus, la- 
bai pelningai viską pardavė ir jau grįš namo, bet prisiminė 
dovanas. Vyriausiajai dukrai nupirko veršio odos batelius, 
antrajai -- kupranugario vilnos suknelę, o jauniausiajai nie- 
co nenupirko, nes niekur negalėjo rasti Žemčiūgų. 

Kur buvęs, kur nebuvęs. prieina kažkoks žmogelis. 

— Ko ieškai, pirkly? — klausia. 

— Žemčiūgų,— atsako pirklys. 

— Tai važiuok namo,— paslaugiai pataria nepažįstama- 
is.— Pakeliui pamatysi „Velnių kalną“. Už to kalno stovi 
lidelis namas, jo visos sienos nusagstytos žemčiūgais. Jau 

daugel metų niekas ten negyvena. Užeik ir prisirinksi to ge- 
ro, kiek norėsi. 

Pirklys padėkojo nepažįstamajam ir išvažiavo namo. 

Privažiavęs „Velnių kalną“, išsuko iš kelio ir pamatė di- 
džiulį namą. Durys buvo atlapos. Pirklys įėjo vidun, žiūri — 
tikrai visos sienos nusagstytos žemčiūgais. 

Staiga kažkas suriaumojo. 

— Čia žmogum kvepia! 

Ir pamatė baisų devą. 

Pirklys neišsigando ir tarė: 

— Būk sveikas, garbusis devai! 

— Kaip tu čia užklydai? — paklausė devas.— Ko tau iš 
manęs reikia? 

Pirklys atsakė: 

— Aš savo dukterims pažadėjau parvežti dovanų. Dviem 
nupirkau turguje, ko prašė, o trečiajai niekur negalėjau rasti 
žemčiūgų. Kažkoks žmogelis patarė man užeiti į šitą namą, 
sako, čia jų labai daug esą. 

— Gerai tau patarė, — pasakė devas.— Laikyk. sterblę. 

Ir devas įpylė pirkliui į sterblę smilkstančių pelenų, o 
ant viršaus — smulkių žemčiūgų. 

Gavęs pilną sterblę žemčiūgų, pirklys dar ėmė peikti juos, 
kad mažiau reikėtų mokėti, bet devas tarė: 

— Nieko man nereikia. Tik vieno reikalauju: važiuok na- 
mo ir važiuodamas nesidairyk atgalios. 

Pirklys apsidžiaugęs leidosi į kelionę. 

Smilkstantys pelenai bemat pradėgino sterblę, ir žemčiūgai 
po grūdelį byrėjo ant kelio, bet pirklys neatsisuko ir nematė. 

Taip jis parvažiavo namo, birendamas paskui save žem- 
čiūgų grūdelius, bet ir sterblėje jų dar daug liko. 

Kitą dieną, kai pirklys sėdėjo su savo dukromis ir pasa- 
kojo, kaip jam pasisekė gauti žemčiūgų, pasigirdo arklio ka- 
nopų bildesys. 

— Tai tikriausiai piršliai, — tarė pirklys.— Pas tave, mano 
vyriausioji dukrele. 

Vyriausioji duktė pravirko, o kitos dvi — apsidžiaugė. 

Pirklys išbėgo pasitikti piršlių, ogi žiūri — devas ant mil- 
žiniško žirgo suka pro vartus. 

Nenulipdamas žemėn, devas užriko: 

— Vesk čionai vyriausiąją dukterį, kol dar sveikas esi! 
Aš ją imsiu sau už pačią! 

Turėjo pirklys atiduoti devui vyriausiąją dukterį. 

Devas parsigabeno, mergaitę namo ir sako: 

— Aš einu į medžioklę ir grįšiu tik vakare. Kai išalksi, še 
suvalgyk.— Ir pakišo dubenį su atpjauta Žmogaus nosim.— 
Jei suvalgysi, būsi šių namų šeimininkė, o jeigu nesuvalgysi, 
aš tave pakarsiu už kasų. 

Tai pasakęs, devas išvyko medžioti. 

Vyriausioji pirklio duktė visą dieną nieko nevalgė, tik 
graudžiai verkė. Ašaros jai ritosi per skruostus, krito žemėn 
ir čia pat virto įvairiaspalviais žemčiūgų karolėliais. Pavaka- 
riop, baimindamasi devo grasinimų, mergaitė pašišaukė iš 
kiemo katę ir numetė jai nosį iš dubens. 

Katė bematant ją suėdė. 

Grįžo iš medžioklės devas ir "klausia mergaitę: 

— Žmon, ar suvalgei nosį? ' 

— Suvalgiau,— atsakė šioji. 

Tada devas grėsmingai šūktelėjo: 

— Ei nosie! Kur tu? Atsiliepk! 

Ir nosis atsiliepė: 

— Aš katės pilve! 

— Ak, tai tu nesuvalgei nosies! — užriaumojo devas ir 
nutempė mergaitę į slaptą kambarį. 

Ten jis surišo ją ir pakorė už kasų ant kablio. 

Kitą dieną devas vėl nubildėjo pas pirklį. 

— Ei pirkly! — užrėkė jis.— Išvesk antrąją dukterį! Aš 
ją sau už pačią imsiu! 

Ką darys pirklys — turėjo atiduoti dukterį. 

Parsigabenęs mergaitę, devas atnešė dubenį su atpjauta 
žmogaus nosim ir tarė: | 

— Aš einu medžioti ir grįšiu tik vakare. Kai išalksi, su- 
valgyk šitą nosį. Jei nesuvalgysi, tai pakarsiu už kasų, kaip 
tavo seserį pakoriau. 

Devui išsidanginus į medžioklę, vidurinioji pirklio duktė 
ėmė verkti, o jos ašaros virto įvairiaspalviais žemčiūgais. 

Pavakare, prieš grįžtant devui, mergaitė, visa virpėdama 
iš baimės, numetė nosį katei. į 

Katė kaipmat ją suėdė. 

Grįžęs iš medžioklės, devas paklausė: 

— Žmon, ar suvalgei nosį? 

Ji atsakė: 

—- Suvalgiau. 

Devas nepatikėjo ir rūsčiai šūktelėjo: 

— Ei nosie! Kur tu? Atsiliepk! 

Ir nosis bematant atsiliepė: 

— Aš katės pilvė! 

— Tai tu šitaip manęs klausai! — sugriaudėjo devas ir 
nutempė vargšę mergaitę į slaptą kambarį, pakorė už kasų 
ant kablio šalia vyresniosios sesers. 

Rytą devas trečią kartą pasirodė pirklio kieme ir, nenuli- 
pęs nuo žirgo, suriko: 

— Ei pirkly, išvesk jauniausiąją dukterį! 

Pirklys išbėgo į kiemą ir sako: 

— Maloningasis devai! Aš jau tau dvi dukteris veltui ati- 
davįau,— man didelis nuostolis. Noriu, kad jauniausiąją išsi- 
pirktum. 

— O argi nepripyliau tau veltui pilnos sterblės žemčiū- 
gų? —suriaumojo devas.— Tai mano ankstesnių žmonų aša- 
ros.. Dabar tegu ir tavo jaunėlė paverkia, kad atlygintų man 
nuostolius! 

Ką darys vargšas pirklys — turėjo atiduoti devui ir jau- 
niausiąją dukterį. 

Devas parsigabeno mergaitę namo, atnešė dubenį su no- 
sim ir liepė ją suvalgyti, kol grįš iš medžioklės. 

— O jeigu nepaklausysi,— prigrasino jis, — tai ir tau taip 
bus, kaip tavo seserims. 

Jauniausioji pirklio duktė atsakė: 

— Aš tavo žmona ir viską padarysiu, ką įsakysi. Bet tu 
esi mano vyras, tai irgi neturi nieko slėpti nuo manęs. 

— Protingai šneki, — tarė devas.— Klausk, ko nori. 


25 


Mergaitė ir sako: 

— Man brangi tavo gyvybė, ir aš turiu žinoti, kur tavo 
dvasia, kad galėčiau ją saugoti. 

— Gerai sakai, — sutiko devas.— Taip turi elgtis kiekvie- 
na ištikima žmona. Bet visų pirma tau reikia susirasti, kur 
tavoji dvasia. 

— Mano dvasia manajam kūne,— atsakė mergaitė. 

— O mano,— prisipažino devas,— stikliniame indelyje. 

Jis padavė mergaitei jį ir paprašė: 

— Paslėpk saugioje vietoje. 

— Būk ramus, — nuramino mergaitė, — ir gerą laimikį par- 
nešk iš medžioklės, nes vienos nosies neprisisotinsiu. 

Devas išėjo medžioti, o jauniausioji duktė visą dieną links- 
mai sau dainavo. | 

Vakare atbėgo iš kiemo katė ir miauksi, kad atiduotų jai 
nosį. Mergaitė nuvijo katę šalin. Tada nosis dubenyje kilste- 
lėjo ir uosto orą. 

— Jaučiu, kad nebetoli devas,— perspėjo ji mergaitę.— 
Jeigu manęs nesuvalgysi, devas pakars tave už kasų slapta- 
me kambaryje, kur jau kybo tavo seserys. 

Bet mergaitė neėmė galvon šių nosies žodžių. 

Kai sutemo, iš medžioklės grįžo devas ir šaukia: 

— Ei nosie! Kur tu? Atsiliepk! 

— Aš čia, aš čia! — atsiliepė nosis. 

— Kur? — rūsčiai paklausė devas.— Katės pilve? 

— Ne, ne, aš sveika guliu dubenyje! 

Įsiutęs devas prišoko prie mergaitės: 

— Kaip tu drįsai manęs neklausyti?! 

Jau norėjo griebti mergaitę už kasų, bet šioji išsitraukė 
stiklinį indelį, kuriame buvo laikoma devo dvasia, ir trenkė 
žemėn. Indelis sudužo, ir devo dvasia beregint nugarmėjo i 
pragarą. 

Devas parkrito, nespėjęs nė aiktelėti, o nosis iš dubenio 
akimirksniu dingo. 

Mergaitė susirado slaptą kambarį, išvadavo savo seseris 

ir. išlaisvino dar daugelį kitų mergaičių, po „kurių kojemis 
gulėjo kalnai žemčiūgų — jų pralietos ašąros. 

Pasiėmusios devo brangenybes, seserys laimingos parėjo 
namo. 


VIENAKIS VARNAS 


Gal buvo taip, o -gal ir ne. Sako, gyvenęs kadaise čaba- 
nas. Jis turėjęs pačią. Ir visas jų turtas buvęs — kibitką su 
apšiųzusių veltiniu ir karvė. 

Pati melžė karvę, o čabanas ganė svetimą bandą ir darė 
sūrius žiemai. 

Vienąkart žvilgt piemuo ant stogo, kur buvo padėtas sū- 
ris, ogi kažkas geroką pusę sūrio nugvelbęs. 

„Reikia patykoti vagį“,— pagalvojo čabanas. 

Visą naktį jis nemiegojo.- Auštant žiūri — atskrido vien- 
akis varnas ir dziupsi..sūrį. Piemūuo prisėlino ir nučiupo vagį. 
Norėjo: tuoj pat. jį nugalabyti, bet varnas prašneko žmogaus 
balsu! 

— Paleisk mane, gerasis čabane, o rytoj ateik į svečius, 
aš tau atsilyginsiu. 

Paklausė čabanas ir paleido varną. Šis nuskrisdamas tarė: 

— Eik šituo keliu ir klausk, kur vienakio varno kibitka. 
Kiekvienas parodys. 

Rytą išsiruošė čabanas pas varną. 

Eina jis ir sutinka didelę avių bandą. 

— Kieno šitos avys? — klausia čabanas. 

— Vienakio varno,— atsako jam. 

— O kur jo kibitka? 

— Eisi šituo keliu, pamatysi arklių kaimenę. Pasiklausi 
arkliaganį,— jis tau parodys. 

Eina čabanas toliau, žiūri — arklių kaimenė. Prieina prie 
arkliaganio ir klausia: 

— Kieno šitie arkliai? 

— Vienakio varno,— atsako šis. 

— O kur jo kibitkat 

— Jeigu eisi šituo keliu, prieisi kupranugarių kaimenę. 
Pasiklausk piemenį,— jis tau parodys, kur jo kibitka. 

Žingsniuoja čabanas toliau, mato — didžiulė kaimenė kup- 
ranugarių. 

— Kieno šitie kupranugariai? — klausia jis piemenį. 

— Vienakio varno. 

— O kur jo kibitka? 

Piemuo parodė juodą kibitką, stūksančią pačioje kalno vir- 
šūnėje. 

Užsiropštė čabanas ant kalno, o čia ir vienakis varnas be- 
sutinkąs. 

— Užeik, užeik sveteli — pakvietė šeimininkas. 

Varnas pasodino čabaną garbingoje vietoje, pavaišino aI- 
bata su paplotėliais, o kai šis jau ruošėsi namo, padovanojo 
jam staltiesėlę, sakydamas: 

— Čia ne paprasta staltiesėlė. Jei ištarsi: „Staltiesėle, pra- 
platėk ir skaniausiai papenėk!“ — ji iškart išsivynios ir ant 
jos atsiras visokiausių valgymų, kokių tik panorėsi! Kai pasi- 
sotinsi, sakyk: „Staltiesėle, susivyniok!" 

CČabanas paėmė staltiesėlę ir patraukė namo, kur jo ne- 
kantriai laukė pati. 

-—— Ei pačiute,— tarė čabanas,— nešk vandens, nusiplausim 
rankas ir sėsim vakarieniauti. 

— Kad mes nieko daugiau neturim, tik pieno, — atsakė jam 
pati. 

Čabanas išsitraukė iš užančio staltiesėlę ir tarė: 

— Staltiesėle, praplatėk ir skaniausiai papenėk! 

Ir s* tiesėlė beregint išsivyniojo, o ant jos atsirado viso- 
kiausių gymų. 

Čabauas su pačia sočiai prisivalgė. 

— Staltiesėle, susivyniok! — pasakė piemuo. Viskas din- 
go, o staltiesėlė vėl susivyniojo, 

— Pasikviesk padišachą ir pavaišink,— pasiūlė pati.— Gal 
jis priims tave tarnauti. 

Čabanas paklausė pačios ir pakvietė pietų padišachą, jo 
vizirius ir vekilius. 

Kai jie atėjo ir vargais negalais susėdo ankštoje kibitkoje, 
čabanas priešais juos padėjo staltiesėlę. Visus nustebino toks 
vaišinimas, o padišachas net supyko. 

Tuomet čabanas tarė: 

— Staltiesėle, praplatėk ir skaniausiai papenėk! 

Staltiesėlė plačiai išsivyniojo, ir ant jos atsirado tokių val- 
gymų, kokių nei padišachas, nei jo dvariškiai nebuvo ragavę 
niekuomet. 

Svečiai papietavo ir grįžo į rūmus. 

— Eik pas čabaną ir atimk iš jo tą staltiesėlę! — liepė pa- 
dišachas viziriui. 

Viziris tuojau sugrįžo pas čabaną, atėmė staltiesėlę ir nu- 
gabeno į rūmus. 

Čabanas nuėjo pas vienakį varną ir pasiskundė, ką pa- 
darė padišachas. 

„— Nenusimink,— tarė šis.— Aš padovanosiu tau asilą. Tas 
asilas ne paprastas. Tik pasakyk „chych“, ir vietoj mėšlo iš 
jo ims byrėti auksiniai pinigai. 


Čabanas padėkojo varnui, sėdo ant asilo ir nujojo. 

Jodamas pro padišacho rūmus, čabanas išsigando sargybi- 
nių ir, kad greičiau prajotų, ėmė niukinti asilą: 

— Chych, chych! 

Ir iš asilo tuojau pasipylė auksiniai pinigai. 

Pamatė pro langą padišachas ir liepė sargybiniams atimti 
iš čabano asilą. 

Čabanas vėl nuėjo pas varną. 

— Padišachas atėmė iš manęs asilą, — pasiskundė jis. 

— Nesikrimsk,— pasakė varnas.— Aš tau padovanosiu 
skrynią. Toje skrynioje sėdi žmogelis tvoklelis. Kai tik pra- 
darai viršų, tuoj iššoka laukan ir talžo su tvokle, kas po 
ranka pakliūva. O jeigu nori žmogelį tvoklolį vėl uždaryti į 
skrynią, bereikia pasakyti: 

— Nuvargai jau, pailsėk, 
Grįžk į skrynią ir sėdėk! 


Čabanas padėkojo varnui, užsivertė ant pečių dovaną ir iš- 
ėjo. 

Skrynia buvo lengva. Tačiau, eidamas pro rūmus, čabanas 
tyčia susikūprino, tarytum skrynia jį būtų slėgusi. 

Pamatė padišachas ir pagalvojo, kad skrynia. tikriausiai 
brangenybių pilna, nes čabano visi daiktai nepaprasti. Ir lie- 
pė sargybiniams atimti tą skrynią. 

Čabanas atidavė sargybiniams skrynią, o pats parskubėjo 
namo. 

Sargybiniai atnešė ją padišachui. Subėgo visi dvariškiai, 
tikėdamiesi, kad ir jiems klius šis tas iš atimtų čabano bran- 
genybių. į 

Padišachas liepė viziriui atidaryti. 

Kai tik šis pravėrė skrynią, iš ten iššoko žmogelis tvok- 
lelis, ir kad ims tvoti padišachą, vizirius, visus dvariškius. 

Išgirdę riksmą, atbėgo sargybiniai, bet niekas nežino, kaip 
žmogelį tvoklelį atgal į skrynią įvaryti. 

Žmogelis tvoklelis mirtinai pritvatijo padišachą, vizirius, 
dvariškius ir ėmė trankyti rūmų sienas. Ateina čabanas rytą, 
žiūri — iš rūmų vieni griuvėsiai belikę. O žmogelis tvoklelis 
vis dar juos daužo trupina. 

Tuomet čabanas tarė: 


— Nuvargai jau, pailsėk, 
Grįžk į skrynią ir sėdėk! 


Žmogelis tvoklelis beregint įlindo į skrynią, ir jos viršus 
užsidarė. 

Čabanas pasiėmė staltiesėlę ir asilą ir parkeliavo namo. 
Nuo“ šiol jis laimingai gyvena su pačia, o žmonės dėkingi 
jam už tai, kad išgelbėjo vargšus nuo žiauraus padišacho ir 
gobšių jo dvariškių. 


> 

JAUNIKAITTIS IR FLESIKAI 


Kitąsyk gyveno tėvas su sūnum. Per savo ilgą amžių tė- 
vas buvo susitaupęs keturiasdešimt auksinių ir vienąkart, kai 
ruošėsi kelionėn pirklių karavanas, pasišaukė sūnų, užsiuvo į 
jo chalato apykaklę monetas ir tarė: 

— Sūneli, atiduodu tau visą mūsų turtą. Keliauk, būk do- 
ras, sąžiningas ir teisingas. 

Keliaujant karavaną staiga užpuolė plėšikai. Pirkliai išsi- 
gando ir viską atidavė nesipriešindami. Net savo kišenes iš- 
vertė. 

Kol plėšikai dalijosi grobį, jaunikaitis stovėjo nuošaly ir 
žiūrėjo akis išpūtęs, kas čia dedasi. 

— Duokim ką nors tam vargšeliui— pasiūlė vienas plėši- 
kas. 

— Ei tu, nuskarėli! — šūktelėjo kitas.— Eikš čia. 

Jaunikaitis priėjo. | 

— Na,— pašaipiai mirktelėjo plėšikas,— ką mes iš tavęs 
galime paimti? 

— Keturiasdešimt auksinių monetų,— atsakė jaunikaitis. 

— Keturiasdešimt?! 

— Cha cha cha! — susiėmę už pilvų, raitėsi iš juoko plė- 
šikai ir šaipėsi toliau: 

— O ar tu kada nors bent matei jas? 

— Parodykit jam, kaip jos atrodo! 

Jaunikaitis nusivilko chalatą, atardė apykaklę, ir iš ten pa- 
sipylė pinigai. Juokas kaipmat nuščiuvo. 

— Kam tu juos parodei?.. 

— Mes norėjom tau duoti ką nors iš savojo grobio! 

— O dabar paimsim ir tavo pinigus,— juokėsi ir klegėjo 
plėšikai. 

— Išleisdamas į kelią, — tarė jaunikaitis,— tėvas liepė būti 
sąžiningam ir teisingam, o aš visur ir visada jo klausau. 

Plėšikai susižvalgė. Vienas jų atvedė savo arklį. Kitas pa- 


32 


dėjo jaunikaičiui užsėsti ant balno. Trečias padavė jam savo 
krepšį su maistu ir pinigais. Jaunikaitis padėkojo už dovanas 
ir patraukė namo. 


PADIŠACHO SŪNUS IR KUMELIUKAS 


Vyresnioji padišacho pati pagimdė sūnų, o jaunesnioji vai- 
kų neturėjo. Kai berniukui suėjo devyneri metai, mirė moti- 
na. Pamotė nemylėjo posūnio ir vienąkart sako vyrui: 

— Koks gi iš tavo šūnaus išaugs padišachas, jeigu jis jo- 
kio darbo nemoka. Pasiųsk nors arklių ganyti — O pati sau 
galvoja: „Tegu jį arkliai sutryps.“ 

Paklausė padišachas pačios ir tarė sūnui: 

— Nuvaryk arklius prie upės, tik žiūrėk, kad neišbėgiotų. 

Gano berniukas arklius ir staiga mato: išniro iš vandens 
marių žirgas, prisimeilino prie vienos kumelaitės. 

Praėjo kiek laiko, ir kumelaitė' atsivedė kumeliuką. Ber- 
niukas labai prisirišo prie jo — šėrė ir lepino. 

— Pasamdyk čabaną,— kartą pasakė pati padišachui,— o 
vaikas tegu mokosi. į 

— Na, sūneli,— tarė padišachas,— metas jau tau protinges- 
niam darytis. Nuo rytdienos eisi pas mulą mokytis. O už tai, 
kad gerai ganei arklius, išsirink kokį nori kumeliuką. 

Berniukas padėkojo tėvui ir pasiėmė to marių žirgo ku- 
meliuką. 

— Kam išsirinkai tokį dvėseną,— pasakė tėvas,— imk ge- 
resnį, sūneli. 

— Ne, man šitas labiausiai patinka, — atsakė vaikas. 

— Na, kaip sau nori,— tarė tėvas. 

Parsivedė berniukas kumeliuką namo, pašėrė, pagirdė, o 
pats išsiruošė pas mulą. Tuo metu pamotė pagimdė sūnų. Iš 

džiaugsmo padišachas suruošė didelę puotą: Žmonės septynias 
dienas ir septynias naktis linksminosi. 

Grįžo kartą berniukas iš mulos ir tuoj nubėgo pas savo 
kumeliuką. Žiūri — kumeliuko akys ašarotos. 

— Ko tu verki, brangusis? — klausia jis susijaudinęs. 

— Kaipgi aš neverksiu,— atsako kumeliukas, — pamotė pri- 
kepė paplotėlių su nuodais — nori tave nunuodyti. Kai tu nu- 
mirsi, kas mane prižiūrės? 

— Nesirūpink,— nuramino berniukas,— aš nevalgysiu tų 
jos paplotėlių. 

Parėjęs namo, tarė pamotei: 

— Noriu valgyti. 

— Aš prikepiau šiandien tokių skanių paplotėlių: imk, val- 
gyk. 

Tačiau berniukas paplotėlių nelietė. Ir įniko šveisti čureką. 

Kitą rytą, kai posūnis išėjo pas mulą, pamotė iškasė duobę 
prie podėlio, kur buvo laikomas čurekas, įbedė tris smailius 
iešmus, o iš viršaus duobę pridengė veltiniu. 

Grįžo berniukas iš mulos ir — pas kumeliuką. Žiūri -- 
kumeliuko akys vėl ašarotos. 

— Ko tu verki, gražuolėli mano? — susirūpinęs klausia jis. 

— Kaipgi aš neverksiu,— atsako kumeliukas, — pamotė iš- 
kasė duobę, o duobės dugne įbedė tris aštrius iešmus. Tu eisi 
čureko, įkrisi ir žūsi. 

— Nebijok,— pasakė berniukas, — aš -pats neisiu čureko. 

Parėjęs namo, tarė pamotei: 

— Noriu valgyti. 

— Pasiimk čureko. Šiandien iškepiau. Šviežias. 

Pamotė išėjo, o berniukas pasiuntė čureko jos sūnų. Tas 
ėjo, įkrito į duobę ir žuvo. 

Baisiai supyko pamotė, kai pamatė, kad jos gudrybės blo- 
guoju baigėsi. 

„Kaip man atsikratyti berniūkščiu“,— suko galvą jinai, kai 
tas rytą išėjo pas mulą, bet nieko nesugalvojo. Tada nuėjo 
pas burtininkę. 

— Čia viskuo kaltas kumeliukas, — pasakė senė.— Pirmiau- 
sia reikia juo atsikratyti. — Ir ji patarė: — Kai taisysi patalą, 

apačion padėk meldą, o iš viršaus užklok veltiniu. Paskui vėl 
patiesk meldą, vėl pridenk jį veltiniu ir gulkis miegot. Kai 
versies ant kito šono, meldas sutraškės. Tada tu imk ir sušuk: 
„Oi mano kauleliai!“ Padišachas išsigąs, pradės klausinėti: 
„Kas tau?“ Prašyk, kad pakviestų mane. 

Pamotė padėjo meldą, užklojo jį veltiniu, paskui dar kitą, 
vėl užklojo veltiniu, atsigulė ir sušuko: „(Oi mano kauleliai!“ 

— Kas tau? — išsigando padišachas. 

— Oi, nežinau, — dejavo pati.— Pakviesk senę, tegu išgydo. 

Padišachas pakvietė senę. Toji ir sako: 

— O didysis padišache, jūsų pati labai sunkiai susirgo, ir 
ją išgydyti galima tik juodaliežuvio kumeliuko širdimi. 

— O kur mes rasim tokį kumeliuką? — paklausė padiša- 
chas. 

— Oi, nežinau,— apsimetinėjo pamotė.— Pažiūrėk, gal ta- 


vo sūnaus kumeliuko liežuvis juodas, o jei ne — gal kaime- 
nėj atsiras. 

Pražiodė padišachas kumeliuką ir — tikrai: liežuvis juo- 
das. 


— Tegu ateina pas mane sūnus,— pasakė padišachas esau- 
lui. | ų 

Grįžęs iš mulos, berniukas nubėgo pas kumeliuką ir vėl 
pamatė ašaras jo akyse. 

— Ko tu verki, brangusis? — paklausė jis susirūpinęs. 

— Mano širdyje — tavo gyvybė,— pasakė kumeliukas. — 
Pamotė sužinojo, kad visos jos klastos per mane sužlugo, tad 
sumanė dabar nudaigoti mane, o paskui ir tave. 

Ir kumeliukas viską viską papasakojo: kaip pamotė tarėsi 
su sene, kaip ji apgavo tėvą ir kad tėvas ieško jo — nori pra- 
šyti, kad leistų papjauti kumeliuką. 

— Tu nesipriešink tėvui, — tarė kumeliukas.— Bet atsimink: 
kai paims mane vestis už pavadžio — aš sužvengsiu pirmą 
kartą, kai pradės rišti — sužvengsiu antrą kartą, o kai pridės 
prie gerklės peilį — sužvengsiu trečią kartą. Jeigu tuo metu 
nepasirodysi šalia manęs — sudie amžinai. O dabar eik. 

— Aš noriu su tavim pasitarti, sūneli, — pasakė padišachas, 

kai berniukas įėjo vidun. Ir viską papasakojo; ką jam šnekė- 
jusios pati ir senė. 

— Jeigu dėl motinos — man nieko negaila, — tarė berniu- 
kas. 

Rytą jis išėjo pas mulą. Staiga girdi — sužvingo kumeliu- 
kas. 

— Garbusis mula,— ėmė prašyti, — išleisk mane namo. 

— Negaliu, mano šache! — atsakė mula.— Ką apie mane 
pagalvotų tavo tėvas? | 

Kumeliukas sužvengė antrą kartą. 

Berniukas išpuolė iš mulos kibitkos ir pasileido namo kiek 
kojos neša. Mato — prie kumeliuko gerklės jau pridėtas pei- 
lis. 

— O tėve! — sušuko berniukas.— Aš dar nė karto nebuvau 
užsėdęs ant savo kumeliuko. Leisk man nors kartą pajodi- 
nėti. | | 

— Na ką. gi,— tarė padišachas,— pajodinėk. 

Pasibalnojo padišacho sūnus kumeliuką, prisirišo odinį mai- 
šą su maistu ir sėdo į balną. 

— Kaip aš atrodau ant savo žirgo? — paklausė jis tėvą. 

— Puikiai! — pasigrožėjo padišachas.— Na, o dabar jau 
lipk. | 

— Gerai,— pasakė berniukas ir mostelėjo rimbu. 

Kumeliukas lyg paukštis nėrė į padangę, ir raitelis beregint 
dingo iš akių. Prijoję vieną miestą, jie ten apsistojo ir gražiai 
gyveno. 

O pamotė iš sielvarto, kad ir šį kartą jos gudrybė nepasi- 
sekė, atgulė ir numirė. 


ACHMEDAS 


Viename mieste gyveno neturtingas žmogus, vardu Achme- 
das. Visi jį laikė kvailiu, nes jis nuolat kartodavo: „Jeigu tu- 
rėčiau pinigų, tai žinočiau, ką su jais daryti.“ 

Išgirdo tokią šneką vienas pirklys ir pasiūlė Achmedui: 

— Aš tau duosiu pinigų, keliauk prekiauti. | 

Pirklys davė Achmedui šiek tiek pinigų ir nuvedė jį į už- 
važiuojamąjį kiemą, kur buvo susirinkę pirkliai, susiruošę 
traukti į kitą miestą. 

Už visus pinigus Achmedas prisipirko senų skudurų, susi- 
rišo į ryšulius ir sukrovė ant kupranugarių. 

Kai karavanas pajudėjo ir pirkliai sužinojo, kokias prekes 
gabenasi Achmedas, pradėjo juoktis: | 

— Oho, Achmedai, daug proto tavo galvoj! 

— Juoksimės paskui, kai skaičiuosim, kiek uždirbom ir 
kiek pradirbom,— atsakė jiems Achmedas. 

Po keleto dienų pirklių karavanas atkeliavo į didelį miestą 
prie didelės upės. 

Pirkliai apsistojo užvažiuojamajame kieme, o Achmedas 
pasiliko ant tuščio upės kranto. | 

Jis nukilnojo nuo kupranugarių ryšulius su skudurais, su- 
krovė juos ir padegė, o kai skudurai sudegė, 'jų pelenus iš- 
barstė palei krantą. 

Naktį prie kranto priplaukė būrys žuvų. Jos čia atplauk- 
davo pažaisti. Ant kranto pasidėdavo žiomenyse atsigabentus 
iš upės dugno stambius perlus ir imdavo jais džiaugtis. Auš- 
tant tuos perlus vėl susirinkdavo ir nuplaukdavo. 

Šį kartą žuvys negalėjo susirinkti perlų, nes pelenuose jų 
nebuvo matyti. | 

„Rytą Achmedas sušlavė pelenus į vieną krūvą, išvėtė kaip 
grūdus ant grendymo ir prisėmė keletą maišų perlų. 

Paskui nuėjo prie karavanų kelio, prisirinko kupranugarių 
mėšlo, sumaišė jį su vandeniu ir padarė kiziako luitus, į kiek- 

vieną paslėpdamas po keletą saujų perlų. Kai jis tą kiziaką 
išdžiovino, išėjo keletas nešulių džiovinto mėšlo. 

Kitą dieną, pardavę turguje savo prekes, atėjo pirkliai prie 
upės Achmedo ieškoti. O Achmedas sėdi ant nešulių ir keliau- 
ninkų laukia. 

Pamatę Achmedo nešulius, pirkliai ėmė juoktis: 


— Tai protuolis Achmedas! — sakė vienas pirklys. 

— Pelningai iškeitei senus skudurus į mėšlą! — šaipėsi 
kitas. 

— O dabar nori šią mantą gabenti į gimtąjį miestą, ligi 
kurio septynias dienas reikės keliauti! — juokėsi trečias. 

— Kas kaip išmano, tas taip daro! — ramiai atsakė jiems 
Achmedas. 


— Na ir šaunus tu, proto tau užtenka! — sakė pirkliai ir 
pajuokavę leidosi į kelionę. 

Septintąją dieną karavanas artėjo prie gimtojo miesto, ir 
pirkliai pasiuntė žinianešį, kad šis praneštų artimiesiems, jog 
jie sėkmingai prekiavę ir laimingai grįžta. 

Raitelis atšuoliavo į miestą, perdavė džiaugsmingą žinią, 
o paskui papasakojo, kad Achmedas savo senus skudurus iš- 
keitęs į mėšlą, kurį gabenąs namo ir ketinąs parduoti turguje. 
Tai pralinksmino visus miesto pirklius, tik ne tą, žinoma, 
kuris buvo davęs Achmedui pinigų. 

„Dabar visi iš manęs juoksis“,— apmaudžiai priekaištavo 
jis sau ir nėjo pasitikti Achmedo. 

Kai karavanas įlingavo į miestą, pirkliai pasitiko "savo 
draugus, sveikino juos laimingai sugrįžus, tiktai Achmedo nie- 
kas nepasveikino. Visi iš jo juokėsi. O vakare pirkliai iškėlė 
puotą. Achmedas atėjo į šią puotą ir pradėjo kraustyti nuo 
kupranugarių nešulius. Patikėjęs jam pinigus pirklys sėdėjo 
rūškanas, iš gėdos akis nudelbęs. Kiti pirkliai, susėdę ant ki- 
limų, šnekučiavosi apie sėkmingą prekybą ir apie tai, kas 
apsukriau apgaudinėjęs pirkėjus. Visi gyrėsi nebūtais daly- 
kais, stengėsi pralenkti vienas kitą. 

Kai atėjo Achmedo eilė, pirkliai juokdamiesi paklausė: 

— O ką tu gudraus padarei? Kuo tau padėjo didelis tavo 
protas? 

Achmedas atsakė: 

— Kas buvo, tas buvo, o daugiau man ir nereikia. 

Tai sakydamas, jis pradėjo kratyti iš nešulių kiziaką. 

Visi dar labiau ėmė juoktis, o pirklys, kuris. buvo davęs 
Achmedui pinigų, suriko visa gerkle: 

— Lauk iš čia, dykūne! 

Tuomet Achmedas čiupo daužyti kiziako luitus; ir iš jų 
pasipylė žėrintys perlai. Visi net išsižioję žiūrėjo į lobius, o 
pirklys, kuris buvo davęs Achmedui pinigų, kaip driežas puo- 
lė šliaužioti po kilimus, graibstyti perlus. 

Kai ant kilimo jau pūpsojo visa krūva perlų, Achmedas 
tarė be žado sėdintiems pirkliams: 

— Aš neprekiausiu. Ir jums nepavydžiu. 

Paskui kreipėsi į pirklį, kuris jam buvo patikėjęs pinigus: 

— Pasiimk šituos perlus! Aš neapgaudinėju žmonių, kaip 
jūs apgaudinėjate, o tu dar gėdijaisi mane pasitikti. 

Tai pasakęs, Achmedas paliko puotaujančius ir išėjo. 


LAIMĖ IR MARČIOS 


Vienoje šeimoje buvo trys marčios. Visos jos sutarė ir 
gyveno pasiturimai. Bet štai vieną kartą jų laimė priėjo prie 
vyriausios marčios ir tarė: 

— Brangioji, prašyk ko tik nori, nes aš jau išeinu iš čia. | 

— Gerai,— sutiko -marti,— duok man daugiau turtų ir eik 
kur nori. 

Laimė išpildė jos prašymą ir nuėjo pas antrąją marčią. 

— Mieloji mano,— tarė ji, — aš turiu kraustytis į kitą vie- 
tą, todėl atsisveikindama prašyk mane ko tik nori. 

— Gerai, — sutiko šioji, — prieš išeidama padovanok man 
daugiau pinigų. 

— Padovanosiu,— pasakė laimė ir, išpildžiusi antrosios mar- 
čios norą, nuėjo pas jauniausiąją marčią. 

— Geroji mano, aš turiu palikti jūsų šalį, — prašneko ji.— 
Išeidama tau visko duosiu, ko tik panorėsi: nors. aukso, nors 
sidabro. | 

— Gaila, kad tu mus palieki,— nuoširdžiai apgailestavo 
jauniausioji marti.— Bet nei aukso; nei sidabro, nei kitokių 
turtų man nereikia. Jei gali, duok mums sveikatos ir sugyve- 
nimą, o visa kita šiaip rasim. 

— Jei tu tik šito teprašai— tarė laimė, —tai kurgi dar 
kitur man beeiti? Aš turbūt visiems laikams pasiliksiu tavo 
kibitkoj. 

Vyresniosios marčios išleido visus savo turtus ir dažnai 
turėdavo kreiptis į jauniausiąją marčią pagalbos. O šioji nie- 
kados neatsisakydavo joms padėti. 


PROTINGAS JAUNIKAITIS 


Iš vienos šalies keliavo pirklių karavanas. Drauge ir daup 
tarnų. Kelią jiems pastojo didžiulė upė, per kurią reikėjo 
persikelti. Visi susėdo į luotą ir plaukė. Tik staiga pakilo 
audra, luotą ėmė sukti ir trenkė į akmenį. Luotas sudužo į 
šipulius. 

Žmonės. nuskendo. Tik vienas jaunas tarnas liko gyvas. 
Įsikibęs luoto nuolaužų, jis ilgai kepurnėjosi vandenyje, kol 
bangos išnešė į krantą. Vargšas išlipo ir leidosi tolyn kur 
akys veda. 

Tolumoje buvo matyti miestas. Jaunikaitis ir pasuko ten. 
Kai priėjo arčiau, pro vartus išbėgo minia Žmonių, sugriebė 
jį ir nunešė į miestą. „Ką jie nori man daryti?“ — išsigando 
jis. 

Jaunikaitį prašmatniai aprengė ir pasodino į padišacho 
sostą. 

— Ką tai reiškia? Kaipgi čia dabar yra? — ėmė jis klau- 
sinėti susibūrusių aplinkui žmonių. 

— Mūsų šalyje toks paprotys,— atsakė žilabarzdis senis.— 
Kai baigiasi padišacho viešpatavimo laikas, o jis pas mus 
trunka vienerius metus, mes nuvedam padišachą prie kalno, 
kur knibžda gyvatės ir skorpionai, ir įmetame, kad suėstų. 
O į jo vietą sodinam tą, kurį pirmą sutinkam prie miesto 
vartų. Šį kartą tu pasitaikei, štai ir išrinkom tave padišachu. 

— Bet kol aš būsiu. padišachu, galėsiu daryti viską, ką 
panorėsiuė — apsiraminęs paklausė jaunikaitis. 

— Žinoma,— atsakė senis,— ištisus metus viskas bus tavo 
rankose. 

Tik pradėjęs valdyti jaunikaitis išsiruošė prie to baisiojo 
kalno. Jis surinko didžiulę kariauną ir, išnaikino ne tik gyva- 
tes ir skorpionus, bet ir šiaip visus plėšrius žvėris. Paskui įsa- 
kė iškasti ten arykus, pasodinti sodus ir ėmė statyti miestą. 
Kai baigėsi jo valdymo metai, nė prisiminimo nebeliko iš tos 
baisios vietos. Žmonės apžiūrėjo savo padišacho darbus ir vėl 
jį išrinko. Taip jis pragyveno daug metų ir daug gera žmo- 
nėms padarė. 


VIZIRIS IR VAIKAI 


Seniai seniai gyveno vienas padišachas. Jis turėjo vizirį. 
Kartą padišachas supyko ant savo vizirio, atėmė iš jo visus 
gyvulius, kuriuos šis buvo užsigyvenęs tarnaudamas pas jį 
viziriu, ir išvarė. 

Ilgai vaikščiojo viziris be darbo, bėdodamas, kad nesuge- 
bėjo pasiteisinti savo valdovo akyse. 

Kartą beeidamas pamatė žaidžiančius vaikus: vienas bu- 
vo padišachas, o kitas — viziris. 

— Blogas viziris,— sakė berniukas palbAEMS aš atim- 
siu iš tavęs gyvulius ir išvarysiu. 

— O padišache,— sakė kitas berniukas viziris,— jeigu tu 
esi tironas, gali kaip nori su manimi elgtis, kad ir neteisin- 
giausiai. 

— Ne,—atsakė berniukas padišachas,— aš ne tironas, aš 
teisingas valdovas. >. 

— Tada imk mano gyvulius, — sakė berniukas viziris, — bet 
grąžink man sveikatą, kurią palydėjau, tarnaudamas pas tave... 

Išgirdęs tokius žodžius, viziris pagalvojo: 

„Reikėjo ir man šitaip pasakyti savo padišachui. Matyt, 
vaikai daugiau proto turi negu aš.“ 

„Parėjęs namo, sėdo ir. parašė padišachui laišką: „Mano 
valdove, kol dar nebuvau paskirtas viziriu, aš nieko neturė- 
jau — buvau beturtis vargeta. Per ilgus metus užsigyvenau 
gyvulių, bet praradau sveikatą. Aš nesiskundžiu, kad juos iš 
manęs atėmei. Bet jeigu tu teisingas, pasilik gyvulius sau, o 
man grąžink sveikatą..:" 

Padišachui patiko toks vizirio sąmojingumas, ir jis pa- 
siuntė esaūlą pasakyti, kad šis grįžtų į dvarą ir toliau eitų 
savo pareigas. 


AK-PAMYK 


Gyveno sykį Žmogus. Jis turėjo septynis sūnus, tik ne- 
turėjo nė vienos dukters. Kartą, kai jo žmonai buvo laikas 
gimdyti, sūnūs išsiruošė medžioklėn ir tarė tėvui: 

— Jei gims sesuo, ant vartų pakabink skudurinę lėlę, o 
jeigu brolis, tai lanką su strėlėmis. 

Gimė mergaitė, ir tėvas ant vartų pakabino lėlę. Bet pikti 
kaimynai, nūgirdę tėvo pokalbį su sūnumis, slapta ją nuėmė 
ir pakabino lanką su strėlėmis. 

Broliai, grįždami iš medžioklės, dar iš tolo pamatė ant 
vartų lanką su strėlėmis. Jie ėmė niurnėti prieš dievą ir nu- 
tarė niekados daugiau nebegrįžti namo. Išėjo broliai į kalnus, 
apsigyveno oloje ir toliau sau medžiojo. 

Tegu jie kol kas medžioja, o jūs pasiklausykit, kaip ten 
klojosi tai mergytei. 

Tėvai ją pavadino Ak-Pamyk. Jie vis laukė iš medžioklės 
pargrįžtant sūnų, bet taip ir nesulaukė. Praėjo mėnuo, praėjo 
metai, o sūnų kaip nėr, taip nėr. 

Prabėgo daug laiko. Tėvai slėpė nuo dukters, kad ji turi 
brolius. Bijojo, kad neišeitų jų ieškoti ir nepaklystų. 

Vienąkart į namus užsuko kaimynė ir sako: 

— Man, senei, padėti susirinks moterys ir mergaitės. Leisk 
ir savo dukterį. 

Motina sutiko: 

— Tegu eina. 

Ak-Pamyk nuėjo pas kaimynę. 

Kai susirinko moterys ir mergaitės, senelė tarė: 
 — Kuri turit bent vieną brolį, sėskit garbingoje vietoje, o 
kas neturi — tegu sėdasi ant pelenų. 

Ak-Pamyk atsisėdo ant pelenų, nuošaly nuo kitų mergai- 
čių. į 

Tada senelė pasakė: 

— Kelkis, mano ožkyte, ir sėsk pačion garbingiausion vie- 
ton. 

— Kodėl, senele? — paklausė Ak-Pamyk.— Juk aš neturiu 
nė vieno brolio. 

— Kaip tau ausys nerausta iš gėdos? — tarė senelė.— Gar- 
bingon vieton susėdo tos, kurios turi po vieną ar du brolius, 
o tu jų turi tiek, kiek drakonas galvų. 

Ak-Pamyk nusistebėjo ir tarė: 

— Šito man nesakė nei tėvaš, nei motina. 

— Ak mano ožkyte! — nusijuokė senelė.— Tavo tėvai bi- 

jo, kad išeisi ieškoti brolių ir negrįši, todėl nesako. O tavo 
broliai gyvena kalnų oloje. ' 

Ak-Pamyk baigė darbą ir, grįžusi namo, tuoj užklausė: 

— Mamyt, ar aš turiu brolių? 

— Turi, dukrele. Bet jie išėjo iš namų tą dieną, kai tu 
gimei. 

Tada Ak-Pamyk tarė: 

— Aš eisiu jų ieškoti. 

— Tu pati jų nerasi — atsakė motina.— Aš iškepsiu pap- 
lotėlį. Einant jis riedės prieky ir rodys kelią. Kur paplotėlis 
sustos — ten. tavo broliai gyvena. Pasimatysi su jais ir tuoj 
pat grįžk namo. 

Motina iškepė paplotėlį ir įdavė dukrai. 

Ak-Pamyk pasiėmė savo mylimą katiną ir leidosi į kelionę. 
Priekyje riedėjo paplotėlis, o iš paskos bėgo katinas. Taip 
visi trys ir keliavo kalnų keliu, kol Ak-Pamyk pavargo. Ji 
prisėdo pailsėti. | 

O katinas patyliukais prisėlino ir nugraužė paplotėlio kraš- 
telį. | 

Ak-Pamyk pailsėjo ir jau eis toliau, bet nugraužtu krašte- 
liu paplotėlis neberiedėjo. Ak-Pamyk pravirko. Staiga šovė 
į galvą mintis, kaip rasti išeitį. Mergaitė ašaromis suvilgė gu- 
mulėlį molio, paminkė ir užklijavo nugraužtą kraštelį. Ir pa- 
plotėlis vėl nuriedėjo tolyn. 

Riedėjo jis riedėjo ir galiausiai sustojo prie olos. 

Ak-Pamyk atsargiai įėjo vidun. Ten buvo tuščia, tik ant 
sienos kabojo kalnų ožio ir avino skerdiena, o kampe gulėjo 
įnešioti medžiotojų drabužiai. 

Ak-Pamyk nė nepailsėjusi ėmėsi darbo: skalbė, o paskui 
virė mėsą: Vos tik ji viską baigė, išgirdo, kad jau grįžta bro- 
liai. Mergaitė pasislėpė: norėjo pirma dar apsiprasti, tada tik 
jiems pasirodyti. 

Broliai suėjo į olą ir labai nustebo, pamatę, kad ir valgyt 
išvirta, ir drapanos išskalbtos. Jie persirengė, sočiai prisival- 
gė ir atsigulė, o ryto mėtą vėl patraukė medžioti. 

Ak-Pamyk išskalbė brolių drabužius, dar skaniau nei vakar 
išvirė jiems valgyti ir vėl pasislėpė toje pačioje vietoje. 

Pavakare grįžo broliai ir dar labiau nustebo. Jie sutarė, 
kad kitą dieną šešiese eis medžioti, o vienas pasiliks ir suži- 
nos, kas gi čia šeimininkauja. Taip ir padarė: rytą šeši bro- 
liai išėjo į medžioklę, o vyriausiasis liko oloje. Bet netrukus 
jį suėmė miegas, ir jis kietai užmigo. 

Tada Ak-Pamyk išėjo iš savo slėptuvės, viską- sutvarkė ir 
vėl pasislėpė. 

Grįžo medžiotojai ir klausia brolį: 

— Na, sužinojai, kas pas mus šeimininkauja? 

Vyriausiasis brolis iškart prisipažino, kad visą dieną pra- 
miegojęs-ir nieko nematęs. 

Rytą medžiotojai oloje paliko kitą brolį, o patys ištraukė 
į medžioklę. Tačiau ir šitam broliui tas pats nutiko: -jis visą 
dieną pramiegojo ir nieko nesužinojo. 

Taip buvo ir kitiems broliams, kol priėjo eilė pačiam jau- 
niausiam broliui Bairamui. 

Bairamas pasiliko oloje, o kad neužsnūstų — įsipjovė pirš- 
tą ir žaizdą pabarstė druska. Paskui išsitiesė ant ožio kailio 
ir apsimetė miegančiu. 

Netrukus pasirodė liekna, graži mergaitė ir pradėjo skalbti 
drapanas, gaminti valgyti. Bairamas pašoko nuo kailio ir su- 
šuko: | 

— Kas tu esi: ar žmogus, ar džinas? 

„ — Aš ne džinas, aš esu tikra jūsų sesuo! — atsakė Ak- 
Pamyk. 

Bairamas labai apsidžiaugė. Padėjo seseriai viską išvirti ir 
išskubėjo pasitikti brolių. 

Broliai džiūgavo sužinoję turį seserį. Pasiliko ją pas. save, 
globojo, valgydino skaniausiais žvėrienos kąsneliais ir čiulpais. 

Kartą Ak-Pamyk šlavė olą ir rado džiovintą vynuogėlę. 
Mergaitė prisiminė savo katiną, kuris labai mėgo vynuoges, 
ir pašaukė jį. Bet katinas tuoj pat neatbėgo, tai ji pati su- 
valgė tą vynuogėlę. 

Po -kiek laiko ateina katinas ir klausia: 

— Kam tu mane šaukei? 

— Norėjau vynuogėle pavaišinti, — atsakė Ak-Pamyk. 

— Kurgi jinai? — paklausė katinas.— Duokš ją greičiau. 

— Kai šaukiau, neatėjai — tai paėmiau ir suvalgiau, — at- 
sakė Ak-Pamyk. 

Katinas supyko ir ėmė purkščiot į židinį. 

— Negesink ugnies, katinėli — prašė Ak-Pamyk,— kaipgi 
aš ją įkursiu? 

Mergaitė šiaip taip perprašė katiną. 

Kitą dieną Ak-Pamyk oloje rado džiovintą džidos uogą. Ji 
vėl pašaukė katiną — norėjo jam atiduoti. Bet katinas neat- 
ėjo. Tai neiškentė ir pati suvalgė. 

Po kiek laiko pasirodė katinas ir klausia: 

— Kam tu mane šaukei? 

Ak-Pamyk atsakė: 

— Norėjau tave pavaišinti džidos uoga. 

— Tai kurgi ta uoga? Duokš man greičiau. 

— Aš ją suvalgiau, — apgailestaudama atsakė Ak-Pamyk. 

Katinas supyko ir taip stipriai purkštelėjo į židinį, jog ug- 
nis iškart užgeso. 

Ak-Pamyk norėjo titnagu įskelti ugnį, bet negalėjo. O dar 
nebuvo baigusi virti broliams valgyti. 

Ak-Pamyk išėjo iš olos ir pamatė toli pašlaitėj vinguriuo- 
jant dūmą iš kažkieno trobelės. Tenai mergaitė ir nuėjo. 

Priėjusi trobelę, sustojo prie slenksčio ir pasisveikino. 
Įžengusi vidun, Ak-Pamyk pamatė baisų žilą devą. 

Devas jai tarė: 

— Jeigu tu nebūtum sustojus prie mano namų slenksčio 
ir pasisveikinus, aš būčiau tave sudraskęs, bet dabar nieko ne- 
darysiu. Eikš arčiau, dukrele, ir sakyk, ko tau reikia. 

— Aš atėjau prašyti ugnies. 

— Gerai, dukrele, — atsakė devas,— laikyk „sterblę. 

Tai pasakęs, devas įdėjo mergaitei į sterblę smilkstančią 
žarijėlę ir ėmė pilti pelenus. Pripylęs pilną sterblę pelenų, iš- 
traukė iš židinio žerplėjantį nuodėgulį ir uždėjo ant viršaus. 

— Dabar gali eiti, dukrele, — pasakė devas ir išleido ją. 

Ak-Pamyk ėjo kalnų takelių ir nepamatė, kad žarijėlė pra- 
degino sterblę ir ėmė birti pelenai. 

Grįžusi namo, tuoj įkūrė židinyje ugnį ir baigė virti val- 


gyti, 

Parėjo. broliai su laimikiu, pavalgė ir atsigulė,.o rytą kaip 
visuomet vėl ištraukė medžioklėn. 

O devas, eidamas pelenų pribirusiu taku, lengvai rado bro- 
lių olą. 

Ak-Pamyk iš tolo jį pamatė, išsigando ir užtrenkė duris. 
Devas sušuko: 

— Atidaryk, dukrele! 

Bet Ak-Pamyk neatidarė. Tada devas tarė: 

— Iškišk pro durų apačią vieną pirštą. Jeigu neiškiši, aš 
patykosiu tavo brolius ir sudraskysiu. 

Ak-Pamyk išsigando ir iškišo pro durų apačią pirštą. De- 
vas griebė ir užmovė ant jo žiedą. 

— Nieko nepasakok broliams, nes aš juos sudraskysiu. O 
tave suėsiu. 

Žiedas taip kietai suveržė pirštą, kad mergaitė niekaip 
negalėjo jo numauti. 

Devas kasdien ateidavo pasižiūrėti, ar yra žiedas. O žie- 
das vis labiau veržė pirštą. | 

Jauniausiasis brolis Bairamas pastebėjo ant jos piršto Žie- 
dą ir paklausė: 

— Iš kur ėmei šitą žiedą, sesut? 

— Kai ėjau iš namų, man mama jį padovanojo, — sumelavo 
Ak-Pamyk. 

Tačiau broliai matė, kad sesuo kasdien vis džiūsta ir nyks- 
ta, ir ryžosi atskleisti paslaptį. Jie nėjo medžioti ir pasislėpė 
netoli uolos. 

Kai Ak-Pamyk baigė ruoštis, atėjo devas. 

Jis patikrino, ar yra žiedas, ir tarė: 

— Jau baigėsi mūsų sužieduotuvių laikas, nuo šiandien 
tu pereisi gyventi į Mano namus. 

Ak-Pamyk ranka, ant kurios buvo užmautas žiedas, pati 
atsklendė skląstį, ir devas atsidarė duris. 

Bet tuo metu šoko iš pasalų broliai ir puolė devą. Jie nu- 
kirto jam galvą, išvarė iš kūno dvasią, kuri beregint nugar- 
mėjo į pragarą, dar nespėjus devui sudribti ant žemės. Ta- 
čiau nukirstoji galva pagavo ristis tolyn, ir broliai negalėjo 
jos pavyti. 

Iš tos galvos bematant išaugo keletas devų. Sugrįžę prie 
olos, jie užpuolė brolius, sudraskė juos ir suėdė. 

Ak-Pamyk spėjo pasislėpti po kalnų ožio kailiu, ir devai 
jos nerado. | 

Kai tiktai devai išsidangino, ji išlindo iš. savo slėptuvės, 
surinko brolių kaulus ir apdengė juos kailiais. Paskui sėdo 
ant arklio ir nujojo į slėnį. 

Ak-Pamyk jodinėjo iš kaimo į kaimą, klausinėjo išminčius, 
žinančius visokius užkeikimus, kaip atgaivinti brolius. Bet 
niekas nieko jai negalėjo padėti. 

Galiausiai ji susitiko kretančią senutę ir paprašė: 

— Senele, padėk man atgaivinti brolius, juos sudraskė bai- 
sieji devai. 

— Gerai, dukrele, — atsakė senė, — aš tau padėsiu, bet bus 
sunku. | 

— Tik pasakyk, geroji senele, kaip juos atgaivinti! Aš nie- 
ko nebijau, aš dėl savo brolių galiu viską iškentėti. 

Tada senė tarė: 

— Stepėje ganosi kupranugarė Ak-Maja. J eigu apšlakstysi 
jos pienu brolių kaulus' ir susuksi .į juodą audeklą, tai. jie 
atgis. Bet kol kas dar niekam nepavyko pamelžti kupranuga- 
rės: vos tik ji užmato žmogų, tuoj ir puola. Čia tau gali padėti 
tik kupranugariukas. 

Ak-Pamyk padėkojo senelei; pasiėmė tuščią vynmaišį, 
kuokštelę dygliažolių ir nušuoliavo į. stepę. 

Jojo jojo, kol pamatė stepėje Ak-Majos kupranugariuką. 

Kupranugariukas irgi pamatė Ak-Pamyk ir pastriuokom pri- 
bėgo prie jos. Mergaitė nulipo nuo arklio, pakasė kupranuga- 
riukui paausį; paglostė akis ir padėjo sultingų dygliažolių. 

Kol kupranugariukas. ėdė dygliažoles, ji pasipasakojo sa- 
vo vargus. | 

— Aš tau padėsiu, —tarė kupranugariukas.— Bet jeigu ma- 
ma .pamatys mane su tavim, tai mus abu suės. Tu štai kaip 
padaryk: imk vynmaišį, palįsk man papilvėn ir stipriai laiky- 
kis už vilnos. Aš prieisiu prie jos ir pradėsiu žįsti, o tu paty- 
liukais pakišk vynmaišį, ir aš perpilsiu į jį pieną. | 

Ak-Pamyk arklį paslėpė už kalvos, o pati įsikibo. kupra- 
nugariukui papilvėn. Ir šis nubėgo pas motiną. 

Kupranugarė Ak-Maja patraukė šnervėmis ir užriko: 

— Čia žmogiena pakvipo! — ir ėmė duoti priekinėmis ko- 
jomis. 

— Kaipgi į šią stepę užklys žmogus, mama, — ramino kup- 
ranugariukas. | 

Ak-Maja aprimo, o kupranugariukas ėmė žįsti, perpilda- 
mas pieną į vynmaišį. Taip jis pripildė pilną vynmaišį ir pa- 
lengvėle patraukė prie kalvos, už kurios buvo paslėptas Ak- 
Pamyk arklys. 2 
Bet Ak-Maja vis uostinėjo orą ir sekė paskui kupranuga- 
riuką. Kai jinai pamatė, kad iš po kupranugariuko papilvės 
išlindo Ak-Pamyk ir užšoko ant arklio, tuoj puolė vytis. Ak- 
Pamyk taip greitai dūmė, jog gerokai išlaistė kupranugarės 
pieno, kuris pasklido tarp žvaigždžių — po padangę. 

Kupranugarė taip ir nepavijo Ak-Pamyk ir prakeikė savo 
sūnų. 

Kupranugariukas virto juodu pakelės akmeniu ir naktimis 
gailiai šaukė savo motulę maitintojėlę. 

Ak-Pamyk laimingai pasiekė olą. Brolių kaulai buvo toje 
pačioje vietoje, tik stigo jauniausiojo brolio mentikaulio: ar 
jį devas sukrimto, ar išsinešė pelenams židinyje Žžarstyti. 

Mergaitė apšlakstė kaulus kupranugarės pienu ir susuko 
į juodą audeklą. Broliai sučiaudėjo ir atsikėlė. 

— Oi, kaip ilgai miegojom! — pasakė vyriausiasis.— Laikas 
ruoštis medžioklėn. 

Tada Ak-Pamyk papasakojo broliams, kaip juos atgaivino. 

Ir broliai dar labiau pamilo seserį. Jie kaip ir seniau buvo 
sveiki ir stiprūs, tik jaunėlis Bairamas vaikščiojo kiek su- 
linkęs. 

Broliai vedė. Bet ir vedę savo seserį labiau mylėjo negu 
žmonas. 

Vienąkart vyriausiojo brolio žmona ir sako kitoms žmo- 
noms: 

— Kad mus vyrai labiau pamiltų už Ak-Pamyk, reikia ja 
atsikratyti. 


— Bet kaip? — sujudo žmonos. 

— Reikia įkišti jai į gerklę ir į ausis švino, kad negalėtų 
nei kalbėti, nei girdėti, — patarė vyriausiojo brolio žmona. 

Visos sutiko. O Bairamo žmoną, kuri nenorėjo sutikti, pri- 
grasė, kad tylėtų. 

Ir kai piktos pavyduolės kišo Ak-Pamyk į gerklę ir ausis 
šviną, Bairamo žmona laikė ją už mažojo pirštelio. 

Ak-Pamyk pasidarė kurčia ir nebylė. Ir vėl pradėjo džiūti 
ir nykti. 

Broliai ilgai kamantinėjo, kas atsitiko, bet ji nieko nega- 
lėjo papasakoti. 

Vyriausiojo brolio žmona sakė: 

— Aš žinau, kas yra Ak-Pamyk. Ją reikia išleisti už vy- 
ro, jos širdį ilgesys graužia. 

Broliai pasitarė ir nusprendė išleisti seserį už to, kuris jai 
patiks. 

Bet čia vėl įsikišo vyriausiojo brolio žmona: 

— Pasodinkit Ak-Pamyk ant kupranugario, ir tegu jis eina 
sau. Ji pati susiras savo laimę. - 

Broliai išpuošė kupranugarį sultonu, šilkiniais kutais ir 
skambalėliais, užkėlė palankiną, pasodino vestuviniais drabu- 
žiais aprengtą seserį, ir kupranugaris patraukė sau keliu. 

Nuo kalno nusileido į lygumą, išsuko iš kelio ir ganosi. 
Tuo metu stepėje medžiojo padišacho ir vizirio sūnūs. Vizirio 
sūnus iš tolo pamatė besiganantį kupranugarį ir tarė: 

— Šitą kupranugarį aš pirmas pastebėjau, ir jis bus mano! 

— Gerai, — sutiko padišacho sūnus.—- O kas neštuvuose — 
mano. 

Jie prijojo prie kupranugario ir vestuviniame palankine 
pamatė neregėtai gražią mergaitę. 

— Kas tu esi? — paklausė padišacho sūnus.— Žmogus ar 
džinas? | 

Ak-Pamyk tylėjo. 

— Kad ir kas tu būtum, gražuole,— sušuko padišacho sū- 
nus, — aš imsiu tave už Žmoną. 

Ir atiteko jam gražioji Ak-Pamyk, o vizirio sūnui — iš- 
puoštas kupranugaris. 


51 


Praėjo metai, Ak-Pamyk gimė sūnus. 

Praėjo dar keleri. Berniukas paaugo, bet Ak-Pamyk — vis 
buvo kurčia ir nebylė. Ir valdovo sūnus vaikščiojo prislėgtas. 

Vizirio sūnus patarė jam vesti dar vieną žmoną. Jis sutiko 
ir leidosi į kelią ieškoti antros žmonos. 

Sužinojo Ak-Pamyk ir baisiai nuliūdo. Darbas krito jai 
iš rankų: kiauras dienas sėdėjo prie židinio, verkė ir net 
paplotėlių nekepė. 

Priėjo kartą prie jos mažylis sūnus ir paprašė: 

— Duok, mamyt, duonos. Nofiu valgyt! 

Bet Ak-Pamyk tebėsėdėjo nejudėdama, o jos skruostais 
ritosi ašaros. 

Tada berniukas pradėjo ją timpčioti: 

— Duok man paplotėlio kąsnelį! Aš alkanas! 

Čia Ak-Pamyk iš gerklės iškrito švino gabalėlis, ir ji pa- 
sakė: 

— Sūneli, sušerk man per dešinę ausį. 

Berniukas sušėrė, ir iš dešinės Ak-Pamyk ausies iškrito 
gabalėlis švino. 

— O dabar sušerk per kairę, — paprašė Ak-Pamyk. 

Ir iš kairės ausies iškrito gabalėlis švino. 

Po kelių dienų grįžo padišacho sūnus su nauja nuotaka: 

Ak-Pamyk kaip tik sėdėjo prie židinio ir virino pieną. 

Nuotaka dar ant arklio sėdėdama pamatė kylantį pieną 
ir šūktelėjo: 

— Tai nevalyva moteris! Pienas seniai jau kūpa, o ji nė 
nežiūri! 

— Nuotaka dar nuo arklio nenulipo, o jau šeimininkauja. 
Kur tai matyta? — pasakė Ak-Pamyk. 

Padišacho sūnaus palyda sušuko: 

— Gražioji Ak-Pamyk prakalbo! 

Kai tik išgirdo Žmonos balsą, padišacho sūnus įsakė nenu- 
kelti nuo arklio nuotakos ir pargabenti ją atgalios tėvams. 

Ak-Pamyk prasidėjo laimingos dienos, bet ji negalėjo pa- 
miršti brolių ir jų ilgėjosi. 

Vienąkart ji padavė sūnui kaulelį ir tarė: | 

— Jeigu tu nori išlošti, tai išmok pasakyti: 

Oi, kariaunos kovės 
Prieš septynis brolius. 
Susigrumti pabandyk: 
Aš — sūnus Ak-Pamyk. 
Šok, kauleli mano, 
Nugaron Bairamo! 


Berniukas išmoko. Ir kai lošdavo su kitais vaikais, vis kar- 
todavo, kaip buvo liepusi motina. 

Tegu jis kol kas lošia, o jūs pasiklausykit toliau apie bro- 
lius. 

Kartą, grįžus iš medžioklės, jauniausias brolis Bairamas 
tarė: 

— Jau penkeri metai, kaip išsiuntėm seserį laimės ieškoti. 
Suraskim Ak-Pamyk, gal ji kur įpuolė nedalion, gal padėti 
reikia. 

Visi broliai pritarė Bairamui, susiruošė kelionėn ir leidosi 
į visus kraštus sesers ieškoti. 

Bairamas atklydo į vieną miestą. Jis pamatė berniukus, 
lošiančius kauliukais. Vienas mesdamas kauliuką kartojo: 


Oi, kariaunos kovės 
Prieš septynis brolius. 
Susigrumti pabandyk: 
Aš — sūnus AkĘ-Pamyk. 
Šok, kauleli mano, 
Nugaron Bairamo! 


Bairamas paprašė berniuką: 

— Pakartok dar, kaip tu pasakei? 

Ak;Pamyk sūnus pakartojo, ir kai ištarė paskutinius žo- 
džius: 


„Šok, kauleli mano, 

Nugaron Bairamo,— 
kauliukas bematant kažkur dingo, o Bairamui atsitiesė nu- 
gara. 


53 


Bairamas pažino sūnėną ir tarė: 

— Vesk mane pas savo mamą. 

Berniukas parsivedė dėdę namo. Vos tik Bairamas peržen- 
gė rūmų slenkstį, jį- pasitiko Ak-Pamyk ir viską papasakojo. 

Paskui ji davė broliui šešis pilnus skorpionų maišus, saky- 
dama: 

— Parvežk šiuos maišus dovanų vyresniųjų brolių žmo- 
noms ir išdalink po vieną. 

Ir dar išnešė septintą maišą, pripiltą razinų ir kepintų 
žirnių. 

— O šitą maišą atiduok savo žŽmonai,— tarė jis. 

Bairamas grįžo namo, išdalino brolių žŽmonoms dovanas, o 
paskutinį maišą padavė savo Žmonai. 

Moteriškės labai apsidžiaugė Ak-Pamyk siųstomis lauktu- 
vėmis ir skubėjo kišti ranką į savo maišą. 

Bet joms įkando skorpionai. Visos ėmė klykti, bet ką tas 
padės: skorpionai jas mirtinai sukandžiojo. 

O kai jauniausiojo brolio žmona įkišo ranką į savo mai- 
šą, ten buvo tik vienas skorpionas, ir jis tik truputį įgėlė jai 
į mažąjį pirštelį. Paskui skorpionas nuropojo šalin, o Baira- 
mo žmona valgė sau razinas su pakepintais žirniais. 

Ir tegu ji valgo razinas 9u žirniais, o jūs klausykitės pa- 
sakos pabaigos. Ak-Pamyk paprašė vyrą, kad šis suieškotų 
jos tėvą ir motiną ir atvežtų į rūmus. Vyras išpildė jos pra- 
šymą. 

Seni tėvai laimingai gyveno pas dukterį, o septyni sūnūs 
dažnai atvažiuodavo jų aplankyti. 


BAJUS IR IŠANAS — ABU LABU TOKIU 
|) 


Vienas neturtingas jaunikaitis pamilo bajaus dukterį, o 
šioji pamilo jaunikaitį. Sužinojo bajus, pasikvietė beturtį ir 
sako: 

— Ketini vesti mano dukterį, bet nepagalvoji, kad už ją 
reikės mokėti didelę išpirką. Tu toks varguolis, kad visą tavo 
kibitką būtų galima viena višta pervežti. Tiek to, aš nesiprie- 
šinsiu dukters norams ir išleisiu ją už tavęs, bet su viena 
sąlyga: turėsi penkerius metus dykai dirbti pas mane — tai 
bus išpirka už nuotaką. | 

Vargšas jaunikaitis iš visų jėgų plušėjo pas bajų. 

Kai baigėsi laikas, bajus tarė: 

— Kol tu dirbai už nuotakos išpirką, vieno bajaus sūnus 
pamilo mano dukterį, ir aš persigalvojau — neleisiu jos už 
tavęs. Bet nenoriu, kad tavo darbas veltui dingtų. Surasiu tau 
tinkamą mergaitę, tačiau su viena sąlyga: kadangi išpirką 
už ją aš mokėsiu, tai tau teks dar trejetą metų padirbėti pas 
mane. 

Jaunikaičiui krauja užvirė. 

— Aš penkerius metus dykai tau dirbau, ir tu privalai 
tesėti žodį — atiduok man savo dukterį. 

Bajus išvarė jaunikaitį iš kiemo, ir šis iškeliavo svetur. 

Ėjo ėjo, pagaliau priėjo vieną miestą. Žiūri — minia žmo- 
nių apstojusi du ginčininkus. 

Vienas ginčininkas šaukia: 

— Kam tu atsitvėrei mano žemės kraštelį?! 

O kitas šaukla: 

— Šita Žemė mano! 

Žmonės nubėgo kviesti išano, kad išspręstų ginčą. 

Atėjo išanas ir tarė besiginčijantiems: 

— Ar verta pyktis dėl žemės dulkių, juk abu mirsite ir 
tokiom pat dulkėm pavirsite. 

Ir jis pasėmė saują žemės ir pabėrė pavėjui. 

Davęs pamokymą, išanas pasuko link mečetės. Bėnamis 
jaunikaitis neturėjo kur nakvoti, tai ir nusekė iš paskos, ti- 
kėdamasis, kad išanas priglaus. 

Mečetė stovėjo netoli vandens malūno. 

Įėjęs į mečetę, išanas atsiklaupė ir meldžiasi. Buvo jau 
tamsu, ir jaunikaitis pagalvojo: 

„Po vakarinių maldų išanas eis namo, ir aš paprašysiu, 
kad įsileistų į kiemą permiegoti.“ 

Bet išanas, matyt, kažko laukė ir nė nesiruošė išeiti. Tada 
jaunikaitis įslinko į mečetę ir pasislėpė. 

Po kurio laiko į vidų įėjo žmonės su kažkokia manta. 

— Na, ką šiandien atgabenot? — paklausė išanas. 

— Padišacho dukterį, kaip buvai įsakęs, — atsakė vienas 
iš jų. ' 

— Greičiau nukreipkite vandenį nuo malūno,— paliepė iš- 
anas. 

Žmonės padarė, kas buvo liepta. Kai vanduo nuseko iki 
pat dugno, jaunikaitis pamatė akmens plokštę. Žmonės pakė- 
lė tą plokštę. Ten būta įėjimo į požemį. Į tą požemį Žmonės 
nuleido surištą padišacho dukterį ir keletą ąsočių vyno. Pas- 
kui jie patys nusileido kartu su „šventuoju“ išanu ir uždarė 
įėjimo angą. 

Rytą išanas išsiropštė su savo sėbrais iš požemio ir įsakė 
vėl paleisti vandenį. Kai vanduo buvo paleistas, išanas apsi- 
muturiavo galvą čalma ir net neatlikęs apsiplovimo nuskubėjo 
į mečetę, kur jau rinkosi žmonės. Išanas pradėjo melstis, ir 
visi žmonės, sekdami savo mokytoju, linkčiojo iki žemės. 

Sužinojęs, kad naktį pavogta mylimiausia duktė, padišachas 
išsiuntinėjo po visus kraštus šauklius ir įsakė skelbti žmo- 
nėms — kas išduos niekingus dukters pagrobėjus ir nurodys, 
kur ji slepiama, bus dosniai atlygintas. 

Jaunikaitis atėjo į rūmus ir tarė padišachui: 

— Jeigu leisi man viešpatauti tris dienas ir nekeisi mano 
įsakymų, aš surasiu tavo dukterį ir nurodysiu niekšus, kurie 
ją pagrobė. 

— Gerai, — sutiko padišachas,— daryk tas tris dienas ką 
nori, tik surask mano dukterį. Aš dosniai tave apdovanosiu, 
bet jeigu nesurasi, po trijų dienų įsakysiu tau galvą nu- 
kirsti. | 

Jaunikaitis sėdo į padišacho sostą, pirmiausia liepė išvesti 
iš valdovo arklidės geriausius arklius ir išsiuntė esaūlus į sa- 
vo kraštą, kad atgabentų bajų su dukterimi. 

Paskui įsakė užnerti „šventajam“ išanui ant kaklo virvę 
ir atvesti į rūmus. Esaūlai išsigando tokio beprotiško įsaky- 
mo, bet padišachas tarė: 

— Darykite, ką jis liepia! 

Tuomet esaūlai užnėrė išanui ant kaklo kartuvių virvę ir 
atitempė į rūmus. | 

Tuo tarpu jaunikaičio paliepti šaukliai sukvietė prie malū- 
no visus tėvus, kurių dukterys buvo dingusios. 

Kai visa tai buvo padaryta, jaunikaitis kreipėsi į padi- 
šachą: 

— Tegu išanas parodo, kaip reikia nukreipti nuo malūno 
vandenį. 

Fadišachas nustebo ir nuėjo drauge su jaunikaičiu — no- 
rėjo pats pamatyti, kaip išanas nukreips vandenį. 

Išanas, manydamas esąs kurio nors sėbro įskųstas, išdavė 
visus ir pats nukreipė upelio vandenį, kad tik jo pasigailėtų. 

Kai pasirodė dugnas, jaunikaitis liepė atkelti akmens plokš- 
tę, ir visi nusileido į požemį. 

Čia, deglų šviesoje, žmonės išvydo daugybę iškamuotų 
merginų. Vienos buvo susenusios, kitos taip pasikeitusios, jog 
tėvai vargiai galėjo atpažinti. 

Radęs mylimą dukterį, padišachas liepė tuoj pat pakarti 
„šventąjį“ išaną; jis grąžino suėjusiems tėvams dukteris, o 
savąją parsigabeno į rūmus. Ir jaunikaitį, kuris anksčiau ne- 
turėjo kur atsigulti, žmonės dabar nežinojo nė kur sodinti. 

Tuo metu grįžo raitieji esaūlai — atgabeno bajų su duk- 
terimi. 

Juos pamatęs, jaunikaitis tarė padišachui: 

— Trys dienos dar nepraėjo, ir aš galiu įsakinėti. Aš no- 
Iiu nubausti vieną niekingą apgaviką. 

Ir jis įsakė pakarti bajų šalia išano su visais jo sėbrais. 

Paskui jaunikaitis iškėlė vestuves su ta, kurią mylėjo, ir 
puotavo visi keturiasdešimt dienų ir keturiasdešimt naktų. 


BAJUS IR SAMDINIAI 


Ar čia teisybė, ar ne — vienas neturtingas žmogus turėjęs 
tris sūnus. Prieš mirtį pasišaukęs juos ir taręs: 

— Vaikai, aš jau mirsiu, ir jums teks eiti samdiniais. Par- 
sisamdykit kam norit, tik netarnaukit žmogui dryžuotu chalatu. 

Tėvas pasimirė. Sūnūs palaidojo jį, ir vyriausiasis išėjo į 
artimiausią miestą ieškotis darbo. 

Beeidamas sutiko žmogų dryžuotu chalatu. 

— Kur eini? — klausia šis jaunikaitį. 

— Ieškau, gal kam reikės samdinio... 

— Einam pas mane,— kviečia žmogus dryžuotu chalatu. 

— Mielai eičiau,— sako jaunikajtis,— bet tėvas prieš mirtį 
prisakė mums netarnauti pas Žmogų dryžuotu chalatu, ir aš 
negaliu laužyti duotos priesaikos. 

Tai taręs jaunikaitis patraukė toliau. 

Žmogus greitai persirengė kitais drabužiais ir vėl ateina 
priešpriešiais. 

— Ei vyruti! — šūktelėjo jis— Kur eini? 

— Ieškau, gal kam samdinio reikia. 

— Tai einam pas mane,— tarė nepažįstamasis, 

Jaunikaitis sutiko, ir jie abu nuėjo. 

Davė šeimininkas samdiniui porą jaučių ir liepė žemę arti. 

Šeimininkas turėjo skaliką. Parišo jam po kaklu šviežią 
čureką ir ąsotį rūgusio pieno. 

— Nunešk. arėjui, — paliepė šeimininkas, — ir pasakyk, kad 
suvalgytų čureką neatlauždamas krašto ir išgertų pieną ne- 
palietęs krėnelės. 

Jaunikaitis negalėjo sugalvoti, kaip išpildyti šeimininko 
paliepimą, ėmė laužyti čureką ir valgyti, užsigerdamas pienu. 

Vakare grįžo iš laukų namo. Šeimininkas, pamatęs, kad 
jo nepaklausė, šoko jaunikaitį mušti, ir tol mušė, kol užmušė 
negyvai. 

Nesulaukęs iš vyriausiojo brolio paramos, antrasis brolis 
irgi išsiruošė į miestą ieškotis darbo. 

Eina jis keliu ir sutinka buvusį brolio šeimininką. 

— Ar nenori dirbti samdiniu? — klausia šis jaunikaitį. 

— Labai noriul — atsakė jaunikaitis.— Dėl to ir atėjau į 
miestą. 

— Tai einam pas mane! 

Šeimininkas davė jam porą jaučių ir išsiuntė arti. O kai 
atėjo metas valgyti, pasiuntė skaliką, užkabinęs ant kaklo 
čureką su ąsočiu pieno ir liepė pasakyti artojui, kad suvalgy- 
tų čureką neatlauždamas krašto ir išgertų pieną nepalietęs 
krėnelės. | 

Artojas nežinojo, iką daryti, ir kaip mokėjo, taip suvalgė 
čureką ir išgėrė pieną. 

Vakare artojas pargrįžo iš laukų. Šeimininkas, pamatęs, kad 
nepadaryta, kaip jis buvo liepęs, puolė jaunikaitį mušti ir 
užinušė. | 

Tą naktį jaunėliui broliui prisisapnavo, kad abu jo broliai 
mirę, kad juos užmušęs žmogus dryžuotu chalatu. 

Jis atsikėlė anksti rytą, apsirengė ir taip pat išėjo siūlytis 
kam nors samdiniu. 

Eina jis keliu, o priešpriešiais — tas pats bajus. 

— Kur taip skubi, jaunikaiti? — klausia jis. 

— Darbo ieškau. 

— Tai einam pas mane! — sako bajus. 

Jaunikaitis tuoj pat sutiko. 

Šeimininkas davė jam porą jaučių ir išsiuntė žemės arti. 
Ątėjo metas valgyti. Šeimininkas pakabino skalikui ant kaklo 
čureką ir ąsotį rūgusio pieno, liepė nunešti artojui ir pasa- 
kyti, kad suvalgytų čureką neatlaužęs krašto ir išgėrtų pieną 
nepalietęs krėnelės. 

Šuo atnešė čureką ir pieną ir viską 'persakė, ką buvo lie- 
pęs bajus. 

Jaunikaitis nusikabino nuo šuns kaklo valgymus, atsisėdo 
ir susimąstė: „Tikriausiai mano broliai dirbo pas šitą žmo- 
gų ir neišmanė, kaip suvalgyti čureką ir išgerti pieną, todėl 
ir žuvo." 

Išsitraukęs peilį, jis išpjovė čureko vidurį, paskui pra- 
daužė ąsočio dugną ir suvalgė čureką, užsigerdamas pienu. 

Grįžta jaunikaitis vakare iš lauko, o šeimininkas kaip ne- 
savas: graužiasi, kad turės gyvą palikti. 

— Kaip tu taip susiprotėjai?t — klausia jis artoją. 

— Ogi va kaip! — atsakė jaunikaitis ir iš visų jėgų tren- 
kė ąsočiu bajui per galvą.— Čia tau už mano brolių pralietą 
kraują!.. 2 

Bajaus žmona buvo labai pamaldi. Kai mirė vyras, ji nu- 
ėjo į mečetę ir prašo dievą, kad šis atgaivintų jos vyrą, o 
numarintų samdinį. Bet neišklausė jos maldų alachas. 

Taip jie ir gyveno. Šeimininkė tvarkė ūkį, o jaunikaitis dir- 
bo pas ją samdiniu. Vienąkart šeimininkė iškepė paplotėlį ir 
sako: 

— Aš eisiu pasimelsti, o tu žiūrėk, kad viskas namuose 
blizgėtų, kad jaučiai galvų nekaišiotų iš užtvaro, o vištos — 
iš vištidės. 

Nuėjo šeimininkė į mečetę ir vėl meldžia alachą, kad vy- 
rą jai sugrąžintų ir samdinį numarintų. Jai net pasigirdo, kad 
kažkas pasakė: „Jis jau nebegyvas.“ 

Apsidžiaugė šeimininkė ir parskubėjo namo. Grįžta, ogi 
žiūri — ant grindų išpiltas aliejus, tvarte guli išpjauti jau- 
čiai, o vištidėj — nugaluotos visos vištos. 

— Ką tu padarei? — užriko šeimininkė ant samdinio. 

— Išpildžiau, kas buvo liepta, — atsakė jaunikaitis.— Tu 
man sakei, kad viskas blizgėtų, ir aš nepagailėjau aliejaus. 
Man buvo liepta, kad jaučiai nekaišiotų galvų iš užtvaro, o 
vištos — iš vištidės, ir aš taip padariau. Ką dar įsakysi? 

Šeimininkei iš piktumo plyšo širdis, o kadangi ji vaikų 
neturėjo, tai šeimininku liko jaunikajtis. 


PADIŠACHAS CHARUNAS RAŠIDAS 


Charuno Rašido viziriu buvo kažkoks Džakaeris. Vieną- 
kart vaikštinėjo jie sostinės gatvėmis ir sutiko verkiantį 
žmogų. 

— Ko tu verki? — paklausė padišachas. 

— Aš žvejys, — atsakė Žmogus, — bet visą gyvenimą mano 
tinklai tušti, o šeima — alkana. Kaipgi aš neverksiu? 

— Negali būt! — sušuko padišachas.— Užmesk tinklus, ir 
'kas į juos paklius — mes nupirksim. 

Atėjo jie prie upės. Žvejys išvyniojo ir užmetė tinklus to- 
liau nuo kranto. Nespėjo tinklai nė nugrimzti, ir jau kažkas 
į juos pakliuvo. . 

— Trauk! — paliepė padišachas. 

Žvejys ištraukė, ogi žiūri — didžiulė skrynia. Padišachas 
užmokėjo žvejui, kaip buvo žadėjęs, ir šis apsidžiaugęs nu- 
skubėjo namo. 

Skrynią pargabeno į rūmus, ir padišachas liepė ją atidaryti. 
Kai atidarė — rado gražuolę, visą pasruvusią krauju. 

— Kas drįso mūsų valstybėje taip Žiauriai pasielgti? — 
pasipiktino padišachas.— (Mes niekam neleisim daryti tokių 
nusikaltimų. 

Pasišaukė vizirį ir tarė: 

— Duodu tau tris dienas laiko. Surask žmogžudį ir prišta- 
tyk čia. Nesurasi — galvą palydėsi. 

Kad ir ką darė viziris, dienos bėgo, o kaltininko taip ir 
nepavyko rasti. Grįžo jis namo, atsisveikino su namiškiais ir 
nuėjo liūdnas pas padišachą. 

— O didysis padišache, aš neįvykdžiau tavo įsakymo, — 
tarė viziris. 

Padišachą suėmė pyktis. 

— Pakarti! — įsakė jis sargybiniams.— Ir sušaukti visus 
žmones, kad matytų. 

Prigarmėjo pilna aikštė. Budelis atvedė vizirį prie medžio, 
užnėrė kilpą. 

— Palaukite! Palaukite! — pasigirdo šauksmas, ir iš mi- 
nios išbėgo jaunuolis.— Čia viskuo aš kaltas!.. 

Žmonės apmirė iš nustebimo, o budelis sustingo išsižiojęs. 

— Šitas jaunuolis nekaltas! — pasigirdo kitas balsas, ir į 
priekį išėjo senis.— Aš viskuo kaltas. 

Sargybiniai suėmė juos abu, nuvedė pas padišachą ir vis- 
ką jam pasakė. 

Padišachas ėmė klausinėti jaunikaitį, o kai šis pradėjo pa- 
sakoti, kaip viskas nutiko, pertraukė jį:. 

— O kuo čia senis dėtas? 

— Šis senelis — mano tikras dėdė, iš tėvo pusės. Jis nu- 
sprendė, kad jau savo amžių nugyvenęs, ir norėjo numirt už 
mane. Bet juk viskuo aš kaltas... Turėjau labai gražią ir gerą 
žmoną. Mes mylėjome vienas kitą. Vienąkart ji susirgo, ir 
aš nupirkau jai tris kriaušes. Tik grįžtu į savo krautuvėlę, 
žiūriu — eina kažkoks žmogus ir nešasi rankoj kriaušę, tokią, 


kokias aš pirkau. „Kur gavai?“ — paklausiau jį. „Viena gra- 
žuolė man padovanojo“, — atsakė žmogus. Daugiau nieko ne- 
klausinėjau, tuoj — namo. Žiūriu: dvi kriaušės guli ten, kur 


padėjau, o trečios nėra. Aš užmušiau neištikimąją, įkišau ją 
į skrynią ir įmečiau upėn. Staiga atbėga dukrelė ir sako: 
„Man davė mama kriaušę, o aš ją atidaviau vienam dėdei." 
Kas apsakys mano sielvartą... Užmušti savo vaiko- motiną!.. 
Nėra sunkesnio nusikaltimo. Tačiau vėlu atgailauti. Aš nusi- 
kaltau, ir jokia bausmė negali būt man žiauri. 

Padišachą sugraudino jauno žmogaus pasakojimas. 

— Ei viziri Džakaeri, per trįg dienas turi surasti Žmogų, 
kuris paėmė iš vaiko kriaušę. Nesurasi — teks kybutiuoti 
kartuvėse. 

Ir vėl viziris šoko ieškoti. Trečią dieną, kai jau ketino ei- 
ti pas padišąchą prisipažinti, jog ir šį kartą nieko nesurado, 
atbėgo sūnelis su kriauše rankoje. 

— Iš kur tu gavai? — nustebo viziris. 

— Štai tas dėdė man davė,— pasakė mažylis. 

Viziris pasivijo jį ir nuvedė pas padišachą. 

— Ar čia tas žmogus, kuris nešėsi tavo kriaušę? — paklau- 
sė padišachas jaunikaitį. 

— Taip, tas, — patvirtino šis. 

Tada padišachas paklausė Žmogų: 

— Iš kur gavai kriaušę? 

— Man ją padovanojo viena gražuolė. 

— Kokia ji buvo? — viltingai paklausė jaunikaitis. 

— Štai tokia,— parodė nepažįstamasis kiek aukščiau ke- 
lių.— Kokių šešerių septynerių metukų. 

— Viskas aišku,— tarė padišachas ir įsakė: amžiams nu- 
marinti pavydą, o jaunikaitį paleisti. 


* PODUKRA 


Vienas sako: buvo, kitas sako: nebuvo, o jūs paklausykit, 
ką aš papasakosiu. O buvo taip... 

Vieno valstiečio pati pagimdė dukterį ir netrukus mirė. 

Valstietis vedė kitą. Šioji irgi pagimdė dukterį. 

Ėjo metai, abi mergaitės užaugo. 

Pamotė nemylėjo podukros, skyrė jai ganyti karvę ir dirbti 
visus sunkius darbus, o dukrą lepino, tikėdamasi išleisti už 
turtuolio sūnaus. 

Taip bėgo dienos. Viena mergaitė dykinėjo ir tinginiavo, 
kita — vargo, plušėjo. 

Vienąkart pamotė tarė: 

— Kad tave žemė prarytų, dykūne! Kodėl tiek mažai med- 
vilnės nuvalai ganydama? / 

Ji atnešė didžiulį ryšulį ir pasakė: 

— Jeigu iki vakaro nenuvalysi — geriau nė negrįžk na- 
mol. Ir žiūrėk, kad nė sėklelė nenupultų, kad nė kuokštelio 
vėjas nenuneštų! 

Mergaitė užsivertė ant pečių ryšulį ir varosi karvę su ver- 
šiuku į ganyklą. Eina sulinkusi po sunkia našta ir verkia: 

— Kaip aš per dieną perrinksiu šitiek medvilnės? Čia ir 
„per dvi dienas nesusidorosiu! 

Išgirdo jos skundą veršiukas ir sako: 

— Neverk, aš tau padėsiu. Kai tiktai nueisim į ganyklą. 

pirmiausia paėsiu žolės, o paskui tu man paduosi kramsnoti 
medvilnę, ir greitai viskas bus išvalyta. 
' Mergaitė taip ir padarė. Kai veršiukas ligi soties prisiėdė 
žolės, ji iškratė prie jo medvilnę, ir šis ėmė kramsnoti. Mer- 
gaitė rinko kiekvieną nuvalytos medvilnės kuokštelį, kiekvie- 
ną sėklelę ir dėjo į atskirus maišus. 

Vakare parnešė abu maišus nam0O ir padavė pamotei. 

Pamotę nustebino podukros vikrumas, ir kitą rytą ji vėl 
atnešė didžiulį pundą. 

— Kad tu tokia greita, — tarė ji —tai tau nieko nėr nuva- 
lyti šitiek medvilnės ir suverpti. Žiūrėk, jei nepadarysi, ge- 
riau negrįžk namo! 

Mergaitė užsidėjo ant pečių nešulį ir eina į ganyklą lie- 
dama ašaras. 

— Tu neverk,— ramina ją veršiukas,— aš galiu ne tik va- 
lyti medvilnę, bet ir sukti siūlus liežuviu. 

Prisiėdęs žolės, veršiukas ėmėsi darbo. Kai iš jo gerklės 
nutįso gražiai suverpti siūlai, mergaitė sukruto vyti juos į di- 
džiulius kamuolius. 

Vakare viskas buvo baigta, ir mergaitė parnešė pamotei 
verpalus. 

Pamotė stebėjosi tokiu podukros vikrumu. 

Kitą rytą vėl įdavė mergaitei didžiulį ryšulį medvilnės ir 
liepė grįžti vakare su verpalais. 

Kai tik veršiukas prisiėdė žolės, tuoj ėmėsi darbo, ir dar 
saulei nenusileidus visi siūlai jau huvo suvyti į kamuolius. 

Staiga pakilo vėjo sūkurys, pačiupo vieną kamuolį ir nuri- 
deno takeliu. 

Mergaitė žinojo, kad pamotė svers verpalus. Šoko vytis 
kamuolį. O kamuolys vis greičiau ir greičiau riedėjo per lau- 
kus ir arykus, kol pririedėjo prie vienišos kibitkos ir ten 
dingo. 


Mergaitė pažvelgė į vidų ir pamatė ant veltinio sėdinčią 
senę išsidraikiusiais Žilais plaukais. 

— Senele,— kreipėsi mergaitė,— linkiu tau sveikatos ir il- 
gų metų! Į šią kibitką įriedėjo mano siūlų kamuolys. Jei aš 
jį pIragaišinsiu, pamotė išvarys mane iš namų. 

Senė atsakė: 

— Tavo kamuolys, dukrele, skrynioje! Pasiimk ir keliauk 
laimingai. 

Mergaitė priėjo prie skrynios, atvožė ją ir nustėro: skrynia 
buvo pilnutėlė auksinių sidabrinių papuošalų ir brangakmenių. 

Senė sėdėjo nugara į skrynią. Bet mergaitė nieko nepa- 
lietė, tik pasiėmė savo kamuolį ir jau norėjo atsisveikinti. 

— Nesiskubink, dukrele,— tarė senė.— Pirma dar uždaryk 
dūmtakį, nes aš sveikatos neturiu jį uždaryti. 

Mergaitė patraukė viena „ranka virvelę, norėdama veltiniu 
uždaryti dūmtakį, bet jėgų neužteko. Tada ji pasidėjo ka- 
muolį ir abiem rankom šiaip taip užstūmė. 

— Dabar, dukrele, nurauk man nuo galvos visus plaukus, 
nusibodo vaikščioti susivėlusiai, — pasakė senė. 

Mergaitė prišildė katilą vandens, išplovė senei galvą ir su- 
šukavo plaukus. 

— Dukrele,— vėl tarė senė,— aš išleišiu tave, kai sudau- 
žysi visus mano indus, sukaposi visas skrynias, suplėšysi pa- 
talus. , 

— Gerai, senele, — atsakė mergaitė ir tuojau suplovė visus 
indus, išvalė skrynias ir išpurtė senės antklodes, pagalves. 

Sutvarkiusi kibitką, ji paprašė: 

— Dabar, senele, leisk mane namo, nes karvė, nesulaukusi 
manęs, išeis iš ganyklos. Jeigu ji išmindžios pasėlius, klius ir 
nuo pamotės, ir nuo tėvo. 

— Gerai, dukrele,— atsakė senė.— Keliauk sveika. Beke- 
liaudama pirmiausia prieisi aryką, o paskui — platų griovį. 
Aryke nusiprausk veidą ir. išsiplauk suknelę, o griovį perbėk 
užsimerkusi. Na eik, dukrele! 

Tik ji išėjo — ir kibitka beregint dingo. Mergaitė atsi- 
dūrė viena dykynėje. | | 

Ji ėjo ant nuomonės ir netrukus pamatė tokį siaurą aryką, 

kad galėjai per jį lengvai peržengti. Mergaitė atsitūpė prie 
krašto, nusiprausė veidą, rankas ir išsiplovė nudėvėtą suk- 
nelę. 

«+ Beeidama toliau, išvydo platų griovį. Mergaitė užsimerkė, 
ir greitai jį perbėgo, o kai atsimerkė — žiūri, :kad L siai 
loje, kad jos laukia karvė su veršiuku. m 

Mergaitė pasiėmė verpalų kamuolius ir parginė' karvę su 
veršiukų namo. M 

Pamačiusi ją, pamotė net išsižiojo iš nustebimo: ., oriešais' 
stovėjo gražuolė šilkine suknele su auksiniais ir sidabriniais 
papuošalais, kuriuose dar žėrėjo brangakmeniai. 

-- Kur tu viską gavai, ožkyte mano? — veidmainiškai mei- 
liu balsu paklausė ji podukrą. 

Mergaitė patikėjo pamotės nuoširdumu ir papasakojo, kaip 
pakilo vėjo sūkurys, kaip nurideno siūlų kamuolį į vienos 
senės kibitką. | 

Kitą rytą pamotė podukrą paliko namie, o į ganyklą pa- 
siuntė savo dukterį. Įdėjusi kelionėn su sviestu keptų paplo- 
tėlių ir vieną siūlų kamuolį, ji paliepė: | 

— Sėdėk ganykloje, kol pakils vėjo gūsis ir ims ridenti 
tavo kamuolį. O kai ridens — bėk iš paskos. 

— Aš nenoriu ganyti karvės! — šaukė duktė.— Tegu ta 
eina! Jeigu tu padarysi mane piemene, nė vienas bajaus sū- 
nus manęs neves. 

— Kvailute mano,— įkalbinėjo ją motina.— Aš juk tavimi 
rūpinuosi! Tu tik vieną dieną pasėdėsi ganykloje, ir senė ta- 
ve dar didesniu grožiu apdovanos negu tavo seserį. 

Įveikusi šiaip taip tingumą, mergaitė išsivarė karvę su veT- 
šiuku į ganyklą. 

Ryšulėlis su paplotėliais pasirodė jai per sunkus, ir ji nu- 
sprendė jį palengvinti, bet jai buvo gaila atiduoti paplotėlius 
tupintiems ant medžių alkaniems purpleliams, tad ėmė vynioti 
kamuolį, traukioti siūlus ir kabinėti juos ant pakelės "akmenų * 
ir raudonųjų guobų. | 

Taip ji priėjo pavėsingą medį. Žolės čia karvei ir veršiu- 
kui nebuvo, bet mergaitei ganiava visai nerūpėjo — atsisėdo ' 

medžio pavėsyje, pasidėjo šalia savęs gerokai nuvyniotų siūlų 
kamuolį ir valgo paplotėlius. 

Kol saulė slinko vakarop, pamotės duktė gerai išsimiegojo 
po medžiu ir jau grįš namo, tik staiga pakilo vėjas, pačiupo 
siūlų kamuolėlį ir nurideno takeliu. | 

Prisiminusi motinos pamokymą, ji šoko bėgti paskui ka- 
muolį ir pribėgo vienišą kibitką. Mergaitė įėjo į vidų ir pa- 
matė skarmaluotą žilą senę. Ji išsigando ir jau norėjo grįžti, 
bet senė paklausė: 

— Ko čia tau prireikė, dukrele? 

— Kam klausi? Lyg nebūtum mačiusi! — Šisaikė pamotės 
duktė.— Mano kamuolys įriedėjo į tavo kibitką. 

— Eik atsidaryk skrynią, dukrele,— tarė senė, — ten rasi 
savo kamuolį. 

Pamotės duktė atvožė skrynią ir pamatė, kad ši pilna auk- 
sinių ir sidabrinių papuošalų su brangakmeniais. Tie papuoša- 
lai taip viliojo, kad ji paėmė patyliukais ir užsikišo keletą 
užantin. Paskui pasiėmė iš skrynios siūlų kamuolį ir norėjo 
greičiau išeiti. Bet senė sustabdė ją: 

— Dukrele, nesiskubink išeiti. Pirma uždaryk dūmtakį. 

Pamotės duktė nekantravo ir iškart abiem rankom čiupo 
traukti virvelę. O iš užančio iškrito papuošalai, kuriuos ji 
buvo pasiglemžusi iš skrynios. 

Senė susirinko juos ir tarė: 

— Dabar, dukrele, nurauk man plaukus nuo galvos. 

Pamotės duktė buvo labai supykusi ant senės ir šoko 
kuokštais rauti jai plaukus. 

Senei ant galvos nebeliko nė plaukelio, tačiau ji ramiai 
tarė: 

'— Dabar, dukrele, sudaužyk visus mano indus, į šipulius 
sukapok skrynias, paleisk plunksnas iš pagalvių, suplėšyk pa- 
talus. 

Šį nekenčiamos senės norą pamotės duktė labai mielai 
išpildė. Ir kai viskas kibitkoje buvo sudaužyta, sulaužyta, su- 
plėšyta ir išmėtyta, senė pasakė: 

— Ačiū tau, dukrele. Tebūnie tavo laimė tokia palaimin- 
ga, kaip ir tavo širdis! Aš apdovanosiu tave grožiu. Kai eisi 

namo, prieisi aryką. Užsimerk ir greitai perbėk per jį. Pas- 
kui pamatysi platų griovį. Nusiprausk jame veidą ir rankas 
ir išsiplauk suknelę. O kai pareisi, tai tėvui sakyk: „Laikyk!“, 
o Motinai liepk: „Pjauk!“ 

Pamotės duktė išėjo iš kibitkos ir leidosi į kojas. 

Pribėgusi aryką, ji užsimerkė ir peršoko per jį, kaip mokė 
senė, o prie griovio atsitūpė, nusiprausė veidą, rankas ir- išsi- 
plovė suknelę. 

Karvė ir veršiukas, nesulaukę mergaitės, patys pardūlino 
iš ganyklos namo. | | 

Pamačiusi, kad nėra duktės, pamotė išėjo su vyru jos ieš- 
koti. Netrukus jie sutiko dukterį kelyje. Ji buvo su sena su- 
driskusia suknele. Kai tėvai pažvelgė į dukters veidą — persi- 
gando: kaktoje styrojo asilo ausis. 

Pamotė gailiai pravirko, o tėvas iš nustebimo žado neteko. 

Grįžo jie namo. Namie pamotės duktė pasižiūrėjo į veid- 
rodį ir suklykė išsigandusi: 

— Tėve, laikyk! Motin, pjauk! 

Tėvas čiupo dukterį už asilo ausies, o motina čakšt peiliu 
ir nupjovė ją. Tačiau tuoj pat ir vėl dukteriai kaktoje išaugo 
plaukuota ausis. Ir kiek kartų jie pjovė, ausis vis ataugo. Taip 
mergaitė ir liko tokia bjauri. 

Pamotė dar labiau ėmė nekęsti gražiosios podukros. Ji nu- 
jautė, kad podukrai visur padėjo veršiukas. Todėl vienąkart 
tarė savo vyrui: | 

— Mūsų veršiukas jau didelis ir riebus. Pasipjaukime jį. 

Vyras nesipriešino. .Ir mergaitė gailiai pravirko. Ji nubėgo 
pas veršiuką ašarodama: | 

— Oi brangusis, piktoji pamotė liepia tave papjauti! O aš 
nežinau, kaip išgelbėti! 

— Nesielvartauk,— atsakė veršiukas.— Klausykis, ką pa- 
sakysiu. Kai mane papjaus, mėsą suvalgys, tu surink kaule- 
lius ir paslėpk kieme, žemėj įmūrytoje krosnyje, kur pamotė 
anksčiau paplotėlius kepdavo. Jeigu kada nors tau pasidarys 
liūdna, ateik, pasižiūrėk į mano kaulelius, ir širdžiai paleng- 
vės. 


Tą patį vakarą tėvas papjovė veršiuką, o pamotė išvirė 
mėsą dideliame katile. 

Mergaitė negalėjo žiūrėti, kaip tėvas, pamotė ir sesuo val- 
go veršiuką. Kūkčiodama išėjo iš kibitkos. O kai namiškiai 
išmetė į kiemą kaulus, mergaitė surinko juos ir paslėpė ap- 
leistoje krosnyje, kur pamotė anksčiau kepdavo paplotėlius. 

Praėjo keletas mėnesių. Kartą per šventes apsivilko po- 
dukra šilkine suknele su auksiniais papuošalais ir išėjo į lau- 
kus pasivaikščioti. 

Tuo metu netoliese medžiojo padišacho sūnus. Jis pama- 
tė kaip saulę šviečiančią gražuolę ir iškart ją pamilo. 

Grįžo jaunikaitis į rūmus ir pasakė padišachui: 

— Tėve, pamilau vieną mergaitę. Jeigu neapvesdinsi ma- 
nęs su ja, aš mirsiu. | 

Padišachas sutiko apvesdinti sūnų ir pasiuntė piršlius pas 
mergaitės tėvą. 

Atėjo vestuvių diena,— nuotakos atvyko kupranugarių ka- 
ravanas su dovanomis. 

Pamotė užsipuolė vyrą: 

— Pirma reikia išleisti negražiąją dukterį, o gražiąją kiek- 
vienas paims! . 

Vyras sutiko, ir pamotė, atėmusi iš podukros šilkinę suk- 
nelę su auksiniais papuošalais, paskubom aprengė savo duk- 
terį, nupjovė jai nuo kaktos asilo ausį, uždengė veidą ir paso- 
dino ant išpuošto kupranugario. 

Vakare tarnai nuvedė nuotaką į jaunojo miegamąjį. Kai 
padišacho sūnus panoro pažvelgti nuotakai į veidą, ši nusi- 
suko ir grikšt grikšt ėmė kramsnoti ataugusią asilo ausį. 

— Kodėl tu nežiūri į mane? — paklausė jaunikaitis. 

— Aš nedrįstu! — atsakė pamotės duktė. 

— O ką čia kramtai? 

— Mama įpylė man truputį spragintų grūdų, kad nebūtų 
nuobodu kelionėje,— atsakė ji. 

— Duok ir man,— paprašė jaunikaitis.— Aš labai mėgstu 
spragintus grūdus. 

— Kad jau visus suvalgiau, — paskubėjo atsakyti bjaurioji 
nuotaka. 

Naktį padišacho sūnus susapnavo — rodos, miega apsika- 
binęs asilą. Išsigandęs atsibudo — ogi iš tiesų po galva asilo 
ausis. 


— Tai čia ne sapnas! — sušuko jis ir kardu nurėžė asilo 
ausį, bet ši ir vėl ataugo. Tada pamotės duktė turėjo Vėą 
prisipažinti. “3 


Supykęs padišacho sūnus įsakė tuojau pat grąžinti. tą Balis 
dyklę tėvams it pristatyti tikrąją nuotaką. 

Esaūlai pargabėno pamotei jos dukterį ir rūsčiai. paklausė: 

— Kur paslėpei padišacho sūnaus nuotaką? 

Pamotė net pajuodo iš piktumo ir ėmė šaukti:. 

— Jeigu jis nori vesti mergiūkštę, dvokiančią karvamėš- 
liu, tai ieškokit jos ganykloje, ten ji gano karve! 

Esaūlai surado mergaitę ir parlydėjo namo, kad persireng- 
tų. Bet ji teturėjo tą vieną šilkinę suknelė, kurią buvo atėmusi 
pamotė, tad ir pasiliko su senąja. Prieš išeidama. visiems lai- 
kams iš tėvų namų, mergaitė nubėgo prie krosnies atsisvei- 
kinti su veršiuko kauleliais. Žvilgtelėjo į krosnį, o ten vie- 
toje kaulelių — raudono šilko suknelė, auksu sidabru išsiu- 
vinėta, brangakmeniais nusagstyta. 

Kai esaūlai nugabeno gražuolę nuotaką į rūmus, padiša- 
chas net akis primerkė — taip ji spindėjo. Padišachas įsakė 
ruošti vestuves. Keturiasdešimt dienų ir keturiasdešimt naktų 
žmonės puotavo. 

Ir aš ten buvau. Tarnai man išnešė dubenį plovo su avino 
kulšim. Eidamas namo, užkliuvau, visą plovą ant žemės iš- 
drabsčiau, o avino kulšį pasičiupo pro šalį bėgęs šuo. Taip 
ir grįžau iš vestuvių puotos alkanas. 


GULDŽACHANA 


Seniai labai seniai gyveno padišachas Širvanadylas. Dieną 
jis išklausydavo savo valdinių skundus, o naktį, persirengęs 
elgeta, vaikščiodavo su keliais viziriais po kiemus — bene 
nugirs, ką apie jį Žmonės šneka. 

Kartą Širvanadylas užėjo su dviem viziriais pas vieną ne- 
turtingą žmogelį pačiame miesto pakraštyje ir pasiprašė nak- 
vynės. -Šis įsileido juos į kibitką. Pakeleiviai atsigulė ant sky- 
lėto veltinio ir apsimetė miegančiais. 

Vargeta šeimininkas turėjo tris dukteris: Pamačiusi, kad 
svečiai jau miega, viena duktė ir sako: 

— Ką gi, pasvajokim, sesutės. V 

— Pasvajokim,— atsakė kitos. 

— Šit jeigu išleistų mane už patinkančio man daichano, 
būčiau visų ramiausia, visų geriausia Žmona,— sako vyriau- 
sioji. 

— O aš norėčiau būti turtingo pirklio žmona,— sakė ant- 
roji. 

—- Kokia gi čia svajonė? — tarė jauniausioji sesuo Gul- 
džachana.— Va jeigu aš būčiau Širvanadylo žmona, visą val- 
dovo turtą išdalinčiau varguoliams, pats padišachas apautų 
mane kurpaitėmis, kai eičiau iš kambario, o kai grįžčiau — 
nuautų 

Rytą Širvanadylas atsisveikino su šeimininku ir parsku- 
bėjo į rūmus. Jis pasišaukė tarnus ir įsakė jiems atgabenti 
to beturčio dukteris. 

— Na, gražuolės, — kreipėsi padišachas į jas, kai šios at- 
vyko į rūmus, — atsakykite man, ko aš klausiu. Tiktai neme- 
luokite. Sakykite: apie ką jūs vakar visos trys kalbėjotės? 

— Aš sakiau, kad norėčiau ištekėti už daichano, kurį my- 
liu,.— tarė vyriausioji sesuo. 

Padišachas sužinojo, kuo tas žmogus vardu, pasišaukė jį 
ir palinkėjo abiem laimingo gyvenimo. 

— O ką tu kalbėjai? — paklausė padišachas antrą seserį. 

— Aš sakiau, kad norėčiau būti vieno turtingo pirklio žmo- 
na,— atsakė šioji. 

Padišachas susižinojo ir šito žmogaus vardą. Pasišaukė pirk- 
lį ir palinkėjo jiems abiem laimingai gyventi. 

— Na, o dabar tu papasakok, ga šnekėjai,— kreipėsi pa- 
dišachas į Guldžachaną. 

— O. padišache, aš išdrįsau sai kad jeigu būčiau 
jūsų žmona, visą turtą išdalinčiau varguoliams, o pats padi- 
šachas apautų mane kurpaitėmis, kai eičiau iš savo kambarių, 
o kai grįžčiau — nuautų. 2 

— Su tavo norais sutinku,— tarė E aiaiiso B dėl 
kurpaičių... Per daug įsigeidei... 

Jis pašaukė budelį ir įsakė: 

— Nužudykite ją! 

— (O šviesusis padišache,— prašė viziriai, — ji dar jauna ir 
kvaila, dovanok jai gyvybę — įsakyk -nudanginti į dykynę. 
O ten tesižino: mokės — gyvens, nemokės — mirs. 

Padišachas sutiko. 

Guldžachana visą dieną ir visą naktį suėikė dykynėje. 
Rytą nusišluostė ašaras, apsidairė ir nuėjo kur akys veda. 
Ėjo ėjo, net kojos sutino, nuo karštos saulės pajuodo veidas, 
iš troškulio ėmė skeldėti lūpos. Kai jau nebeturėjo vilties išsi- 
gelbėti, pamatė medį, kurio -pavėsyje gurgėjo upeliukas. 

Guldžachana atsigėrė vandens, prigulė pailsėti ir nepa- 
matė kaip užmigo. 

Naktį ją pažadino kažkokie balsai. Ji įsiklausė. Kalbėjo 
medyje paukščiai. 


— Žiūrėkit, matot po medžiu miegančią mergaitę? — pa- 
klausė vienas paukštis. 
— Matom!.. Matom!.. — atsiliepė kiti du. 


— Vargšelė, kiek ji prisikentėjo pėr padišachą Širvana- 
dylą, kol atėjo į savo valdas. 

— Ką, negi čia jos valdos? 

— Taip. Šias valdas jai paskyrė .vienas 'padišachas, gyve- 
nęs dar Nojaus laikais. Štai ten; už keturiasdešimt žingsnių į 
rytus nuo šio medžio, pakastas didžiulis lobis. Visi tie turtai 
jai priklauso. Ant akmens, po kuriuo jie pakasti, užrašyta: 

„Guldžachana“. O kalnuose, iš kur išteka šitas upelis, yra jos 
sodas, sode — rūmai, Tokie gražūs rūmai, kokių niekas dar 
nėra matęs. : 

Tai pasakę, paukščiai. suplakė sparnais ir nuskrido. 

Vos tik prabrėško, Guldžachana jau buvo ant kojų. Atma- 
tavusi keturiasdešimt žingsnių į rytus, ji ėmė kasti žemę sausa 
medžio šakele. Netrukus atsitrenkė į akmenį, ant kurio. per- 
skaitė savo vardą. Akmenį lengvai. pakėlė į šalį. Ir pamatė 
tiek brangenybių, kad nei žodžiais apsakysi, nei plunksna ap- 
rašysi. Padėjusi akmenį kur buvo, mergaitė BuEjo ieškoti soO- 
do ir rūmų. 

Guldžachana ėjo ėjo aukštyn palei upelį, kurio pakrantėj 
miegojo, kol galiausiai priėjo kalnų tarpeklį. Perėjusi olą, 
atsidūrė be galo gražiame sode. Mergaitė iš susijaudinimo net 
nežinojo, kur žiūrėti: aplinkui kvepėjo gėlės, giedojo lakštin- 
galos ir tryško fontanai. Guldžachana išsimaudė ir nuėjo to- 
liau. Medžių tankmėje išniro pasakiško grožio rūmai. Mer- 
gaitė apėjo visus žibančius tviskančius rūmų kambarius ir su- 
grįžo į sodą. Čia prie jos priėjo senutė. 

— Iš kur tu, gražioji mergaite? — paklausė ji Guldžacha- 
ną.— Šičia dar nebuvo įžengusi žmogaus koja. 

— Aš Guldžachana. 2 

— Sveika, mano vaikeli, — apsidžiaugė senutė.— Kiek me- 
tų tavęs laukiau. Pagaliau. sulaukiau. Einam, brangioji, aš ap- 
rodysiu visą tavo palikimą ir įduosiu raktus. Dabar tu čia būsi 
šeimininkė. | 

Senutė nuvedė Guldžachaną į vieną kambarį ir parodė, 
kur ir kokie drabužiai sudėti. Kitą dieną Guldžachana pasibal- 
nojo žirgą ir, persirengusi vyriškais drabužiais, išjojo pas šių 
žemių padišačhą. 

Kai esaūlai pranešė padišachui, kad iš tolimos šalies at- 
vyko turtingas pirklys, padišachas tuojau įsakė kviesti brangų 
svečią vidun. 

Guldžachana įėjo, pasveikino valdovą ir įteikė jam dova- 
nų.. 

— Iš kur būsi, gerasis žmogau? — paklausė padišachas.— 
Ir kokiu reikalu atvykai į mūsų kraštą? 

— Aš pirklys,— pasakė Guldžachana.— Tėvas man paliko 
didelį palikimą, ir noriu verstis žemdirbyste. Jūsų karalystė- 
je yra tuščia, niekieno negyvenama stepė. Parduokite man.. 
Šią dykynę aš padarysiu tikra žeme. 

— Ką gi, čia rimtas dalykas,— pagalvojęs tarė padiša- 
chas.— Jūs kol kas pailsėkite, o mes pasitarsime su viziriais 
ir vekiliais ir tada atsakysime. 

Kitą dieną padišachas vėl pasikvietė Guldžachaną ir pa- 
sakė, kad už stepę — tūkstantis tumenų. Guldžachana atskai- 
čiavo pinigus ir padavė padišachui. 

— Didysis padišache, aš dar noriu kai ko prašyti, — tarė 
ji. — Jūsų mieste daug nagingų meistrų, gerų darbininkų. Gal 
leistumėt man kiek jų pasiimti su savim. 

Padišachas maloningai leido imti ir meistrus, ir darbinin- 
kus. 

Iš rūmų Guldžachana nuėjo tiesiai į turgų. Žinia, kad at- 
važiavęs pirklys žada visiems gerai mokėti, kas vyks statyti 
naujo miesto stepėje, sklido iš lūpų į lūpas, ir į pavakarę jau 
atsirado tiek norinčių, kiek reikėjo. Prisipirkusi darbinių gy- 
vulių ir šiaip visko, kas būtina, Guldžachana su visais sam- 
dytais žmonėmis leidosi į kelionę. 

Keliavo jie keliavo, kol prikeliavo tą medį; kur tada Gul- 
džachana girdėjo paukščius .šnekantis ir kur buvo jos lobiai. 

Kiek pailsėję, Žmonės ėmėsi darbo. Geriausi meistrai pra- 
dėjo statyti Guldžachanai rūmus, žemkasiai kasė griovius van- 
deniui nuo kalnų nuleisti. 

„Guldžachana sugalvojo pastatyti rūmus net už paties Šir- 
vanadylo gražesnius. Ten septyni vartai, o jos — aštuoni. 
Ten prie paradinio įėjimo septynios kolonos, jos — aštuonios. 
Širvanadylo rūmai pastatyti iš plytų, Guldžachanos — iš ta- 
šyto akmens. 

Guldžachanos rūmai augo ne dienomis, bet valandomis. 
O jau gražūs buvo — akių negali atitraukti. Aplinkui rū- 
mus — sodas su baseinais ir fontanais, pavėsinėmis ir gėly- 
nais. 

Kai miestas buvo baigtas, Guldžachana susišaukė žmones 
ir tarė: 

— O dabar — kas norit, galit atsivežti šeimas ir apsigy- 
venti šiame mieste. Ir visiems, ką tik sutiksit, pasakykit .— 
tegu važiuoja pas mus. 

Pasklido plačiai girdas apie gerąjį pirklį, ir į naują miestą 
iš L*isur 'ėmė ' plūšti:: žmonės. Miestas augo, gražėjo. Žmonės 
buvo viskio aprūpinti ir laimingi. Netrukus Guldžachaną jie 
išsirinko padišachu. 

o "dabar grįžkime prie Širvanadylo. 

Jo rūmuose buvo toks paprotys: jeigu koks nors pavargėlis 
ateina apžiūrėjęs visus septynis vartus, tai. jis ir padovanoja 
ką nors atminimui. Šitą Guldžachana žinojo. Kartą ji pasi- 
šaukė vyriausiąjį vizirį ir tarė: 


— Viziri, keliauk pas Širvanadylą. Kai pasieksi miestą, 
persirengsi elgeta ir, apžiūrėjęs visus septynis rūmų vartus, 
nueisi pas padišachą. Už tai jis duos tau ką nors dovanų. 
Tada tu dar kartą apžiūrėk visus septynis vartus ir vėl eik 
pas padišachą. Jis supyks, o tu jam pasakyk, kad nesitikėjai 
šito iš garbingojo Širvanadylo, kad jis nevertas to padišacho, 
kurio rūmai labai panašūs į jo, tik ten yra aštuoni vartai, ir 
pats padišachas ten „dosnesnis — už kiekvienų vartų apžiū- 
rėjimą duoda dovanų. O koks to padišacho malonumas! Apie 
teisingumą tai nėra ko nė kalbėti — teisingesnio visam pa- 
sauly nerasi. Sakyk, kad vėl grįžti pas jį — ir išeik. 

Viziris, išklausęs Guldžachaną, tuoj išsiruošė kelionėn. 

Ilgai keliavęs, jis apsistojo užvažiuojamajame kieme, pa- 
ilsėjo, o ryto metą padarė taip, kaip jam buvo sakiusi Gul- 
džachana. Persirengęs elgeta, priėjo prie didžiojo valdovo 
Širvanadylo rūmų ir užgiedojo: 


Divana atvers duris. 
Ir aplenks nelaimės visos... 


— O alache, alache! O šventasis Bachevetdinai! Pasigailė- 
kite, ir alachas atlygins šimteriopai! — bėrė jis žodžius, var- 


tus apžiūrinėdamas. Kai apėjo visus septynis vartus, Širvana- 
dylas davė jam kokį skatikėlį. 

Tada elgeta grįžo prie pirmųjų vartų ir vėl pradėjo gie- 
doti ir maldauti. 

— Ei, pasirodo, tu visai neturi sąžinės! — supyko Širvana- 
dylas ir išvijo jį. 

— Na ir Širvanadylas! — sušuko „elgeta“.— Nėra į ką nė 
pasižiūrėti. Va dykynėje, naujame mieste, padišachas tai bent 
padišachas. Turbūt visam pasauly nėra tokio 'dosnaus, tokio 
teisingo. Jis visus su džiaugsmu priima, visiems atlygina už 
kiekvienų vartų aplankymą, nors jo ne septyni vartai, 0 aš- 
tuoni. Ne, ne, nė dienelės čia daugiau nepasiliksiu. 

Grįžęs į užvažiuojamąjį kiemą, Guldžachanos viziris nusi- 
metė elgetos drapanas, šoko ant arklio ir nuskubėjo namo. 

Ilgai jis jojo, bet parjojo. Viską papasakojo savo padiša- 
chui, kaip atliko kas jam buvo įsakyta. Guldžachana pelnytai 
atlygino viziriui ir patarė: 

— Žiūrėkit, viziri, kad miestas būtų sutvarkytas, — reikia 
tikėtis, kad Širvanadylas kokia nors dingštimi šiomis dieno- 
mis mus aplankys. 

Dabar pakalbėsim apie Širvanadylą. 

Kadangi „elgeta“ taip jam iškalbėjo, o kitą padišachą ši- 
taip išaukštino, Širvanadylas sumanė nuvykti į naująją ka- 
ralystę ir savo akimis įsitikinti, ar tikrai ten tokie stebuklai 
dedasį. Pasikvietė du savo vizirius ir tarė: 

— Ruoškitės kelionėn. Vyksim į naują miestą. Apie tą 
miestą tiek daug kalbama, kad pats noriu jį pamatyti. Ne 
pro šalį bus žvilgtelėti ir į „teisingiausią“ padišachą mūsų 
šventoje žemėje. | 

Apsirengę maldininkais, Širvanadylas ir du viziriai leidosi 
į kelionę. Pasiekę Guldžachanos valdomą miestą, įžengė pro 
vartus. Sargai beregint pranešė savo padišachui, kad pasirodė 
trys nauji maldininkai. Ė 

Guldžachana apsirengė brangiausiais drabužiais, ant gal- 
vos užsidėjo briliantų vainiką ir atsisėdo į sostą. Šalia savęs 
pasistatė visą maišą aukso, juk turėjo jo devynias galybes. 

Širvanadylas ir jo viziriai, apsistoję užvažiuojamajame kie- 
me, pailsėjo po kelionės, pavalgė, pagėrė arbatos, o paskui 
nuėjo į rūmus. Svečiai įėjo pro vienus vartus, ir Guldžacha- 

na davė jiems daugybę aukso. Įėjo pro kitus — dar gavo. 
Kai įėjo pro paskutinius — aštuntuosius — vartųs, maišai, į ku- 
riuos jie krovėsi gautąjį auksą, buvo pilni kaip užrišt. Tada 
monetas ėmė kimštis į kišenes, į užantį. O kai jau ruošėsi 
išeiti, Guldžachana paklausė: 

— Brangūs maldininkai, kurgi jūs skubate? Užeikite sve- 
tainėn, ten jus pavalgydins, pagirdys, ko tik širdis trokš, o 
paskui. keliaukite su dievu. Pas mus toks paprotys: kas tik 
apsilanko, nesvarbu, ar jis padišachas, ar elgeta, turi pasisve- 
čiuoti,— ir nustebusius maldininkus ji nuvedė į .menę, kur ant 
grindų buvo patiesta staltiesė ir pristatyta gryno aukso indų 
'su visokiausiomis gėrybėmis. Guldžachana pasiūlė svečiams 
pasiimti atminimui, kas patiks. Bet maldininkai atsisakė. 

— Ne, ne,— nenusileido Guldžachana;— pas mus toks pa- 
"protys: jeigu mes vaišiname svečią, tai atiduodame ir tą indą, 
iš kurio jis valgė ar gėrė. 

Iš tiesų čia buvo toks paprotys, ir Guldžachana labai jo 
laikėsi. Negerbsi papročių — įžeisi šeimininką. Todėl Širvana- 
dylas pasiėmė taurę, iš kurios gėrė. 

— Gerbiami svečiai, — vėl tarė Guldžachana,— jūs tikriau- 
'siai esate daug matę, o juk sakoma: kas daug matė — daug 
žino. Papasakokit ką nors, o mes pasiklausysim. Ypač mėgsta- 
me klausytis išmintingų patarlių ir pasakų. 

— O šviesusis padišache, kad dabar mes nieko negalim 
papasakoti, — atsakė Širvanadylas,— mums reikia apgalvoti. 
Jei leisite, mes vakare ateisim ir papasakosim. 

— Galima ir taip, — sutiko Guldžachana. 

Ir Širvanadylas atėjo vakare su savo palydovais. 

— Pradės tas, kuris daugiausia žino,— pasakė Guldžacha- 
na. 

— Jeigu padišachas leis, tai aš pradėsiu pasakoti,— tarė 
Širvanadyjlas. 

— Gerai, — sutiko Guldžachana.— Tai šiąnakt mes klausy- 
simės tavęs. O kiti du gali eiti į svetainę ir ramiai ilsėtis. 

Kol -Širvanadylas pasakojo, ką matęs ir girdėjęs, Guldža- 
chana tyčia atsistojusi vis eidavo į kiemą. Ir didingasis val- 

dovas Širvanadylas skubiai paduodavo ir vėl paimdavo jos 
apavą. | 

— Seniai labai seniai, — pasakojo Širvanadylas,— gyveno 
vienas labai protingas ir teisingas padišachas. Apie jo dosnu- 
mą ir taurumą žmonės legendas kūrė. O jis pats dažnai gal- 
vodavo: „Tokio žmogaus kaip aš dar nėra buvę šioje žemėje 
ir tikriausiai nebus.“ Vienąkart, kai jis taip sėdėjo giliai susi- 
mąstęs, atėjo kažkoks elgeta ir pradėjo prašyti išmaldos. Pa- 
dišachas davė jam monetą. Bet elgeta sugrįžo ir paprašė ant- 
ros. Padišachas negalėjo pakęsti tokio įžūlumo ir elgetą išvijo. 
Tada elgeta pasakė, kad dabar pamatęs, jog padišachas ne 
toks dosnus, kaip apie jį šnekama, kad štai tokioj ir tokioj 
šaly tai bent padišachas. Visam pasauly, nerasi tokio dosnaus, 
tokio teisingo. Padišachas nepatikėjo ir pats nuvyko į tą šalį 
pažiūrėti, ar teisybę sakė elgėta. Pasirodė, kad viskas teisybė. 
Tada ir šis padišachas pasidarė geras ir dosnus. Ir nuo to lai- 
ko žemėje gyveno du padišachai — tokie protingi, kilnūs ir 
dosnūs. | 

— Svečias kai ką praleido,—tarė Gudžachana.— Padiša- 
chas tikrai pasidarė dosnus, bet ne iš gerumo, o pavydėdamas 
kitam garbės... Geriau jis būtų likęs toks, koks buvo... Oi! At- 
rodo, jau vėlus metas, mūsų svečias tikriausiai pavargo, jam 
laikas pailsėti... Labos nakties... Rytoj vėl ateikit, kai ką ir 
aš papasakosiu. 


Ir Širvanadylas su savo viziriais atėjo. Guldžachana atsi- 
sėdo į sostą, svečius garbingai pasisodino šalia savęs ir pra- 
dėjo pasakoti, kaip vienas šachas nusiklausė seserų kalbos, 
kaip jis išpildė dviejų seserų norus, o jauniausiąją, užuot 
vedęs, nudangino į dykynę žvėrims sudraskyti. Širvanadylas 
kelis kartus kėlėsi išeiti, norėjo dingti iš akių, bet Guldžacha- 
na neišleido, kol viską viską išklojo — kaip tas šachas tada 
buvo įniršęs ant mergaitės, kuri išdrįso svajoti, kad padiša- 
chas paduotų jai kurpaites, kai eis iš kambario, ir vėl paimtų, 
kai grįš, kaip mergaitė vis. tiek paskui privertė padišachą taip 
padaryti ir jos troškimas išsipildė. 

Visa tai girdėdamas, Širvanadylas taip sumišo, kad neži- 

nojo, kur akis dėti. Galiausiai dar Guldžachana išėjo ir po 
valandėlės grįžo persirengusi mergaite. 

„.— Tai štai, padišache Širvanadylai,— pasakė šypsodama.— 
Vis. „dėlto.padavinėjai man kurpaites. O gal aš apsirikaut — 
„vylingai. paklausė ji. 

„Guldžachana „labai. "garbingai išleido padišachą ir jo vizi- 
diuS.. 10) pati daug daug metų buvo išmintinga, teisinga, dosni 
padišąchė, išmintingiausia, teisingiausia -ir dosniausia visoje 
žemėje. 


VAGIES SUNUS 


Gyveno kartą vagis. Jis turėjo dešimtmetį sūnų. Kartą tė- 
vas pavogė iš bajaus tvarto aviną,, papjovė jį ir nuėjo pasi- 
laužti saksaūlo, ketindamas išsikepti inkstus. Grįžęs užkūrė 
ugnį, uždėjo katilą, žiūri — nėra vieno inksto. Dairosi šen, 
"dairosi ten — nėra, ir gana. 

— Kur antras inkstas? — klausia sūnų. 

— Nežinau,— atsakė šis.— O gal tas avinas vieną inkstą 
teturėjo? 

Tėvas išsilaužė vytinę ir ėmė mušti sūnų, kartodamas: 
„Sakyk, kur padėjai?.: Sakyk, kur padėjai?.." 

Tačiau. kad ir kiek jis mušė, sūnus neprisipažino. 

Vienąkart tėvas susigalvojo apiplėšti padišacho kasą. Ilgai 
taikėsi, žiūrėjo ir nusprendė: „Pasiimsiu su savim sūnų, jis 
pralįs pro groteles, kitaip nieko gero nebus.“ 

Naktį jis pasiėmė sūnų, palaukė, kol sargas nueis už kam- 
po, ir tada abu užsiropštė ant stogo. Išėmęs stiklą, pro langelį 
nuleido ant virvelės sūnų į vidų. Numetė jam maišą ir liepė 
prikrauti aukso ir brangakmenių. | 

„Sūnus viską padarė, ką buvo liepęs tėvas. 

Vagis, išsitempęs maišą, pradėjo sūnų kelti į viršų. Kai 
šis jau buvo prie pat langelio, tėvas tyliai paklausė: 

— Tai kur antras inkstas? 

— Nežinau, — taip pat tyliai atsakė sūnus.— Gal jis buvo 
su vienu inkstu. 

— Jeigu neprisipažinsi — vėl sušnibždėjo tėvas, — aš tave 
paliksiu čia. 

— Kaip nori, — atsakė sūnus, — bet aš jo neėmiau. 

Tėvas įtūžo ir paleido virvelę. 

Rytą iždininkas atidarė saugyklą — žiūri, vaikas kampe 
miega. 

Jis pažadino berniuką ir klausia: 

— Kaip tu čia patekai? 

— Pro langelį. | 

— Kas apiplėšė iždą? 

— Tas, kuris mane čionai įmetė. 

— O kas tave įmetė? 

— Tas, kuris iždą apiplėšė... 

Iždininkas visaip kamantinėjo berniuką, bet nieko nesuži- 
nojo. Tada pačiupo už rankos ir nutempė pas padišachą. „Pa- 
dišachas ir gražiuoju, ir piktuoju kvotė, kas apiplėšė iždą, 
bet irgi nieko nepešė. Net pažaliavęs iš piktumo jis sušuko: 

— Pakarti šitą gyvačiuką! 

Žinia, kad apvogtas iždas ir kad bus kariamas vagis, kaip 
žaibas aplėkė visą miestą. Pirkliai paliko savo prekystalius, 
ainatininkai metė darbus. Pasižiūrėti atėjo ir tėvas. 

Berniuką užvedė ant pakylos, ant kaklo jam užnėrė kilpą. 
Bet jis stovėjo lyg niekur nieko. Tarp žmonių pamatė tėvą. 
Šis parodė berniukui du pirštus: girdi, ar su dviem inkstais 
buvo avinas? Berniukas nusišypsojo ir iškėlė vieną pirštą: 
ne — su vienu! | 

Padišachui pasirodė keistas. toks elgesys ir jis paklausė: 

— Kodėl tu pakėlei vieną pirštą? 

— Kai ant kaklo man užnėrė kilpą, atlėkė šėtonas ir tarė: 
„Du dievai.“ O aš atsakiau: „Ne, alachas vienas!“ 

Išgirdęs tokius protingus žodžius, padišachas įsakė berniu- 
„ką paleisti ir dar apdovanoti. 

OVEZAS MIEGALIUS 


Seniai seniai gyveno pats su pačia. Jie turėjo sūnų Ovezą, 
baisų tinginį: iki aštuoniolikos metų jis nebuvo nosies iš ki- 
bitkos iškišęs, burnos nusiprausęs. Užtat jį žmonės ir praminė 
miegalium ir dažnai šaipydavosi iš jo tinginystės. 

Kartą Ovezas gulėjo ant skylėto veltinio ir galvojo: „Juk 
aš tikriausiai irgi žmogus kaip ir kiti. Visi ką nors dirba, ko 
nors siekia. Nedera ir man šitaip sėdėti tėvui ant sprando. 
Eisiu pasiieškosiu kokio darbo.“ 

Kaip tik pirkliai ruošėsi tolimon kelionėn. Ovezas ėmė 
prašyti, kad ir jį drauge paimtų. O pirkliams reikėjo darbi- 
ninko. Karavanas atkeliavo į vieną miestą. Staiga Ovezas iš- 
girdo šauklį skelbiant: „Kas norit gauti darbo! Pirklys moka 
tūkstantį tangų negrynais ar vieną tangą — grynais.“ 

Ovezas ir pasisiūlė pirkliui. Tik pareikalavo, kad už darbą 
jam sumokėtų vieną tangą grynais. Pirklys priėmė. 'Mėnėsį 
atidirbęs, Ovezas' gavo vieną tangą ir išėjo ieškoti, ką nu- 
pirkti ir pasiųsti tėvams dovanų. 

Vaikščiojo vaikščiojo, bet nieko negalėjo rasti — per ma- 
žai buvo pinigų. Kažkas pasiūlė pirkti katę. Ovezas ir nusi- 
pirko. Įdavė ją pirkliams, su kuriais buvo atkeliavęs į šį mies- 
tą, ir paprašė pargabenti tėvams dovanų, o pats vėl grįžo 
dirbti pas aną pirklį. 

Karavano palydovas įkišo katę į maišą, ir visa vilkstinė 
leidosi namo. Pusiaukelėj pasitaikė aūlas, ir pirkliai nutarė 
jame pernakvoti. Pamatė žmonės katę, pradėjo prašyti, kad 
jiems ją atiduotų arba parduotų. 

— O kam ji jums? — nusistebėjo karavano palydovas. 

— Mus pelės užpuolė, o neturime nė vienos katės. 

— Gelbėčiau jus iš bėdos, — atsakė karavano palydovas,— 
bet šita katė ne mano — turiu pargabenti ją šeimininkams. 

Susirinko garbingiausi aūlo seniai, ilgai suko galvas, kaip 
gauti katę, ir nusprendė: 

— Brangus svety,— tarė aūlo seniūnas, — atiduok mums ka- 

tę, o mes tą maišą, kuriame tu ją gabeni, pripilsim aukso. 
Manome, kad šeimininkai nepyks nei ant mūsų, nei ant ta- 
Karavano palydovaš atidavė katę, o maišą aukso pargabe- 
no Ovezo tėvams. Tėvai, il "-negalėjo atsitokėti, gavę šito- 
kią dovaną. ž - Ė 

Ovezas dirbo: i mėnėsį ir vėl gavo vieną tangą. Ieš- 
kojo ieškojo, ką nupirkti tėvams, bet taip ir nerado. Jam 
pasiūlė šunį. Nėsinorėjo grįžti tuščiomis rankomis, ir Ovezas 
jį nupirko. Tadą išėjo ant kelio, tikėdamasis sutikti kc 
nors pirklius iš. savo aūlo ir perduoti dovaną. DEL. Je O 
sutiko ir sumanė čia pat, pakelėj, pernakvoti: į Auga "gė "o 

Auštant Ovezas atsibudo, ogi žiūri — "Šuns nebėja, vietoj 
jo visai greta rangosi didžiulis drakonas. Rama 


Ša 


Iš baimės Ovezas net užsimerkė ir susirietė į: Aamuolėį, 


O drakonas sako jam žmogaus balsu: 2 "Aa 
— Nebijok manęs, jaunikaiti. Aš tavęs nė pirštų "niepalka 

siu; jeigu man padėsi. A 
— Kuo galių padėti? ak 


— Esu vienturtis drakonų padišacho sūnus: Kaitėų dėvas 
mane įskaudino, ir aš išėjau iš namų. Jait: "daug mėtų: pra. Ač); 
o mes vis niekaip negalim susitaikyti. Vien ; tu + mūs“: S i 
taikyti. T 


K. i „ 
Ką darys Ovezas, turėjo pažpY Getai, Ieigų il 
sutaikysiu.. 2 A 
„Eina jie abu, o drakonas ir sakoi: angl E A 
—- Kai tu mus sutaikysi, tėvas. pikis. „Kė. n nori:a žt 120 
Prašyk žiedo. Jį turėdamas, padatyai Vika. ką. tik panorėgį: 
Tėvas daug ką siūlys, bet. nesutik. A Mk 
„» ėjo, žiūri — priešais Šiiaužia "Tangosi didžiuliai: "drako-: 
„ Ovezas net pašiurpo, iš; baimės,. „Tuoj pamajė, 2 Benai, 
akis AA 
— O didysis padišache;— žeriai. I Ausitenkė Gvėias, — pe: 2 
są žemę sklinda garsas apie tavo gerumą, tik. viską. temdo: 
tavo vaidai su tikru sūnum: Galingam. Ir išmintingai vaidovū, | 
nedera skriausti jaunų ir šilpnų“ | RS a 

Senajam drakonui akyse patamsėjo, išgirdus tokius žo- 
džius. Ovezas vis šlovino padišachą, vis prašė, kad jis būtų 
atlaidus savo vieninteliam sūnui ir įpėdiniui. Kai Ovezas bai- 
gė kalbėti, padišachas čiupo glėbin neprotingąjį sūnų ir lie- 
pė ruošti didelę puotą, kad šis laimingai pargrįžo. 

Visi tris. dienas ir tris naktis puotavo. Ovezą vaišino kaip 
garbingiausią svečią. O kai jis susiryošė namo, padišachas 
tarė: 

— Tu man daug -džiaugsmo suteikei, ir aš noriu už tai 
atsidėkoti. Prašyk, ko nori! 

— O, man daug nereikia, — oriai atsakė Ovezas.— Kad tik 
padišachas visados būtų žvalus ir sveikas. Jeigu padišachas 
iš savo gerumo nori ką nors padovanoti, tai tegu <dovanoja 
žiedą — ir neštis nesunku, ir padišachui menkas nuostolis. 

Padišachas . viską būtų sutikęs atiduoti, tik ne žiedą.. Bet 
jam labai patiko Ovezas, toks malonus, nesavanaudis, ir jis 
atidavė žiedą. Ovezas padėkojo už svetingumą ir iškeliavo.. 

Namiškiai seniai manė, kad Ovezas jau žuvęs, o jis štai 
grįžo sveikas ir gyvas. Tėvai be galo apsidžiaugė — nežinojo, 
kur sodinti sūnų, kuo valgydint, kuo girdyt. 

Rytą Ovezas sako motinai: 

— Mama, eik pripiršk man padišacho dukterį. = 

— Oi, ką tu, sūneli,— išsigando motina,— negi nežinai, 
koks jis baisus žmogus. Aš net jo vardą ištarti bijau. 

— Mama, aš labai tave prašau — maldavo Ovezas. 

— O ar tu žinai, kokios didelės už ją išpirkos prašo padi- 
šachas? — kalbėjo motina. 

— Kad ir kiek prašytų  sutik,— sakė Ovezas. 

Ir motina drebančia širdim nuėjo. 

Padišachą įžeidė toks negirdėtas įžūlumas — vargetos sū- 
nus užsimanė į žentus siūlytis! — ir kad nebenorėtų daugiau 
tokie pirštis jo dukrai, tarė: 

-— Mes sutiksim, jeigu rytoj rytą, kai tik atsikelsim, prieš 
mūsų rūmus stovės sidabrinė tvirtovė, o visuose jos kampuo- 
se-— auksiniai rūmai. Vienuose rūmuose, kad būtų pavasaris, 
kituose — vasara, trečiuose — ruduo, ketvirtuose — žiema. 
Jeigu viso to nebus — nebus ir jūsų akiplėšos sūnaus. 

Išgirdusi tokius, žodžius, motina vos nėnualpo. Grįžo į ki- 
bitką kaip nesava. 

— Na kaip? — pripuolė prie jos Ovezas.— Tuščiomis ar 
pilnomis rankomis parėjai? 

— Eik tu su savo pilnomis rankomis. Gerai dar kad gyva 
grįžau! — Ir ji visa virpėdama papasakojo, kokios baisingos 
išpirkos pareikalavo padišachas. 

— Nesisielok, mama,— ramino Ovezas,— viskas bus gerai. 

Naktį, kai miestas kietai miegojo, Ovezas išėjo į gatvę ir 
liepė žiedui išpildyti visus padišacho norus. 

Vos praaušo, o rūmuose jau kilo bruzdesys. Atsibudo pa- 
dišachas ir nepatenkintas paklausė: 

— Kas ten yra, kad net miegoti neduoda. Suieškokit ka|- 
tininką ir nubauskit. 

— O didysis padišache,— drebėdamas pranešė viziris.— 
Įvyko stebuklas. 

— Kur? — pašokęs iš patalų, sušuko padišachas. 


— Antai! — parodė į langą viziris. 
Tiesiai prieš rūmus švytėjo didžiulė sidabrinė tvirtovė, o 
jos kampuose — aukso rūmai. O prie tvirtovės stovėjo ir 


laukė savo nuotakos Ovezas, beturčių sūnus, būsimasis padi- 
šacho žentas. 

Pažvelgęs pro langą, padišachas įsakė skelbti vestuves. 

Septynias dienas ir septynias naktis truko vestuvių puota, 
septynias dienas ir septynias naktis linksminosi žmonės, tik 
padišachas vaikščiojo paniuręs. Jam vis nedavė ramybės min- 
tis: ,,„Prašydamas tokios išpirkos, *aš žinojau, kad net trys keturi 
susidėję padišachai negalės išsimokėti. O čia atsirado kažkoks 
nuskuręs vargeta ir paėmė mano dukterį. Ne, čia kažkas yra. 
Šito aš taip. nepaliksiu.“ 

Grįžęs namo, Ovezas dar nežinojo, kokią galią turi žiedas, 
nežinojo ir ko jį prašyti. Todėl pirmieji Ovezo norai buvo 
tokie: susigrąžinti katę, kurią, kaip jis žinojo, pirkliai buvo 
pardavę aūle už maišą aukso, ir šunį, kuris dingo prieš jam 
susitinkant su drakonu. Katė su šuniu atsirado, ir dabar jie 
niekad nesiskyrė. . 

Žinodama savo tėvo būdą, kartą žmona tarė Ovezui: 

— Žmonės sako: „Viename katile dviejų avino galvų ne- 
išvirsi.“ Tėvas neduos tau ramybės. Geriau persikraustykim 
anapus upės ir gyvensim. 

Ovezas paklausė žmonos. Išėjo. iš „zŪmų., įsakė. žiedui per- 
kelti juos į kitą upės krantą. Vienas padišacho tarnas, nugir- 
do, kaip jis šnekėjo s su žiedu, ir pranešė valdovui. Padišachas 
nėms, kad tas, kuris atneš nuo žento Pankos žiedą, gaus“ daug 
aukso. Išgirdo šią Žinią viena senė ir atėjo pas padišačhą. 

— Jeigų mane kas perkėls per upę;— tarė j, tai aš iš- 
gausiu talismaną. 

Padišachui įsakius, ji beregint buvo. perkelta į kitą kran- 
tą. Senė atsisėdo prie pat vandens ir verkšlena.:.. Pro šalį kaip 
tik ėjo Ovezas ir išgirdo. 

— Ko verki, senele? — paklausė jis. 

— Ak vaikeli, kaipgi aš neverksiu. Padišacho žmonės už- 
mušė vienturtį mano sūnų, Mano maitintojėlį, o mane išmetė 
ant šio tuščio kranto, kad pikti žvėrys sudraskytų. 

— Nenusimink, senele,— tarė Ovezas.— Einam. pas mane. 
Padėsi mano žmonai šeimininkauti, jai vienai nuobodu. 

Po keleto dienų senė buvo jau kaip saviškė. Ovezas išeina 
medžioti, o ji niekur nesitraukia nuo jaunos šeimininkės. 

— O žinai ką, brangioji. — kartą pasakė ji, — man regis, 
kad Ovezas nepasitiki tavim. 

— Ką tu, senele, jis mane myli. O kai myli, tai ir pasi- 
tiki. ; > 

— Ne, ne, nesakyk šitaip;— kalbėjo toliau senė.— Jis eina 
medžioti su brangiu žiedu ant rankos. Juk gali kur nors pa- 
mesti. Ir nebus brangaus daikto. O argi ne geriau būtų na- 
muose jį palikti. 

Jaunoji moteris iki pat vakaro galvojo apie .senės -pasa- 
kytus žodžius. Ir juo daugiau galvojo, juo labiau ėmė tikėti, 
kad iš tiesų Ovezas nemyli jos. Grįžo Ovezas, o ji tuojau prie 
jo. Glaustosi, žiūri į akis. 

— Duok man panešioti savo žiedą. 

— Imk,— Ovezas nusimovė žiedą ir užmovė jai. ant. ran- 
kos.— Tiktai saugok jį. 

Rytą Ovezas išėjo medžioti. Senė pamatė ant šeimininkės 
rankos žiedą, ir jos galvoje gimė mintis, kaip tą žiedą iš- 
gauti. Ji sušildė vandens ir sako: 

— Štai karštas vanduo, imk ir išsimaudyk. Jaunamartė vi- 
sados turi būti švari, nes vyras nemylės. 

Jaunoji šeimininkė nusirengė, nusimovė žiedą, pakišo jį po 
pagalve ir išėjo. Senė tik šito ir laukė. Čiupo talismaną ir 
sušuko: 

— O burtų žiede, Ovezą mirtinai užmušk, jo žmoną palik 
pusgyvę, 0 mane nunešk pas padišachą. 


Talismanas viską padarė, kas jam buvo įsakyta. 
Gavusi iš padišacho žadėtą atpildą, senė išėjo namo. 


Šunelis buvo drauge su Ovezu medžioklėje. Pamatęs, kad 
šeimininkui atsitiko nelaimė,— jis staiga krito ir mirė, — šunelis 
parbėgo namo. Čia jį tuojau pasitiko katė. Šunelis pasakė, 
kad Ovezas nebegyvas, ir abu ėmė sukti galvas, kaip surasti 
žiedą. 

Jie perplaukė upe ir nubėgo pas padišachą. Kad ir kaip 
šunelis stengėsi įsigauti į rūmus — nepasisekė. Užtat katė 
šmurkšt — ir pralindo. 

Padišachas miegojo sukandęs dantis. Katė išnaršė visus 
kampus, bet žiedo niekur nerado. . 

Tik žiūri — pelė bėga per grindis. Katė kapt ir nutvėrė ją. 

— Paleisk mane,— prašo pelė,— aš tau padėsiu. 

— O kuo tu man gali padėti? — klausia katė. 

— Tu ieškai Žiedo, — sako pelė, — o aš žinau, kur jis. 

— Tai kur? 

— Padišacho burnoj, po liežuviu. 

— Ačiū, pele. Bet aš tave tik tada paleisiu, jeigu Lu pri- 
versi padišachą nusičiaudėti. 

Pelė prisėlino prie padišacho ir kyštelėjo uodegytės galiu- 
ką jam į nosį. 

— Ą-a-pčich! — sučiaudėjo padišachas, ir žiedas iškrito 
jam iš burnos. Katė čiupo žiedą ir nėrė laukan, kur jos jau 
laukė šunelis. 

Pribėgo jie prie upės. Šunelis ir sako: 

— Duok man žiedą, nes tu gali išmesti jį vandenin, ir bus 
po viskam. 

Katė visaip prisiekinėjo išsaugosianti žiedą, bet šunelis vis 
tiek jį atėmė, ir jie nuplaukė. Jau beveik prie pat kranto 
šunelis užsinorėjo gerti. Ir pradėjo lakti vandenį. Žiedas iš- 
krito iš gerklės ir nuskendo. 

Katė ilgai plūdo šunelį, paskui atsitūpė ant kranto ir ver- 
kia. p 

Staiga visai prie pat kranto tik pliaukšt uodega žuvis. Pri- 
siminusi, kad jie seniai nieko neėdę, katė šoko ir pasičiupo 
ją. Ir — o stebuklas, kokio nė pasakose nebūna — žuvies 
pilve — žiedas. Dabar jau katė griebė E ir drauge su šu- 
neliu nubėgo namo. 

Šeimininkė paėmė iš katės žiedą ir tarė: 

— Aš noriu, kad Ovezas ir aš būtume sveiki ir gyvi! 

Ir pro duris įžengė Ovezas. 

"Žmona pasitiko jį su džiaugsmo ašaromis. Papasakojo, ką 
ta senė pridarė. 

— Tik šuneliui su kate reikia dėkoti, — užbaigė ji.— Jeigu 
ne jie — nebūtų dabar mūsų čia. 

— Ne veltui sakoma, —tarė Ovezas,—kad į gera išeina 
tik tai, ką savo prakaitu uždirbi... O dabar, žiede, nušluok 
nuo žemės padišachą su visais jo viziriais, nugalabyk gob- 
šuolę senę, o mano tėvus ir jų mantą atgabenk čia. 

Žiedas išpildė Ovežo įsakymą. Jaunavedžiai iškėlė didelę 
puotą. Buvo daug svečių. Draugai džiaugėsi, o priešai — 
širdo. 


BETURTIS IR GODUS IŠANAS 


Viename kaime gyveno neturtingas žmogus. Jo kaimynas 
buvo išanas. Šis gyveno pasiturimai, nes žmonės jam sunešda- 
vo brangių dovanų, 9 beturtis, be mažos kibitkos ir vienin- 

telio asilo, nieko daugiau neturėjo: nei šuns, nei. katės, nei 
vištos. | | 

Vargšas kasdien traukdavo į smėlynus druskių ir ant. asi- 
lo gabendavo jas į turgų. 

Vargšo žmona buvo puiki kilimų audėja, ir bajai noriai 
vaikus. 

Taip jie ir gyveno, manydamiesi paplotėliais ir arbata. 

Vienąkart vargšas kaip visada pasiėmė kastuvą, virveię 
ir leidosi į smėlynus. . 

Vos tik jis surinko pirmą glėbelį druskių, staiga suskaudo 
jam „pilvą. 

Vargšas prigulė aukšto krūmo pavėsyje ir nė pats nepa- 
matė kaip užsnūdo. 

Per sapną jam pasirodė, kad kažkas padegė jo surinktų 
druskių glėbelį. Vargšas kad suriks, kad šoks, žiūri — glė- 
belis guli kur gulėjęs, nė nepaliestas. 

Prasitrynęs akis, pažvelgė į saulę — saulė jau visai netoli 
laidos. Vargšas norėjo vėl imtis darbo, tik staiga ant smėlio 
pamatė kažkokį akmenį, kuris švytėjo lyg saulė. 

Vargšas paėmė akmenį ant delno, ogi žiūri — kumščio 
didumo aukso gabalas. 

Vargšas taip apsidžiaugė radiniu, kad net.apalpo. Kai atsi- 
gavo, jau buvo vakaras. Aukso gabalas tebešvietė rankoje. 

Vargšas sumanė ten pat ir pernakvoti: susikūrė ugnį, ša- 
lia savęs prisirišo asilą ir užmigo. Rytą patraukė ne į turgų, 
o tiesiai namo. | 

Kieme nuėmęs nuo asilo nešulį, šūktelėjo žmoną, kuri au- 
dė kilimą prie bajaus kibitkos durų. Kai ši atėjo, vargšas tarė: 

„ — Motin, kepk paplotėlius ir virk arbatos, tik stipresnės! 
Šiandien mums šventė! 

Žmona užmaišė tešlą, iškepė paplotėlių, išvirė stiprios ar- 
batos ir viską sudėjo priešais vyrą. 

Vargšas valgė paplotėlius, gėrė arbatą ir vis šypsojosi, o 
žmona žiūrėjo į jį ir negalėjo suprasti, ko jis džiaugiasi. Ga- 
liausiai ji paklausė: 

— Ko taip džiaugiesi, tėvai? Tu taip atrodai, sakytum, 
dievas mums melžiamą ožką būtų davęs. 

— Ak motin,— tarė vargšas, — tu dar labiau apsidžiaugsi, 
kai pamatysi, ką aš radau smėlynuose. 

— Ką gi tu radai? — nelabai tikėdama, paklausė žmona.— 
Ar tik ne pasagą nuo mūsų asilo kanopos? 

— Ne, motin, neatspėjai,— atsakė vargšas.— Aukso radau. 

— Nešnekėk niekų, tėvai, — tarė žmona.— Tokiems varg- 
šams kaip mes nesimėto ant kelio auksas. Juk dievas žino, 
ką apdovanoti auksu. 

Vyras išsitraukė iš užančio gabalą aukso ir atkišo žmonai. 

Tuo tarpu atsidarė durys ir į kibitką įėjo išanas. 

— Kaimyne,— prašneko išanas,— jau kuris laikas tu man 
neneši dovanų. Šiandien žiūriu — tavo kieme druskių glėbe- 
liai sukrauti. Ir pamaniau: „Tikriausiai man kaimynas šituos 
ryšelius pargabeno,— sakau, imsiu ir paklausiu užėjęs.“ 

Žmona greitai paslėpė aukso gabalą, o šeimininkas paso- 
dino svečią į garbingą vietą ir tarė: 

— Nuo tavo akių niekas nepasislėps: tu ne tik druskių 
ryšelius pamatei kieme, tu įžvelgei mano širdin ir įspėjai ma- 
no mintis. 

Paskui liepė žmonai duoti svečiui arbatos. 

Išanas priįmdamas iš vargšo rankų puodelį arbatos, pa- 
klausė šeimininkę: 

— Ką tu ten rankose turėjai, kai aš įėjau į kibitką? 

— Nieko neturėjo,— pasiskubino vargšas už ją atsakyti. 

— Aš kol kas dar nesu aklas, — tarė išanas,— ir auksą ga- 
liu atskirti nuo mėšlo. 

— Tai žiūrėk,— supyko vargšas ir, paėmęs aukso gabalą, 
sviedė išanui. 

Pamačius auksą, išanui net rankos ėmė drebėti. 

— Ehe,— tarė jis,— čiagi tikras auksas! Kur tu jį radai? 

Vargšas pradėjo pasakoti: 

— Nuėjau į smėlynus druskių. Staiga man suskaudo pil- 
vą. Atsiguliau po krūmu, užmigau ir sapnuoju. 

— Ką gi tu susapnavai? — nekantriai paklausė išanas. 

— Kad kažkas, rodos, padegė mano druskių ryšelį. Atsi- 
budau, pašokau ir žiūriu — viskas vietoje. O saulė jau arti 
laidos. Manau sau, jau vakaras greit, o aš dar ne viską pa- 
dariau. Ir čia nei iš šio, -nei:iš. to:pakilo: vėjelis... 

-—-Ašsklausiu; kaip-tu auksą radai? — piktai pertraukė jį 
išanas. 

„Vargšas labai- nenorėjo pasakoti apie savo radinį, bet ką 
darysi. zii 

Išanas išklausė viską ir tarė: 

— Tai bus derama dovana išanui! Atkneibk gabalėlį aukso 
ir padovanok man; o druskių ryšelius gali sau pasilikti. 

— Jeigu tau ko nors .prireikia,— pasakė vargšas,— tai vi- 
sados mane randi: namie. O jeigu man — tai išano niekad 
nerasi namuose. 

Bet išanas nė nesiklausė. Pats atsikneibė gabalėlį aukso ir 
atsisveikindamas tarė: 

— Tegu tau dievas duoda daug sūnų, o kiekvienam sū- 
nui — gražią gražią nuotaką.— Pamaldžiai sudėjęs rankas, 
pasiglostė barzdą išanas. 

Vargšas pažiūrėjo į jį ir pasakė: 

— Išanas gėdos neturi, todėl ir taikosi apiplėšti ir gyvą, 
ir mirusį. 

— Tegu dievas padeda — tegu nieko netrūksta jūsų na- 
mams! — jau už durų šnekėjo išanas, apsimetęs, kad negirdi 
vargšo žodžių. 

Grįžęs į savo kiemą, išanas pasičiupo virvėlę, kastuvą, sė- 
do ant asilo ir nujojo į smėlynus druskių. 

Nujojės mėgino imtis darbo, bet niekad nieko nebuvo dir- 
bes, tai labai greitai pavargo. 

— Oi, skauda pilvą! — sudejavo išanas ir atsigulė po krū- 
mu. Pasidėjo po galva čalmą, užsimerkė ir staiga pajuto, kad 
po marškiniais šliaužia gyvatė. 

„Tikriausiai sapnuoju!“ — pagalvojo išanas. 

Gyvatė užšliaužė jam ant pilvo ir susirangė į kamuolėlį. 

Išanas kilstelėjo ir piktai paklausė: 

— Ko tu užšliaužei man ant pilvo? 

— O kam melavai,.kad skauda pilvą? — atsakė gyvatė. 

— Žinai ką,— tarė išanas,— vakar čia vienas vargšas už- 
migo ir ėmė sapnuoti, o paskui rado aukso gabalą. 

— Tai ten buvo vargšas, — atsakė gyvatė, — ir jam tikrai 
skaudėjo pilvą iš bado. O tu nors ir gerai gyveni, bet tavo 
akims vis maža. Jei neišsinešdinsi iš čia, aš tave įgelsiu. 

Parėjo išanas namo lyg musę kandęs. 

— Kas tau yra? — paklausė žmona. 

— Žmona neturi klausinėt vyro! — užriko išanas ir ėmė 
ją mušti lazda. | 

Išgirdusi šauksmą, atbėgo vargšo žmona, maldauja išaną: 

— Pagailėk žmonos! Juk tu savo asilo šitaip nemuši! 

— Bėk iš čia! — suriaumojo ant jos išanas.— Kad mano 
akys tavęs nematytų! Matai gi, moteriškė atėjo išano mo- 
kyti! Jau gal pasaulio pabaiga artėja! 

Tik staiga iššliaužė ta pati gyvatė, kuri išvijo išaną iš 
smėlynų, ir įgėlė. 

Išanas aiktelėjo ir krito negyvas. 


SENELĖS DUKTĖ 


Vieno bajaus žmonai vis gimdavo duktė ir duktė, o jis 
labai norėjo sūnaus. Ir štai vienąkart bajus tarė: 

— Jeigu ir šį kartą bus duktė — užmušiu tave. 
> Atėjo metas laukti vaikelio. Prigąsdinta moteris panūdo 
aplankyti savo tėvus. Atkeliavusi pas juos, atsisėdo ir verkia. 
Tuo metu atėjo senelė. | 

— Kas tau, mano avyte? Ko verki? — paklausė ji. 

— Kaipgi aš neverksiu, senele. Jeigu ir šįkart susilauksiu 
dukters, — vyras mane užmuš. 

— Nesibaimink, brangioji. Kai gimdysi — pasakyk man, ir 
aš padėsiu,— pažadėjo senelė. 

Jau atėjus metui, moteris pasiuntė vieną savo dukterį pa- 
šaukti senelės. Ši tuoj atėjo ir tarė: 

— Vaikeli, jeigu vėl susilauksi dukters, tai aš ją pasiim- 
siu, o bajui pasakysim, kad gimė sūnūs ir iškart mirė., 

Moteris sutiko. Ir štai bajaus žmonai vėl gimė mergaitė. 
Senelė susivyniojo kūdikį ir parsinešė namo. Ką sutikusi ke- 
lyje, kiekvienam sielvartingai pasakojo: 

— Bajaus žmonai gimė sūnus, bet iškart numirė. 

— Vėl nepasisekė bajui,— sakė žmonės. 

Bėgo metai. Mergaitė augo labai daili. Vieną kartą senelė 
papylė kieme miežius, kad pradžiūtų, o pati kažkur, išėjo. Į 
kiemą užklydo bajaus karvė. Mergaitė ją išvarė. Bet atsiti- 
"ko taip, kad bajus pamatė mergaitę, o pamatęs — pamilo. 

"Grįžęs namo, negaišuodamas nusiuntė pas senelę piršlius. 
Senelė nieko jiems tikro nepažadėjo, o kai piršliai išsidangino, 
pasišaukė mergaitę ir viską jai papasakojo — ir apie bajaus 
piršlybas, ir apie tai, kad ji esanti bajaus duktė. Mergaitė 
pravirko ir tarė pro ašaras: 

— Geriau jau būti varna nei savo tėvo žmona. 

Nespėjo ji šitaip ištarti, — beregint pavirto varna ir nu- 
skrido. 

Skrido skrido, pagaliau nusileido prie vieno upelio, nusi- 
metė varnos plunksnas ir maudosi. Ją pamatė jaunikaitis. Jis 
seniai ieškojo tinkamos nuotakos, bet negalėjo rasti. Jauni- 
kaitis norėjo prieiti prie jos, bet mergaitė užsimetė plunksnų 
apdarą ir nuskrido. | 

„Rytoj tikriausiai vėl atskris“, — pagalvojo jaunikaitis ir ry- 
žosi laukti. Taip ir buvo: atskrido varna, nusimetė plunksnų 
apdarą ir maudosi. Jis patyliukais prislinko ir paslėpė tą jos 
apdarą. , 

— Gerasis žmogau, atiduok maRo plunksnas,— maldauja 
mergaitė. 

— Atiduosiu, jeigu tekėsi už manęs, — sako jaunikaitis. 

' — Tekėsiu,— atsako jam mergaitė, — tačiau dieną man lei- 
si būti varna, o naktį — žmogum. 

. Jaunikaitis sutiko ir grąžino jai plunksnų apdarą. O pas- 

kui jis parsinešė savo nuotaką varną namo. Parsinešęs pa- 
davė ją motinai ir tarė: 

— Mama, šitą varną man likimas skyrė. Pririšk ją, kad 
niekur pneišskristų. 

Motina pririšo, o kai sūnus išėjo, ėmė mušti ją, saky- 
dama: „Mano vieninteliam sūnui atiteko šita prakeikta var- 
na.“ 

Vargšė mergaitė nieko kito negalėjo, tik šūkčiojo: ,„„Hak, 
hak!..“ 

Grįžusiam jaunikaičiui ji pasiskundė: 

— Kai tik tu Ejal, motina pradėjo mušti mane, vadinda- 
ma „prakeikta varna“. 

— Mama,— tarė jaunikaitis motinai,— kam tu muši mano 
varną? 

— Ką tu, sūneli! — atsakė motina.— Aš nė pirštu jos ne- 
paliečiau... 

Ir nuo to karto iš tiesų ji nelietė varnos, bijojo, kad sūnus 
sužinos. 

Kartą jaunikaitis buvo pakviestas i puotą. 

— Nusimesk tą savo varnos apdarą, — pasakė jis žmonai, — 
ir einam kartu. 

— Negaliu — atsakė ši.— Geriau eik vienas. 

Rytą, kol žmona dar miegojo, jis įmetė į užkurtą židinį 
jos plunksnų apdarą ir išėjo. 

Atsibudusi mergaitė ilgai ieškojo savo apdaro, bet taip ir 
nerado. Pagaliau pamatė židinyje apdegusį sparną. Kas beli- 
ko daryti — tik užsidėti jį ir eiti į puotą. Kai ji įėjo, visi 
negalėjo atsigrožėti, o vyro tėvai net pravirko, sakydami: 

— Koks neteisingas likimas. Mūsų . vienintelis sūnus ver- 
tas štai tokios gražuolės, o ne kokios varnos. 

— Ko jūs verkiat?t — paklausė sūnus. 

— Ak sūneli, kam gi verkti, jeigu ne mums. Štai kokios 
marčios būtume norėję, o ne tavo varnos. 

— Ji yra jūsų marti, o mano — varna, — nusijuokė sūnus, 

Tėvas su motina džiaugsmingai puolė prie jos, parsivedė 
namo ir iškėlė vestuves — septynias dienas ir septynias naktis 
puotavo. | 


BIACHLILIS DANA 


- "Gyveno kartą žmogus, "Vardu Biachlilis: Žmonės iš didelės 
pagarbos vadino ji nė šiaip Biachliliu, o Biachliliu Dana — 
tai yra mokytu, išmintingu. Kartą susitiko jį turguje turtin- 
giausias pirklys ir klausia: 

— Ei Biachlili Dana, ką man šįmet apsimoka pirkti parda- 
vimui? 

— Česnaką ir geležį — atsakė išminčius. 

Pirklys taip ir padarė, kaip jam sakė, ir susilaukė neregėto 
pelno. Jis ne tik daug pinigų uždirbo, bet ir labai išpuiko. 

Kitąkart jie vėl susitiko turguje. 

— Ei Biachlili Divanė (t.y. beproti)— šūktelėjo pirklys 
praeinančiam išminčiui.— Kas šįmet atneš man pelno? 

— Chalva ir svogūnai, — atsakė šis nesustodamas. 

Pirklys už visus pinigus užsisakė svogūnų ir chalvos. Bet 
paskui, nors ir kaip stengėsi, niekas iš jo šitų prekių nepirko. 

Atėjo pavasaris. Chalva ištirpo, svogūnai sudygo, o pirk- 
lys nuskurdo. 

Sykį eina jis per turgų sulysęs, paniuręs, o priešpriešiais — 
išminčius. Pirklys ir klausia: 

— Sakyk, kodėl anąkart tu man davei patarimą, —ir aš 
praturtėjau, 0 šįmet — nušigyvenau. 

— Tada mane pavadinai Biachliliu Dana,— atsakė išmin- 
čius, — ir aš tau kaip daug išmanantis žmogus atsakiau. Šiuo- 
kart mane pavadinai Biachliliu Divanė,— aš ir atsakiau kaip 
neprotingas. Kaltink save. 


KEREMAS 


Seniai labai seniai gyveno beturtis žmogus. Jis turėjo sep- 
tynias dukteris ir sūnų Keremą. Berniukas buvo dar visai 
mažas, kai devai pagrobė jo seseris ir pasiėmė sau už žmo- 
nas. Tėvai labai sielvartavo, netekę dukrelių, ir dienų dienas 
verkė. | 

Užaugo Keremas. Paėmęs iš tėvo žirgą, aštrų kardą, jis iš- 
siruošė seserų ieškoti. 

— Sūneli brangus,— maldavo tėvai, — nejok. Užmuš tave 
devai. 

Nepaklausė Keremas nei tėvo, nei motinos. 

Išjodinėjo visas stepes, išlaipiojo visus kalnus, galiausiai 
atjojo į didelį miestą. Užėjo į pirmą pasitaikiusią kibitką, 
žiūri — sėdi senelė su mergaite ir verkia. 

— Ko verkiat? — paklausė Keremas. 

— Kaipgi mes neliesim gailių ašarų, — pasakė senelė, — 
jeigu mūsų padišachas toks kraugerys. Jis reikalauja, kad 
žmonės kasdien jam duotų po vieną mergaitę, o rytą ją pa- 
karia. Šiandien jau mano dukrelės eilė. eiti pas padišachą. 

Išgirdus tokią žinią, Keremui iš pykčio net plaukai pasi- 
šiaušė, net akys krauju pasruvo. Tuo metu prie kibitkos pri- 
jojo trys raiteliai ir pareikalavo mergaitės. Keremas du už- 
kapojo, o trečiam įdavė laišką, kad nuneštų padišachui. Laiš- 
ke parašė: „Beširdi piktadary, aš atėjau ir sunaikinsiu tavo 
karius, o tave — pakarsių! Keremas.“ 

Padišachas perskaitė laišką ir įsakė savo budeliams: 

— Eikit ir nugaluokit tą akiplėšą Keremą! 

Čia įsikišo viziris: | 

— O padišache,— tarė jis — ne taip lengva bus nugaluoti 
šį narsų jaunikaitį. Juk jeigu jis nepasitikėtų savo jėgomis, 
tai nebūtų parašęs tokio laiško. Pirmiausia reikia jį atsikvies- 
ti čia, pažiūrėti, kas per Žmogus, o paskui galima bus nuga- 
luoti. 

— Aš sutinku su tavim, viziri, — pasakė padišachas.— Eikit 
ir pašaukit jį čia. 

— Ką gi, — išklausęs sutiko Keremas,— sakoma: „Jeigu 
kviečia — neatsisakyk, o jeigu niekas neprašo — nesirodyk." 
Greitai susiruošęs, šoko ant žirgo ir nujojo į rūmus. | 

— Tu „drąsus jaunikaitis— tarė padišachas, kai prieš jį 
stojo Keremas.— Nepabijojai nei manęs, nei mano rūstumo. 

— O padišache, negi bailys gali parašyti tokį laišką? 

— Tai ko gi iš manęs nori? — paklausė padišachas. 

— Labai nedaug, — atsakė Keremas.— Aš noriu, kad liautu- 
meis žmones engęs. Kur matyta, kad naktį žmogus mėgautųsi 
mergaite, o rytą įsakytų ją pakarti? 

Išgirdę tokią drąsią šneką, padišachas su viziriu net pirštus 
ėmė krimstis iš nustebimo. 

— Gerai,— tarė padišachas,— duodam žodį, kad daugiau 
šito nebus. O tau už narsą ir drąsumą leidžiam vesti tą mer- 
gaitę, kurią gindamas nukovei du geriausius mano patikėti- 
nius. 

Keremas padėkojo padišachui už karališką dovaną ir grįžo 
į kibitką pas sužadėtinę. 

Neilgai Keremas gyveno su savo jaunąja žmona, paskui 
vėl išsiruošė į kelionę. Keliavo keliavo ir atsidūrė dideliame 
mieste. Įėjo Keremas į pirmą kibitką, žiūri — sėdi vargšai 
žmonės patamsy. 

— Kodėl neužsidegat šviesos? — paklausė Keremas. 

— Mes bijom,— atsakė šeimininkas: 

-— Kas gi jus taip baido? — klausinėja Keremas. 

— Štai ten,— parodė šeimininkas ranka į netoliese dunk- 
santį kalną, — gyvena slibinas. Kai tik kas uždega šviesą — 
tuoj jis atlekia ir praryja tą žmogų. ' 

-- Nagi pamėginsim! — tarė Keremas, 

Kad ir labai jį žmonės atkalbinėjo, jis savo laikėsi: juk 
svečias vyresnis už šeimininką. Vos plykstelėjo ugnelė, pasi- 
girdo baisus triukšmas. Vaikai pravirko, šeimininkas net pa- 
blyško iš baimės. Keremas kaip stovi iššoko laukan su kardu 
ir, kai slibinas prilėkė,— sukapojo jį į gabalėlius. 


Rytą jau visas miestas žinojo apie bebaimį jaunikaitį: išly- 
dėdami žmonės širdingai linkėjo jam laimingiausios kelionės. 

Keremas jojo per kalnus ir stepes, kol prijojo tą vietą, 
kur gyveno septyni broliai devai, paėmę jo seseris už žmo- 
nas. Kai Keremas atsidūrė prie rūmų, devų nebuvo namie — 
jie medžiojo. Seserys neapsakomai apsidžiaugė, išvydusios my- 
limą brolį. O kai prisiminė, kad tuoj turi grįžti devai — bai- 
siai sunerimo. 

— Broleli mielas,— ėmė įkalbinėti Keremą,— kol dar ne 
vėlu, dumk namo. 

— Ne tam aš čia atjojau,— atsakė Keremas,— kad nuo 
pirmo pavojaus bėgčiau namo. Geriau pasakykit man, kur 
jūsų devai slepia savo dvasias. 

— Mano vyro dvasia, — tarė vyriausioji sesuo, — pas tigrą. 
Tas tigras laikomas už keturiasdešimt durų. O kitų devų dva- 
sios — stikliniame indelyje, auksinėje skrynioje padėta. 

Keremas atidarė skrynią ir sudaužė indelį. Šeši devai iš- 
kart mirė. 

„ Staiga pakilo viesulas, pagriebė Keremą, bloškė aukštyn — 
žemyn. Dar ir dar kartą: aukštyn — žemyn. Keremas spėjo 
nusičiupti už kažkokios kerplėšos ir išsilaikė ant žemės. 

— Ko tu. čia atsidanginai, žmogau? — riktelėjo priešais 
Keremą išdygęs devas. 

— Tavęs užmušti,— atsakė Keremas ir vienu mirksniu nu- 
kirto devui galvą. | 

Paskui Keremas smogė į pirmas, į antras, į trečias duris, 
kol prasibrovė prie tigro. Vienu kirčiu nurėžė tigrui galvą. 
Tada Keremas pasiėmė seseris ir leidosi atgalios į kelionę. 

Keliavo keliavo ir vėl jie atsidūrė tame mieste, kur Kere- 
mas buvo užkapojęs slibiną. Žmonės prisiminė šaunų džigitą 
ir prašė, kad jis nors kiek pas juos pagyventų. Tačiau Kere- 
mas skubėjo pas žmoną ir tėvus. Taigi tik pailsėjo ir vėl su 
seserimis iškeliavo toliau. Netrukus Keremas susitiko su žmo- 
na, o paskui nusigavo ir pas tėvus. 


ŠIMTĄ KARTŲ 


Gyveno kartą pats su pačia. Nei turtingai, nei vargingai, 
bet santaikoje. Ir tik vienas dalykas temdė jų dienas: nedavė 
pačiai ramybės pirklys, išanas ir teisėjas. Galvojo galvojo 
juodu, kaip atpratinti tuos gašlūnus, kad nevarstytų akimis, iI 
galiausiai sugalvojo. 

Vienąkart pati išsipuošė kuo turėjo ir nuėjo į turgų. Nusi- 
pirkusi. šio to, ji pasakė pirkliui: 

+— Maniškis išvyko į Chyvą su reikalais. Atneškit šias pre- 
kes vakare man į namus. 

Pirklys seniai jau nenuleisdavo akių nuo moteriškės, todėl 
iškart sutiko. 

Grįžusi namo, pati sako vyrui: 

— Tu dabar išeik kur nors, o vakare grįžk. Kai tiktai pa- 
dunksnosiu į katilą, įeik kieman, pasibelsk į vartelius ir liepk 

„Vakare pirklys atnešė visus pirkinius ir dar ryžių ir svies- 
to plovui. Kol moteris kaitė katilą, jis vis kabinėjosi prie jos. 

— Neskubėkit,— tarė ji,— laiko mums užteks. 

Pirklys pagalvojo: „Iš tikrųjų —.ko skubėti.“ Moteris tuo 
metu nukėlė katilą nuo ugnies ir dunkstelėjo keletą kartų į 
jį geležine mentele. Iškart kažkas pabeldė į vartelius. | 

— Kas čia? — sunerimo pirklys. 

— Oi, regis, vyras sugrįžo, — išsigandusi subruzdo moteris. 

— Kur aš galėčiau pasislėpti? — sukruto ir pirklys. 

— Liskit į maišą. 

Aptukėlis pirklys vargais negalais įsimugino į maišą, mo- 
teris užrišo jį ir nuėjo atidaryti vartelių. 

— Pririšk arklį ir asilėną, — rūsčiai pasakė vyras. 

— Tuojau, tuojau viską padarysiu... 

— Ir paimk maišą, prirink plaušų gyvuliams. 

— Oi, kai tu iškeliavai, aš sukišau į jį visus savo skudurus 
ir nespėjau išmesti. 

Maišas pasirodė labai sunkus. Pati padėjo vyrui užsikelti 

jį ant pečių, ir jis išnešė. Priėjęs prie skardžio, kur vers- 
davo šiukšles, vyras sušuko: 

— Ei, jeigu čia yra žmogus — lįsk lauk! 

Niekas neatsiliepė, ir jis švystelėjo savo naštą nuo skar- 
džio. 

— Oi! — tespėjo surikti pirklys ir nuriedėjo į daubą — 
susilaužė rankas ir kojas. | 

Grįžo vyras namo. Susėdo juodu su “pačia, sočiai pavalgė 
ir nuėjo miegoti. 

Kitą dieną pati nuėjo pas išaną. Paprašė, ko reikėjo, ir 
vakare išanas prisistatė į namus. Jis žinojo, kad šiuose na- 
muose nėra pertekliaus, tad pats .-visko atsinešė plovui, nes 
mėgo gerai pavalgyti ir išgerti. Nespėjo šeimininkė užkaisti 
katilo, o jis jau kibina. 

— Neskubėk, garbusis išanai,— tarė moteris,— laiko mums 
užteks. 

Ir ji padunksnojo į katilą. Girdi — kažkas beldžia į var- 
telius. 

— Vyras sugrįžo,— susirūpino moteris. 

— Paslėpk mane kur nors,— prašo išanas. 

— Lįsk į skrynią, — patarė jinai ir išskubėjo pasitikti vyro. 

Vyras įėjo į kibitką, liepė pačiai pririšti arklį ir asilėną, 
o paskui tarė: 

— Duok man skrynios raktą, aš čia šį tą pargabenau, rei- 
kia padėti, 

— Ci, kai tu išvykai, aš prikimšau ją pilnutėlę visokių 
skudurų. Nieko daugiau ten netilps. 

— Na tai padėk man,— paprašė vyras, — aš išnešiu ir iš- 
mesiu tuos skudurus. | 

Pati padėjo jam užsikelti skrynią ant pečių, ir jis išėjo. 
Skrynia buvo sunkesnė nei maišas, ir vyras nusprendė toli 
nenešti. Padėjęs skrynią ant sienos, šūktelėjo: 

— Ei, jeigu čia yra žmogus — ljsk lauk! 

Niekas neatsiliepė, ir jis apvertė skrynią. Tuomet pasi- 
girdo šauksmas: ,„Vai, mirštu!..“ 

— Na ir mirk,— supyko vyras, — aš juk perspėjau: lįsk 
lauk! 

Vyras su pačia vėl sočiai pavakarieniavo ir atsigulė. 

Rytą pati nuėjo pas teisėją. Pasišnekėjo su juo apie šį, 
apie tą ir tarė: „Užsukit vakare.“ 

Kai sutemo, teisėjas ir atėjo. Jis atnešė brangią dovaną ir 
šiaip visko, ko reikėjo geram plovui. 

Moteris užkūrė ugnį, užkaitė. katilą. 

O teisėjas nekantravo: 

— Eikš pas mane, gražuole, — kvietė ištiesęs rankas. ...: 

— Neskubėk, mielasis. teišėjau,— tarė jinai,— laiko užteks. 
Pirma reikia pavakarieniauti. 

Štai ir plovas jau išvirtas. Moteris nukėlė katilą nuo ug- 
nies ir dunkstelėjo geležine mentele. Pasigirdo beldimas į var- 
telius. 

-—— Kas čia? — sukluso teisėjas. 

— Man regis, vyras sugrįžo, — išsigando moteris. 

— Kur aš galėčiau pasislėpti? — žvalgėsi teisėjas nuo- 
šalaus kampelio. 

— Gulk į lopšį, o aš tave supsiu. 

Teisėjas įsirangė į lopšį. Beregint įėjo vyras ir tarė: 

— Eik pririšk arklį ir asilėną. 

— Sveikinu, — pasakė pati,— tąu gimė sūnus. 


— Nejau! — sušuko nudžiugęs „tėvas“.— Leisk man pa- 
žiūrėti, 

Pribėgęs prie lopšio, jis nudengė apklotą ir ėmė bučiuoti 
teisėją. 


— Kas čia dabar? — nustebo laimingasis „tėvas“.— Ką tik 
gimė — ir jau su barzda? Netvarka... Motin! Atnešk man skus- 
tuvą. 

Toji greitai atnešė. 

Nuskutęs teisėjui barzdą ir ūsus, vyras -vėl ėmė jį bu- 
čiuoti. 

— O,— stebėjosi jis,— pasirodo, jau ir dantys jam išau- 
gę. Tai apsigimimas. Ką žmonės pasakys!.. Motin! Nešk rep- 
les, aš ištraukiosiu tuos dantis, kol niekas dar nematė. - 

Nespėjo teisėjas nė atsitokėti — nebeliko nė vieno danties. 

— Motin! — vėl šūktelėjo vyras.— Atnešk man peilį. 

— O kam tau jis? 

— Per daug didelis vaikas — žmonės apjuoks, reikia jį 
šiek tiek patrumpinti. 

— Peilis sandėliuke, o ten tamsu, aš bijau. Eik pats atsi- 
nešk. 

Kai tik vyras išėjo pro duris, moteris pribėgo prie teisėjo 
ir tarė pašnibždomis: 

— Bėk, nelaimingasis! 

Iššokęs iš lopšio, teisėjas puolė lauk iš tų namų. - 

O dabar vėl grįžkime prie pirklio ir išano. Užėjo kartą 
pas pirklį išanas. Šnekučiuojasi jie, guodžiasi vienas kitam, ir 
paaiškėja, kad abu už tą patį ir ten pat nukentėjo. 

— Reikia jai atkeršyti, — nutarė jie ir išsiruošė pas tei- 
sėją pasitarti. 

Atėję ėmė pasakoti savo bėdas. Teisėjas klausė klausė ir 
tarė: 

— Rankos, kojos, mielieji, tai dar nieko. Suaugs ir bus 
kaip sveikos. O štai aš ten palikau barzdą ir visus "dantis. 
Be barzdos negaliu būti teisėju, o be dantų — žmogumi. 

— Tai ką darysim? — paklausė pirklys. 

— Jeigu nieko gero pas tą moteriškę nelaimėjom pavie- 
niui, įsibraukim pas ją visi kartu,— pasiūlė išanas. 

— Tai bus pagal įstatymą,— pridūrė teisėjas. 

Sutemo. Visi trys nelaimės draugai patykomis prisėlino 
prie pažįstamos kibitkos. Durys buvo užsklęstos, ir jie nutarė 
įsigauti pro orlaidę stoge. Kiekvienas norėjo lįsti pirmas. Te- 
ko mesti burtus. Laimė krito pirkliui. Apsiraišiojęs virve, jis 
tarė: 

— Kai tik šūktelėsiu tris kartus — traukit! ž 

Nespėjo jie nuleisti, girdi — šaukia. Draugai palaukė, kol 
pirklys sušuko tris kartus, ir ištempė jį viršun. 

— Kodėl taip greitai? — paklausė išanas su teisėju. 

— O ko ten gaišuoti! — žvaliai atsakė pirklys. 

Išano eilė. Leisdamasis jis tarė: 

— Mane traukit, kai sušuksiu dešimt kartų. 

— Gerai! — nusišypsojo pirklys. 

Tik nuleido draugai išaną į kibitką ir jau girdi — „trau- 
kit!" Suskaičiavę iki dešimties, jie ištraukė išaną. 

— Aš taip greit neišeisiu,— perspėjo teisėjas.— Mane trau- 
kit tik tada, kai sušuksiu šimtą kartų. 

— Dieve padėk,— piktdžiugiškai palaimino išanas. 

— Linkime sėkmės,— gudriai šyptelėjo pirklys. 

Teisėjas nusileido ir ėmė šaukti: „Šimtas... traukit!" Bet 
draugai skaičiavo sąžiningai. Ir tik tada, kai teisėjas šimtąjį 
kartą sušuko „traukit!“ — iškėlė jį ant stogo. 

— Būkit prakeikti su savo skundais, — pasakė jis, atsidūręs 
viršuje. į 

Kas gi nutiko? Moteris žinojo, kad už jos gudrybę bus 
keršijama, ir kas: naktį laukė „svečių“. Ji numanė, kad „sve- 
čiai" mėgins įsibrauti pro orlaidę, ir buvo pasirengusi juos 
sutikti. Išgirdusi trepsėjimą ant stogo, tarė sau: „Sveiki, sve- 
teliai!" Ir kai tik kuris leidžiasi žemyn, tuoj tam — įkaitintą 
geležį prie minkštos vietos. Štai kodėl jie ilgiau ir neužsibū- 
davo. O kadangi nė vienas nenorėjo, kad tik jis būtų nu- 
baustas, tai ir tylėjo išlipę, kol visi pabuvojo. 

Šitaip nelaimės draugai tylėdami išsiskirstė namo, davę 
sau žodį daugiau niekados nesidairyti į svetimas pačias. 


1 0 


KARAMERGENAS 


Seniai seniai gyveno medžiotojas Karamergenas. Gyveno 
jis vienui vienas ir todėl dienų dienas jodinėdavo po stepes 
ir kalnus. Kartą, medžiodamas kalnuose, pamatė į kamuolį 
susivijusias dvi gyvates — juodą. ir baltą. Karamergenas šovė, 
bet nenušovė jų, tik sužeidė, ir gyvatės nušliaužė. Grįždamas 
namo, Karamergenas galvojo: „O kam aš šoviau į jas? Juk 
gyvatės nieko man nedarė, ir jos man visai nereikalingos.“ 
Įėjęs į savo kibitką, medžiotojas dar labiau ėmė krimstis dėl 
neapgalvoto šūvio. 

Tuo tarpu baltoji gyvatė prišliaužė prie savo tėvo — gy- 
vačių padišacho — ir pasiskundė: 

— Aš buvau kalnuose, ir Karamergenas šovė į mane. 

Padišachas įsakė skrajojančiom gyvatėm tučtuojau prista- 
tyti jam Karamergeną. Tik gyvatės atskrido prie kibitkos — 
žiūri. — ir Karamergenas išeina. Čiupo jos medžiotoją ir bere- 
gint nugabeno savo valdovui. 

— Ar nešovei kada nors į baltą gyvatę bemedžiodamas? — 
paklausė padišachas. 

— Taip, vienąkart šoviau,— prisipažino Karamergenas. 

— Papasakok, kaip ten buvo? 

— Einu, ogi žiūriu — guli susivijusios į kamuolį dvi gy- 
vatės: balta ir juoda. Man labai keista pasirodė, ir šoviau. 
Nušaut nenušoviau, bet;-rodos, sužeidžiau. Aš jų neradau ta- 
da — jos nušliaužė. 

— O tu jas pažintum? — paklausė padišachas. 

— Manau, kad pažinčiau. 

Tris dienas pro Karamergeną šliaužė gyvatės; ketvirtą die- 
ną jis parodė baltą ir juodą, tas, į kurias šovė. 

Už tai, kad duktė išėjo vaikščiot ne viena ir neatsiklausus, 
padišachas abi gyvates nužudė, o Karamergenui padovanojo 
žiedą ir tarė: 

— Su šiuo žiedu tu suprasi visų augalų ir gyvūnų kalbą. 
Tik niekam nepasakok, ką išgirsi. 

Kartą Karamergenas sėdėjo pas bajų ir gėrė arbatą. Prie 
jo pribėgo šuo ir sulojo. Karamergenas atsistojo, padavė jam 
čureko gabalėlį. Visi labai nustebo. 

— Ką tu darai? — klausė jie. 

— „Šuo pasakė, kad jis alkanas, — atsakė Karamergenas. 

Karamergenas neištesėjo, ką buvo liepęs gyvačių padiša- 
chas, ir neteko galios suprasti gyvulių ir augalų kalbą. Gal- 
vojo jis galvojo, ką daryti, ir vėl nuėjo pas gyvačių padi- 
šachą. | 

— Aš užsimiršau ir pasakiau, ką buvai perspėjęs nesaky- 
ti, —tarė Karamergenas.— Ar negalima kaip nors pasitaisyti? 

Padišachas uždėjo jam ant galvos kepurę, davė keturias- 
dešimt kupranugarių ir pasakė: 

— Varykis šituos kupranugarius prie senos tvirtovės griu- 
vėsių ir užmušk juos ten. Kai užmuši, pasislėpk ir lauk: atskris 
varnai ir ims sukti ratą virš jų. Kada varnai numalšins alkį, 
tu kai ką iš jų sužinosi. 

Katamergenas viską padarė, ką jam buvo liepęs gyvačių 
padišachas, o pats pasislėpė. Sulėkė varnai ir pradėjo puotą. 
Viena sena varna prisilesusi prašneko: 

— Seniau šita Žemė priklausė padišachui Aždarui. Tik per 
jo vestuves aš buvau tokia soti kaip dabar. Bet tai buvo taip 
seniai — tikriausiai praėjo jau apie devynis šimtus metų!.. 
Padišachas turėjo labai daug aukso. Jis tą auksą užkasė po 
šituo kauburiu. 

Kai varnai nuskrido, Karamergenas išsikasė lobį. Jis susi- 
kūrė šeimą ir gyveno sau sveikas ir laimingas. 


ČCABANO SŪNUS 


Senų senovėj gyveno pasaulyje vienas čabanas. Jis daug 
metų ganė bajaus avis, taupė už ganymą gautus pinigus — 
norėjo nusipirkti žmoną. Kai jau susitaupė užtektinai, čabanas 
vedė, susikūrė šeimą. 

Po metų žmona jam pagimdė sūnų. Berniukas augo, buvo 
didelis džiaugsmas tėvams. Bet štai jam suėjo ketveri metu- 
kai, ir čabano kibitką užgriuvo nelaimė: pasimirė jis pats, o 
paskui ir jo Žmona. 

Vargšą našlaitį pasiėmė tolimi tėvo giminės. Jie buvo ne- 
turtingi, be to, dar šykštūs. Berniukui nemažai teko iškentėti. 
Jį tik tada prisimindavo, kai jis jau visai badu mirdavo. Tada 
pakišdavo sužiedėjusio čureko gabalėlį, ir tai dar jiems atrodė, 
kad per daug. 

Būdavo, berniukas gauna duonos, eina prie upelio, pa- 
merkia ją į vandenį ir laukia, kada ji bent kiek atmirks, su- 

minkštės. Paskui atsikneibia po truputėlį ir malšina alkį. Ber- 
niukas jau taip stengdavosi valgyti netrupindamas, bet jam 
vis neišeidavo. Žiūrėk, koks trupinėlis ima ir iškrinta iš del- 
niuko, ir jį kaipmat pasičiumpa žuvytė. 

Taip buvo daugelį metų. Per tą laiką berniukas išaugo, 
išaugo ir žuvytė. Jis jau buvo tvirtas, sveikas jaunikaitis, o 
žuvytė — stambus šamas. Ir jie susidraugavo. Būdavo, ateina 
berniukas prie upės, tuoj priplaukia šamas ir pliaukši uodega 
pačioje:.pakrantėje. 

Vienąkart čabano sūnųs nuėjo į mugę. Eina jis ir girdi — 
vienas turtingas šeimininkas, braudamasis pro žmones, šau- 
kia:,,Kas norit, galit eiti pas mane dirbti. Keturiasdešimt dienų 
valgyt duosiu, vieną dieną dirbti liepsiu!“ 

„O jeigu aš pamėginčiau“,— pagalvojo čabano sūnus ir, 
priėjęs prie bajaus, tarė: 

— Mane imkit! 

Bajus apžiūrėjo jaunikaitį iš visų pusių — patiko, tad. ir 
paėmė. 

Kaip buvo žadėjęs, keturiasdešimt dienų bajus geriausiais 
valgiais valgydino čabano sūnų, o keturiasdešimt pirmąją — 
įsakė įkilpoti patį riebiausią jautį. Jis pats sėdo ant pirmo- 
jo — iš šešių — kupranugario, o čabano sūnui liepė vesti 
jautį iš paskos. 

Ilgai keliavo karavanas. Galiausiai jis sustojo stepėje ne- 
toli Kelezavo kalnų. 

— Sūneli,— tarė bajus,— užmušk jautį ir nunerk jam odą. 

Čabano sūnus viską padarė, ką liepė šeimininkas. 

— O dabar lįsk į odą ir gerai apžiūrėk, ar kartais kur 
nors neįpjovei,— vėl paliepė bajus. 

Jaunikaitis įlindo,— bajus čiupo ir užrišo galą virvele, su 
kuria šis buvo atvedęs jautį. O pats nusivedė kupranugarius 
prie pat Kelezavo kalno ir laukia. 

Sulėkė plėšrieji paukščiai, ir netrukus iš jaučio vien kau- 
lai beliko. Paskui paukščiai griebė jaučio odą kartu su čabano 
sūnum ir, nusinešę ant pačios Kelezavo viršūnės, puolė dras- 
kyti. 

Kai tiktai paukščiai prakapojo didesnę skylę odoje, čaba- 

no sūnus suriko, nubaidė paukščius, o pats išlindo lauk. Žiūri, 
kad jis pačioje aukščiausio kalno viršūnėje atsidūręs. Iš vie- 
nos pusės bekraštė stepė, iš kitos — srauni upė. Ir šiaip labai 
statu — nenulipsi. Jaunikaitis dar kartą atidžiau apsidairė ir 
pamatė apačioje šešių kupranugarių karavaną; priekyje buvo 
jo šeimininkas. 

— Ei tėve,— šūktelėjo jam čabano sūnus,— ką tu padarei? 
Kuo aš prasikaltau? Kaip aš dabar nusileisiu žemėn? 

— Negaišk veltui laiko, — pasigirdo iš apačios, —mėtyk čion 

iš po kojų akmenis, o aš krausiu ant kupranugarių. Kai pri- 
krausiu visus maišus, parodysiu tau, kur nulipti žemyn. 
" Čabano sūnus vis metė ir metė akmenis, nuolaužas — 
jie buvo iš gryno aukso, sidabro,— o bajus krovė. Kai visi 
maišai jau buvo pilni, bajus sėdo ant pirmojo kupranugario, 
ir karavanas leidosi atgalios. 

— Ei ei, pone bajau! — vėl sušuko čabano sūnus.— Juk 
žadėjai man pasakyti, kaip nusileisti žemyn, ar pamiršai, kad 
iškeliauji? 

— O ką tu dar ten, be akmenų, matai? — pasigirdo bajaus 
balsas. 

— Kažkokius kaulus! 

— Tai kaulai tokių pat žmonių kaip ir tu. Kas -papuola 
ant šito kalno — nebegrįžta. Sudiel..— ir karavanas lingavo 
vis tolyn ir. tolyn. . 

Čabano sūnus nulydėjo akimis žiaurųjį šeimininką ir ėmė 
galvoti, kaip čia išsigelbėjus. Dar ir dar kartą apsižvalgė ap- 
linkui, bet nieko negalėjo sugalvoti. Nusiminė jaunikaitis ir 
mąsto: „Jau geriau atitekti žuvims, negu laukti, kada netekusį 
jėgų ims plėšrūs paukščiai draskyti.“ 

Ir čabano sūnus šoko į upę... Jau visai netoli vandens jį 
pastebėjo šamas. Nespėjo jaunikaitis pasinerti į vandenį — 
ir atsidūrė ant kranto. 

Laimingas jis pašoko, tikėdamasis pamatyti išgelbėtoją ir 
padėkoti, bet to nė žymės jau nebuvo likę. 

Tada jis ėjo ėjo ir pagaliau priėjo savo namus. Po kiek 
laiko vėl išgirdo, kad -bus mugė. 

„O jeigu ir aš nueičiau,— pagalvojo jaunikaitis,— gal ko- 
kio nors darbo susirasčiau.“ 

Atėjo, ogi žiūri — tas pats bajus vaikšto po turgaus aikštę 
iš galo galan ir plyšoja: „Kas norit, galit eiti pas mane. Ke- 
turiasdešimt dienų valgyt duosiu, vieną dieną dirbti liepsiu!“ 

„Tikriausiai manęs nepažins,— pagalvojo čabano sūnus.— 
Pabandysiu iš naujo partsisamdyti.“ 

Taip ir buvo — bajuį nė į galvą neatėjo, kad šis puikųs 
jaunikaitis jau dirbo pas jį, ir paėmė. 

Praėjo keturiasdešimt dienų. Keturiasdešimt pirmąją dieną 
bajus vėl suruošė karavaną ir nuvedė prie Kelezavo kalno. 
Kai čabano sūnus užmušė jautį ir -nunėrė odą, bajus patarė 
lįsti vidun ir pažiūrėti, ar ji SVELES, ar nesugadinta kartais. 
Čabano sūnus tarė: .- 

— Oi pone bajau, aš nežinau, kaip į ją įlįsti. Parodykit!.. 

Visaip spyrėsi bajus, bet jaunikaitis laikėsi savo: „„Paro- 
dykit!..“ Bajus įtūžo. | 
 — Ogi štai kaip reikia, kvailas žmogau! — riktelėjo jis 
ir įlindo į jaučio odą. 

Kai tiktai dingo bajaus galva, čabano sūnus čiupo odinį 
maišą ir kietai užrišo virvele, su kuria buvo atvedęs jautį. 
Bajus ir geruoju prašė jaunikaitį, ir grasino; bet šis nė klau- 
syt nenorėjo. Paėmęs pirmąjį kupranugarį už kamanų, jis pa- 
vėdėjo visą karavaną į šalį ir sustojęs laukia. 

Kaip ir aną kartą sulėkė plėšrieji paukščiai ir beregint su- 
dorojo visą jautį. Paskui griebė odą su bajum, nunešė ant 
Kelezavo viršūnės ir puolė draskyti. Kai jau buvo ganėtina 
skylė odoje, bajus išlindo lauk. Apsidairęs pamatė daugybę 
jo pražudytų. žmonių kaulų ir pagalvojo: ,„Matyt, pildosi pa- 
tarlė: nepadeginėk — pats sudegsi, nekask kitam duobės — 
pats įkrisi.“ 

— Ei sūneli, ką tu padarei! — šūktelėjo jis čabano sūnui.— 
Kuo tau prasikaltau? Kaip aš dabar nusileisiu žemėn? 

— Negaišk- veltui laiko, pone bajau,— pasigirdo iš apa- 
čios, — mMėtyk čionai akmenis iš po kojų, o aš krausiu -ant 
kupranugarių. Kai prikrausiu visus maišus, pasakysiu, kur nu- 

lipti. Anąkart tu mane buvai ten nusiuntęs, ir matai — aš 
sveikas ir gyvas. 

Bajus pažino buvusį samdinį, ir jam dar švystelėjo viltis 
išsigelbėti. Todėl tuoj griebė mesti žemyn brangakmenius. 

Kai karavanas buvo pakrautas, čabano sūnus sėdo ant pir- 
mutinio kupranugario ir joja. 

— Ei sūneli, juk žadėjai pasakyti, kaip man nusileisti že- 
myn! — ėmė maldauti bajus. 

— Ak tiesa, aš ir užmiršau,— atsakė čabano sūnus.— Bet 
veltui negaliu šito padaryti. * 

— Sutinku užmokėti, kiek. norėsi, — iš karto atsakė ba- 
jus,— tik išgelbėk mane. 

— Duok man tokį raštą, kad atiduodi visus turtus. 

Bajus parašė raštą, uždėjo savo antspaudą, su kuriuo nie- 
kur -nesiskirdavo, ir numetė žemėn. Čabano sūnus apžiūrėjo, 
ar viskas teisingai parašyta, paskui įsikišo raštą užantin ir 
tarė: 

— O dabar lik sveikas, pone bajau,— pats kasei duobę, 
pats į ją įkritai, pats ir išlipk. 

Grįžęs į aūlą, čabano sūnus parodė raštą ir tapo bajaus 
ūkio šeimininku. Jis buvo geras šeimininkas. 


SENO TĖVO PATARIMAI 


Senų senovėj gyveno padišachas. Visame pasaulyje jiš 
garsėjo savo žiaurumu — visus senelius ir. seneles išvarydavo 
į stepę, kur šie ir mirdavo. Nuo tada toji vieta imta vadinti 
Mirties slėniu. | 

Paseno vieno padišacho tarno tėvas, ir tarnas, prisiminda- 
mas griežtą savo valdovo įsakymą, užsimetė tėvą ant pečių 
ir neša į Mirties slėnį. Nešė nešė ir taip pavargo, kad turėjo 
sustoti pailsėti. Atsisėdo jis ant kauburėlio, mankština užtir- 

pušį petį ir staiga girdi, kad tėvas juokiasi. Sūnus labai nu- 
stebo. 

— Tėte!l Aš tave nešu į Mirties slėnį, o tu juokiesi. Kodėlė 

== Sūneli, kažkada ir aš nešiau savo tėvą į Mirties slėnį 
ir taip pat ilsėjausi šitoje vietoje. Sakoma:,,Nesijuok iš kito 
nelaimės, nes ir tau gali taip atsitikti.“ Kaip matai, ir mane 
ištiko tokia dalia. Todėl ir juokiuos. 

— Tai kaip čia išeina, tėve,— sunerimo sūnus, — tai ir ma- 
nės senatvėje laukia Mirties slėnis? 

— O kaipgi, sūneli! Kai tiktai pasensi, sūnus užsimęs tave 
ant pečių ir neš. O ant šito paties kauburėlio prisės pailsėti. 

— Oi tėveli, tada toliau .nebenešiu tavęs. Geriau eime 
namo. 

Bijodamas padišacho, sūnus uždarė tėvą į skrynią, užra- 
kino ir niekam nerodė. Kai aplinkui nieko nebūdavo, atida- 
rydavo skrynią, valgydindavo tėvą, girdydavo, visaip jį sma- 
gindavo. Bet vos tik kas nors iš kur nors pasirodydavo, tuoj 
vėl jį paslėpdavo. 

Kartą padišachas. sukvietė savo artimuosius ir paskelbė: 

— Netrukus keliausim prie Avyzemzemo šaltinio atsigerti 
gyvojo vandens. Būkite visi pasiruošę. 

Parėjęs namo, sūnus išleido iš skrynios tėvą ir papasako- 
jo jam, ką sakė padišachas. 

— Oi sūneli, ne taip lengva rasti Avyzemzemo šaltinį. Bet 
jeigu tu išklausysi mane, aš tau kai ką patarsiu. 

— Aš pasiimsiu tave kartu. Ten bus smagiau abiem. 

— Gerai,— sutiko: tėvas.— Bet tu dar pasiimk žuvį, jautį 
ir arbūzo sėklų. 

Sūnus uždėjo ant kupranugario skrynią, kurioje slėpėsi 
tėvas, atsistojo į jam skirtą vietą padišacho svitoje, ir kara- 
vanas leidosi į tolimą kelionę. 

Toli jau nukeliavus, tėvas ir sako: 

— Tuoj, sūneli, prasidės bevandenė dykyma. Kai baigsit 
vandenį, tu atrišk jautį ir sek paskui jį. Kur jautis sustos ir 
pradės badyti žemę, kask — ten bus vandens. Visi atsigersit 
ir numalšinsit troškulį. 

Apžiūrėjęs karavaną, padišachas pastebėjo, kad vienas iš 

jo žmonių vedasi prisirišęs jautį. Padišachas nustebo ir klau- 
sia: žų 

— Kam tau prireikė jaučio? 

— O padišache,— atsakė šis,— kelias tolimas, jeigu imsim 
ir pristigsim maisto, štai tada ir pravers jautis. 

Padišachas timptelėjo,arklį ir nujojo toliau. 

Galiausiai karavanas atsidūrė dykumoje. Nepakeliamas 
karštis, sunkus kelias visus išvargino, niekur nebuvo nė lašo 
vandens. Žmonės vos nemirė iš troškulio. Tada sūnus atrišo 
jautį ir liepė visiems sekti paskui jį. Jautis ėjo ėjo ir sustojo. 
Pauostinėjo žemę ir pradėjo badyti. Kas dar turėjo jėgų, ėmė 
kasti toje vietoje. Visai nedaug pakasus — ištryško šaltinis. 

Visa tai lyg kokie burtai nustebino padišachą. 

Keliauninkai į valias atsigėrė, pailsėjo, dar pasiėmė van- 
dens atsargai ir leidosi tolyn. O tėvas vėl sako sūnui: 

— Sūneli, sumesk į šitą šaltinį visas sėklas, kurias pasi- 
ėmei. Kol mes grįšim, čia užaugs ir nunoks dideli sultingi 
arbūzai. | 

Sūnus taip ir padarė, kaip jam patarė tėvas, ir pasileido 
vytis karavaną. Padišachas gerokai nusistebėjo, vėl pamatęs 
keistą savo tarno elgesį. 

Keliavo jie keliavo, pagaliau tėvas paklausė: 

— Sūneli, ar tu neužmiršai pasiimti žuvies? 

— Kaipgi būčiau tavęs nepaklausęs. Žinoma, pasiėmiau. 

— Tai žiūrėk: tuoj prikeliausim tokią vietą, kur išteka ke- 
turiasdešimt šaltinių. Vienas iš jų — Avyzemzemas. Kol žmo- 
nės jo ieškos, tu išimk žuvį ir leisk į kiekvieną šaltinį. Kai 
tik žuvis paklius į Avyzemzemo vandenis — tuojau atgis, 
išsprūs iš rankų ir nuplauks. Tada tu negaišdamas gulkis ir 
gerk iš to šaltinio, paskui prisipilk ąsočius. 

Kai jie prijojo keturiasdešimt šaltinių, sūnus nulipo nuo 
arklio ir, kaip jam buvo pataręs tėvas, ėmė nardinti žuvį į 
visus šaltinius. Staiga viename šaltinyje žuvis -šmurkštelėjo 
iš rankų ir nuplaukė. Sūnus glustelėjo prie šaltinio, godžiai 
numalšino troškulį. Paskui prisisėmė visus molinius ąsočius, 
kuriuos buvo pasiėmęs. | 

Padišachas ir tai pastebėjo. 

Pailsėję keliautojai. leidosi atgal. Jie vėl prijojo tą vietą, 
kur sūnus, jaučio padedamas, surado šaltinį. Žiūri — daugybė 
didelių, sultingų arbūzų. Žmonės patenkinti prisivalgė kiek til- 
po, o likusius arbūzus dar į kelią pasiėmė. 

Šito padišachas irgi nepraleido nemačiom. 

Kad ir sunki buvo kelionė, padišacho karavanas sėkmingai 
pargrįžo namo. 

Tarno elgesys kelionėje labai sudomino padišachą, todėl 
jis tuoj pasišaukė jį ir paprašė paaiškinti: 

— O didysis padišache, aš viską pasakysiu, jeigu pažadi 
nepralieti mano kraujo,— tarė šis. 

— Mes pažadam! — iškilmingai pasakė padišachas suklus- 
damas. 

— Paseno mano tėvas, — pradėjo tarnas.— Kai aš, paklausęs 
jūsų įsakymo, nešiau jį į Mirties slėnį, pavargau ir prisėdau 
vienoje vietoje pailsėti. Tėvas nusijuokė ir papasakojo, kad 
ir jis, kai nešė savo tėvą, buvo atsisėdęs toje vietoje pailsėti. 
Pagailo man tėvo, parsinešiau jį namo ir visą laiką slėpiau. 
Kai jam pasakiau, kad mūsų padišachas ketina aplankyti 
Avyzemzemo šaltinį, jis man patarė, ką pasiimti ir ką kada 
daryti. Taigi aš viską dariau tėvo patariamas. Jeigu ne jis — 
nebūtume perėję dykumos, mus būtų pražudęs troškulys. Ir 
nebūtume regėję Avyzemzemo šaltinio. 

Pirmąkart taip nusistebėjo padišachas. Ir tuoj išleido įsa- 
kymą, draudžiantį nešti į Mirties slėnį senus Žmones. 

Keturiasdešimt dienų ir naktų buvo puotaujama sūnaus 
garbei — už tai, kad jis nepabijojo padišacho budelio ir iš- 
gelbėjo savo tėvą, o kartu ir daugelį kitų žmonių. 


8. Turkmėnų pasakos 


PADIŠACHO DUKTERS IŠPIRKIMAS 


Gyveno vienas padišachas. Jis turėjo vienturtį sūnų, kuris 
iš prigimties buvo labai nekantrus ir savimyla. 

Kartą sėdėjo padišacho sūnus su dvariškiais ir klausėsi, 
kaip šie pasakoja, ką regėję, ką girdėję. 

Vienas dvariškis, norėdamas pralinksminti padišacho. sū- 
nų, tarė: 

— Aš papasakosiu, ką savo akimis mačiau. 

Ir pradėjo: 

— Prieš metus vykau su reikalais į mūsų kaimyno, ga- 
lingojo padišacho, sostinę. Kelyje užpuolė mane plėšikai, at- 
ėmė arklį, kupranugarius, visus pinigus ir drabužius. Ir aš 
pėsčias nuėjau iki galingojo padišacho sostinės. Prieš įženg- 
damas į miestą, prisėdau pailsėti po medžiu prie vieno sodo. 
Girdžiu. — iš sodo sklinda muzika. Ir tokia maloni, kad norisi 
klausyti ir klausyti. Įlipau į medį ir pasislėpiau tarp tankių 
lapų. Muzikos garsai vis artėjo. Žiūriu — plačiu taku, abipus 
apsodintu rožių krūmais, eina mergaitės. Viena gražesnė už 
kitą. Jų drabužiai verti viso pasaulio turtų. Mergaičių skruos- 
tai raudoni, lyg nuprausti granato syvais, oda vaiski kaip 
vynuogių sultys. Jos ėjo taip lengvai, sakytum neliesdamos 
kojomis žemės. Paskui jas pasirodė prašmatniausias palanki- 
nas. Jį nešė tokios pat gražios, šilkais šnarančios mergaitės. 
Vėjelis. pūstelėjo uždangėlę, ir aš pamačiau tokią gražuolę, 
kad ir valgyt, ir gert užmirštum į ją bežiūrėdamas. Regis, ji 
buvo panaši į mėnulį — tokios jos buvo lūpos, regis, buvo 
panaši į saulę — tokios jos akys. Mieste ėmiau klausinėti, 
kas toji gražuolė, ir man pasakė, kad'"tai vienturtė padišacho 
duktė. Štai kokia mergaitė būtų verta tau nuotaka,— baigė 
pasakojimą dvariškis. 

Padišacho sūnus, išgirdęs tokį pasakojimą, iškart įsimylė- 
ją. Mintyse visa širdimi prisirišo prie tos mergaitės ir iš mei- 
lės pradėjo džiūti. 

Viziris pastebėjo, kad padišacho sūnus labai kenčia. 

— Koks liūdesys tau širdį graužia? — paklausė jis.— Ne- 
slėpk, pasisakyk! Tėvas taip tave myli, kad viską dėl tavęs 
padarys. 

Padišacho sūnus atsakė: 

— Man pasakojo, kad gretimoje karalystėje galingas pa- 
dišachas turi gražuolę dukterį. Pamilau ją ir netekau ramy- 
bės. Jeigu tėvas nusiųs pas tą padišachą piršlius ir apvesdins 
mane 'su jo dukterimi, aš nusiraminsiu ir pasveiksiu. 

Išklausęs jo prisipažinimą, viziris tarė: 

— Nueisiu pas tavo tėvą ir viską sutvarkysiu. Čia visai 
nesunku tau padėti. 

Ir viziris tiesiog nudrožė į padišacho kambarius. 

— Labar ne laikas imtis kokių nors reikalų, — pasakė pa- 
dišachas viziriui.— Aš jau sukalbėjau vakarines maldas. 

— Maloningasis padišache,— atsakė viziris— čia visai ne 
apie reikalus šneka. Išklausyk savo sūnaus sielvarto. 

— Gerai, kalbėk,— leido padišachas. 

Ir viziris pradėjo pasakoti: 

— Mūsų princas pamilo kaimyno padišacho dukterį ir nori 
ją vesti. „O jeigu, — sako,— tėvas nesutiks pasiųsti piršlių, 
tai greitai jam teks apverkti sūnaus mirtį.“ 

Padišachas sunerimo. 

— Teisybę sakai, viziri,— atsiduso jis,— seniai jau laikas 
apvesdinti sūnų. Tik mūsų kaimynas — padišachas — tikriau- 
siai nepanorės su manim susigiminiuoti. 

— Maloningasis padišache,— tarė viziris — pamėginsim nu- 
siųsti piršlius ir pažiūrėsim, kas iš to išeis. 

Padišachas ilgai galvojo ir pagaliau sutiko: 

— Tegu bus, kaip tu sakai, viziri. Siųsk piršlius! 

Padišachas parašė meilų laišką ir įdavė viziriui. Surinkęs 
garbingiausius savo karalystės senius ir mokyčiausius. mulas, 
viziris išvyko piršti gražuolės. 

Keliavo jie keliavo, pagaliau pasiekė galingojo padišacho 
sostinę ir nuėjo į rūmus. Pasisveikinę tylėdami sustojo prie- 
šais sostą, sudėjo rankas ir laukė, kada padišachas ims klau- 
sinėti. O padišachas apžiūrinėjo piršlius ir lygino, kurio ilges- 

nė barzda. Pagaliau jis kreipėsi į tą, kurio buvo ilgiausia 
barzda. Į vizirį. 

— Su kokia žinia atvykai? — paklausė padišachas. 

— Mes pasiuntiniai piršliai,—--atsakė viziris.— Jūs turit 
dukterį, o mūsų padišachas — sūnų. 

Tai pasakęs, viziris padavė padišachui savo valdovo laišką. 

Padišachas pasikasė pakaušį ir pagalvojo: 

„Jeigu aš imsiu ir išvysiu juos, kaimynas įsižeis ir,-ko 
gero, paskelbs man karą. Turbūt bus geriau, jei. pareikalausiu 
tokios įšpirkos, kad jis pats atsisakys piršlybų.“ 

— Gerą naujieną atnešei,— pasakė jis piršliui. — Mano.duk- 
tė kol kas tinkama nuotaka. Tik išpirka už ją didelė. Bet jūsų 
padišachas turtingas — išsimokės. 

-- O didysis padišache,— atsakė viziris.— Kad ir kokia bū- 
tų didelė išpirka — mūsų padišacho iždas pilnas. Sakyk kainą. 
Jis su viskuo sutiks. 

— Tegu jis atsiunčia ant kupranugarių tūkstantį nešulių 
aukso ir tūkstantį nešulių sidabro. 

— Gerai,— pasakė viziris,— mes viską perduosim savo pa- 
dišachui. O jūs kol kas paruoškit, kūr viską reikės sudėti. 

Grįžo pasiuntiniai piršliai namo, viziris tuoj pat apsakė 
savo valdovui viską, kaip buvo. 

Padišachas nusiminė ir tarė: 

— Argi aš tau nesakiau, kad jis nepanorės atiduoti dukters 
už mano sūnaus? Iš kur mes paimsim šitiek pinigų? 

Čia pat buvęs princas sušuko: 

— Tėve, nežudyk- manęs! Sutik užmokėti, nes aš mirsiu 
iš širdgėlos, ir tu tada gailėsies! 

Padišachui pagailo sūnaus, ir jis įsakė iždininkui suskai- 
čiuoti pinigus. | 

Kai iždas buvo suskaičiuotas, pasirodė, kad aukso ir si- 
dabro tik pusei išpirkos teužtenka. 

Princas ėmė prašyti padišachą: 

— Tėve, parduok. savo žemes, ganyklas, sodus, gyvulius — 
ir surinksi. | 

Padišachas taip mylėjo sūnų, kad ryžosi išparduoti visą 
savo turtą. Bet pasirodė, kad ir šito per maža: dar trūko treč- 

dalio išpirkos. Sūnus puolė tėvui po kojomis ir su ašaromis 
maldauja: 

— Paskirstyk trūkstamus pinigus valdiniams; tegu jie pa- 
deda man apsivesti! 

— Sūnau brangus,— atsakė padišachas,— ką galima iš jų 
paimti? Jie ir taip vargingai gyvena. 

— Tėve, o tu liepk mokėti tiems, kurie mėgsta čiaudėti, 
žagsėti, dūsauti, kasdien arbatą gerti ir paplotėlius valgyti! 

— Ką tu, ką tu! — sumosavo rankomis padišachas.— Juk 
žmonės išvys mane. O jeigu mane išvys, tai ir tau bus ne- 
saldus gyvenimas! 

— Protingai tau pataria sūnus, — įsikišo „viziris.— Pareika- 
lauk iš valdinių, kad mokėtų mokesčius už kiekvieną suval- 
gytą paplotėlį, išgertą arbatos puodelį. 

Kad ir labai priešinosi padišachas, -bet galiausiai sutiko. 
Tačiau išpirkai vis tiek dar buvo per maža. 

Tada princas ėmė reikalauti, kad visas surinktas auksas 
ir sidabras būtų nusiųstas nuotakos tėvui. 

— Gal galingasis padišachas priims išpirką, o ko dar trūks- 
ta — palauks! — sakė jis tėvui. 

Tėvas sutiko, ir karavanas leidosi į kelionę. Jį lydėjo 
vyriausiasis viziris. 

Padišachas — nuotakos tėvas — negalėjo patikėti savo 
akimis, kai pamatė šitiek nešulių aukso ir sidabro, atsiųstų 
užmokėti už jo dukterį. Jis įsakė perskaičiuoti pinigus, '0 
paskui pats pasvėrė ant svarstyklių. 

Kai maišai jau buvo sukrauti, padišachas tarė viziriui pirš- 
liui: 

— Labai gerai, kad tavo padišachas nešykšti pinigų išpir- 
kai už nuotaką. Tačiau apie vestuves -baigsim šneką tada, kai 
jis atsiųs paskutinius pinigus. 

Viziris grįžo namo ir papasakojo padišacho sūnui, koks 
godus jo būsimas uošvis. 

Karalaitis ryžosi nepasiduoti. Jis surinko ištikimus esaulus, 
slapta išvyko iš rūmų, sumanęs apiplėšti pirklių karavaną. 
Kaip tik jie sutiko tokį karavaną, ir karalaitis įsakė esaūlams 
jį užpulti. 

Karavaną lydėjusi sargyba buvo stipri. Ji atrėmė esaūlus, 
o pats karalaitis pakliuvo į nelaisvę. Jį atvedė pas karavano 
vadovą, labai turtingą pirklį. Pirklys buvo protingas žmogus, 
jis iš karto suprato, kad užpuolikų vadas — ne plėšikas. 

— Sūneli,— kreipėsi jis į padišacho sūnų, — sakyk teisybę: 
kas esi ir kodėl ryžaisi plėšikauti? | 

Šis viską prisipažino. 

Pirklys greitai sumetė, kad jam bus naudos, jeigu jis pa- 
skolins padišačho sūnui pinigų ir negabens jo su apsauga 
į rūmus, todėl tarė: 

— Aš tau duosiu tiek sidabro, kiek tau reikia. Bet užtat 
tu užtarsi mane, kai aš ko kreipsiuos į vizirį ar padišachą. 

Padišacho sūnus pažadėjo viską padaryti, ko tik pirklys 
paprašys, ir šis davė jam tiek pinigų, kiek dar reikėjo išpirkai. 

Paėmęs pinigus, padišacho sūnus vėl leidosi į kelionę. 

Jis atvyko į būsimojo uošvio sostinę ir tuoj nuėjo į rūmus. 

— Maloningasis padišache,— tarė jis,— aš atvežiau tau li- 
kusią pinigų dalį. Skaičiuok fr skirk vestuvių dieną. 

Padišachui patiko būsimasis žentas, jis įsakė pagarbiai jį 
priimti. . 

Viziris nuvedė princą į sodą, kur vaikštinėjo padišacho 
duktė. Ten jam pastatė karališką palapinę. Muzikantai, dai- 
nininkai ėmė jį linksminti. 

Bet princui niekas nerūpėjo. Jis galvojo tiktai apie padi- 
šacho dukterį ir nekantravo ją pamatyti. 

Naktį princas išėjo iš palapinės ir suka galvą, kaip pa- 
tekti į padišacho dukters kambarius. Staiga pamatė šviesą 
lange. Jaunikaitis priėjo patyliukais, praskleidė kiek užuolai- 
dą ir pažvelgė vidun. Ten jis pamatė. gultą, kurį tarnaitės 
klojo šilkais, aksomais ir kvepiančiomis gėlėmis. Kai viskas 
buvo paruošta, atėjo padišacho duktė. Jaunikaitis žado ne- 
teko, vos nenualpo. Tokia ji buvo graži. 

Jis net sušuko iš laimės. 

— Kas ten žiūri?! — išsigandusi riktelėjo padišacho duk- 
tė.— Sugaut tą akiplėšą ir akis išlupti. 

Tarnaitės išbėgo iš rūmų, sučiupo princą, primušė, o pas- 
kui akis išlupo. 

Tai sužinojęs, viziris atbėgo pas padišachą: 

—- Tavo duktė, už kurią sumokėta šitokia išpirka, ką tik 
apakino savo sužadėtinį! | 

— Nejaugi dabar reikės grąžinti pinigus! — sušuko nusi- 
minęs padišachas. 

— Princesė nežinojo, kad sužadėtiniui dar prieš vestuves 
rūpėjo į ją žvilgtelėti — pasakė viziris.— Bet dabar jau nie- 
ko negalima jam padėti. 

Ir aklą prineą pargrąžino namo. 

Senasis padišachas, sužinojęs, kokia nelaimė ištiko jo vien- 
turtį sūnų, susirgo. Iš visos karalystės buvo sukviesti gydy- 
tojai, bet niekas negalėjo išgydyti nei princo, nei jo tėvo. 

Kasdien padišacho sveikata ėjo silpnyn ir silpnyn, ir ne- 
trukus jis mirė. 

Viziris ir dvariškiai į sostą norėjo pasodinti akląjį padi- 
šacho sūnų, bet prie rūmų suėjo žmonės ir ėmė šaukti: 

— Mums nereikia tokio padišacho! Jis reikalauja mokes- 
čio už kiekvieną suvalgytą paplotėlį! 


DOSNUMAS IR PAGYRŪNIŠKUMAS 


Seniai seniai gyveno vienas padišachas, norėjęs išgarsėt 
pasauly dosnumu. 

Dažnokai jis klausdavo vizirį. 

— Ar atsirastų dar kur padišachas, kuris būtų geresnis ir 
dosnesnis už mane? 

Ir viziris vis atsakydavo: 

— Teisingasis valdove, tavo žmonės šneka, kad visame 
pasaulyje nėra geresnio ir dosnesnio už tave. 

Bet padišachas panoro pats išgirsti, ką apie jo dosnumą 
šneka žmonės. Ir vieną kartą, persirengęs paprastais drabu- 
žiais, naktį išėjo iš rūmų paklaidžioti miesto gatvėmis. 


“ 

Žmonės jau migo, gatvėse buvo tylu, net šunys nelojo. 
Eidamas pro vienus vartus, padišachas išgirdo kažką šnekant 
ir sustojo. 

Balsai sklido iš kiemo. Šnekučiavo trys draugai: vienas 
buvo vardu Amanas, kitas — Šakurbanas, o trečias — Jola- 
manas. | 
 — Aš tol nepatikėsiu padišacho gerumu ir dosnumu,— sa- 
kė Amanas,— kol jis pats neparodys man to gerumo. 

— O ko gi tu norėtum iš padišacho? — klausė antrasis — 
Šakurbanas. 

— Aš norėčiau, — atsakė šis, — kad jis man padovanotų sa- 
vo mylimiausią žmoną. Štai tada aš patikėčiau jo gerumu. 

— Aš irgi patikėčiau mūsų padišacho dosnumu, jeigu jis 
man padovanotų daug aukso ir iš savo arklidės atiduotų ge- 
riausią žirgą su sidabriniais -pakinktais! — sakė Šakurbanas. 

— Ek jūs, kvailiai, — tarė trečiasis, kurio vardas buvo Jola: 
manas.— Jau geriau nusiskandinti, negu kreiptis į pagyrūną 
ko nors. Mano tėvas visada sakydavo: „Geriausias tas paplo- 
tėlis, kurį savo rankomis užsidirbi.“ Man nereikia svetimo 
turto, juo labiau — padišacho brangenybių, -kurios žmonių 
krauju ir ašaromis aplaistytos. 

Išgirdęs tokius žodžius, padišachas grįžo į rūmus ir įsakė 
viziriui atvesti tuos tris draugus. 

Kai Amaną, Šakurbaną ir Jolamaną atvedė į rūmus, padi- 
šachas liepė: 

— Na, tai pakartokit, ką apie mane kalbėjot. 

Draugai 'nustebo, iš kur padišachas sužinojo, ką jie kal 
bėjo, ir ryžosi sakyti tiesą. 

Pirmasis prašneko Amanas: 

— Maloningasis padišache, aš sakiau, kad jeigu tu iš tie- 
sų esi dosnus, tai padovanosi man savo mylimiausią žmoną. 

— Gailestingasis padišache,— tarė Šakurbanas,— aš sakiau, 
kad jeigu tu iš tikrųjų dosnus, tai padovanosi man daug auk- 
so ir žirgą sidabrinjais pakinktais. 

— Na, o tu ką sakei? — paklausė padišachas Jolamaną. 

Jolamanas atsakė: 

— Padišachą visuomet visi ko nors prašo. O man nieko 

nereikia, jokių tavo turtų, aš savo rankomis užsidirbsiu pra- 
gyvenimui. Tavo turtai sulaistyti žmonių ašaromis ir krauju. 

Padišachas pagalvojo ir tarė: 

— Atiduodu tau, Amanai, savo mylimiausią žmoną. O tau, 
Šakurbanai, dovanoju aukso ir žirgą su sidabriniais pakink- 
tais. Bet jūs anksti rytą turit palikti savo namus ir, keliau- 
dami iš miesto į miestą, garsinti mano dosnumą: O tave, Jola- 
manai, išvarau iš savo karalystės. Auštant ir tu turi palikti 
namus. 

Prašvitus trys draugai patraukė iš miesto. Amanas ėjo su 
padišacho dovanotąja žmona, Šakurbanas jojo ant gauto žir- 
go, o Jolamanas vienišas sekė paskui juos pėsčiomis. 

Vakarėjant jie priėjo šulinį ir nutarė prie jo apsinak- 
voti. 

Amanas, pasivėdėjęs į šalį žmoną, tarė: 

— Žinai, be pinigų ir be arklio prapulsim. O jeigu aš nu- 
dėčiau Šakurbaną, jo auksą ir arklį pasiimčiau? 

— Amanai,— atsakė žmona,—tu nesitark su manim, da- 
ryk, kaip tau sąžinė sako. 

Šakurbanas išgirdo jų, šneką ir pagalvojo: 

„Štai kaip! Amanas nori mane nugaluoti! Ne! Aš pirmas 
jį Enoc Tada, be aukso ir arklio, turėsiu dar ir gražuolę 
žmoną.“ 

Šakurbanas, išsitraukęs iš užančio peilį, ėmė galąsti į ak- 
menį. 

Tuo tarpų Amanas priėjo prie Jolamano ir patyliukais pa- 
šnibždėjo: 

— Jolamanai! Sugalvojau nugaluot Šakurbaną. Jeigu tu 
man padėsi, gausi aukso. Juk tau nėra ko bijoti, tu tremti- 
nys ir vis tiek turi palikti savo kraštą. 

— Ek Amanai,— atsakė Jolamanas.— Aš nieko negirdėjau, 
mano ausys kurčios piktoms šnekoms. 

Keliauninkai ėmė taisytis gulti. Patekėjus mėnuliui, Jola- 
manas pamatė, kad žeme slenka du šešėliai. Tai šliaužė Ama- 
nas, norėdamas nudurti Šakurbaną ir pasiimti jo auksą ir 
arklį, o priešais — Šakurbanas, kuris norėjo nugaluoti Ama- 
ną ir pasiimti jo žmoną. 

Jie susitiko prie šulinio ir dūrė vienas kitam peiliu. 

Rytą Amano žmona pažadino Jolamaną ir tarė: 

— Tavo draugai nudūrė vienas kitą. Liko auksas, arklys 
ir aš, bejėgė moteris. Pasiimk visą šį laimikį sau, ir keliau- 
kim, kol dar neužėjo čia pikti žmonės ir nepasinaudojo tokia 
gera proga. 

— Ne,— atsakė Jolamanas,— nereikia man tokio laimikio, 
nereikia ir tokios žmonos. Aš prasimaitinsiu savo darbu ir 
vesiu paprastą mergaitę. 

— Tai nugabenk mane mano tėvams! — pasakė Amano 
žmona.— Padišachas per prievartą buvo mane paėmęs, o aš 
juk esu paprasta mergaitė ir galiu pragyventi iš savo darbo. 
O auksą išdalink vargetoms, nes kiekviena padišacho pado- 
vanota moneta vargšų ašaromis aplaistyta. 

Šitie žodžiai patiko Jolamanui, ir jis pasiliko prie šulinio 
dalinti padišacho aukso praeiviams. Ir tol sėdėjo, kol išda- 
lijo visą auksą. 

O Šakurbano arklį Jolamanas pasiliko sau už jautį, kurį 
padišacho įsakymu buvo atėmę iš jo mokesčių rinkėjai. 

Sėdęs ant arklio ir užpakaly savęs pasisodinęs Amano 
žmoną, Jolamanas nujojo į jos gimtąjį miestą. Nujojęs ati- 
davė mergaitę tėvams, o pats leidosi tolyn į kelionę. 

Pagaliau prijojo kaimą ir pasiprašė nakvynės pas vieną 
turtuolį. 

Tas turtuolis turėjo sergantį sūnų. Berniuko veidas buvo 
geltonas geltonas. 

Kai atėjo metas vakarieniauti, šeimininkas pasisodino ša- 
lia savęs Jolamaną, ir jie valgė avieną iš vieno dubens. O 
sūnui padėjo atskirą dubenį su visu ėriuku, net su galva. 

Berniukas įniko godžiai valgyti ir tol valgė, kol vien ap- 
graužti kaulai beliko dubenyje. 

Jolamanas pamatęs labai nustebo ir paklausė: 

— Kokie čia stebuklai, šeimininke? Berniukas vienu atsi- 
sėdimu suvalgo visą ėriuką, o jo pilvas sulig kumščiu lygus. 

— Ek sveteli, baisi nelaimė man. Štai jau keleri metai 
mano vienturtį sūnų kamuoja sunki liga. Per dieną jis su- 
valgo po tris ėriukus ir niekuomet nebūna sotus. Aš nusi- 

gyvenau į ožio ragą per tuos daktarus, bet jeigu atsirastų 
žmogus, kuris pagydytų sūnų, nieko nepagailėčiau, paskuti- 
nius marškinius nusivilkęs atiduočiau. 

Jolamanas susimąstė, užjausdamas tėvo sielvartą. ' 

— Sveteli,— kalbėjo toliau šeimininkas, — aš todėl priėmiau 
tave į nakvynę, kad tu paramintum mano sūnų, ką nors pa- 
pasakotum. Jūs, keliauninkai, daug matote, daug girdite ir 
daug žinote. Tai būk geras, pasėdėk su berniuku ir papasakok 
jam ką nors, kol jis užsnūs. 

Jolamanas noriai sutiko išpildyti šeimininko prašymą. Pa- 
silikęs su berniuku, pradėjo pasakoti, kaip padišachas nugirdo 
jo žodžius ir už tai išvijo iš savo karalystės. 

Kai berniukas užmigo, Jolamanas padėjo galvą ant pagal- 
vės ir taip pat pradėjo snausti. Staiga žiūri, kad iš praviros 
berniuko burnos išlindo balta gyvatė. Jolamanas apsimetė 
miegančiu ir laukė, kas bus toliau. | 

Gyvatė prišliaužė prie ąsočio su vandeniu, apsivijo aplin- 
kui ir pradėjo gerti, lyg būtų šuo lakęs. 

O iš sienos plyšio iššliaužė juoda gyvatė ir sušnypštė: . 

— Mažiau ėriukų ėsk, tada nekamuos troškulys. 

— Iš pavydo taip šneki, nes tu tik pelėmis minti! — at- 
sakė baltoji gyvatė. 

— Tebūnie taip, — šnypštė juodoji gyvatė, — užtat aš nau- 
dingai gyvenu pasaulyje. Štai jau septyni amžiai saugau lobį, 
o tu tik berniuką apvalgai, ir tiek. 

Ir pradėjo abi gyvatės rietis. 

— Aš žinau, kaip tave pražudyti, — šnypštė juodoji.— Vie- 
ną dieną reikia laikyti berniuką alkaną, o paskui duoti jam 
išgerti septynis puodelius septynerių metų vyno. Palauk, pa- 
sakysiu berniuko tėvui, ir jis nusikratys tavim. 

— O aš pamokysiu jį, kaip nugalabyti tave ir pasiimti 
lobį! — net pūsdamasi iš piktumo niršo baltoji gyvatė. 

— Tu šito nežinai| — užginčijo juodoji gyvatė, 

— Ot žinau! — nenusileido baltoji — Šitą plyšį reikia už- 
kimšti septyniomis septynerius metus trešėjusių šiaudų sau- 
jelėmis ir uždegti. Nuo dūmų tuoj išleisi dvasią, ir visas 
brangenybes, kurias tu dabar saugai, galės pasiimti žmogus. 

Ir juodoji gyvatė, susivijusi į kamuolėlį, dingo plyšyje, o 
baltoji gyvatė ramiai sau įšliaužė atgal į pravirą berniuko 
burną. 

Jolamanas visa tai matė ir girdėjo. Rytą jis tarė berniu- 
ko tėvui: 

— Šeimininke, aš apsiimu išgydyti tavo sūnų. 

— Kaip tu išgydysi mano sūnų, jeigu jau sumaniausi dak- 


tarai nepajėgė to padaryti! — atsakė šeimininkas. 
— O aš padarysiu,— spyrėsi Jolamanas.— Tik gauk man 
septynerių metų vyno. . 


Šeimininkas: surado septynmečio vyno. Tada Jolamanas lie- 
pė neduoti berniukui valgyti, kad ir kaip šis prašytų ir verktų. 

Kai viskas buvo padaryta, Jolamanas privertė alkaną ber- 
niuką išgerti septynis septynerių metų vyno puodelius. Ir tuoj 
berniuko pilvas pradėjo pūstis ir taip išsipūtė, kad tėvas net 
sušuko išsigandęs: 

— Ką tu padarei, sveteli! Persprogs mano sūnus! 

Tą pačią akimirką sprogo. baltoji gyvatė, ir jos smulkios 
dryželės ėmė lįsti berniukui iš burnos, iš ausų, iš nosies. Ir 
berniukas užmigo, o rytą atsikėlė visiškai sveikas. Pirmiau 
neatsikeldavo iš patalo, o dabar greitai pašoko. 

— Sveteli, — tarė Jolamanui šeimininkas,— prašyk iš ma- 
nęs ko tik nori! Aš nieko tau nepagailėsiu! 

— Man nieko nereikia,— atsakė Jolamanas.— Bet jeigu 
tavęs nevaržysiu, leisk man kiek pagyventi sūnaus kamba- 
Iyje. 

Šeimininkas su džiaugsmu priėmė Jolamaną, ir šis įsikūrė 
pasveikusio berniuko kambaryje. Tada Jolamanas išsikasė 
diendaržy septynerius metus trešėjusių šiaudų ir, dėdamasis, 
kad reikia taisyti sieną, įsinešė juos į kambarį. Paskui tais 
šiaudais užkimšo plyšį, iš kur buvo išlindusi juodoji: gyvatė, 
ir padegė. Sutrešę šiaudai pradėjo smilkti, ir visas kambarys 
prirūko dūmų. Kai ugnis užgeso, Jolamanas dar praplatino 
plyšį, išsėmė pelenus ir iškart pamatė į kamuolėlį susiran- 
giusią juodą gyvatę. Ji buvo negyva. Jolamanas ėmė kasti 
žemę prie tos sienos ir iškasė septynis didžiulius ąsočius, pil- 
nus aukso ir brangakmenių. 

Visą šį lobį Jolamanas išdalijo beturčiams: našlėms ir naš- 
laičiams, ligoniams ir luošiesiems, seneliams ir senelėms. Ne- 
trukus taip toli pasklido girdas apie jo dosnumą, kad pasiekė 
net tą padišachą, kuris išvarė Jolamaną iš savo karalystės. 

Padišachas, pavydėdamas Jolamanui garbės, tarė kartą vi- 
ziriui: 

— Sako, kad gretimoje karalystėje gyvenąs labai dosnus 
žmogus. Ar teisybė? 

— Teisybė! — atsakė viziris.— Ir teisybė, kad apie jo 
dosnumą jau daug plačiau kalbama negu apie tavo. 

— Tada aš pats noriu jį pamatyti — tarė. padišachas. — 
Turiu sužinoti, ką jis daro, kad taip žmonės garbina jo dos- 
numą. 

Persirengęs paprastais drabužiais, padišachas išėjo iš rūmų 
slapta, kad niekas nematytų, ir leidosi į kelionę. 1 

Priėjęs tą kaimą, kur gyveno Jolamanas, jis pasiprašė pas 
jį nakvynės. Jolamanas iškart jį pažino ir paprastai, labai 
svetingai priėmė: 

— Aš džiaugiuosi, kai pas mane užklysta koks svečias, — 
tarė jis ir pradėjo ruošti vakarienę. 

Pavakarieniavęs padišachas užklausė Jolamaną: 

— Vaišingasis šeimininke, pasakyk, ką tu darai, kad žmo- 
nės taip garbina tavo dosnumą ir gerumą? 

Jolamanas atsakė juokdamasis: 


— Brangus svety, geri darbai daromi ne dėl garbės, iT 
todėl aš visiškai ja nesirūpinu. Man teko matyti vieną pa- 
gyrūną padišachą, kuris visaip stengėsi garsinti žmonėse savo 
dosnumą. Tačiau žmonės netikėjo tuo, nes patys darbai iš- 
garsina Žmogų. 

— Kas gi tu toks būsi, pralenkęs pagyrūną padišachą dos- 
numu? — paklausė padišachas. 

— Aš esu tas paprastas žmogus, kurį tu išvarei iš savo 
karalystės, palikai be tėvynės! — atsakė Jolamanas. 

Padišachas atpažino Jolamaną ir nutilo. Anksti rytą jis lei- 
dosi atgalios į kelią. 

Grįžęs į rūmus, įsakė viziriųi tris dienas nesikreipti jokiais 
reikalais, nedrumsti jam ramybės. 

Visas tris. dienas jis mąstė apie Jolamano -pasakytus žo- 
džius ir galiausiai tarė sau: 

„Gerai, kad dar pasauly maža tėra tokių, kurie atveria 
žmonėms akis, parodo melagingus .ir veidmainiškus padišacho 
darbus. Jeigu būtų daugiau — žmonės, ko gero, nenorėtų il- 
giau lenkti galvų prieš sostus.“ 


it 


GERASIS VALSTIETIS. 


iGyveno kartą jaunas valstietis, vardu Sapa. Jis buvo uo- 
lus, sąžiningas ir nepavydus žmogus. Užaugindavo tokį der- 
lių, kad grūdai į aruodus netilpdavo. 

Vieną kartą Sapa laistė savo žemę ir pamatė afykų plau- 
kiantį didžiulį raudoną. obuolį. Jis išgriebė tą obuolį ir atsi- 
kando. 

„Ai ai, kaip negerai padariau, — ėmė jis koneveikti save, — 
neatsiklausęs šeimininko, atsikandau obuolio.“ 

Sapa pagalvojo pagalvojo ir leidosi ieškoti šeimininko, 
kad šis jam atleistų nusikaltimą. 

Ėjo ėjo Ir priėjo didelį sodą. Žiūri — tarp medžių senas 
senutėlis su lazda rankoje. Sapa palinkėjo jam“ geros svei- 
katos ir, rodydamas aryke sugautą obuolį, paklausė: 

— Dėdule, ar ne iš jūsų sodo šis obuolys? 

— Ne, sūneli,— atsakė senis, apžiūrėjęs vaisių. — Štai ten, 
aukštėliau, mano vyresniojo brolio sodas, eik pasiklausk, gal 
jo? 

Eina Sapa toliau. Netrukus jis pamatė antrą sodą. Šis bu- 
vo dar didesnis. Jame vaikščiojo žilstelėjęs Žmogus ir laistė 
medžius. 

Pasisveikinęs Sapa paklaušė:: 

— Dėdule, ar ne iš jūsų sodo šis. obuolys? 

Senstelėjęs žmogus priėjo, pažiūrėjo Ir atsakė: 


— Ne, mano mielas, tokių aš neturiu. Aukštėliau, štai 
ten — mano vyresniojo brolio sodas, gal pas jį tokie auga. 

Ir Sapa patraukė aukštyn. Jis priėjo dar didesnį sodą. Sode 
vaikščiojo vidutinio amžiaus žmogus. Vyriškis kaupė obelis 
dainuodamas. 

Sapa pasisveikino ir paklausė, rodydamas obuolį: 

— Dėdule, ar ne iš jūsų sodo? 

— Iš mano, — atsakė šis, įdėmiai apžiūrėjęs vaisių. 

— Jūsų? — sumišęs dar kartą paklausė Sapa ir pradėjo 
pasakoti: — Aš pamačiau jį aryke. Išsigriebiau ir nė pats ne- 
pamačiau, kaip atsikandau... Bet juk jis jums priklauso, ne 
man... Dėl dievo meilės, dovanokit, kad aš taip pasielgiau. Už 
šį obuolį aš viską jums galiu atiduoti. 

— Ne, ne,— atsakė sodininkas, — nieko aš iš tavęs neimslu. 

— Dėdule,— ėmė maldauti Sapa, — tai jūs pykstate ant ma- 
nęs, jei nenorite, kad atsilyginčiau. Aš juk toks pat Žmogus 
kaip ir jūs. Visą amžių gyvenu iš savo darbo ir gerbiu kitų 
darbą. Imkite iš manęs, ką tik norite: ar pinigų, ar grūdų — 
bet ką... Su viskuo sutinku. Tik dovanokit man. 

Kiek prašė Sapa, bet sodininkas niekaip nesutiko imti iš 
jo užmokestį. Galiausiai tarė: | 

— Kad jau taip spiriesi, jaunikaiti, »būtinai atsilyginti, tai 
klausyk: štai toj kibitkoj sėdi mano duktė. Ji akla, kurčia ir 
nebylė. Be rankų ir be kojų. Imk ją už pačią. 

— Gerai,— sutiko Sapą.— Aš kaip tik nevedęs, ir jūsų. 
duktė bus mano pati, tik nepykit ant manęs, kad prakandau 
obuolį. 

— Nepyksiu,— pasakė sodininkas ir parodė, pro kur jam 
nueiti pas savo būsimą žmoną. 

Jaunikaitis įėjo į kibitką ir apstulbo. Ant pakylos mie- 
gojo neregėto grožio mergaitė. 

— Alache!l — iš netikėtumo sušuko jaunikaitis ir pagal- 
vojo: „Tikriausiai ne pro tas duris įėjau. Ji visai nepanaši 
į tą, apie kurią man kalbėjo tėvas.“ 

Negaišdamas jis pasuko atgal. 

— Dėdule,— susigraudinęs prašneko Sapa, — ten ne ta mer- 
„gaitė;, apie kurią kalbėjot.. Gal aš ne ten patekau? 

— Ne, mano sūnau,— juokdamasis pasakė sodininkas,— 
ten. Ji ir yra mano duktė. 

— Tai kodėl gi jūs tada sakėt, kad ji akla, kurčia ir ne- 
bylė, kad ji be rankų ir be.kojų?.. 

— Ogi štai: ji todėl akla, kad nieko kito nemato, tik sa- 
vo knygas. Kurčia — nes nieko kito negirdi, tik tai, ką skaito. 
Nebylė — užtat kad vien tik su savo knygomis tesišneka. Be 
rankų ji todėl, kad nieko kito jose nelaiko — tik knygas, o 
be kojų todėl, kad niekur nesitraukia nuo savo knygų. - 

"— Dabar man viskas aišku, — tarė Sapa ir įsidrąsinęs pa- 
klausė: — Kai aš čia ėjau, ieškodamas obuolio šeimininko, pa- 
keliui buvau priėjęs sodą ir jame mačiau žilutėlį sodininką, 
kuris man pasakė, kad aukščiau esąs jo vyresniojo brolio 
sodas. Kai sutikau tą brolį, jis man pasirodė jaunesnis už aną. 
Jo plaukai buvo vos Žilstelėję. Ir jis irgi pasiuntė mane pas 
savo vyresnįjį brolį — pas jus. O jūs atrodote už juos abu 
jaunesnis. Jūsų barzdoje nerasi nė vieno žilo plauko. Kodėl 
taip? 

— Taigi — atsiduso sodininkas, —iš tiesų keistoka. Pats 
jauniausias ir labiausiai pražilęs. O nuo ko? Nesugyvena su 
žmona! Antrasis brolis kiek ramiau gyvena, todėl ir geriau 
atrodo, tik pradėjęs žilti. Mano šeimoj niekas nežino, kas yra 
barniai. Pas mus visą laiką pavasaris. Todėl aš ir nesenstu, 
sakytum net kasdien jaunėju. 

Sapa liko patenkintas sodininko atsakymu. Jis padėkojo 
šeimininkui už tai, ką šis dovanojo jam už prakąstą obuolį, 
pasiėmė savo nuotaką — sodininko dukterį — ir išėjo namo. 

Netrukus jie iškėlė didžiulę vestuvių puotą ir, gražiai, lai- 
mingai gyveno. | 


PADIŠACHO SŪNUS IR VERGĖS 


Tai buvo labai seniai. Vienoje galingoje valstybėje beveik 
nelaimingiausias žmogus buvo padišachas: jis turėjo keturias- 
dešimt žmonų, bet nesulaukė nė vieno vaiko. 

Dvariškiai ne tiek padišacho gailėjo, kiek savęs, rūpinda- 
miesi savo likimu. Mirs valdovas, nepalikęs įpėdinio, ir į sos- 
tą, ko gero, įžengs kitos dinastijos padišachas. Jis pasikvies 
savus Žmones, o jiems, dabartiniams didikams, teks atsisvei- 
kinti su valdžia, su prabangiu rūmų gyvenimu. 

Pasilikę vieni, jie dažnai šnekėdavo apie artėjančią nelai- 
mę. Vienintelis išsigelbėjimas — sosto įpėdinis. Ir didikai su- 
manė patarti savajam valdovui, kad šis kreiptųsi pagalbos į 
garsų Žynį, gyvenantį tolimame mieste. „Pasiųsim patikimus 
žmones, ir tegu žynys pasako jiems, kodėl mūsų padišachas 
neturi vaikų ir ką reikia daryti, kad į šį pasaulį ateitų ilgai 
lauktas įpėdinis“, — svarstė viziriai ir vekiliai. 

Padišachas išklausė vizirius ir vekilius ir sutiko. Išsiuntė 
pas žynį du pasiuntinius. Vieną už kitą stipresnius — „tikrus 
milžinus! Tik vienas buvo labai karštas, o kitas be galo at- 
sargus. 

Pasiuntiniai jojo jojo, kol prijojo tą miestą, kur gyveno 
"žynys. Jie čia apsistojo, paliko arklidėje arklius, patys pailšsė- 
jo po kelionės ir nuėjo pas Žynį. 

— Eikit vidun, brangūs sveteliai, sėskitės,— maloniai suti- 
ko juos žynys.— Matyt, iš toli būsite. Sakykit, kokios bėdos 
čia jus atginė. | 

— Išmintingasis seneli, mes tikrai iš toli. Labai ilgai ke- 
liavom. Mums reikia jūsų protingo patarimo. Jei girdėjot, 
mūsų padišachas turi keturiasdešimt žmonų, bet neturi nė 
sakytumėt, turės mūsų padišachas vaikų ar ne? Ir ką reikia 
daryti, kad jis susilauktų įpėdinio? 

— Geri norai jus čia atvedė, brangūs pasiuntiniai. Bet 
man per sunku atsakyti į šį klausimą. Čia tik tikrasis Išmin- 

čius galėtų padėti. Bet kelias pas jį tolimas ir labai sunkus. 
Pačiam stepės pakrašty, požemy gyvena Išminčius. Prie jo 
namų auga palmė, kurios vaisiais minta atsiskyrėlis. Jeigu iki 
ten nueisite, tai i7 gausite protingą patarimą. Tiktai keliauti 
teks tuščiomis vietomis. Reikės daug maisto pasiimti. Ir tai 
kelionei prireiks ne mėnesio, ne dviejų, bet metų, o gal ir 
dvejų. 

Pasiuntiniai padėkojo žyniui, davė jam aukso, sidabro ir 
leidosi atgalios, į savąjį miestą. 

Keliavo keliavo, pagaliau pasiekė gimtąjį miestą ir nuėjo 
pas padišachą. 

— Daug dienų praleidome kelionėje, — pasakė pasiunti- 
niai.— Bet žynys negalėjo atsakyti į mūsų klausimą/-Jis pa- 
tarė kreiptis į Išminčių. Tačiau pas jį reikia ištisus. avejus 
metus keliauti kalnais, paskui — negyvenamomis . stepėmis. 

— Taip, sunki kelionė,— sutiko padišachas.— Bet vis- tiek 
reikia vykti. 

Ir pasiuntiniai išsiruošė į kelią. Po keleto mėnesių - pasię- 
kė kalną. Ištisus mėnesius kopė 'aukštyn, leidosi į tarpeklius, 
kol pagaliau atsidūrė stepėje. Mėnesių mėnesius ėjo stepe, 
nesutikdami nė gyvos dvasios, net jokio žvėries pėdsako ne- 
rasdami. BS 

Vieną .-vakarą nusikamavę pasiuntiniai sugulė. miegoti, *V. 
tą pabudo, žiūri — toli toli dūmas kyla. Apsidžiaugė. pasiun- 
tiniai, pamanę, kad ten ir bus Išminčiaus ola. Vos taip pa- 
galvojo, ir dūmas staiga dingo. Ir vėl reikėjo keliauti kur 
akys veda. 

Ilgai jie keliavo, kol galiausiai pamatė medį. Suragino aIrk- 
lius ir vakarėjant atsidūrė prie aukštos palmės; 

Viskas čia buvo taip, kaip jiems sakė žynys. Nuo palmės 
leidosi. žemyn laipteliai, o ten — žiojėjo ola. Vadinasi, čia ir 
yra Išminčiaus namai. Keliauninkai nulipo žemyn ir įėjo į olą. 
Tamsu — nors į akį durk. Įsižiūrėjo — mato, ant žemių pa- 
kylos sėdi žilabarzdis senis. | 

— Salam! — nedrąsiai pasveikino jį pasiuntiniai. 

Išminčius atsakė jiems ir paklausė: 

— Kur keliaujate? Ko jums iš manęs reikia? 


130 


— O Išminčiau,— tarė pasiuntiniai, — mūsų padišachas tu- 
ri keturiasdešimt žmonų, bet nė vieno vaiko. Pasakykit, ką 
daryt padišachui, kad susilauktų įpėdinio? 

— Rytoj rytą aš jums pasakysiu,— atsakė Išminčius.— O 
dabar gulkit, pailsėkit, matyt, kad labai išvargot kelionėje. 

— Tikrai tu už visus žmones išmintingesnis! — sušuko pa- 
siuntiniai ir, susirietę kamputy, kietai užmigo. 

Rytą Išminčius jiems tarė: 

— Jūs klausiat, kodėl jūsų padišachas, turėdamas ketu- 
riasdešimt žmonų, nesulaukia vaikų? Kad ir su viena žmona 
daug rūpesčio, kada jų keturiasdešimt — gyvas vargas. Ma- 
tyt, jos pavydi viena kitai? 

— Ir dar kaip! — atsakė pasiuntiniai. 

— Kivirčijasi žmonos? — paklausė Išminčius. 

— Ne tik kivirčijasi, bet ir pešasi, — atsakė pasiuntiniai. 

— Tai nėr padišachui ramybės per jas. Taip? 

— Taip,— sutiko pasiuntiniai. 

— Tai ar ne geriau jam išvaikyti iš rūmų visas žmonas ir 
ramiai sau gyventi? 

— Žinoma, geriau! — pritarė pasiuntiniai. 

— Štai.ir patarkit padišachui, kad jis iškeldintų iš rūmų 
visas lepūnėles žmonas, visas iki vienos, o pats išsirinktų iš 
jų vergių kuklią mergaitę ir vestų. Tuomet ir įpėdinio sulauks. 

Pasiuntiniai padėkojo Išminčiui už patarimą, po jo kojo- 
mis papylė aukso ir sidabro. 

— Ne, ne, pasiimkit viską. Man nereikia turtų,— atsisakė 
Išminčius.— Laimingos jums kelionės. 

Susėmė pasiuntiniai vėl į maišą padišacho brangenybes, 
širdingiausiai padėkojo Išminčiui, atsisveikino ir iškeliavo at- 
galios. 

O namuose jau visi galvojo, kad jie žuvo.' Žmonos su vai- 
kais ne kartą ėjo pas padišachą ir su gailiom ašarom priekaiš- 
tavo: „Tu išsiuntei mūsų maitintojus ten, iš kur niekas ne- 
grįžta!" 

Tuo tarpu pasiuntiniai artėjo prie namų, narsiai nugalėję 
visus sunkumus, mirtinus pavojus. Daug laiko praėjo, kol jie 
pamatė gimtojo miesto sienas. | 

Prie pat miesto juos sutiko čabanai ir iškart pažino, kad 
tai laukiami nesulaukiami padišacho pasiuntiniai. Čabanai ėmė 
įkalbinėti, kad keliautojai pailsėtų, kol jie praneš šią džiaugs- 
mingą žinią padišachui. Taip ir buvo padaryta. 

Visas miestas išėjo pasitikti brangių pasiuntinių. O padi- 
šachas, vos tik pamatė, tuoj pradėjo klausinėti, kas ir kaip. 

— O valdove! — sakė pasiuntiniai. — Nesulauksi tu įpėdi- 
nio iš šitų keturiasdešimties savo žmonų. Nieko iš jų gero, 
vienas tik vargas. Išminčius patarė išvaikyti jas iš rūmų, o 
sau už žmoną paimti paprastą mergaitę vergę, 

Padišachas dosniai atsilygino ištikimiems pasiuntiniams ir 
garbingai juos išlydėjo namo. Paskui pasišaukė visas savo 
žmonas ir tarė: 

— Aš jus paleidžių. Eikite sau kur norite. 

Tada jis pasikvietė vieną mergaitę vergę ir pasakė, kad 
nuo šiol ji būsianti jo žmona. | 

Vakare padišachas įėjo į moterų svetainę pas Guldžemalą, 
tik staiga iš gatvės pasigirdo nelaimę pranašaująs ,„Kcha!“ Pa- 
dišachas sukluso. | 

— Kas ten? — paklausė jis esaulą. 

— Kažkoks dervišas,— atsakė esaulas. 

— Ko jam reikia? 

— Jis atėjo pasveikinti jus su nauja žmona. 

— Duokit jam gerą arklį, — įsakė padišachas. 

Esaulas atvedė dervišui puikiausią ristūną, tačiau šis ne- 
ėmė. | 

— Padišache, dervišas "neėmė arklio,— pranešė esaulas. 

— Kodėl? — nusistebėjo padišachas.— Gal jo šeima badau- 
ja — duokit jam miltų. 

Tačiau dervišas ir miltų atsisakė. Jis paprašė esaūlą, kad 
pašauktų jam patį padišachą. Kai tas atėjo, dervišas atkišo 
obuolį ir tarė: 

— O padišache! Prieš eidamas pas savo žmoną, perpjauk 
štai šitą obuolį pusiau. Vieną pusę pats suvalgyk, o kitą ati- 
duok žmonai. Ir gims tau du sūnūs. Jeigu vieną iš jų atiduosi 
mano globon, tai man nieko daugiau ir nereikia. 

Išgirdęs tokius žodžius, padišachas susimąstė. Bet čia priė 

jo priėjo vyriausiasis viziris ir pašnibždėjo: „Kada dar tie 
sūnūs gims. Pažadėk, kad atiduosi vieną, o paskui žiūrėsim.“ 

1 Gerai „— pasakė padišachas dervišui.— Jei gims du sū- 
nūs, vieną tau atiduosiu. 

— Žiūrėk, nesulaužyk duoto žodžio,— tarė dervišas ir nu- 
ėjo. 

Ramiai ir džiaugsmingai bėgo dienos padišacho rūmuose; 
Guldžamala ruošėsi tapti motina. Ir štai gimė dvynukai. Ber- 
niukai buvo tokie gražūs, atrodė, kad nuo jų šviesa spindulia- 
vo. Sulaukęs dviejų sūnų, padišachas surengė iškilmingiausią 
šventę. 

Trečią dieną bešvenčiant, padišacho rūmuose pasirodė ne- 
kviestas svečias — dervišas. 

— Na ką, padišačhe, neužmiršai, ką žadėjai? Tesėk savo 
žodį. Aš laukiu. 

Nesitverdamas pykčiu, padišachas norėjo išmesti nekvies- 
tąjį svečią už durų, bet vėl priėjo vyriausiasis viziris ir pa- 
šnibždėjo valdovui į ausį: „Nereikia su juo vaidytis. Sutik. 
Dabar jis vis tiek negalės paimti tokio mažo kūdikio. Praeis 
kiek laiko, o paskui žiūrėsim...“ 

„Užvilkinti pažadą? Teisingai",— pagalvojo padišachas ir 
tarė dervišui: 

— Sutinku. Vienas berniukas bus tavo. 

Dervišas atrėžė juostelę savo diržo, užrišo vienam berniu- 
kui ant rankos ir išėjo. 

Jam išėjus, padišachą prislėgė liūdesys, niekas jo nedžiu- 
gino. 

Tai matydamas, su patarimais atskubėjo vyriausiasis vizi- 
Iis. 

— O padišache! Reikia pastatyti po žemėmis rūmus, ir te- 
gu ten gyvena motina su vaikais. Kai berniukai paaugs, su- 
rasit mokytą mulą, tegu jis auklėja, moko vaikus. O kai mies- 
te mirs kieno nors sūnūs, mes pasikviesim tėvus ir įkalbėsim 
juos paskleisti gandą: „Mirė padišacho sūnūs.“ Šis gandas 
pasieks ir dervišą, ir jis nebeateis pažadėto berniuko. 

Padišachas taip ir padarė, kaip jam patarė viziris. Guldže- 
mala su vaikais gyveno gražiausiuose požemio rūmuose, o kai 

berniukai paaugo, drauge su jais apsigyveno mokytas mula. 
Įėjimą į šiuos požemio rūmus dengė sunkus girnų akmuo. 

Praėjo dar kiek laiko — ir po miestą pasklido girdas, kad 
mirė padišacho sūnūs. 

Ilgai niekas nei girdėjo, nei regėjo dervišo. Bet štai vieną 
dieną jis vėl pasirodė padišacho rūmuose. 

— Aš atėjau sūnaus, — pasakė dervišas. 

— Argi tu nežinai, kad abu sūnūs seniai mirė, — atsakė 
jam padišachas.— Einam, parodysiu jų kapus. 

Dervišui net veidas persimainė iš apmaudo. 

— Gerai, — tarė jis.— Aš.tau parodysiu, valdove, kaip grįž- 
ta iš ano pasaulio numirėliai. 

(Pasakė ir išėjo iš rūmų. 

Dervišas perėjo per šodą, kur po žeme gyveno berniukai, 
užkopė ant kalno, atsisėdo ir groja dutara. Jo būta nuosta- 
baus muzikanto. Dutaros garsai sklido aplinkui, magino, ir 
niekas negalėjo jiems atsispirti. Prie kalno plaukė žmonės. 
Netrukus ten jau buvo ir viziriai, ir vekiliai, ir rūmų sargy- 
ba, ir tarnai. Neiškentė ir pats padišachas. Jis užmiršo viską 
pasaulyje, paliko rūmus ir stovėjo kalno papėdėje su visais 
žmonėmis kaip paprastų paprasčiausias miestietis, pakerėtas 
muzikos. 

Pro akmeninę girnapusę muzikos garsai prasiskverbė ir į 
požemio rūmus. Berniukai šoko prie laiptų, įrėmė pečius į 
akmenį, įsitempė, pakėlė jį ir išbėgo lauk. 

— Štai kaip grįžta mirusieji! — sušuko dervišas, pamatęs 
prie kalno bėgančius jaunikaičius.— Ar tai ne tavo sūnūs, 
padišache? Jeigu tu ir dabar, prie žmonių, atsisakysi tesėti 
duotą žodį, kiekvienas pasakys, kad esi bailys ir apgavikas. 
Ir sūnūs pirmieji pasmerks tokį tėvą. 

— Gerai, — vos begalėjo ištarti padišachas.— Imk vieną, 
prakeiktas derviše. | 

Dervišas paėmė už rankos gražųjį bemiuką ir nusive- 
dė keliu. | 

— Ei derviše! Paleisk jį! — sušuko antrasis brolis ir lei- 
dosi iš paskos vytis. 

Dervišas atsisuko, pamatė atbėgantį jaunikaitį ir tik iššie- 
pė dantis, pagrasė kumščiu. 

Graudžiai verkė likes vienas brolis po pakelės obelim. Iš 
sielvarto kojos linko, ir jis atsisėdo ant žolės. Staiga išgirdo 
gailų čiauškimą — virš medžio viršūnės skraidė, suko ratu 
graži ryškiaspalvė papūga. Jaunikaitis jau norėjo sakyti, kad 
nelies jos jauniklių, "tik žiūri — obels kamienu sliuogia aukš- 
tyn juoda gyvatė. 

Griebė jis akmenį ir sutraiškė gyvatei galvą. Tuo metu 
kažkas tik bumpt į petį. Obuolys. Jaunikaitis pasilenkė ir pa- 
ėmė jį. O papūga sako: 

— Už gerą širdį imk šitą stebuklingą obuolį. Įdėk į puo- 
delį ir pastatyk ant palangės, o rytoj vakare pažiūrėk. Jeigu 
ant obuolio pamatysi rasos lašelius ir obuolys bus nesuvytęs, 
vadinasi, tavo broliui nieko blogo neatsitiko. Jeigu obuolys 
pradės vysti, žinok, kad jį ištiko nelaimė. O jeigu obuolys 
supus, tai brolis bus miręs. Dabar nesirūpink. Visa mano gi- 
minė — skrajosios papūgos — padės tavo broliui. 

Jaunikaitis nusiramino. Parsinešė obuolį į rūmus, įdėjo į 
puodelį, pastatė ant palangės ir kasdien žiūrėjo. Obuolys vis 
buvo rasotas, vadinas, broliui nieko neatsitike. 

O dervišas atsivedė pasiimtą brolį į kalnus, prie aukštos 
tvirtovės, praskleidė gauruotą savo barzdą ir išsitraukė ryšu- 
lėlį raktų. Spyna užrūdijusi, raktai tik sugirgždėjo — ne taip 
greit atidarysi šias duris! 

Dairydamasis aplinkui, jaunikaitis pakalnėje pamatė plata- 
ną, kurio viršūnėje tupėjo dvi papūgos. 

Papūgos čiauškėjo, juokėsi, o paskui staiga pravirko. 

— Kas jųms, papūgos? — paklausė jaunikaitis. 

— Mes juokėmės — džiaugėmės, žiūrėdamos į tave: tu vi- 
čia tave atsiviliojo piktasis burtininkas. Baisu šioje tvirtovėje. 
Bet atskrido iš tavo gimtojo krašto papūga ir liepė mums 
tave išgelbėti. Tik pašauk, ir mes tuojau atskrisim padėti. 

Jaunikaitis pabūgo. O dervišas pagaliau šiaip taip atrakino 
sunkias duris ir šūktelėjo: 

— Ko tu ten stovi kaip žemėn įbestas! Eikš čionai! 


' 

Vos tik jie įėjo vidun, burtininkas užtrenkė prieangio du- 
ris ir jau rakina duris į kambarį. Jaunikaitis ir suskaičiuoti 
nebegalėjo, pro kiek kambarių jie praėjo, o burtininkas vis 
rakino ir rakino duris. Ir ko tik ten nebuvo! Vienas kambarys 
pilnas aukso ir sidabro, kitas — visolėiausių ginklų, trečiame 
stovėjo pabalnoti žirgai, ketvirtame baltavo kalnai žmonių 
kaulų. Paskutiniame — keturiasdešimtajame — kambaryje bai- 
susis burtininkas sustojo ir tarė: 

— Čia tau visokie valgymai. Valgyk, ką panorėsi, ir tai- 
sykis, o aš penkiolika dienų ilsėsiuos, 

Burtininkas miega, o jaunikaitis ne tik nesitaiso, bet vis 
blykšta, liesėja, džiūsta ir vis galvoja apie papūgų pasakytus 
žodžius. 

Po penkiolikos dienų atsibudo burtininkas ir žiūri — pa- 
dišacho sūnus kaip skiedrelė. 

— Ko nieko nėvalgai? — puolė su kumščiais jaunikaitį.— 
Aš dešimčiai—penkiolikai dienų išjosiu į medžioklę, žiūrėk, 
kad man pasitaisytum per tą laiką. 

Praėjo dvidešimt dienų, ir tik tada grįžo baisiosios olos 
šeimininkas. Ogi iš jaunikaičio vien kaulai ir oda beliko. 
Bandė jis per jėgą valgydinti savo įsūnį, bet tas buvo taip 
nusilpęs, kad negalėjo praryti nė kąsnelio. 

Tada dervišas atitraukė tachtą, ir jaunikaitis pamatė kam- 
pe didžiulį katilą. Jeigu atsistotum ant dugno, tai galva dar 
nesiektum kraštų. Burtininkas išvilko katilą į vidurį, pastatė 
virš duobės su malkomis ir pradėjo nešti vandenį. Nešė nešė, 
kol jau buvo sulig kraštais, paskui pakūrė ugnį. 

— Kam šitas didžiulis katilas? Ką čia darysi? — paklausė 
jaunikaitis. 

— Et! Kad ir valgydinau tave, nieko neišėjo. Dabar mo- 
kysiu devų žaidimo. Gal žaidimas patrauks ir atsiras apetitas. 
Na, lipk ant katilo krašto ir šok. 

— Oi, aš nemokėsiu taip žaisti. Pirma tu parodyk, kaip 
reikia šokti ant katilo krašto. V 

— Ogi štai kaip! — šūktelėjo dervišas ir stryktelėjo ant 
katilo krašto.— Štai kaip reikia šokti! 

Gražiai jis grojo dutara, o šoko dar puikiau: sukosi 43 
vijurkas, stryksėjo kaip sviedinukas. 

— Štai kaip devai šokinėja, štai kaip devai šoka! — kai 
tojo dervišas, plodamas delnais. ž2 

— Štai kaip! Štai kaip! — — pasigirdo iš viršaus kirkus lsas, Ž 

Jaunikaitis pakėlė galvą ir pamatė dvi papūgas.“ L 

— Kur čia jos, tos "papliauškos' nelabosios? — * užvertė 
aukštyn galvą dervišas. 

Jaunikaitis, nieko . nelaukęs, iš visų jėgų stumtelėję dervi- 
šą.į katilą, ir dervišas suvirė karštam vandeny. Ė 

— Tai devas! Tai devas! — suko-Tatu virš katilo papūgos. 

Į paviršių "išplaukė dervišo barzda. . „Taigi joje raktai!" — 
prisiminė jaunikaitis:. „Čiupęs raktus, puolė atrakinėti-kamba- 
rius, išleido visus čia devo uždarytus žmones. Paskui pakiėmė 
gerą aIklį, šautuvą, kardą, vieną smilkinį „paauksavo, kitą. „pa: 
sidabravo ir, dar kartą patikrinęs, ar tikrai nepaliko nė vieno 
gyvo žmogaus tvirtovėje, išėjo, o vartus užrakino. Ant: vartų 
užrašė: „Aš tokią ir tokio padišacho sūnus, dėl to ir tg4pate-: 
kau piktajam burtininkui į rankas, nugalavau jį ir: išketiavau: 
į Rytus.“ 

Kas žino, ilgai ar tiuiniai jis keliavo. Vieną vakarą, : ja 
visai pavargęs, pririšo arklį ir prigulė pailsėti po: aukštų“; 
tanu. Staiga girdi — kažkas sušlamėjo medžio viršūnėje. „Di 
riausiai vėl juodoji gyvatė prie paukščiukų lizdo taikogi,-— 
galvojo jis.— Bet patamsy jos nepamatysi.“ Pakelia. Jaunikai- 
tis galvą, žiūri — iš tamsos didžiulės akys kibirkščiuoja. „Dra- 
konas!.." Ilgai negalvodamas, padišačho sūnus čiupo „kardą. 
Kardas, kurį jis pasiėmė iš dervišo, žinoma, buvo nepaprastas, 
užburtas. Vienas kirtis —ir žiaufiosios pabaisos galva nurie- 
dėjo. 

Nudobęs drakoną, padišacho sūnus vėl atsigulė. po plath- 
nu ir užsnūdo. 

Rytą skrenda į savo lizdą paukštė Simrūga ir dar iš tolo 
pamato miegantį žmogų, šalia — pririštą arklį. „Tai štai kas 
mano vaikus ryja! — pagalvojo paukštė.— Tuoj aš jį užmu- 

šiu!“ Didžiuliais nagais ji griebė akmens luitą ir suka ratą 
virš jaunikaičio. Pamatę paukštyčiai pradėjo šaukti: 

— Ai, ai! Nekliudyk jo! Jis išgelbėjo mus. Mesk tą ak- 
menį ir skrisk čia, mes tau viską papasakosim! 

Simrūga numetė akmėnį ir atskrido į lizdą. 

— Pažiūrėk žemyn, — tarė paukšteliai. 

Ji pažiūrėjo žemyn ir pamatė drakoną su nukirsta galva. 

— Kas mugalabijo? — paklausė Simrūga. 

Ir jaunikliai jai viską papasakojo. 

„Už tai, kad išgelbėjo mano vaikus, aš jam geru atsily- 
ginsiu“,— tarė sau paukštė ir sparnais užstojo saulę, kad spin- 
duliai nekepintų jaunikaičio. | 

Kai padišacho sūnus atsibudo ir pramerkė akis, net šiur- 
pas jį nukratė: tamsiausia naktis, danguje nė žvaigždelės, ir 
jis vėl užsimerkė. 

Pamačiusi, kad jaunikaitis jau nemiega, paukštė pasitrau- 
kė į šalį, ir kai jis vėl atsimerkė, baisiai nustebo: ką tik bu- 
vo tamsu — staiga skaidri, saulėta diena, ką tik slėgė vienat- 
vė — ir staiga draugiškas balsas: 

— O jaunikaiti! Tu padarei neužmirštamą darbą — išgel- 
bėjai mano vaikus. Dabar prašyk manęs, ko nori. Aš esu sim- 
rūgų padišacho žmona. S 

— Man nieko nereikia, — atsakė jaunikaitis.— Aš keliauju 
į Rytus.— Ir jis papasakojo paukštei, kas jam nutiko. 

Simrūga išsirovė vieną plunksną ir padavė vaikų išgelbė- 
tojui. | 

— Kai tau prireiks mano pagalbos, išpešk vieną plunksnos 
pūkelį, padek jį, ir aš su visu būriu atskrisiu pas tave. 

Jie širdingai atsisveikino, ir padišacho sūnus leidosi tolyn 
į kelią. 

Netrukus jis prijojo neįžengiamą girią. Iš tankmės sklido 
baisus staugsmas, bet jis neišgąsdino jaunikaičio.. Pajutęs tvir- 
tą šeimininko ranką, arklys drąsiai žengė į mišką. 

"Staugsmas stiprėjo, ir raitininkas greit pamatė rainuotą 
tigrą. Jau norėjo sukti arklį į šalį, bet tigras suriaumojo: 

— O žmogau, nepabėk! Eikš čia, ištrauk man iš letenos 
rakštį, ir mes tapsime broliais. 

Jaunikaitis prijojo artyn, žiūri — kraujas upeliais bėga iš 
tigro letenos, o letenoje — spygliuotos šakos galas. 

— Oi tigre! Tu pasiusi iš skausmo, kai aš trauksiu tau 
rakštį, ir mane suėsi. 

— Teisybę sakai, — sutiko tigras:.— Tai iškask duobę, įlipk 
į ją, o aš pro plyšį įkišiu tau skaudamą leteną, ir tada: ne- 
reikės bijoti mano įniršio,— prašė tigras. 

Pagailo jaunikaičiui tigro. Jis greitai iškasė' duobę, šoko į 
ją; užsidengė, o tigras įkišo jam savo leteną. 

Tigras taip blaškėsi ir draskė kojomis žemę, taip staugė 
riaumojo iš skausmo, kad net medžių lapai drebėjo, dulkių 
stulpai kilo. 

O padišacho sūnus dusdamas darbavosi duobėje, traukė iš 
tigro letenos rakštį. 


— Oi! — iš visų jėgų timptelėjo jis ir dribo ant duobės 
dugno su ištrauktu spygliuotos šakos galu. 
Žvėris krito kaip negyvas. Atsigavo, žiūri — duobė už- 


versta, užtrokš ten jo gelbėtojas. Griebėsi tigras kasti žemę. 

— Žmogau, ar tu gyvas? — klausia tigras, pasilenkęs prie 
duobės. 

— Gyvas! Tuoj išlipsiu. 

Išlipo jaunikaitis iš duobės, o tigras prieš jį ant kelių 
puolė: 

— Tu mane nuo pražūties išgelbėjai. As — tigrų padiša- 
chas. Prašyk mane, ko nori. Kuo tik galėsiu, tau padėsiu. 

— Ačiū. Man nieko nereikia. Aš keliauju į Rytus. 

Tigras atkišo jam savo gaurų kuokštelį. 

— Kai tau prireiks mano pagalbos, sudegink vieną plau- 
kelį, ir aš atlėksiu pas tave su visu būriu. 

Jie atsisveikino. Padišacho sūnus sėdo ant arklio ir joja 
toliau. 

Jojo jojo, kol pagaliau prijojo miško galą. Toliau plytėjo 
plati stepė. Žiūri jaunikaitis — banda avių ganosi ir pasuko 
arklį tenai. Pagarbiai pasveikino čabanus, ir šie keleivį pasi- 
kvietė pas save. Paėmė už kamanų arklį, ir jaunikaitis nu- 
šoko ant žemės. Ne tuščiomis rankomis jis čia atvyko: kiek- 
vienam po rieškučias aukso pripylė. Apsidžiaugę tokiu sve- 

čio dosnumuų, čabanai papjovė aviną ir ėmėsi ruošti ska- 
niausius pietus, o jaunikaitis tuo tarpu apžiūrinėjo vietovę. 

— Koks ten miškas tolumoj matyti? — paklausė jis. 

— Ten mūsų sostinė,— atsakė čabanai.— O štai ten,šali- 
mais, padišacho dukterų sodas. Trys. netekėjusios padišacho 
dukterys ten -gyvena. i 

Kai pietūs buvo pataisyti, visi iki soties prisivaišino,. ir 
svečias suskato ruoštis kelionėn. Jis paprašė, kad čabanai“ jam 
duotų sulopytus marškinius ir papjauto avino kailį. o 

Čabanai išpildė jo prašymą. Jaunikaitis tą kailį išvąlė, * iš- 
blizgino, paskui prapjovė skylutes akims, nosiai, burnai“ if 
užsitempė ant galvos. Čabanai, žiūrėdami į jaunikaitį, raičio- 
josi iš juoko. 

— Oil Tu dabar plikas kaip senis! 

Nusijuokė ir jaunikaitis, šuoliuodamas į padišacho sosti- 
nę. Netrukus jis įsmuko į .padišacho dukterų sodą. Nespėjo 
įeiti, ir tuoj jį užmatė sodininkas. | 

— Ei pliki! Kaip tu pralindai į padišacho sodą?“ Kas tau 
leido. čia šeimininkauti? Aš atsakau už sodą. 

-— Ak sodininke! Aš vargšas neturtingas našlaitis. Pagai- 
lėk manęs, nevaryk lauk, jeigu tu geros širdies — priimk ma- 
ne už padėjėją. Mažiau darbo tau bus. X. 

„Tikrai — pagalvojo sodininkas.— Tegu lieka. Rankas: ko- 
jas turi, vis bus naudos. O į tokį bjaurų plikį, kuriūm. vietoj 
akių tik skylutės, o vietoj burnos -— kiaurymė, padišacho duk- 
terys nežiūrės.“ 

— Na gerai. Pasilik, prižiūrėk sądą,— tarė jis:— Tik nesi- 
rodyk šeimininkėms, nes jos išsigąs. 

Taip padišacho sūnus tapo samdiniu svetimame sode. Nak- 
timis jis, būdavo, prasibrauna į pačią sodo tankumynę, kur 
niekad neužeidavo nei padišacho dukterys, -nei senasis sodi- 
ninkas, nusiplėšia nuo galvos avikailį ir šeria, girdo ten pri- 
rištą sąvo arklį. 

Vieną karštą dieną padišacho dukterys atėjo maudytis į 
marmuro baseiną. Dvi vyresniosios jau buvo suaugusios, net 
vysti pradėjusios, užtat. trečioji — kaip besiskleidžiantį rožė.. 

— Oil — šūktelėjo sužavėtas jaunikaitis. 

— Ei, ei, kas ten? — sujudo išsigandusios gražuolės.— 
Koks ten begėdis pasislėpęs? 

— Ail Štai stovi plikagalvis kvailys! Čiupkit jį! — staiga 
sušuko vyriausioji. 

— Oi, oil — ėmė šaukti plikis.— Padišacho dukterys nori 
mane sugauti! — Jis bėgo ratu aplink mergaites, mikliai išsi- 
sukdamas iš jų rankų. 

Nuvargino padišacho dukteris šis linksmas žaidimas. Taip. 
ir nesugavusios plikio, jos pasuko į rūmus. O jaunikaitis, ne- 
mačiom perbėgdamas nuo medžio prie medžio, nuo krūmo 
prie krūmo, sekė iš paskos. 

Grįžusios į savo kambarius, mergaitės ėmė šukuotis plau- 
kus. Jaunikaitis patyliukais irgi ten įslinko. 

— Kaip tu čia patėkai! Ko tau reikia, pliki? — užriko vy- 
riausioji duktė.— Ar tik ne šukų atėjai prašyti? — juokėsi jį. 

— Taip, taip, — atsakė padišacho sūnus.— Duokit šukas, 
man reikia susišukuoti. 

— Eik šalin, pliki! — riktelėjo vyriausioji. 

— Nešdinkis, nešdinkis! — pritarė jai antroji. 

— O gal tu duosi man šukas? —- kreipėsi jis į jauniau- 
siąją. 

— Ką gi, imk, —tarė ši.— Tik aš tau duosiu palaikes. 

— Ir už tai ačiū. 

Padišacho sūnus nusilenkė jai ir išėjo. Sodo tankumyne, 
tarp dygliakrūmių, jis nusismaukė nuo galvos avikailį ir ėmė 
šukuotis susivėlusias garbanas. Paskui, vėl apsitaisęs plikiu, 
nuėjo į Tūmus ir padėkojęs grąžino šukas jaunėlei. 

Šioji pamatė šukose tarp dantų įstrigusį auksinį plauką 
ir traukia jį pamažėle. „Auksinis, ir koks ilgas! O štai ant- 
ras — sidabrinis. Čia kažkas yra“,— pagalvojo ji ir nutarė 
susirasti plikį, išklausinėti jį. 

— Einam, sesės, maudytis, — kviečia ji. 

— Ar tau galvoj negerai? Ką tik grįžom išsimaudžiusios. 

Seserys atsisakė eiti prie baseino, o jauniausioji padišacho 
duktė pasuko į sodą, vildamasi susitikti sodininko pagalbi- 
ninką. | 


"144 


Mergaitė rado plikagalvį, miegantį po medžiu. Apžiūrėjusi 
pamatė, kad jo galva aptraukta kažkokia oda. Mergaitė norė- 
jo nulupti tą odą, bet bijojo pažadinti — jaunikaitis per mie- 
gus kažką sušneko, apsivertė — ir ji pasitraukė. Bet kas gi 
čia? Apykaklės raištelis atsirišo, ir apnuoginta krūtinė sklei- 
džia spindulius. | 

„Kas tas jaunikaitis būtų?“ — galvojo mergaitė, grįždama 
į rūmus. | 

Nelinksma buvo gyvent padišacho dukroms rūmuose: vie- 
nos ir vienos. Vyresniosios seserys dažnai dūsaudavo:. ,,Ar 
būsim kada ir mes kaip žmonės!“ Jos norėjo ištekėti, 0 pro- 
tingasis padišachas vis manė, kad jo vyresniosios dukterys — 
paauglės, o jauniausioji — dar kūdikis, ir nė negalvojo ieškoti 
joms jaunikių. 

— Jeigu jūs norit ištekėti, aš galiu pamokyti jus, .ką da- 
ryti, — tarė kartą jauniausioji sesuo, grįžusi iš sodo. 

— Ak, tik pažiūrėkit —ėmė juoktis vidurinioji — Ji gali 
pamokyti?! Cha cha cha! 

— Tu nesijuok,— sudraudė vyriausioji, — geriau paklausy- 
kim, ką ji mums patars, o jau paskui ar juokis, ar verk. 

Jauniausioji sesuo nusivedė jas į moliūgų lauką ir parodė, 
kokius nuskinti: vieną didelį, minkštą, jau pernokusį perno- 
kusį, kitą — tvirtesnį, o trečią — kuris už dienos kitos irgi 
jau pernoks. 

Tada ji liepė moliūgus padėti ant auksinio padėklo, įsmeig- 
ti po peilį ir uždengti balta staltiesaite. Pasišaukusi senąjį 
sodininką, įsakė jam nunešti šią dovaną padišachui nuo duk- 
terų. 

Tuo metu pas padišachą buvo susirinkę viziriai ir vekiliai. 

— Dukterys siunčia dovanų! — pasakė tarpduryje pasiro- 
dęs sodininkas. 

Prie jo prišoko vekilis, o gal viziris, paėmė padėklą, norė- 
damas perduoti padišachui. Bet pripuolė kitas vekilis, vyres- 
nis, ir perėmė padėklą. Tačiau nespėjo jis ir žingsnio žengti, 
tuoj pribėgo dar garsesnės kilmės viziris. Ir taip padėklas 
nuėjo per rankas, kol atsidūrė pas vyriausiąjį vizirį. Šis pa- 
statė padėklą priešais padišachą. 

Pirmąkart padišachas gauna dovaną iš savo dukterų. Apsi- 
džiaugė. 

— Nudenkit! — įsakė jis. 

Tačiau nė vienas viziris nei vekilis nepajudėjo iš vietos: 
dovana pabuvojo jų rankose, ir visi žinojo, kad menkas bus 
padišachui džiaugsmas, kai pamatys pernokusius minkštus 
moliūgus. 

— O padišache, geriau bus, jeigu jūs pats savo dukterų 
dovanas atidengsite,— sumišę murmėjo dvariškiai. 

Padišachas paklausė šio protingo patarimo ir pats nudengė 
padėklą. Žiūri — trys moliūgai. Pačiupinėjo — du visai minkš- 
ti, gal ir valgyti jau negalima, o trečias kaip tik, pačiame 
gerume. 

— Še tau, kad nori! — nusistebėjo padišachas.— Rado ką 
dovanoti tėvui! Nejaugi mano dukterys negalėjo kitokios do- 
vanos sugalvoti? Vaikai dar jos, nemoka išrinkti moliūgų. 
Nieko, paaugs, išmoks, — atleido dukterims tėvas.— Sėskitės, 
valgysim moliūgus, — pakvietė jis visus. 

Bet niekas nesisėdo, o vienas viziris pasakė: 

— O valdove! Šie moliūgai ne valgymui atsiųsti. Jie kaž- 
ką reiškia. | 

— Taip, taip, — pritarė ir kiti. 

— O ką jie gali reikšti? — paklausė padišachas.— Saky- 
kit, kaip jūs manot! — kreipėsi jis į vizirį, kuris pirmas drį- 
so išsakyti savo abejonę. 

— O padišache! Šie du minkšti moliūgai — tai tavo vy- 
resniosios dukterys. Jos jau seniai subrendusios ir jų jau- 
nystė bepraeinanti. 

— Negi? — nusistebėjo padišachas.— Jau praeina jų jau- 
nystė? | 

— Praeina, praeina, o jūs: šito nežinote. 

— Ne, nežinau, — atsakė padišachas.— Niekas šito man ne- 
sakė. Jūs man nieko nepranešėt. 

— O kietasis moliūgas — tai jūsų jauniausioji duktė. Ji 
pačiame žydėjime. Reikia pagalvoti, kaip geriau sutvarkyti 
jūsų dukterų gyvenimą. 

— Teisybę sakai, viziri! — pritarė padišachas.— Reikia 
pagalvoti, reikia pagalvoti... 

Savo artimųjų patariamas, padišachas išsiuntinėjo visur 
šauklius: „Kiekvienas vyras — ąr jaunas, ar senas — tegu 
praeina pro padišacho dukterų rūmus. Tegu dukterys pačios 
sau renkasi sužadėtinius.“ O dukterims padišachas tarė: 

— Kuris jums patiks, meskit į tą obuolį. 

Paskirtą dieną prie rūmų sustojo virtinės išsipuošusių jau- 
nikių. Padišacho dukterys, laikydamos rankose obuolius, žiū- 
rėjo iš viršaus pro langą ir kiekvieną aptarinėjo. 

Kai pro šalį, muštruodamas arklį, jojo vyriausiojo vizirio 
sūnus, pirmoji sesuo metė obuolį. Obuolys pataikė raiteliui 
į baltą avikailio kepurę. OC kai prie rūmų ant gražaus žirgo 
prijojo vekilio sūnus, metė į jį obuolį vidurinioji sesuo. ,„Da- 
bar jauniausios, pačios gražiausios, eilė. Ką ji pasirinks?“ — 
spėliojo žmonės, atėję pasižiūrėti jaunikių. O jauniausioji 
padišacho duktė taip ir prasėdėjo ligi vakaro su obuoliu ran- 
koje, taip ir nemetė nė į vieną. 

— Na, apieškokit gerai, ar neliko dar ko nors ten...— įsa- 
kė padišachas. 

— Neliko nė vieno vyro, kuris nebūtų praėjęs pro šiuos 
rūmus, — pranešė esaūlai.— Nepasirodė tik tas plikagalvis sodi- 
ninko pagalbininkas. Jis gyvena kaip tikras atsiskyrėlis, į mo- 
teris nė nežiūri. 

— Na vis tiek ir jį praveskite pro dukterų rūmus,-— įsakė 
padišachas.— Jei geruoju neis — atitempkite. 

Esaūlai nuėjo pas. sodininką. Sodininkas ėmė ieškoti plikio. 
O tas, pamatęs esaūlus, pradėjo šaukti: 

— Oi, nori mane užmušti! — ir šoko bėgti. 

Esaulai iš paskos. Sučiupo ir nuvilko prie rūmų. Kad ims 
visi juoktis. Ir staiga jauniausioji padišacho duktė, gražiausia 
iš visų mergaičių šalyje, metė į jį obuolį. 

— Oi, oil — ėmė šaukti plikis.— Didžiojo padišacho duk- 
tė pramušė man šoną. | 

Čia jau buvo ne juokai. Sumišo padišachas ir jo viziriai, 
vekiliai, esaūlai. Žmonės stovėjo tylėdami, stebėjosi. 

— Ji apsiriko! —- nusprendė visi. 

Atėmė iš plikio obuolį ir grąžino jaunajai gražuolei, o 
plikį vėl nutempė po rūmų langais, bet ir vėl gražioji padi- 
šacho duktė metė į jį obuolį. | 

— Tai ir atiduokite ją šitam plikiui! — supyko padiša- 
chas. i 

„Kokia kvailutė jaunėlė padišacho duktė! Į mūsų gražuo- 
lius sūnus nė žiūrėt nežiūrėjo, o išsirinko nuskurėlį plikį, 
tėvui gėdą užtraukė!“ — šnekėjosi apmaudūs viziriai ir ve- 
kiliai. 

Padišacho įsakymu dviem vyresnėm dukterim, pasirinku- 
siom kilmingus jaunikaičius, buvo pastatyti puikiausi balti 
rūmai, iškeltos didžiulės vestuvės, o jauniausiajai — tik juoda 
kibitka atiduota... 

Bet netrukus susirgo padišachas. Ir pasklido gandas: ,„Nori 
perduoti valdžią padišachas kuriam nors vyresniųjų dukterų 
vyrui.“ Abu žentai stengėsi kaip išmanydami įtikti uošviui, ir 
kai sužinojo, kad šis užsinorėjo džeirano mėsos, tuoj išsi- 
ruošė į medžioklę. Jie išjojo gražiais eikliais žirgais;-iš pas- 
kos ant šlubo arklio nurisnojo ir jauniausiosios dukters vy- 
ras. Tačiau išjojęs iš miesto, jis pasuko kitu keliu atgal, su- 
grįžo į padišacho dukterų sodą, nuslinkęs į medžių ir krūmų 
tankynę, nusitraukė nuo galvos avikailį, pririšo ten raišą ark- 
lį, persirengė savais padišacho drabužiais, sėdo ant savo grei- 
to kaip vėjas žirgo ir nudūmė kalnų link. Prie upės padegė 
paukštės Simrūgos plunksnos pūkelį ir tigro gaurų plaukelį, 
ir beregint iš visų pusių ėmė skristi didžiuliai paukščiai, bėgti 
tigrai. Stovėjo jaunikaitis gražus kaip mėnulis tarp debesų. 
O priešais jį — nuolankūs padišacho Simrūgos žmona ir tigrų 
padišachas. | 

— Kuo mes galime tau padėti? — klausė jie. 

Jaunikaitis pasakė, ko jam reikia. Paukštė Simrūga ir tig- 
rų valdovas įsakė paukščiams ir žvėrims tuoj pat atvaryti 
visus kalnų ir stepių džeiranus. Už kokios valandos viskas 
buvo padaryta. | 

Veltui vyresnieji padišacho žentai visą dieną gainiojo -sa- 
vo arklius — nesutiko nė vieno džeirano, jie visi buvo su- 
varyti prie jauniausiosios sesers vyro. Joja nusiminę medžio- 

tojai, tik staiga žiūri — ramiai sau ganosi didžiulis būrys 
džeiranų, nė nebėga, pamatę žmones. Kokie čia stebuklai? 
Pamatę puikų jaunikaitį is šalia jo didžiulį tigrą, suprato, kad 
tai žvėrių valdovas ir kad jis skriausti jų neduos. „Teks eiti 
prašyti!“ — atsiduso išdidūs padišacho žentai ir susigūžę iš to- 
lo pasveikino jaunikaitį. 

— Eikšekit arčiau, medžiokliai,— tarė jaunikaitis. 

— Mes bijom eiti arčiau, — atsakė šie.— Prie jūsų tigras 
stovi. 

— Nebijokit! Tigras stovi nuleidęs galvą, jis man paslau- 
gus. O jums ko reikia iš manęs? 

— Mūsų padišachas sunkiai serga. Vienintelis jam vais- 
tas — džeirano mėsa. Visą dieną išjodinėjom po stepes, po 
kalnus, bet nė vieno džeirano niekur neužtikom. Pasirodo, 
jie visi čia. Ar negalėtumėt mums padėti? 

Jaunikaitis pagalvojo ir atsakė jiems: 

— Juk žinote, kai miršta žmogus, jūs sielvartaujat, ver- 
kiat. Mes irgi gailimės kiekvieno gyvo padaro. Bet jeigu jau 
atėjote prašyti, ką gi, duosime po džeiraną. Tik kad antrą 
kartą vėl čia negrįžtumėt, mes turėsim paženklinti jūsų kūną. 

— EFPaženklinti kūną? — pasibaisėjo medžiotojai. 

Vyresnysis žentas jau norėjo sakyti: „Ne!“, bet, pasižiū- 
rėjęs į kitą, pagalvojo: „„Aš grįšiu tuščiomis rankomis, o jis 
nugabens džeiraną, ir padišachas paliks jam sostą. O ir kas 
čia matys, kai dės tą įdagą?“ 

— Aš sutinku! — šūktelėjo jis. 

— Aš irgi! — sušuko antras. 

— Tik kailius, galvas ir kojas jūs man atiduosit, o sker- 
dieną pasiimsit. Gerai? 

— Gerai! Gerai! — vienas per kitą šaukė padišacho žentai. 

Teko palaukti, kol paukštė Simrūga atnešė iš kaimo kal- 
vės įspaudą. Jaunikaitis, įkaitinęs įspaudą, paklausė, kur įde- 
ginti. Abu atkišo šlaunis. 

— Oi! — suspiegė vienas. 

— Oi, oi! — dar labiau spiegė kitas. 

Raitėsi abu ant žemės, iš skausmo net akyse tamsu da- 
Irėsi. 

— Ir ko dabar šaukiat kaip moteriškės! Visus džeiranus 
išbaidėt! | 

Jaunikaitis davė ženklą, ir paukštė Simrūga beregint iš- 
gainiojo džeiranus. Ant žemės beliko tik pora sutryptų jau- 
niklių. 

Paniurę sėdo ant žirgų padišacho žentai ir leidosi atga- 
lios į namus. Tik tuo guodėsi, kad maišuose gabena džeirano 
mėsos. Tačiau nežinojo, kad į tuos maišus, kol jie raičiojosi 
ant žemės, jaunikaitis dar pripylė pelynų grūdų. 

Namo, pas savo gražiąją žmoną, jaunikaitis grįžo vėl per- 
sitaisęs plikiu. Jis atnešė džeiranų kojas ir galvas. 

— Še, virk pietus ir nešk tėvui. 

Ir žmona ėmė taisyti kaip beišmanydama. 

O vyresnieji žentai atėjo į rūmus ir išdidžiai pasakė pa- 
dišachui: 

— Mes grįžome iš medžioklės. 

Vyriausioji duktė, išvirusi iš džeirano mėsos plovo, nune- 
šė tėvui. Padišachas įsidėjo į burną kąsnelį mėsos, bet, ne- 
spėjęs dar nė sukramtyti, ėmė spjaudytis. 

— Kodėl tokia karti mėsa? — širdo jis. 

Tuo metu į padišacho kambarį su plovu įžengė antroji 
duktė, ir padišachas pradėjo ragauti jos plovo. Sukramtė kąs- 
nelį mėsos ir vėl supyko: 

— Koks čia galas! Šitas dar bjauresnis. 

Padišachas nusispjovė ir nusisuko į sieną. 

Atėjo jauniausioji duktė. 

— Tėve,— sako ji, — paragauk šito plovo. 

— Nieko man iš tavęs nereikia! — užriko padišachas.— 
Eik šalin su savo plovu. 

Tada motina ir sako padišachui: 

— Padišache! Juk ji tikra tavo duktė. Paragauk ir jos su- 
taisyto valgymo. 

Padišachas norėjo valgyti ir per daug nesibrangino. Atsi- 
sukęs prisitraukė dubenį su plovu. Valgo ir tyli. Tylėjo, kol 
visą dubenį iškabino. 

— Gal dar kiek yra? — paklausė. 

— Eisiu pažiūrėsiu, gal. dar ir liko nuo plikio,— tarė duk- 
tė ir parskubėjo namo. Namie ji viską papasakojo vyrui. 

— Palauk,— juokiasi plikis. 

Jis paėmė ir užbarštė ant plovo sauso mėšlo. 

— Ką tu darai? — išsigando žmona. 

— Pastatyk šitą dubenį tėvui ir nieko nesakyk,— moko 
jis žmoną.— O kai tėvas pamatys, kad čia mėšlas, atsiprašyk: 
„Vaje, mat gyvenam juodoj kibitkoj, tai ir pakliuvo mėšlo...“ 

Žmona viską suprato ir greitai nubėgo į rūmus. Tik ji 
pastatė dubenį, tėvas siekė plovo ir iškart pamatė, kad ne 
mėsa, o mėšlas. 

— Kas čia dabar? — piktai paklausė. 

— Nežinau, tėve,— nuolankiai atsakė duktė.— Gyvenam 
purve, tai kad ir kaip žiūri, vis tiek švaros neišsaugai. 

— Tuoj pat duokit jiems seną namuką! — įsakė padišachas. 

Bet jie ir toliau gyveno juodoj kibitkoj. Ir jauniausiajai 
seseriai visai neblogai ten buvo, tik ją labai veikė vyresnių- 
jų seserų patyčios. Žiūrėk, susitinka, tuoj ir pradeda šaipy- 
tis: 

— Ai, ai! Ir kur buvo tavo protelis — tekėti už tokio nu- 
skurusio plikio! 

“ Kartą ji neiškentė ir sako vyrui: 

— Tu žinai kažkokį stebuklą. Tad turi parodyti jį maniš- 
kiams. Aš daugiau nebegaliu kentėti jų pašaipų. 

— Gerai, — sutiko vyras.— Tik tuo metu tu būk ten. Kai 
aš pasirodysiu ant žirgo, tu sakyk seserims: „Štai mano vyras 
jojal" Jos, žinoma, atsakys: „Jeigu norėjai tokio vyro, tai 
ko tekėjai už plikio?“ O tu tada sakyk: „Bet jeigu pasirodys, 
kad čia mano vyras, jūs būsite mano tarnaitės? O jeigu ne — 
aš būsiu jūsų tarnaitė.“ 

Taip pamokęs žmoną, jis sėdo ant „savo raišos kumalės ir 
išjojo iš kiemo. O žmona nuėjo pas tėvą į rūmus, kur turėjo 
ateiti jos vyresniosios seserys. 

Atsisėdusi prie atviro lango, jauniausioji padišacho duktė 
staiga sušuko: 

— Štai mano plikis joja! 

— Rado kuo džiaugtis, — nusišaipė vyresniosios seserys, 

bet vis dėlto priėjo prie lango. Pamačiusios ant risto žirgo 
išsidabinusį, su blizgančiais ginklais raitelį, ėmė kvatotis: 

— Liaukis plepėjusi, kvailiuke! Jeigu tu svajojai apie tokį 
vyrą, tai kam tekėjai už nuskurusio plikio? 

— Bet jeigu čia mano plikis, tai jūs būsite mano tarnai- 
tės, jeigu ne — tai aš jūsų. Sutinkat? 

— Sutinkam, sutinkam! — sako seserys ir kvatojasi. 

O jaunėlė šaukia per langą raiteliui: 

— Lipk nuo arklio! Užeik! 

Raitelis nušoko nuo žirgo, pririšo jį prie juodos kibitkos 
ir įėjo vidun. 

— Oi! — išsigando vyresniosios seserys.— Tikrai šitas pui- 
kus raitelis jauniausios sesers vyras, jeigu jis užėjo į tą juodą 
kibitką, Čia kažkokia paslaptis.— Dabar jos nebesijuokė. 

O plikis pavalgė namie, paskui išjojo už miesto ir padegė 
paukštės Simrūgos plunksnos pūkelį ir tigro gaurų plaukelį. 
Ir tuojau pat suskrido paukščiai, subėgo tigrai. O mieste pa- 
sklido gandas, kad pasirodęs kažkoks šachas su tigrais ir 
paukščiais. Šis gandas beregint pasiekė ir padišacho rūmus. 

Padišachas labai išsigando ir įsakė: „Visiems „miesto gy- 
ventojams — vyrams ir moterims, vaikams ir suaugusiems — 
įsakau eiti sutikti galingąjį šachą.“ Priešaky visų ėjo pats 
padišachas. 

Sutikęs nepažįstamą, bet, matyt, garsų keliautoją, padiša- 
chas nusilenkė ir ištiesė abi rankas. 

— Ar iš toli būsite, ar toli keliaujate? — paklausė padi- 
šachas. | 

— Aš keliauju iš Vakarų į Rytus. Pabėgo mano du 'ver- 
gai ir pasislėpė jūsų mieste. Mes jų ir atvykom. Kai tik su- 
rasim, keliausim toliau,— atsakė jaunasis šachas. 

— Oi, mūsų šaly neturėtų būti. Štai čia su manim visi 
vyrai. Žiūrėkit, jeigu atpažinsit savo vergus, pasiimkit,— tarė 
padišachas. 

— Padišache, aš tikrai žinau, kad mano vergai jūsų mies- 
te. Jeigu jūs nesurasit, tada aš pats juos rasiu, ir jums. bus 
gėda. Todėl pirmiausia paieškokit vergų tarp savo valdinių, — 
sakė šachas. | 

— Ko dar čia nėra, kas mieste pasiliko? — paklausė padi- 
šachas. : 

— Mieste liko tik jūsų žentai,— atsakė viziriai. 

— Tuojaus veskit juos šen,— įsakė padišachas ir vėl pra- 
bilo į šachą: 

— O šache! Mieste nieko daugiau neliko, tik mano žen- 
tai ir vizirių, vekilių sūnūs, bet ir jie tuoj čia prisistatys. 

— Gerai, tegu prisistato, pažiūrėsim, — tarė šachas. 

Abu žentai, išgirdę, kad atvyko galingas šachas su tigrų 
pulkais, išsigando ir pasislėpė: vienas į aukštą krosnį, kitas — 
į duobę. Padišacho pasiuntiniai niekaip negalėjo jų rasti, kol 
senutė paprotino žvilgtelėti į krosnis ir duobes. O kai esaūlai 
privedė prie padišacho mėginančius sprukti žentus, šachas 
priėjo ir sušuko: 

— Štai jie mano vergai! 

— O šache, tai mano žentai, mano dvariškių sūnūs! — 
įtikinėjo padišachas. 

— Padišache! Bereikia tik juos išrengti, ir mes tuoj suži- 
nosim, kas jie. Jeigu ant šlaunų įdegintas mano ženklas — 
jie mano vergai, jeigu ne — jūsų teisybė. | 

Žentai iš visų jėgų priešinosi, nesileido išrengiami. Bet ką 
čia pasipriešinsi, netrukus visi pamatė, kad ant jų šlaunų įde- 
ginti ženklai. 

— Nieko mes daugiau negalim pasakyti, — vos girdimai 
ištarė padišachas ir sukniubo ant žemės. 

— Dabar aš juos paliksiu pas jus,— tarė šachas,— o grįž- 
damas atgal pasiimsiu drauge su savim. 

Padišachas džiaugėsi, kad jau atsikratė šachu. O šachas 
paleido visus tigrus ir paukščius ir nujojo į miestą. Žmona 
jį džiaugsmingiausiai sutiko ir, paėmusi už rankos, įsivedė 
į kibitką. 

Pamatę žmonės nubėgo pas padišachą ir pasakoja: 

— Padišache! Tas šachas nujojo pas jūsų jauniausiąją 
dukterį, ir jie, susikibę už rankų, įėjo į kibitką. Nėra kalbos — 
jis tavo tas plikagalvis žentas, tik visai neplikas, ir jo vei- 
das labai gražus. 

Padišachas tuoj nuskubėjo į juodąją kibitką ir žiūri — 
viskas teisybė, ką žmonės sakė. 

— Gerai, dukrele, — patapšnojo jaunėlei per petį padiša- 
chas.— Žinojai, už ko eiti. O mes, pasirodo, buvome kvaili. 
Aš jau senas, — kreipėsi jis į jauniausiąjį žentą,— ir savo sos- 
tą tau atiduosiu. 

— Ne,—atsakė šis— Man sosto nereikia. Sostą aš pats 
turiu savo šaly. Man reikia draugystės. 

— Nuo šiol tu būsi mylimiausias mano žentas, dar dau- 
giau — sūnus! — atsakė padišachas.— Ir niekas neišardys mū- 
sų draugystės. 

Jaunoji pora dabar būtų galėjusi gyventi lengvai, be rū- 
pesčių, bet šachas vis svajojo susirasti savo tėvynę. Jam vis 
sapnuodavosi kelionė, visokiausi sunkumai ir kovos, bet jis 
nieko nebijodavo. Vienąkart jis sapnuoja, kad išjojo iš mies- 
to pro pietvakarinius vartus. Prijojo kažkokį miestą ir pra- 
dėjo kautis su nežinomu milžinu. Staiga nuo to milžino nu- 
krito kaukė, ir jis pamatė gražiausią mergaitės veidą. Net 
suvirpėjo visas — ir pabudo. Visą dieną galvojo apie tą sap- 
ną, o kitą rytą susiruošė kelionėn. 

— Josiu pamedžioti, — pasakė žmonai. 

Jis išjojo iš miesto pro pietvakarinius vartus ir leidosi 
tuo keliu, kurį buvo susapnavęs. Jojo jojo ir pagaliau prijojo 
miestą, valdomą vienos padišachės. Toji mergaitė sakydavo: 
„Kas mane nugalės, už to ir tekėsiu.“ O jei kas mėgindavo 
kautis ir būdavo nugalėtas, tam padišachės įsakymu tarnai 
surišdavo rankas ir įmesdavo į šulinį. Daug jaunikaičių žuvo 
tame šulinyje, ir jau nebeliko norinčių išmėginti su ja savo 
jėgas. 

Jaunasis šachas įjojo į miestą, o priešais jį — pati padi- 
šachė išeina. Užuot pasisveikinusi, sako: 

— Šaudysi ar imtynių eisi? 

— Imtynių,— atsakė šachas. 

Padišachei patiko gražus jaunikaitis. „O kad jis mane nu- 
galėtų!.." — galvojo ji, norėdama pasiduoti. 

Prasidėjo grumtynės. Stipruolis jaunikaitis pakėlė ją ir jau 
trenks žemėn, bet padišachė išsigandus pakėlė kaukę. 

„Koks gražus veidas!“ — sutriko šachas, iškart nusilpo ir 
beregint atsidūrė ant žemės. Ji surišo jam rankas ir kojas ir 
įmetė į šulinį. Prie šulinio padišachė pastatė sargybą ir įsa- 
kė: „Kasdien duokit jam po lašą gyvojo vandens. Jis turi 
gyventi." | 

Sėdi šachas šulinyje, o ten namuose žmona laukia nesu- 
laukia, sielvartauja, verkia. Iš širdgėlos veidas pasidarė raukš- 
lėtas kaip senutės. : 

Pradėjo sielotis ir jo brolis, pamatęs, kad obuolys ant lan- 
go suvyto. 

— Oi! Mano. broliui nelaimė! — krimtosi jaunikaitis. 

Ir jis išėjo ieškoti jaunesniojo brolio tuo pačiu keliu, ku- 
riuo tada jį išsivedė dervišas. Ėjo: ėjo ir priėjo Uevo tvirtovę. 
Žiūri — medžio viršūnėje tupi papūgos, čiauška, kvatojasi. 

— Ko juokiatės? — kausia jaunikaitis. 

— Mes džiaugiamės,— atsako šios.—- Tu nugalavai piktąjį 
devą ir štai vėl čia sveikas ir gyvas. 

„Papūgos palaikė mane broliu — pagalvojo šachas.— Tai 
dervišas buvo burtininkas, ir brolis jį nugalavo.“ Jis priėjo 
prie vartų ir perskaitė brolio ranka rašytą užrašą. Paskui su- 
sirado raktus, jėjo vidun“ ir ėmė atrakinėti kambarius. Įėjęs 
į vieną iš jų, kur buvo auksas ir sidabras, jis vieno smilkinio 
plaukus paauksavo, kito — pasidabravo. Turtai jaunikaičio 
neviliojo, jis tuoj išėjo iš olos ir leidosi į kelią. Girdi, kad 
iš platano viršūnės jį sveikina Simrūga — ten buvo jos liz- 
das: 

— O šache! Ar laimingai sugrįžai? 

Jaunikaitis suprato, kad vėl jį palaikė broliu. Atsakęs 
į jos pasveikinimą, negaišuodamas leidosi tolyn. 

Tankiame miške jis sutiko tigrą. Jau norėjo bėgti, gelbė- 
tis, o tigras ir sako: | 

— O šache! Ko gi tu bėgi nuo manęs? Negi aš galiu tave, 
savo išgelbėtoją, skriausti? 

Šachas suprato: čia brolio prajota, vadinasi, jis neišklydo 
iš kelio. Galiausiai jis atjojo į tą miestą, kuriame gyveno jo 
brolis. Visi sveikino kaip seną pažįstamą, o jauniausioji pa- 

dišacho duktė, kai tik pamatė, tuoj pripuolė, verkdama iš 
džiaugsmo: 

— Einam namo! 

„Čia tikriausiai brolio žmona“, — susiprotėjo jaunikaitis ir 
nuėjo drauge su ja. 

Padišacho duktė norėjo pririšti jo arklį, bet jis neleido. 
Ji išvirė arbatos ir jau sės šalia, bet jis tarė: 

— Aš vienas gersiu arbatą. 

+Padišacho duktė paklojo patalą ir liepė gultis. 

Šachas, atsigulė, o kai šalia atsigūlė ir jinai, jis tarp savęs 
ir jos padėjo kardą, sakydamas: 

— Jeigu persislinksi už. kardo, jis persmeigs tave. Nesusi- 
galvok taip padaryti! 

“ — Kas tau yra? — verkia padišacho duktė.— Sakei, kad 
joji medžioti, o kiek laiko išbuvai! Ir dabar elgies kaip ne 
žmogus. 

Jaunikaitis nieko neatsakė — užmigo. Ir sapnuoja, kad jo 
brolis išjojo iš:miesto pro pietvakarinius vartus ir jojo tolyn 
į pietvakarius, kol prijojo vienos padišachės miestą. Čia ėmė 
grumtis su ja ir klastingai buvo įkalintas. Šachas staiga atsi- 
budo. Čiupęs ginklus, sėdo ant arklio ir pasuko į pietvakari- 
nius vartus. Varė arklį be atokvėpio, norėjo greičiau pa- 
siekti tą miestą ir išvaduoti mylimą brolį. 

Tik jis įjojo į miestą, o priešais — padišachė. 

— Kaip drįsai išleisti žmogų, kurį aš buvau uždariusi į 
šulinį! — užsipuolė ji -sergėtoją. 

— Ne,— atsakė šis.— Tas, kuris ten uždarytas, tai ir sėdi, 
o čia kitas Žmogus. 

„L Šaudysimės ar grumsimės? — kreipėsi tada mergaitė į 
šachą. 

— Grumsimės! — atsakė šachas ir prasidėjo imtynės. 

Silpdama padišachė nusimetė kaukę, tikėjosi pakerėti jau- 
nikaitį, tačiau ji nenustebino šacho: jis žinojo, kad ji mer- 
gaitė, bet pikta mergaitė, beširdė, ir todėl nesudrebėjo jam 
ranka. Jaunikaitis įveikė padišachę, prirėmė jai prie kaklo 
kardą ir paklausė: 

— Kur mano brolis? 

— Oi, palik mane gyvą! Aš tuoj jį išleisiu. 

Kai brolį ištraukė iš šulinio, jis buvo vos vos gyvas. 

— Greičiau duokit jam vaistų! — įsakė šachas. 

Ir tuoj viskas buvo padaryta. Jaunesnysis brolis atsigavo 
ir viską papasakojo savo broliui, kaip jam padėjo paukščiai 
ir žvėrys, kaip jis išvengė mirtino pavojaus, kaip susirado 
ištikimą draugę. 

Kai jis sustiprėjo, abu broliai leidosi į kelionę. Pirmiausia 
jie užsuko pasiimti jaunesniojo brolio žmonos, o paskui jau 
trise patraukė į mylimą tėvynę. 

Prie padišacho rūmų susirinko visi žmonės, jie norėjo pa- 
sveikinti jaunuosius šachus ir pasiklausyti jų nutikimų. Biro- 
liai mielai papasakojo, o paskui prasidėjo puota. Žmonės puo- 
tavo kelias dienas ir naktis. Daug ten buvo plovo ir avienos. 
Ir aš ten buvau, nešiausi puodelį plovo ir mėsos gabalėlį, bet 
beeidamas užkliuvau ir pargriuvau. Plovas iškrito, o mėsą 
Akbilekas pasičiupo, taip ir grįžau su tuščiu pilvu... 


MOTERIS SOSTE 


Kitados gyveno vienas bajus. Jiš turėjo tiek daug kupra- 
nugarių, karvių ir avių, kad ganyklų aplinkui neužteko. 

Tas bajus buvo gobšus ir šykštus. Jis pats sočiai nevalgė 
ir dukterį pusbadžiu laikė — tik dubenėlį su nuograužomis 
duodavo palaižyti. 

Vienintelis bajaus brolis labai skurdo, bet bajus jam ne- 
padėjo. Kai vargšas brolis numirė iš bado, turtuolis net įka- 
pėms pinigų pagailėjo, ir kaimynai už savo grašius jį palai- 
dojo. 

Liko jaunesniojo brolio šešiolikmetis sūnus, kuris duoną už- 
sidirbdavo piemenaudamas. 

Taip jau atsitiko, kad jaunikaitis pamilo neregėto gražumo 

mergaitę. Mergaitė, — neturtingų tėvų duktė, — irgi neliko jam 
abejinga. 

Sužinoję tėvai nesipriešino vienturtės dukters norams ir 
išleido ją už piemens. 

Jaunieji buvo laimingi, nors ir labai vargingai gyveno. 

Vieną kartą šykštusis bajus sutiko gatvėje gražuolę — 
brolėno žmoną — ir įsimylėjo. Nežinodamas, kas jinai, bajuš 
nusekė iš paskos. Žiūri — gražuolė įėjo į badu mirusio bro- 
lio apgriuvusį kiemą. 

Tada bajus ryžosi gauti sau tą mergaitę. 

Kitą dieną pasikvietė brolėną, kurio iki šiol nė per slenks- 
tį neįsileisdavo, ir meiliai tarė: 

— Kaip gyveni, vaike? Kodėl manęs šaliniesi? Negražu 
užmiršti gimines: juk tu mano mylimiausio brolio sūnus! 

Jaunikaitis nustebo ir pamanė sau: 

„Kas čia būtų, juk dėdė niekados nėra užsukęs į mūsų 
kiemą, nėra nieko padėjęs tėvui, net įkapių jam nepasiuvo. 
Gal jį ėmė kankinti gailestis ir jis panoro kaip nors išpirkti 
kaltę?" 

„ — Gerai, dėdule— ne iš karto atsakė jaunikaitis— nuo 
šiol lankysiu tave, ir jeigu prireiks mano rankų — nesivar- 
žyk. Jau tokia mano dalia — dirbti kitiems. 

Bajus, dėdamasis įžeistas, tarė: 

— Aš tau ne svetimas, kad man dirbtum kaip kitiems! 
Rytoj, jei dievas duos, mano karavanas iškeliaus su prekėmis, 
ir man reikia savo žmogaus, kad prižiūrėtų prekybą, kuri da- 
bar patikėta įvairiems prašalaičiams. Keliauk su šituo kara- 
vanu, o paskui, jei būsim sveiki ir gyvi, priprasi prekiauti ir 
išsikapstysi iš skurdo. ž 

— Ką gi, — pasakė jaunikaitis,— man tas pats, kam tar- 
nauti. Tačiau jeigu ilgam. iškeliausiu su karavanu, kas pasi- 
rūpins mano žmona? Iki šiol nors ir sunkiai mums ėjosi, bet 
paplotėliui ir arbatai vis šiaip taip uždirbdavau. 

— Ak vaike, — pasakė bajus,— ar ne nuodėmė taip ma- 
nyti, kad tikras dėdė be globos paliks tavo žmoną? Jis tikrai 
ja pasirūpins! 

Brolėnas patikėjo dėdės žodžiais ir tarė: 


159 


— Jeigu šitaip, aš sutinku lydėti karavaną. 

Išleides brolėną į tolimą kelionę, bajus laukė, kada praeis 
trys mėnesiai ir dešimt dienų. Per tą laiką kasdien siuntinėjo 
brolėno žmonai sukempėjusius paplotėlius, kurių jau pats ne- 
galėjo įkąsti. 

Po trijų mėnesių ir dešimties dienų bajus nuėjo pas ją ir 
neva verkdamas pasakė: 

— Mus ištiko didelė nelaimė! Mirė mano mylimas brolė- 
nas, tavo vyras! 

Bajus atsargiai pešiojo savo chalatą, lyg plėšydamas dra- 
bužius, ir smarkiai trynė akis, stengdamasis išspausti ašaras. 
Paskui išėjo, palikęs sielvartingai raudančią brolėno žmoną. 

Kitą dieną bajus vėl atėjo pas ją ir tarė: 

— Ašaros čia nieko nepadės! Geriau paklausyk, ką aš tau 
pasakysiu. Kaip tik pagal visus įstatymus jau praėjo trys mė- 
nesiai ir dešimt dienų kai našlauji. Nuo rytdienos su visu 
brolėno turtu gali persikraustyti į mano namus. 

Ir jis ištiesė rankas, norėdamas apkabinti brolėno žmoną, 
o ji, čiupusi sunkų molinį ąsotį, trenkė bajui per galvą ir su- 
šuko: 

— Še tau už tavo patarimą! 

Bajus iškiūtino namo. Grįžęs nusiplovė kruviną kaktą. ir 
galvoja, kaip atkeršyti gražiajai užsispyrėlei. 

Paskui bajus nuėjo pas teisėją ir pasiskundė: 

— Jaunesniojo brolio sūnus iškeliavo su karavanu mano 
prekybos reikalų tvarkyti ir paliko man prižiūrėti savo na- 
mus ir žmoną. Kai tik jis iškeliavo, brolėno žmona pradėjo 
palaidą gyvenimą — kasnakt vis pasilieka kokį nors bastūną, 
o kai aš pabandžiau ją sugėdinti, tai pagrasino užmušianti. 
Vienąkart užtikau ją svetimaujant. Tai tas palaidūnas, kuris 
buvo su ja, paleido moliniu ąsočiu ir prakirto man kaktą. Jei- 
gu nebūčiau pabėgęs, tikriausiai būtų mane užmušęs. 

— O ar turi liudytojų, kad ji svetimavo? — paklausė tei- 
sėjas.— Pagal šariatą — reikia dviejų liudytojų. 

Bajus pasakė, kad liudytojų yra, ir teisėjas liepė juos at- 
vesti. Atėję suktakalbiai liudytojai viską pakartojo, kaip bu- 
vo mokęs bajus. 

Tada teisėjas liepė atvesti moterį, kaltinamą svetimavimu. 

— Klok viską, kaip buvo, pasileidėle! — įsakė jis. 

Moteris papasakojo, kaip bajus buvo prikibęs prie jos, 
gėdingai piršdamasis, ir kai ji išvijo bajų, prakirtusi ąsočiu 
jam kaktą. 

Teisėjas ja ntpatikėjo. 

— Yra du liudytojai, jie patvirtina bajaus skuhdą,— tarė 
jis.— O už tai, kad svetimavai, tave reikia akmenimis užmė- 
tyti. 

Sargybiniai tempte nutempė moterį už miesto ir septynių 
kelių kryžkelėje iškasė duobę — gilumo per ištiestą diržą. 
Įstūmė į ją nekaltą moterį ir mėtė akmenimis, kol susidarė 
kauburys. Tada sargybiniai išsiskirstė. Moteris atsipeikėjo po 
akmenų krūsnim ir ėmė dejuoti. | 

Tuo tarpu pro bausmės vietą kupranugariu jojo vienas 
čabanas. Išgirdęs moters dejavimus, nusvaidė nuo duobės ak- 
menis ir ištraukė vos gyvą kraujais aptekusią gražuolę. 

Čabanas parsigabeno ją namo. Keletą dienų gydė žaizdas 
visokiausiom žolėm, o kai moteris pradėjo taisytis, atėjo 
pas jį bajus. Pamatęs ją, meiliai tarė: 

— Gražuole, tekėk už manęs, būsį mano mylima žmona, 
o ankstesnioji žmona tau patarnaus. Ištekėjusi už manęs — 
nesigailėsi. 

— Kaip tavo veidas nepajuosta nuo tokių žodžių? — at- 
sakė gražioji moteris.— Niekada aš nebūsiu tavo žmona! 

Bajaus žmona sužinojo, kad jos vyras nori vesti kitą mo- 
terį, ir iš pavydo ėmė jam priekaištauti. O čia dar bajaus 
vergas pamatė gražuolę, kai ši ėjo su ąsočiu vandens, ir iš 
karto įsimylėjo. Jis nusekė iš paskos prie upelio ir čiupo ją 
į glėbį. Moteris išsiveržė vergui iš rankų ir piktai sušuko: 

— Kad tau ranka nudžiūtų! 

Tą pačią akimirką vergo ranka, kuria jis buvo apglėbęs 
moterį, nukaro kaip apmirusi. | 

Vergas užgniaužė pyktį ir sumanė pražudyti moterį, bet 
taip, kad jo niekas nejtartų. 

Naktį, kai bajus su Žmona ir trejų metų sūnumi užmigo, 
vergas įsigavo į kibitką pro dūmtakį ir nugalavo berniuką. 

Paskui vėl pro dūmtakį išsiropštė laukan, įlindo į kibitką, kur 
miegojo gražioji moteris, ir pakišo jai po pagalve kruviną 
peilį. O pats pasislėpė. 

Rytą bajus pamatė negyvą sūnų, puolė ieškoti žudiko II 
surado kruviną peilį po moters pagalve. 

Bajus pažadino ją ir paklausė: 

— Kaip čia pateko šitas peilis? 

Moteris prisiekė pirmą kartą matanti tą peilį. 

Tuomet bajus pamanė, kad pavydo apakinta žmona nužu- 
dė berniuką, norėdama apšmeižti ir pražudyti gražuolę. 

— Tuojau pat išeik iš namų, nes gali blogai baigtis! — 
pasakė bajus moteriai ir davė keturiasdešimt auksinių. Ši ne- 
gaišuodama leidosi į kelionę. 

Ėjo ėjo, pagaliau priėjo kažkokį miestą ir pamatė žmonių 
apsuptas kartuves. Po jomis stovėjo žmogus, kurį budeliai 
ruošėsi karti. 

Moteris priėjo prie minios ir paklausė: 

— Už ką nori pakarti šitą Žmogų? 

Jai atsakė: 

— Tai nepataisomas vagis. Bet jį paleistų, jeigu į iždą jis 
įneštų keturiasdešimt auksinių. Tačiau šitų pinigų jis neturi, 
ir niekas nenori išpirkti jam gyvybės. 

Moteris pasigailėjo vagies, 'pripuolė prie budelių ir tarė: 

— Nekarkite žmogaus, aš duodu už jį keturiasdešimt auk- 
sinių į jūsų iždą. 

Budeliai suskaičiavo gautus pinigus ir, nuėmę vagiui nuo 
kaklo kilpą, pasakė: 

— Dėkok moteriškei ir nešdinkis iš čia! Žiūrėk, kad ne- 
pakliūtum daugiau į mūsų rankas! 

Moteris patraukė savo keliu. Paleistas vagis panoro eiti 
drauge. 

Kelyje jie sutiko pirklių karavaną. 

Vagis sustabdė vieną pirklį ir, rodydamas į savo išgelbė- 
toją, pasiūlė: 

— Gal pirktum, pirkly, vergę? Ji pabėgo nuo manęs, bet 
aš pasivijau. Daugiau man nereikia tokios vergės, ir aš ne- 
brangiai už ją imsiu. 

--Pirkliui. patiko gražuolė, ir jis mielai sutiko ją pirkti. Kad 
ir kaip moteris aiškinosi, jog išgelbėjusi vagiui gyvybę, kad 
ir kaip verkė, pirklys nenorėjo patikėti ir skubėjo užmokėti 
pinigus: bijojo, kad kiti pirkliai susižavės jos grožiu ir pasiū- 
lys daugiau. | 

Nusipirkęs moterį, pirklys liepė jai persirengti vyriškais 
drabužiais, kad sutiktieji kelyje gražuolę palaikytų kupranu- 
garių varovu. 

Vagis atsisveikino su moterimi ir dar pridūrė: 

— Už šituos pirklio pinigus eisiu lošti kauliukais. Gal jie 
man laimę atneš. 

— Jeigu turėtum sąžinę, ji pajuostų,— pasakė moteris,— 
bet jos neturi, tai tegu visas kūnas tau nueina dėmėmis! 

Vos tik moteris ištarė šį prakeiksmą,— ant vagies kūno 
atsirado juodos dėmės. 

Gražioji moteris, persirengusi karavano varovu, iškeliavo 
drauge su pirkliu. | 

Karavanas priėjo plačią sraunią upę. Čia pirklys sukrovė 
į laivą savo prekes, susodino žmones ir vergę ir nuplaukė 
pasroviui. | 

Netrukus pakilo audra, apvertė laivą. Visi nuskendo, liko 
tik gražioji 'moteris — ji spėjo įsikibti į stiebo nuolaužą, ir 
bangos išmetė ją ant kranto. | 

Atsikračiusi vergovės, moteris varovo drabužiais nusipjo- 
vė storą medžio šaką, pasidarė lazdą ir leidosi kur akys veda. 

Naktį priėjo kažkokį miestą. Vartai buvo uždaryti, ir mo- 
teriškei tėko apsinakvoti- prie miesto sienos. 

Tą naktį, pasirodo, miręs padišachas, ir pagal šalies pa- 
pročius seniausi ir labiausiai gerbiami miesto žmonės turėjo 
sutikti pirmą pro vartus įžengiantį keleivį ir paskelbti jį pa- 
dišachu. 

“Auštant garbieji miesto seniai atidarė vartus ir kaip tik 
sutiko persirengusią gražiąją moterį. Palaikę ją vyru, čiupo 
„Keleivį“ už rankų ir nuvedė į rūmus, 

Moteris maldavo: 

— Paleiskit mane, gerieji žmonės! Aš niekam -nieko blo- 

go nepadariau! Esu vargingas pakeleivis, neturįs kur galvą 
priglausti! 

— Vaikine,— pasakė vienas senis,— nešnekėk daug! Nie- 
kas nepadės, dabar mes tave padišachu paskelbsim. 

— Koks iš manęs padišachas,— toliau prašė gražioji mo- 
teris.— Aš vargšas benamis, elgeta, kuriam visų durys užda- 
rytos! 

Niekas nesiklausė „keleivio“. Aprengė padišacho drabu- 
žiais ir pasodino į sostą. 

Ir moteris pradėjo viešpatauti. Netrukus pasklido garsas 
apie ją kaip apie labai teisingą padišachą. Kas tik kreipdavosi 
pagalbos, ji niekam neatsisakydavo padėti. Be to, galėjo iš- 
gydyti žmones nuo visokių ligų. 

Tegu ji kol kas viešpatauja, o jūs paklausykit, kas nutiko 
šykščiajam bajui ir jo brolėnui. 

Apšmeižęs niekuo nekaltą moterį, bajus pradėjo akti, ir 
greitai abi akis aptraukė giedravalkis. 

Po kurio laiko grįžo brolėnas su prekėmis, kurias buvo 
supirkęs įvairiose šalyse. Neradęs namie žmonos, paklausė 
apakusį dėdę, kas jai nutiko. 

Bajus ėmė veidmainiškai virkauti ir vėl pakartojo seną 
šmėižtą. 

— Matydamas tavo žmonos palaidą gyvenimą, kitos ište- 
kėjusios moterys pradėjo sekti jos pėdomis. Net pats teisėjas 
turėjo įsikišti, kad sunaikintų pražūtingą užkratą. Ji gavo, 
ko nusipelnė. 

Ir bajus dar labiau pravirko. 

Brolėnas patikėjo dėdės žodžiais ir iš pykčio ant savo žmo- 
nos išsipūtė kaip molinis ąsotis. 

Kitą dieną jis atėjo pas bajų ir tarė: 

— Dėdyte, daug kraštų apkeliavau, daugelyje miestų *pa- 
buvojau. Vienoje karalystėje, girdėjau, valdo padišachas, ku- 
ris moka ir gali išgydyti visas ligas. Aš nugabensiu tave pas 
jį, ir jis išgydys tave nuo aklumo. 

Bajus apsidžiaugė, juodu su brolėnu sėdo ant kupranuga- 
rių ir iškeliavo į tą karalystę. | 

Kelionėje teko! apsinakvoti pas vieną bajų. Vakarieniaujant 

svečiams patarnavo vergas, kurio viena ranka karojo lyg 
sausas stagaras. 

Gobšuolis bajus paklausė svetingąjį šeimininką: 

— Kas nutiko tavo vergo rankai? 

— Viena moteris jį prakeikė, ir jis tapo sausarankiu,— 
atsakė šeimininkas. 

Jaunikaitis, gobšuolio bajaus brolėnas, pasiūlė šeimininkui 
keliauti kartu su vergu pas padišachą, kuris visas ligas iš- 
gydo. 

Bajus sutiko, ir jie keturiese išsiruošė kelionėn. 

Netrukus sutiko apskurusį žmogų, kurio visas kūnas buvo 
nuėjęs juodomis dėmėmis. 

— Nuo ko tau šitokios dėmės? — paklausė gobšuolio ba- 
jaus brolėnas. 

— Viena moteris prakeikė mane,— atsakė keleivis. 

— Jeigu taip,— tarė jaunikaitis, — tai keliauk su mumis 
pas padišachą, gydantį žmones nuo visų ligų. 

Keleivis sutiko, ir dabar jie buvo penkiese. 

Keliavo keliavo, pagaliau atsidūrė teisingojo padišacho 
sostinėje ir nuėjo į jo rūmus... 

Esaūlai nevijo pakeleivių lauk, iškart įleido į menes. 

Kai jie įėjo, padišachu apsirengusi moteris tuojau visus 
pažino, o jos niekas nepažino. 

— Su kokiom bėdom pas mane atvykote, brangūs sve- 
čiai, — paklausė ji keleivius, ir šie pradėjo pasakoti savo ne- 
gales. 

Moteris išklausė visus ir pirmučiausia kreipėsi į gobšųjį 
bajų: 

— Tavo sąžinę tikriausiai slegia sunkus nusidėjimas, jei- 
gu akys apako? Gailėkis dėl savo kaltės, tada aš galėsiu 
tave išgydyti. 

Gobšusis bajus nė už ką nenorėjo prisipažinti padaręs 
niekšingą nusikaltimą. 

— Nejaučiu jokios kaltės,— tvirtino jis. 

Tada moteris tarė: 

— Jeigu pats nieko nesakai, tai aš pasakysiu. 

Ir ji viską iš eilės papasakojo, ką jos vyro dėdė padarė. 

Bajus puolė -ant kelių ir šį kartą pravirko tikromis ašaro- 
mis. 

— Pasigailėk, padišache!l — sušuko jis.— Viskas, ką pasa- 
kojai, gryna teisybė. Kaltas aš, nuodėmingasis, labai kaltas! 

Brolėnas čiupo peilį ir žengė prie savo dėdės: 

— Dabar už viską tu man krauju užmokėsi! 

Moteris įsakė esaūlams atitraukti jį nuo bajaus ir. visus 
perspėjo: 

— Jeigu nebūsite man pagarbūs, aš niekada jūsų negy- 
dysiu. 

Paskui kreipėsi į vergą: | 

— Ir tu, matyt, esi padaręs sunkų nusikaltimą! Atgailauk, 
jeigu nenori, kad aš viską papasakočiau. 

Vergas parpuolė ant kelių ir nuoširdžiai prisipažino, ką 
padaręs. 

Tada šeimininkas čiupo peilį ir puolė vergą. 

— Ak galvažudy! — sušuko jis.— Tai tu nugalavai mano 
sūnų! O aš maniau, kad žmona, ir išvariau iš namų nekaltą 
moteriškę. Už sūnaus kraują dabar tu man savo krauju už- 
mokėsi! 

Padišacho įsakymu, esaūlai nustūmė šalin šeimininką nuo 
vergo. 

Atėjo eilė ir tam keleiviui, kurio kūnas buvo nuėjęs juo- 
domis dėmėmis. Jis puolė ant kelių ir ėmė gailauti: 

— Aš esu nedoriausias žmogus ir nepataisomas vagis! Vie- 
na gera moteriškė išgelbėjo mane nuo mirties, o aš apšaukiau 
ją pabėgusia verge ir pardaviau kažkokiam pirkliui. Moteris 
prakeikė mane, ir mano kūnas.nuėjo juodom dėmėm. 

Moteris pakilo nuo sosto ir tarė: 

—Aš išklausiau jus, o dabar eikit į užvažiuojamąjį kiemą ir 
ilsėkitės po kelionės. Man reikia pagalvoti, kaip jus gydyti. 

Vidurnaktį į užvažiuojamąjį kiemą atėjo esaūlas ir paža- 
dino bajaus brolėną. | 

— Kelkis, — pasakė jis,— tave padišachas kviečia. 

Bajaus brolėnas nuėjo į rūmus, nesuprasdamas, kam pa- 
dišachui prireikė jo vidurnaktį. 

„Jokiomis ligomis nesiskundžiu, jokių nusikaltimų nesu 


166 


„A 


Žas 
"4 ia 
A 


padaręs, — galvojo jis,— ką veiks su manim galingasis ' padi- 
šachas?" | 

Įžengęs į padišacho menę, pamatė soste gražią moterį val- 
dovės drabužiais. Nepažinęs savo žmonos, sustojo prie sosto 
ir pagarbiai nulenkė galvą. 

Tada moteris tarė: 

— Teprašviesėja tau akys! Argi nepažįsti savo žmonos? 

Jaunikaitis kilstelėjo galvą, pažino žmoną ir puolė ją ap- 
kabinti. 

Ji viską papasakojo, ką iškentėjusi, ir galiausiai pasakė: 

— Dabar tu, mielasis, sėskis į sostą ir viešpatauk. Tavo 
tėvas mirė badu, tai žiūrėk, kad tavo viešpatystėj niekas ne- 
badautų. 

Tegu vyras su žmona laimingi šnekučiuojasi, o jūs pa- 
klausykit, koks stebuklas įvyko užvažiuojamajame kieme. 

Padišacho svečiai atsikėlė, kai aplinkui prasidėjo rytmeti- 
nis bruzdesys. Ir ką gi! Aklasis bajus praregėjo, vagiui dingo 
nuo kūno juodos dėmės, o vergui atgijo ranka, ir jis galėjo 
priskaldyti malkų arbatai išvirti. | 

Kai visi pagėrė arbatos, prisistatė esaūlas ir liepė eiti pas 
padišachą. 

Ateina jie į rūmus, žiūri — soste sėdi bajaus brolėnas, o 
šalia jo — moteris, graži tarsi mėnulio pilnatis. Visi pažino 
tą gražuolę, kurią buvo įsimylėję. Gobšusis bajus pliaukšte- 
lėjo delnais, iš baimės jam net plaukai pasišiaušė. 

— Kaip su juo pasielgti? — paklausė bajaus brolėnas sa- 
vo žmoną. — Aš įsakysiu pakarti jį kartu su vergu, kuris 
norėjo tave pražudyti, ir vagimi, pardavusiu tave vergijon. 

— Ne,—atsakė gražioji moteris— jie gailėjosi už. nusi: 
kaltimus, ir aš jiems atleidžiu. Tegu sau keliauja, kur nori. 

O čabaną, kuris ją ištraukė iš po akmenų ir išgelbėjo gy- 
vybę, ji apdovanojo brangiomis dovanomis, paskui iškėlė 
puotą, ir puotavo visi keturiasdešimt dienų ir keturiasdešimt 
naktų. 


KILIMŲ AUDĖJAS 

Gyveno kartą padišachas. Jo tarnai vaikščiodavo ir klau- 
sydavosi, ką žmonės šneka. Išėjo vienąkart viziris į miestą 
ir girdi — kažkas stuksena. „Kas čia galėtų būti?“ — pagalvojo 
jis ir žvilgtelėjo į kibitką, iš kur sklido stuksenimas. Žiūri — 
sėdi žmogus; audžia kilimą ir vis kartoja: „O liežuvi, neuž- 
trauk bėdos ant mano vargšės galvos.“ 

„Čia kažką reiškia“,— pagalvojo viziris ir kasnakt vis at- 
eidavo prie šios kibitkos. 

Visam pasauly niekas tokių gražių kilimų neaudė kaip šis 
audėjas. Kartą jis baigė austi kilimą ir nunešė į turgų. 

Pamatė vienas iš padišacho artimųjų ir nuskubėjo į rū- 
mus. 

— O valdove,— tarė jis,—-aš atėjau jums pasakyti, kad 
kažkoks Žmogus atnešė į turgų neregėto gražumo kilimą. Toks 
kilimas niekur kitur netiktų, tik jūsų rūmams. 

— Eik ir atvesk tą žmogų pas mane,— įsakė padišachas. 

— Klausau, valdovė! 

Priėjo jis prie kilimų audėjo ir sako: 

— Tave padišachas kviečia. 

Žmogus susivyniojo kilimą ir nuėjo pas padišachą. 

Padišachas gerokai nustebo, pamatęs tokį puikų kilimą. 

— Kiek už jį nori? — paklausė jis. 

Žmogus pasakė kainą. Padišachas užmokėjo, ir kilimų au- 
dėjas išėjo. O padišachas susišaukė vizirius, vekilius ir tarė 
jiems: 

— Aš pirkau nuostabų kilimą. Štai jis! — padišachas pa- 
rodė savo pirkinį. — Dabar man patarkit, kur geriau jis tiktų? 

Vienas siūlė šen patiesti kilimą, kitas — ten, trečias — 
pakabinti ant sienos. Tik viziris tylėjo. 

— Viziri— kreipėsi į jį padišachas,— visi ką nors pata- 
Iia, tik tu vienas tyli. 

klausti tą Žmogų, iš kurio pirkote kilimą. Jis geriau už mus 
žino, ką reikia daryti. 

Padišachui patiko tokia mintis, ir Jis įsakė vėl atgabenti 
kilimų audėją į rūmus. 

— Tu išaudei šitą kilimą, — tarė padišachas, kai šis atvyko 
pas jį — o mes nupirkom. Ar nepatartum dabar, ką su juo 
daryti? | 

— Šitas kilimas labai pravers, kai tu numirsi, padišache: 
ant jo žmonės melsis. O dabar geriausia jį suvynioti ir padėti. 

Padišachas baisiai supyko už tokius Žodžius. 

— Suimkite šitą žmogų ir pakarkite! — įsakė jis. 

Bet čia įsikišo viziris: 

— O padišache,— tarė jis,— būkit maloningas, pasigailė- 
kit šito žmogaus. Aš vienąkart girdėjau, kaip jis audė ir vis 
kartojo: „O liežuvi, neužtrauk bėdos ant mano vargšės gal- 
vos." Paskui daug kartų buvau nuėjęs prie kibitkos ir vis tą 
patį girdėjau. Man rodos, kad čia žmogus niekuo dėtas. Vis 
tas liežuvis kaltas. 

Padišachas sutiko su šiais vizirio išvedžiojimais ir paleido 
kilimų audėją. Kai šis išėjo, viziris tarė: 

— Geriau jau būti nebyliu, negu turėti tokį liežuvį, kuris 
bėdą ant galvos užtraukia., 


SACHATDURDY 


Džumanazaras kasdien traukdavo kirsti saksaūlo ir parda- 
vinėdavo jį turguje. Už gautus pinigus pirkdavosi miltų, o 
žmona Aigulė kepdavo paplotėlius. Išeidavo trys nedideli pa- 
plotėliai: vienas vyrui, antras sūnui Sachatdurdy, o pats ma- 
žiausias jai. 

Sachatdurdy sušveisdavo savo paplotėlį, susisupdavo ap- 

driskusiu chalatu ir guldavo miegoti, laukdamas, kada bus ki- 
tas paplotėlis. Niekur jis nesijudindavo ir nieko neveikdavo. 

“"Džumanazaras ne kartą mėgino pasiimti sūnų drauge, kad 
šis padėtų maitinti šeimą, bet nieko gero iš to neišėjo. Taip 
jie ir stūmė dienas. 

„Vai, argi galima šitaip gyventi? — paklausė vienąkart save 
Sachatdurdy.— Nesėdėsiu daugiau senam tėvui ant sprando. 
Eisiu uždarbiauti." 

— Tėve,— paprašė jis,— leisk man pasiieškoti darbo. 

Džumanazaras taip buvo pripratęs prie sūnaus tinginystės, 
kad nė dėmesio nekreipė į jo žodžius. 

Nesulaukęs atsakymo, Sachatdurdy. užsimetė chalatą ir iš- 
drožė į artimiausią aūlą. Eina, pėdina. Žiūri — namus stato, 
o šeimininkas, matyt, išanas, vaikščioja aplinkui, „piktai kei- 
kiasi ir skubina statytojus. 

— Garbusis išanai,— kreipėsi Sachatdurdy,— aš noriu par- 
sisamdyti pas jus dirbti. 

— Ką gi,— atsakė išanas,— galiu priimti tave, sūnau, bet 
pirma parodyk, ką tu sugebi. Štai mentė" — minkyk molį. 

Pasičiupęs mentę, Sachatdurdy įšoko į duobę ir, kol tin- 
kuotojas glaistė sieną, tiek priminkė molio, kad nė du darbi- 
ninkai nebūtų šitiek įstengę. 

— Gerai, gerai, — pasilik pas mane. Už darbą tau mokėsiu 
dvigubai. Šiaip čia visi gauna po dubenį plovo ir virdulį ar- 
batos. Ir dar duodu po vieną tangą, -o tu gausi po du. 

Sachatdurdy nežinojo kaip džiaugtis ir nenuilstamai dirbo 
ligi pat vakaro. Gavęs žadėtą plovą, vieną dubenį išvalgė, iš- 
gėrė arbatą, o kitą pasiėmė neštis namo. 

Namiškiai stebėjosi, kad sūnus taip ilgai negrįžta. O jis 
štai tik peržengęs slenkstį tarė: 

— Tėve, aš parnešiau tau dubenį plovo ir du tangus. Plovo 
judvieh su motina užteks, o už tuos pinigus dar dvi dienas 
galėsit pragyventi. 

— Kad tik pats prasimaitintum,— burbtelėjo tėvas,— ir tai 
gerai. Juk kybai kaip akmuo man ant kaklo. 

Išgirdęs tokius žodžius, Sachatdurdy įsižeidė ir, nieko ne- 
sakęs, ištraukė vėl pas išaną. 

Nuėjęs baigė valgyti plovą ir susimąstė: „Molį minkyti 
per sunkus darbas. Šitaip galiu iššvaistyti visas jėgas, kurias 
tiek metų ,kaupiau gulinėdamas. Eisiu paieškosiu dar kokio 
nors darbo." 

— Garbusis išanai,— tarė jis šeimininkui, — sudie, aš iš- 
einu. 

Išanas draudė likti, bet šis buvo neperkalbamas, tai išlei- 
do,— keliauk sau sveikas. 

Vakarop Sachatdurdy atsidūrė kitame aūle. Ten sužinojo, 
'kad pirkliui Nobatgeldy reikia žmogaus. 

— Ką gi, vaikine,— tarė pirklys, — einam, kur mano kupra- 
nugariai stovi, pažiūrėsim, .ar moki su jais elgtis. Pirmiausia 
pabalnok štai šitą kuprį. 

Sachatdurdy mikliai užmetė balną, įtempė pavaržą, trūkte- 
lėjo, ar stipriai laikosi. 

Pirkliui patiko nagingas jaunikaitis, ir jis tarė: 

— Šiandien mes iškeliaujam į Čin-Mačiną. Aš — karavano 
vedlys. Jeigu nori, paimsiu ir tave. , 

Naujas darbas Sachatdurdy pasirodė kur kas lengvesnis 
negu molio minkymas, ir jis mielai sutiko. Žinia, vaikinas bu- 
vo didelis tinginys. Bet jeigu kas jam patikdavo, tai dirbdavo 
labai uoliai. Taip buvo ir šį kartą. Karavanas dar nė pusės 
kelio nenukeliavo į Kiniją, o jo tinginystė neatlaikė — ėmė 
ir pasiliko pakely. Atsikratęs jos, Sachatdurdy kiekvienąkart 
sustojus paskutinis guldavo, o rytą pirmutinis keldavosi. Jo 
kupranugariai visados būdavo sočiai pašerti, pagirdyti ir laiku 
paruošti kelionei. Pirklys negalėjo atsidžiaugti vaikinu. 

Po ilgos, varginančios kelionės karavanas sustojo pailsėti 
porą trejetą dienų prie užtikto šulinio. Ir štai, kai jau vėl rei- 
kėjo leistis į kelionę, netikėtai susirgo pirklys. Pasišaukęs Sa- 
chatdurdy, jis tarė:- 

— Jei aš mirsiu kelionėje, nepalik manęs stepėje, užsiūk 
į odinį maišą ir parsiųsk namo. Tačiau RS negrįžk, vesk ka- 
ravaną. 

— Viską padarysiu, kaip jūs norite,— pasakė Sachatdurdy. 

Pirklys padėkojo jaunikaičiui ir numirė. Sachatdurdy išpil- 
dė šeimininko prašymą, o paskui sušaukė žmones ir pranešė: 

— Garbusis Nobatgeldy liepė man vesti karavaną, o pats 
grįžo namo kažkokiu skubiu reikalu. 

Visi nustebę susižvalgė, bet nieko neklausinėjo, kodėl grį- 
žo pirklys. Jis geriau išmano. Juk šeimininkas. 

Galiausiai jie pasiekė Čin-Mačiną, išsinuomojo užvažiuoja- 
mąjį kiemą ir pradėjo prekiauti. Viską pelningai pardavę, su- 
pirkinėjo, kas buvo reikalinga. , 

Bet palikim prekiautojus rūpintis savo reikalais ir pažiū- 
rėkim, ką tuo metu veikė Čin-Mačino padišacho duktė. 

Mergaitė ieškojo sau tinkamo jaunikio. Piršosi daugelis 
padišachų ir chanų, vizirių ir bekų 'sūnų. Tačiau jai nė vie- 
nas iš jų nepatiko. Vienąkart ji persirengė vyriškais drabu- 
žiais ir patraukė per miestą. Vaikštinėdama po gatves, po tur- 
gus, Mergaitė pamatė Sachatdurdy. Aukštas, stotingas jis la- 
bai išsiskyrė iš kitų. 

„Štai jaunikaitis, už kurio tekėsiu“,— tarė ji sau ir pa- 
noro tuoj pat su juo susipažinti. Tačiau buvo labai nedrąsi 
ir kukli. Nieko nesugalvojusi, nubėgo pas auklę. 

— O dukrele,— pasakė ištikimoji auklė,— prie jo tai mes 
prieisim, bet ar sutiks tavo tėvas? Ar pagalvojai apie tai? 
Na, bet jeigu taip nori — padarysim. Iškelsim vestuves slap- 
ta, o tu jam pasakysi, kad išvyktų iš mūsų šalies, nes įeigu 
tėvas sužinos, tai bus blogai. 

PadišacHo duktė sutiko. 

— O ką reikia daryti, aukle? 

— Liepk, dukrele, — mokė toji, — sukalti gražią, stiprią skry- 
nią. Tokią stiprią, kad keturiasdešimt metų pragulėtų vandeny 
ir nieko neatsitiktų. Įlįsk į ją ir paprašyk kokį nors pirklį — 
aš jį surasiu — parduoti skrynią tam jaunikaičiui. 

— Oi, o jeigu pirklys parduos ją kitam? — sunerimo mer- 
gaitė. 

— Dėl šito nesirūpink. Tu man parodysi tą šaunų jaunikai- 
tį, o jau toliau aš viską sutvarkysiu. | 

Padišacho duktė viską padarė, kaip buvo jai patarta. Auk- 
lė nugabeno skrynią į turgų ir pasakė pirkliui: 

— Parduosi ją tam, kurį tau parodysiu. Bet neatidaryk. Jei- 
gu ims derėti kiti, sakyk: ,Neparduodama.“ Neatstos — pra- 

šyk šimtą kartų brangiau. Už tai, kad skrynia pateks ten, kur 
reikia, būsi dosniai atlygintas. 

„ Pirklys noriai sutiko. Skrynia buvo tokia graži, jog „nespė- 
jus jos pastatyti pirkėjai apspito iš visų pusių. Tačiau pirklys 
atsakinėjo visiems, kaip mokė senė: Pamatęs žmonių grūstį, 
priėjo ir Sachatdurdy. Auklė mirktelėjo pirkliui. Šis nuolan- 
kiai riusijenkė svetimšaliui ir pasiūlė: 

— Puiki skrynia, jaunikaiti, tik tau galiu parduoti. Labai 
man patikai. 

— Mielai pirkčiau, "gerbiamasis, — atsakė Sachatdurdy,— 
bet esu iš tolimo krašto, sunku bus gabentis, o šičia man jos 
nereikia. 

Senelė vėl mirktėlėjo pirkliui. Tas dar labiau ėmė AM 
savo prekę: 

— O chane, imk, nesigailėsi. Kitos tokios gražios ir tvirtos 
skrynios visame pasaulyje nerasi. Į ją galima sudėti visokius 
daiktus, puikiausiai išsilaikys. 

„Iš tiesų kodėl gi nenusipirkus,— pamanė Sachatdurdy,— 
jeigu taip prašo.“ 

Užmokėjęs smulkius grašius, jis parsigabeno skrynią į už- 
važiuojamąjį kiemą ir pasistatė savo kambaryje. Vakare pas 
Jį susirinko jaunieji keliauninkai, su „kuriais jau buvo spė- 
jęs susidraugauti ilgoje kelionėje, ir jie sėdo vakarieniauti. 
Staiga skrynia. atsidarė, o iš jos išlipo. graži mergaitė.. Visi 
net žado neteko iš nustebimo, o. du ar trys nualpo. Mergaitė 
davė jiems. kažko pauostyti, ir jie latsigavo. 

— Ar tu esi piktoji dvasia, ar angelas? — paklausė Sa- 
chatdurdy. į 

— Nei tas, nei kitas, — nusišypsojo mergaitė ir nuo to dar 
pagražėjo.— Aš esu šitos šalies padišacho duktė. Labai pami- 
lau tave, jaunikaiti, ir griebiausi gudrybės, kad pamatyčiau ir 
kad niekados nesiskirtume. Maldauju:. šiandien pat išgabenk 
mane iš miesto, nes nei tau, nei man geruoju nesibaigs — 
tėvas ims ieškoti ir tikrai mane suras. 

Atsitokėję draugai sveikino Sachatdurdy, radusį tokią. pui- 
kią nuotaką, ir suskato ruošti ją į jaunikio namus. Vienas 
iš jų užkėlė skrynią ant kupranugario ir leidosi į kelionę. 

Keliavo jis keliavo, galiausiai pasiekė Sachatdurdy tėvų 
namus ir atidavė skrynią. 

Tėvas apžiūrėjo ją — per ilgą kelionę skrynia buvo ge- 
rokai apsitrynusi ir netekusi viso grožio — ir nepatenkintas 
sumurmėjo: Ž 

— Hm, lyg nieko geresnio nebuvo Čin-Mačine. Kuriems 
galams ji man reikalinga. 

Senis, matyt, dar- ilgai būtų keiksnojęs, bet tuo tarpu skry- 
nia atsidarė ir iš jos išlipo neregėto gražumo mergaitė. Apsi- 
dairiusi aplinkui, ji išvydo du senukus, stovinčius ant apdris- 
kusio veltinio kilimėlio tamsioje kibitkoje. 

Senukai nustėro. Niekados nebuvo matę šitokios gražuolės. 

— Aš Sachatdurdy žmona,— pasakė mergaitė švelnesniu 
nei rojaus paukštelio balsu — o jūs jo tėtis ir mama? 

— Taip, dukrele! — patvirtino Džumanazaras.— Mes Sa- 
chatdurdy tėvai. Motin, pavaišink marčią, ko dievas davęs. 

— Vai brangute mano,—sukruto šeimininkė, — ir vaišint 
neturim kuo, tik paplotėliais. 

— Jūs nesirūpinkit,— pasakė mergaitė, išsitraukdama kap- 
šelį auksinių.— Štai imkit kiek norit pinigų ir nusipirkit, ko 
reikia. 

Džumanazaras nedrąsiai paėmė keletą monetų ir nupirko, 
kas bbūtiniausia. 

— Tėve,— paklausė marti, —tai negi nebuvo nei vaisių, 
nei kokių nors saldėsių? 

— Aš nedrįsau leisti pinigų, — atsakė panarinęs galvą Džu- 
manazaras. 

— Tuomet imkim nusipirkim gražius namus su sodu, ar- 
ba šiaip vieną sodą. 

Džumanazaras taip ir padarė. Jis nupirko sodą, aptvėrė jį, 
tačiau pats nepanoro keltis iš senos vietos ir pasiliko su pačia 
savo kibitkoj. Ilgai marti įkalbinėjo juos, bet nieko nepa- 
darė ir turėjo viena kraustytis į sodą. Bet vienai buvo baugu 
gyventi, tad ji pasisamdė keletą tarnaičių, ir šitaip bėgo 
dienos. 

Kraštą, kur gyveno Sachatdurdy tėvai, tuomet valdė padi- 
šachas Pendis. Jo įpėdinis labai mėgo medžioklę su sakalais, 

nieko kito ir neveikdavo. Vienąkart, medžiotojo aistros pa- 
gautas, jis nuklydo toli nuo rūmų ir atsidūrė prie gražaus 
sodo. Plastelėjo, suvirpino sparnus „fazanas. Padišacho sūnus 
paleido sakalą. Plėšrūnas puolė auką, bet nepataikė ir nutūpė 
ant uriukų, akylai dairydamasis po atvašyną. Padišacho sūnus 
kilstelėjo balne — jau sieks paukščio — ir išvydo neregėto 
grožio mergaitę. Iš netikėtumo susverdėjo, krito nuo žirgo ir 
neteko sąmonės. Vienas praeivis užkėlė jaunikaitį ant balno 
ir skubiai nugabeno į rūmus. 

Rūmuose kilo baisus sąmyšis, kai visi pamatė, kad padi- 
šacho sūnus be sąmonės. Buvo sušaukti žiniuoniai. Jie šiaip 
taip jį atgaivino. Nuo tos dienos jaunikaitis ėmė nykte nykti. 
Jokie vaistai, jokie žiniuoniai nepadėjo. ž 

Padišachas paskelbė: kas pasakys, kuo sūnus serga ir kaip 
jį pagydyti, bus dosniai atlygintas. 

Atėjo iškaršusi sena moteriškė. Ji paprašė, kad paliktų ją 
vieną su ligoniu. Kai visi išėjo, senė pradėjo trinti jaunikaitį, 
apčiupinėjo visą, o paskui paklausė: 

— Sakyk, mielasis, kur tu paskutinįkart buvai, ką matei, 
ką girdėjai? 

Ji taip mokėjo palenkti į save jaunikaitį, kad šis susijaus- 
minęs prisipažino: 

— Aš medžiojau ir viename sode atsitiktinai pamačiau ne- 
regėto grožio mergaitę. Ji pavergė mano širdį, nuo to laiko 
nebeturiu ramybės. Tik vestuvės išgydytų mane nuo šios ne- 
galios. . 

Senė nuėjo pas padišachą ir jam išdėstė, ką girdėjusi. 

— Gal toji mergaitė kieno nors Žžmoha ar sužadėtinė, — 
pasakė ji.— Aš negaliu pažadėti, kad įstengsiu ją pripiršti jū- 
sų sūnui, bet viską sužinosiu. 

— Jeigu ji laisva — piršk! — sušuko padišachas. 

Senė negaišuodama iškeliavo ieškoti gražiosios mergaitės. 
Sužinojusi, kad tai Sachatdurdy žmona, ji nusiminė ir viską 
papasakojo padišacho sūnui. | 

— O,— aimanavo jaunikaitis— ką dabar man, nelaimin- 
gam, daryti. 

— Nieko, nieko, eriukėli mano, — ramino jį senė, — ką nors 

sugalvosim, kaip išsikapstyti iš šitos bėdos. O jei mes nusiųs- 
tume per ką nors laišką į Čin-Mačiną Sachatdurdy?.. 

— Kokį laišką, senele?.. | 

— Kaip tai kokį?.. Nuo jo tėvo! Mes parašysim šitaip: 
„Brangus mano sūneli Sachatdurdy! Marti, kurią tu atsiuntei, 
pasirodė esanti nedora moteris. Tik atsidanginusi, iškart altsi- 
skyrė nuo mūsų, pasistatė naujus namus ir gyvena kaip no- 
rinti. Mums gėda klausytis, ką žmonės apie ją šneka. Ne, ne 
tokios žmonos tau norėjom. Kol ne vėlu, sutik skirtis, tegu 
ji nelaiko .savęs tavo žmona.“ Perskaitys Sachatdurdy tokį laiš- 
ką ir išsiskirs. O jau tada mes pripiršim ją tau. 

Padišacho sūnui patiko gudrioji senė ir jos pasiūlymas. 
Kitą dieną į Čin-Mačiną išlėkė pasiuntinys su laišku. 

Sachatdurdy atplėšė laišką, perskaitė. Kai raitelis atėjo at- 
sakymo, šis nugalavo jį, užkasė žemėje ir toliau sau gyvena 
lyg niekur nieko, | 

Laukia laukia padišacho sūnus pasiuntinio, o jo kaip nėr, 
taip nėr. Siunčia kitą. Tas irgi negrįžta. 

Joja trečias — ir šį ištinka toks pat likimas. 

Sutvarkęs visus reikalus, kaip jį buvo mokęs velionis pirk- 
lys, Sachatdurdy išsiruošė namo. Jam rūpėjo, ar teisybė tuose 
laiškuose rašyta. Todėl jis parsirado į namus vidurnaktį. 

— Kas čia? — pro miegus paklausė tėvas, išgirdęs beldi- 
mą. 

== Atidaryk, tėve! 

-— O sūneli brangus! Sveikas sugrįžęs. 

.„— Ačiū, — padėkojo sūnus,— o kur mano žmona?.. 

— Jinai nusipirko seną sodą ir gyvena tenai... 

Sūnus sudrebėjo, nujausdamas kažką negera, galvotrūkčiais 
puolė iš kibitkos, šoko ant žirgo ir nurūko. Bandė slapta įsi- 
gauti į sodą, bet niekaip negalėjo. Kaip neįveikiama siena jį 
juosė aukšti spygliuoti krūmai. Galiausiai jis aptiko properšą. 

Tyliai, kad niekas nepajustų, Sachatdurdy įslinko į sodą ir 
suskato ieškoti žmonos. Viename kambaryje jis pamatė blau- 
sią švieselę, žiūri — guli jo žmona ant kilimų, užtiestų atla- 
sais, o iš abiejų pusių sėdi tarnaitės ir atsargiai trina jos kū- 

ną kažkokiais kvepalais. | 

„Jeigu ją pažadinsiu,— pagalvojo Sachatdurdy,— ji suras 
priežasčių pasiteisinti ir sugraudens mane.“ 

Jis išsitraukė durklą ir švystelėjo į miegančiąją. Nespėjo 
mergaitės nė riktelėti, o žmogžudžio — kaip nebuvę. 

Rytą žmonės ėmė šnekėti: „Sachatdurdy žmona nužudyta!" 
Praktiškesni, pamatę, kad namai liko be priežiūros, pradėjo 
vaginėti viską, kas po ranka pakliuvo. Nepraėjo nė diena, ir 
liko tuščios sienos, viską išnešiojo. 

Galiausiai prisistatė du draugai — žynys su kalviu. Palan- 
džiojo, paieškojo, ką čia galėtų pasiimti, bet rado.tik skrynią, 
kurioje buvo atgabenta padišacho duktė, ir jos lavoną. Pa- 
galvojo, pasvarstė ir nusprendė pasiimti. 

Eina jie keliu, o kalvis ir sako: 

— Žyny, girdi, žyny, atiduok man skrynią. Aš žmogus ne- 
turtingas, iš jos ką nors pasidarysiu. O tu juk visko pertekęs, 
tau ji nereikalinga. 

Žynys nė nesiginčijo, atidavė skrynią, o pats pasiėmė la- 
voną. Namuose jis paguldė mergaitę arčiau židinio, apiplovė 
jai žaizdą. Gerai įsiklausė, ir jam pasirodė, kad kūne dar ru- 
sena gyvybė. Tada- ėmė trinti sutaisytais iš visokių žolių vais- 
tais mergaitei rankas ir kojas. Praėjo diena, naktis, o jis vis 
trynė. Rytą, vos saulei patekėjus, mergaitė atmerkė akis. Po 
keturiasdešimties dienų padišacho duktė pasveiko ir jau ga- 
lėjo padėti prie ruošos. Ji buvo labai naginga, taigi netrukus 
gyvenimas Žynio namuose tiesiog pagražėjo. 

„Kartą pas žynį užėjo kalvio pati. Pamačiusi mergaitę, tarė 
šeimininkei: į 

— Vai brangioji, kodėl gi tu niekada nesigyrei, kad jau 
tokia tavo duktė. Rodos, ji ne ką vyresnė už mūsų sūnų, o 
jau šitokia didelė. Nors mergaitės greičiau auga. 

— Oi, ką tu, kaimynėle,— numojo ranka žynio pati, — čiagi 
ne duktė! Tai ta pati mergaitė, kurią maniškis tada su tavo 
vyru parsinešė iš Sachatdurdy išgrobstyto sodo. 

— Aš taip ir žinojau, — sujudo kalvio pati, — kad manasis 
kvaiša leisis apmulkinamas. Parsitempė kažkokią skrynią, o 
tokią darbininkę pražiopsojo. 

— Ką tu, kaimynėle! Jeigu jinai būtų pakliuvusi į kieno 
nors kito rankas, tikrai būtų mirusi. 

— Ne, ne, nešnekėk! Taviškis apgavo manąjį, ir viskas! 
Bet mes šito nepakęsim. Surasiu teisybę. 

Kalvio pati sužaibavo akimis, pagrasė kumščiu ir išlėkė 
pro duris lyg nuplikyta. 

Parbėgusi namo, dar nuo slenksčio šūktelėjo vyrui:. 

— Imk lazdą ir einam!. 

— Kurgi taip skubiniesi? — nusistebėjo kalvis. 

— Žynys apgavo tave kaip geltonsnapį vaikėzą. Atidavė 
tau niekam tikusią skrynią, o pats pasiėmė kaip saulę mer- 
giną. | 

— Kaip tai? — nustebo kalvis. 

— Labai paprastai. Niekas tada Sachatdurdy žmonos ne- 
buvo nužudęs. Ji miegojo, ir tiek. Žynys buvo užkerėjęs, o 
paskui per sąmyšį nudžiovė ją tau iš panosės. 

— Einam! — ryžtingai tarė kalvis — Mes atimsim mergai- 
tę iš to akiplėšos. 

„Kalvis nusičiupo žalgą, pati — lazdą, ir abu nuskubėjo pas 
žynį. | 

Tas, nieko neįtardamas, pakvietė savo draugą su pačia į 
kibitką. | 

— Mes užeisim,— pagrasino kalvis — kai išmokėsi mūsų 
dalį už mergaitę. 

— Kokią dalį? — nustebo žynys.— Juk tu pats sakei, kad 
esi neturtingas ir neturėsi iš ko Žmoniškai jos palaidoti, tad 
maldavai atiduoti skrynią. Ar ne taip buvo? | 

— Taip, — burbtelėjo kalvis.— Bet sakyk: duosi mano dalį 
ar ne? — artinosi jis. 

— Aš-noriu pažiūrėt, ką tu darysi, jeigu nieko iš manęs 
negausi. 

Žynys išsitraukė iš tvoros baslį ir žengė prie kalvio. Kal- 
vio žmona ėmė klykti. Iš kibitkos išbėgo žynio pati. Ir prasi- 
dėjo peštynės. Moterys susikibo už plaukų, o vyrai tvojo 
vienas kitą lazdomis. 

Pačiame muštynių įkarštyje išėjo mergaitė. 

— Palaukit,— šūktelėjo ji, — ko dabar nepasidalijot? 

— Tavęs, brangioji, — vos atsikvėpdamas atsakė uždusęs 
kalvis. 

— Yra sakoma: „Bėda kojas taiso, bėda proto randa“, — 
tarė mergaitė.— Dėdyte,— kreipėsi ji į kalvį — atneškit mano 
skrynią, aš visą laimikį padalysiu po lygiai. 

Kalvis kiek įkabindamas parbėgo namo ir tuojau atbogino 
tą nelemtą skrynią. Mergaitė atrakino ją savo raktu ir išėmė 
lanką. Paskui paėmė vieną strėlę, stipriai įtempė templę ir 
paleido. Strėlė smigo aukštyn ir dingo iš akių. | 

— O dabar katras greičiau suras ir atneš man strėlę, tam 
aš ir priklausysiu. 

Žynys su kalviu rungčiomis pasileido bėgti į tą pusę, kur 
nulėkė strėlė, o paskui juos — jų pačios. Per tą laiką mer- 
gaitė nustūmė į upę skrynią, įšoko į ją ir užsidengė dangtį. 
“Skrynia plaukė plaukė upe, kol nuplaukė ligi Chyvos. Ten 
ant kranto ilsėjosi padišacho žmonos, kurių jis turėjo trisde- 
šimt. Viena iš jų — pati jauniausia — pamatė, kad upės vi- 
duriu kažkas plaukia. Jos pasiuntė irkluotojus, ir tie ištraukė 
skrynią ant kranto, paskui vyriausiosios žmonos liepiami nu- 
nešė ją į rūmus. | 

Vos tik jie pastatė skrynią ant grindų, spragtelėjo spynutė, 
atsivožė viršus, ir iš skrynios išlipo mergelė. Beregint buvo 
pranešta padišachui. Tas atėjo ir iš pirmo žvilgsnio ją pamilo. 

Daug dienų ir naktų kankino padišachą nemiga, pagaliau 
jis nebeištvėrė ir prisipažino mergaitei ją mylįs. 

— O didysis padišache,— tarė ji — dar nesibaigė išsiskyri- 
mo laikas. Palaukim truputį. Štai pasibaigs — tada ištekėsiu už 
jūsų, 

Padišachas labai kantriai viską išklausė ir sutiko palaukti. 
O laukti reikėjo dar du mėnesius ir dešimt dienų. 

Rytą padišacho žmonos. pakvietė mergaitę maudytis. Ji 
mielai sutiko. Atėjusi prie upės ir pamačiusi valtį, mergaitė 
dėjosi nežinanti, kas čia per daiktas. Ji parodė į valtį ir pa- 
klausė: 

— O čia kas? 

— Tai valtis. 

— Ja galima irstytis? 

— (Galima net perplaukti į kitą upės krantą, — pertraukda- 
mos viena kitą, aiškino moterys. | 

— Aš taip norėčiau pasiirstyti, — atsiduso mergaitė. 

— Sėskis. 

— Mes ir pačios mielai pasiirstysim. 

— O tu nebijosi? — vėl suklegėjo moterys. 

Jos susėdo visos, ir valtis nuplaukė. Kai krantas jau liko 
toli, reikėjo grįžti atgal. 

* — Oil — gėrėdamasi sušuko mergaitė.— Kaip gera, kaip 
malonul.. Plaukim iki ano kranto, ten pailsėsim ir grįšim! 

Kai kurios ėmė sakyt, kad pavojinga šitaip toli irtis, bet 
mergaitė, paėmusi vienintelį irklą, aprėkė jas ir dar pagrasi- 
no irklu. 

Ir jos plaukė pasroviui iki pat vakaro. Naktį irtis baisu 
ir šalta — juk visos padišacho žmonos buvo išsirengusios,— 
tad mergaitė nusprendė pernakvoti ant šilto smėlio, o rytą 
vėl plaukti. 

Vos tik valtis prisišliejo prie kranto ir jos išlipo, ant smar- 
kių ristūnų atlėkė trisdešimt plėšikų. Jie visada čia nakvodavo 
ir, pamatę, kad kažkas nori užimti jų vietą, atskubėjo išvai- 
kyti. Bet tai, ką išvydo, pritrenkė plėšikus. Kvatodami jie pasi- 
dalijo padišacho žmonas. Liko tik mergaitė. Mėnulio šviesoje 
ji atrodė labai graži, taigi kiekvienam magėjo turėti tokią 
žmoną. Kilo ginčas, paskui prasidėjo peštynės. Kai prisibakinę 
plėšikai jau vos vos laikėsi ant kojų, mergaitė paklausė: 

— Ko jūs nepasidalijat? . 

— Tavęs! — atsakė šie choru. 

— Argi verta dėl to peštis?.. Juk kiekvienam atgabenau 
po žmoną. Ar neužtenka? O aš jums visiems patarnausiu. 

Plėšikai pasižiūrėjo į savo belaisves ir pagalvojo: „Iš tiesų, 
ko gi mes pešamės? Juk mūsų žmonos irgi nebjaurios.“ Triukš- 
mas iškart nutilo, ir plėšikai sėdo vakarieniauti su belaisvėmis. 
Atsirado vyno, visokiausių valgių — prasidėjo puota. 

— O dabar pasilinksminkim,— tarė plėšikų vadas. 

Pasigirdo- muzika. Paskui — dainos. Visi išėjo šokti. 

Plėšikai vis gurkšnojo po truputėlį ir netrukus taip nusi- 
gėrė, kad užmigo kur kas stovėjo. 

— Išrenkit savo ,,vyrus“,— nusijuokė padišacho duktė,— 
apsivilkit pačios jų drabužiais, pasiimkit ginklus ir — į ke- 
lionę. | | 

Moterys greitai apsirengė, sėdo ant žirgų ir nušuoliavo. 
Jojo visą naktį, visą dieną. Vakare jos prie miesto vartų su- 
tiko minią Žmonių. Šie vis mėtė aukštyn kažkokį paukštį ir 
laukė, kur jis nutūps. Vienąkart paukštis nutūpė ant tvoros, 
kitąkart — ant medžio, o trečiąkart — padišacho dukrai ant 
peties: jinai irgi buvo persirengusi vyriškais drabužiais ir jojo 
būrio priešakyje. | 

Vienas iš minios nusilenkė žemai jaunajam raitininkui ir 
tarė: 

— O garbusis svety! Nuo senų laikų mūsų karalystėje yra 
tokia tvarka: kai reikia sodinti į sostą naują padišachą, mes 
išleidžiam iš narvelio šitą paukštį, ir kuriam ant peties jis 
nutupia, tasai tampa mūsų valdovu. Tokia alacho valia. Šiuo- 
kart toji didelė garbė teko jums. 

Mergaitė pagarbiai nulenkė galvą ir sutiko su tuo, kas li- 
kimo lemta. Taip ji tapo padišachu. ' 

Vėl apsivilkusi moteriškomis drapanomis, mergaitė prisaik- 
dino rūmų dailininką, kad tylėtų, ir paprašė nutapyti jos port- 
retą. Kai šis nutapė, ji pasikvietė dvariškius ir, parodžiusi į 
portretą, pasakė: 

— Šitoji mergaitė daug bėdų pridarė žmonėms. Aš noriu 
jos portretą pakabinti prie rūmų vartų, kas ateis pasiskųsti 
ja, tuojau atveskit pas mane. 

Tuoj pat viskas buvo padaryta, kaip padišachas liepė. Po 
kelių dienų priešais rūmus susirinko būrys vyriškių tik su 
vienais apatiniais. | 

— Mes esame įžeisti šitos motersl.. 

— Duokite ją čionai! 

— Mes su ja pasišnekėsim! — šaukė jie. 

Skundėjus dvariškiai įleido į rūmus, paskyrė kambarį, gir- 
dė, maitino, bet niekur neišleido. 

Praslinkus dar keletui dienų, atėjo senukas. Jį irgi apgy- 
vendino atskirame kambaryje. 

Paskui prisistatė kalvis ir žynys su pačiomis. Ir su jais 
taip pat buvo pasielgta. 

Galiausiai prie rūmų pasirodė Sachatdurdy. 

— Aš noriu susidoroti su ja! — šaukė jis.—Tegu padiša- 
chas atiduoda ją man! 

Jį irgi uždarė į atskirą kambarį. 

Sėdi atėjusieji skųstis ir suka galvas: 

„Šita mergaitė arba padišacho sesuo, arba duktė — labai 
jau panaši. Kad tik leistų mums išsinešdinti, kol sveiki.“ 

O Sachatdurdy galvojo: „Kad tik ją pamatyčiau, o paskui 
tegu užmuša mane ir išmeta šunims suėsti.“ 

Praėjo trys ar keturios dienos. Padišachas pasišaukė Sa- 
chatdurdy ir tarė: 

— Dabar mes kviesim iš eilės skundėjus, o tu pasiklausyk. 

Pirmiausia atvedė žynį su kalviu ir jų pačias. 

— Aš klausau jūsų,— tarė padišachas. 

— Ta mergaitė, kurios portretą matėm prie rūmų vartų,— 
prašneko žynys,— paleido iš lanko strėlę ir pasakė: katras 
man ją atnešit, to ir būsiu. Strėlės mes niekur neradom, 0 
mergaitė kažkur pabėgo. 

— Tai ko jūs norit? Mergaitės ar pinigų už savo triūsą? 

— Geriau būtų pinigai, — įsiterpė kalvio pati. 

Padišachas liepė duoti visiems keturiems po rieškučias auk- 
sinių, ir-jie patenkinti išėjo. 

— O kuo tu skųstis atėjai? — paklausė padišachas senuką. 

— Aš — Chyvos padišachas. Turėjau trisdešimt žmonų, 
kartą į mano valdas atplaukė šita mergaitė. Ji man patiko, aš 
ją pamilau labiau už gyvenimą. O po keleto dienų likau ir be 
mergaitės, ir be žmonų. Ji visas išsigabeno. 

— Ko gi mano iškilnusis brolis, Chyvos padišachas, norė- 
tų: mergaitės ar savo žmonų? 

— Kad tik būtų maniškės sveikos ir gyvos, — atsakė Chy- 
vos padišachas,— o apie mergaitę nėra ko nė galvoti — per 
daug ji guvi, o aš jau senas. 

Padišachas įsakė puošniausiais šilkais aprengti Chyvos val- 
dovo žmonas, dar padovanojo jam brangų chalatą ir kuo iš- 
kilmingiausiai išlydėjo namo. 

Dvariškiai įvedė trisdešimt vyrų tik su vienais apatiniais. 

— Mes jūsų klausom,— tarė padišachas. 

Vienas iš plėšikų (tai buvo, žinoma, jie) žengė į priekį: 

— O galingasis padišache, ta mergaitė padovanojo mums 
po žmoną, o pati sutiko visiems tarnauti. Iš džiaugsmo mes 
suruošėm puotą. Rytą atsibundam, žiūrim — nei žmonų, nei 
drabužių, nei žirgų. 

— Ko gi jūs norit? — paklausė padišachas.— Kad grąžintų 
žmonas ar kad atiduotų drabužius ir žirgus? 

— Būtume patenkinti, jei susigrąžintume tik tai, kas mums 
tikrai priklauso. O visa kita — maloningojo alacho valioje. 

Padišachaš liepė atiduoti jiems drabužius, žirgus ir leido 
keliauti sau. 

Vos tik paskutinis plėšikas uždarė duris, įžengė jaunikai- 
tis — labai nusižeminęs, brangiomis, bet jau gerokai apspu- 
rusiomis drapanomis. 

— Didysis padišache,— tarė jiš, — aš buvau labai įsimylėjęs 
šitą mergaitę, bet ji buvo kito žmona ir ištikimai jo laukė. 
Tuomet aš, vienos senės pamokytas, parašiau jos vyrui keletą 
laiškų, kad ji nedora moteris. Norėjau, kad vyras ją pamestų. 
Bet kartą jis parlėkė ir nužudė nekaltą savo žmoną. O viskuo 
kaltas buvau aš. Todėl pasirinkau tremtinio gyvenimą, daug 
iškentėjau, kad alachas atleistų man sunkias nuodėmes. Ir kai 
išgirdau apie skundus, labai nustebau ir atėjau pasakyti, „kad 
ta mergaitė hieko negalėjo nuskriausti, tik ją visi skriaudė. 

— Gerai darei, kad atgailavai už savo nuodėmes, — pasakė 
padišachas,— dabar eik, daryk gerus darbus, vėl pelnyk žmo- 
nių pagarbą, o kad prisimintum, jog čia buvai, paimk štai šitą 
čureką, jis tau pravers.— Padišachas padavė išvargusiam ke- 
liauninkui didelį apvalų paplotį ir išleido. 

— Na, Sachatdurdy, ką tu dabar pasakysi? 

— O išmintingasis padišache,— sušuko paskutinis skundė- 
jas, — dabar supratau, kaip suklydau, pasidavęs žmonos prie- 
šų pinklėms, ir padariau baisų nusikaltimą. Skirk man kokią 
tik nori bausmę. 

— Ką gi,— tarė padišachas,— bausmę jau sugalvojom. 

Sachatdurdy žiūrėjo į padišachą ir laukė, ką jis pasakys. 

— Mes jus... suvesim su ta (mergaite! 

Jaunikaitis net pašoko iš netikėtumo — jis laukė, kad jį 
pakars. Atsistojo ir padišachas. Jis nusiplėšė priklijuotą barz- 
dą, nusitraukė nuo galvos turbaną, ir apstulbęs Sachatdurdy 
išvydo visu gražumu spindinčią savo karštai mylimą žmoną. 

— O dabar, brangusis, — tarė ji, — aš paskelbsiu žmonėms, 
kad visą valdžią atiduodu tau. 

Keturiasdešimt dienų ir keturiasdešimt naktų visi puotavo. 
Jauniesiems prasidėjo ramus ir laimingas gyvenimas. Ir nė 
vienas niekad neprisiminė tų vargų, kuriuos teko vargti, kai 
likimas juos buvo išskyręs. 


MAMEDAS 


Kitąsyk gyveno žmogus, vardu Bachavedinas. Jis ganė sa- 
vo kupranugarius, ir tiek, o kai paaugo sūnus Mamedas, per- 
davė jam visą kaimenę ir griežtai pasakė: 

— Sūnau, gali parduot kurį nori kupranugarį, tik vie- 
no neparduok. 

Ir Bachavedinas parodė pačią seniausią kupranugarę. 

Mamedas ėmė ganyti tėvo kupranugazius.. 

Kartą prijojo prie kaimenės kažkoks žmogus ir tarė: 

— Parduok man vieną kupranugarį! 

— Išsirink kokį nori,— atsakė jaunikaitis. 

Raitelis išsirinko senąją kupranugarę ir paklausė: 

— Kiek už ją nori? 

— Šitos kupranugarės aš neparduosiu. 

— Kodėl? — paklausė žmogus. 

— Tėvas neleidžia. O iš kitų kokį nori gali rinktis. 

Raitelis pasižiūrėjo į kaimenę ir tarė: 

— Argi tu nenorėtum šito mano eržilo? 


185 


— Norėčiau —nė negalvodamas atsakė Mamedas, net jo 
akys sužibo. 

— Tai mainykim,— pasiūlė raitelis.— Aš atiduosiu: savo 
žirgą su visa sidabro apranga, o tu man tą kupranugarę. 

Mamedas paglostė arklį, žvilgtelėjęs į maišelį, pamatė ten 
auksinių monetų. 

— Gerai, —sutiko jis.— Jeigu tu atiduosi man arklį, nie- 
ko nuo jo nenuėmeęs, tai aš mainau. | 

Raitelis nušoko nuo balno, padavė jaunikaičiui pavadį, o 
pats užmovė kupranugarei apinasrį, sėdo ir nujojo. 

O paskui kupranugarę patraukė visa kaimenė jaunų ir se- 
nų kupranugarių — mat ji buvo jų visų senmotė. 

Mamedas raitas pasileido vytis. Ir į vieną pusę varė kup- 
ranugarius, ir į kitą, bet nieko nepešė. Jaunikaitis tol vijosi 
iš paskos, kol arklys visai užduso ir krito negyvas. 

Likęs vienas stepėje be kupranugarių ir be arklio, Mame- 
das kkrimtosi ir vainojo save, kam nepaklausė tėvo. 

Jaunikaitis bijojo pasirodyti tėvui į akis, todėl susigalvo- 
jo nebegrįžti namo ir leidosi pėsčias nežinomų keliu tolyn. 

Vidurnaktį priėjo kažkokį miestą. Miesto vartai buvo už- 
daryti, ir jaunikaitis taisėsi miegoti kur nors pasieny, tik 
staiga kažkas iš viršaus pašaukė; 

— Mamedai! Ko taip vėluojiesi?! Eikš priimsi nešulį! 

Mamedas pamatė, kad palei sieną ant virvės leidžiasi mai- 
šas. Jis buvo pilnas aukso. Paskui nusileido ir mergaitė. Ji 
paėmė Mamedą už alkūnės ir nusivedė į nuošalų kampą, kur 
stovėjo pabalnoti du arkliai. 

— Sėsk greičiau! — liepė ji. — Mes turim nešdintis kuo to- 
liau iš čia. 

Patamsy jie sėdo . ant arklių ir nušuoliavo. Mamedas iš 
atsargumo tylėjo. . 

Mergaitė buvo chano duktė. Ji įsimylėjo vieną jaunikaitį -— 
Mamedą — ir norėjo už jo ištekėti. Bet sužinojo tėvas ir bai- 
siai prigrasino. Tada mergaitė sugalvojo pabėgti su Mamedu. 
Ji buvo susitarusi su juo susitikti vidurnaktį prie miesto sie- 
nos. Papirkusi tėvo tarnus, išvedė ten du arklius ir ėmė laukti 

mylimojo. O šis užsižaidė su draugais, tąkiais pat palaidūnais 
kaip jis, ir visai pamiršo, kad buvo susitaręs bėgti. 

Kai bėgliai jau atsidūrė gana toli, chano duktė pradėjo 
nerimauti: „Kodėl mylimasis nesišneka su manim? Visą kelią 
neištarė nė žodžio:“ 

Auštant ji sumanė kiek pailsėti ir viename akmenuotame 
tarpeklyje sustabdė arklį. Lipdama žemėn, pamatė visai nepa- 
žįstamą jaunikaitį ir suriko iš baimės — suprato, kad čia apsi- 
rikimas, bet dabar jau nieko nepadarysi, baugu grįžti į tėvo 
namus. Mergaitei pasirodė, kad šis jaunikaitis net gražesnis 
už jos sužadėtinį. | 

— Jeigu jau taip atsitiko, — tarė ji Mamedui,— gyvensim 
drauge. 

"Mamedas nuėjo prie upelio prisipilti vandens į kelionmai- 
šį, ogi žiūri — ant Kranto raudonų kaip kraujas rubinų vėri- 
nys. Jis tą vėrinį parodė chano dukrai, ir šioji pasakė, kad 
tokių brangakmenių nė pats padišachas neturi. 

Kiek pasistiprinę, jie vėl sėdo ant arklių ir nudūmė tolyn. 

Pagaliau prijojo. kitos karalystės miestą. Ir čia jau abu 
galėjo jaustis saugūs. Chano duktė susirado gerą kibitką, 
sodą ir, susituokusi su Mamedu, gyveno sau laimingai. 

Kartą Mamedas tarė jai: 

— Šituos rubinus noriu nunešti padišachui dovanų. Gal 
jis man kokią tarnybą duos. 

— Neik pas padišachą,— atkalbinėjo žmona,— nieko gero 
iš to nebus. | 

“ Mamedas nepaklausė ir, įdėjęs į dubenį vėrinį, nuėjo į rū- 
mus. 

Padišachui labai patiko dovana. Jis pasodino Mamedą gar- 
bingon vieton, padovanojo jam šilkinį chalatą ir paskyrė savo 
esaulu. 

Vieną dieną užėjo smarkus lietus, ir Mamedo žmona už- 
lipo ant kibitkos uždengti dūmtraukio. O padišachas tuo me- 
tu sėdėjo prie lango ir, neturėdamas ką veikti, skaičiavo savo 
valdinių kibitkas. Pamatęs Mamedo žmoną, jis buvo taip pa- 
kerėtas jos grožio, kad net nuo sosto nuvirto. 

— Viziri! — sušuko jis.— Kieno štai ta kibitka? 

— Ogi tavo esaūlo Mamedo, o toji gražuolė, kuri ten ant 


stogo stovi — jo Žžmona,— atsakė viziris. 
— Tuoj pat atvesk man ją čia, jeigu neatvesi, nesibaigs 
tau geruoju! — įsakė padišachas. 


— O ką pasakys tavo valdiniai? — išsigando viziris.— Pa- 
siųsk Mamedą kokį nors sunkų darbą padaryti, o kai nepa- 
darys — nukirsk jam galvą. Tada bus galima ir jo žmoną 
paimti. 

Padišachui pasirodė, kad protingai viziris šneka, ir jis lie- 
pė pašaukti Mamedą. 

Kai šis atėjo, padišachas tarė: 

— Aš turiu dvi dukteris, ir jos niekaip nepasidalija to 
vėrinio, kurį tu padovanojai. Atnešk man kitą tokį vėrinį, o 
jeigu neatneši, įsakysiu nukirsti tau galvą. 

Mamedas liūdnas grįžo namo. 

— Kas tau yra? — paklausė žmona. 

— Padišachas įsakė surasti jam lygiai tokį pat vėrinį, kokį 
padovanojau, o jeigu nesurasiu — man galvą nukirs. 

— O ką aš tau sakiau! — užsipuolė žmona.— Kad tau akys 
išvarvėtų! Gerai žinau padišacho užmačias: pati esu chano 
duktė! Dabar jau nieko nepadarysi: keliauk į tą vietą, kur 
radai vėrinį, ir dar vieno paieškok! 

Mamedas pasibalnojo arklį ir leidosi į kelią. Prijojęs ak- 
menuotą tarpeklį, nuėjo prie upės, ogi žiūri — visas krantas 
nužertas rubinais. Prisipylęs maišelį brangakmenių, Mamedas 
jau norėjo grįžti atgal, tik staiga pamatė ant uolos gulinčią 
gražią mergaitę: iš žaizdos jos šone srovele sunkėsi kraujas. 
Tekėdami nuo uolos, kraujo lašeliai virto stambiais rubinais 
ir krito ant upės kranto. 

Mamedas užlipo ant uolos. Mergaitė atrodė nebegyva. Tuo 
metu pakilo vėtra, sugriaudėjo perkūnas. Mamedas pasislėpė 
oloje ir žiūri, kas čia bus. | | 

Į tarpeklį atūžė baisus devas. Ištraukęs iš po akmens stik- 
linį indelį, prikišo mergaitei prie žaizdos, ir šioji kaipmat 
atgijo. Devas padėjo jai ant kelių savo bjaurią galvą, mer- 
gaitė ėmė šukuoti jam ūsus ir barzdą. Ir devas užsnūdo. 


| 

Rytą atsikėlė devas, vėl numarino mergaitę ir. išbildėjo 
medžioti. 

Tada Mamedas išlindo iš olos, paėmė iš po akmens stiklinį 
indelį ir pridėjo jį gražiajai mergaitei prie žaizdos. 

Mergaitė beregint atgijo. Pamačiusi Mamedą, aiktelėjo: 

— Oi jaunikaiti, jeigu kulanas čia užbėgtų — nagus nusi- 
daužtų, jei paukštis užskristų — sparnus nusilaužtų! Kaipgi 
tu čia patekai? | 

— Man čia reikėjo. O dabar pasakyk, gražioji mergaite, 
kur devo dvasia paslėpta? — paklausė Mamedas. 

— Aš nežinau — atsakė mergaitė. 

— Tai aš tave pamokysiu, kaip išsivaduoti nuo devo. Kitą- 
kart kai jis ateis, paklausk: „Kur tavo dvasia?“ Žinoma, devas 
nenorės sakyti, bet tu kaip nors išklausk. 

Mamedas stiklinį indelį padėjo atgal po akmeniu, ir mer- 
gaitė krito negyva ant uolos. Mamedas pasislėpė oloje ir už- 
migo. 

Vakare pakilo vėtra, sugriaudėjo perkūnas — tarpeklyje 
vėl pasirodė devas. 

Jis atgaivino mergaitę ir liepė jai: 

— Kepk paplotėlių! Šiandien aš pašoviau džeiraną, skaniai 
pavakarieniausim. 

Mergaitė užminkė tešlą, iškepė paplotėlių, o devas Lačijs: 
kino ant laužo džeirano mėsos. 

Kai jie susėdo vakarieniauti, mergaitė ir klausia: 

— Mielasis devai, kur paslėpta tavo dvasia? 

Devas sprigtelėjo jai į nosį dviem pirštais ir užriaumojo: 

— O kam tau žinoti, netikėle? 

Mergaitė nusišluostė iš nosies bėgantį kraują ir verkdama 
sako: 

— Man neramu, nes aš nežinau, ar saugiai paslėpta tavo 
dvasia. Jeigu nenori, kad kankinčiausi, atskleisk tą paslaptį. 

Devui pagailo mergaitės, ir jis tarė: 

— Na gerai, aš atskleisiu paslaptį. Sutrupink gabalėliais 
karštą paplotėlį, tuos gabalėlius sutepk aliejum. 

Mergaitė viską padarė, kaip devas liepė. Tada devas pa- 
kėlė akmenį, ant kurio sėdėjo. Po akmeniu būta šaltinio. De- 

vas įmetė į vandenį aliejum paskaninto paplotėlio gabalėlius, 
ir į versmės paviršių beregint išplaukė žuvis su sidabriniu žie- 
du žiotyse. | 

— Šitoje žuvyje mano dvasia,— pasakė devas ir vėl užri- 
tino akmenį. 

Mamedas viską matė iš olos. Rytą, kai devas kaip papras- 
"tai numarino mergaitę ir išsidangino medžioti Mamedas ją 
atgaivino su stikliniu indeliu ir tarė: 

— Greičiau kepk paplotėlius! 

Mergaitė skubiai sutaisė paplotėlio gabalėlius su aliejum, 
o Mamedas pakėlė akmenį, ant- kurio visad sėdėdavo devas, 
ir sumetė juos į šaltinį. Į paviršių išplaukė žuvis su sidabriniu 
žiedu žiotyse. Mamedas čiupo ir ištraukė žuvį už to žiedo. Pa- 
kilo baisi vėtra, sudundėjo perkūnas, sudrebėjo žemė. Tai 
devas lėkė gelbėti savęs. 

Mamedas greit perskrodė peiliu žuvies pilvą ir išleido devo 
dvasią, kuri bemat nugarmėjo į pragarą. Devas, nespėjęs at- 
lėkti iki uolos, krito ant žemės negyvas. 

Iki pat vakaro šėlo audra, visas dangus buvo pajuodęs. 
Vakare, kai oras aprimo, Mamedas sėdo ant arklio, prie balno 
prisirišo maišelį su rubinais, užpakaly savęs pasisodino mer- 
gaitę ir leidosi atgalios į namus. 
 Parjojęs tarė žmonai: 

— Ši mergaitė tegu gyvena pas mus, kol susiras tėvą ir 
motiną... Aš ją išvadavau iš devo. 

Parsigabentus rubinus suvėrė į ilgą vėrinį ir nunešė į rū- 
mus padišachui. 

Padišachas apsimetė labai apsidžiaugęs rubinais ir paleido 
Mamedą namo. 

Namie Mamedas rado senę, kurią Žmona buvo atsikvietusi 
siūti mergaitei drabužių. 

Senę taip apstulbino viešnios grožis, kad net įsikirpo žir- 
klėmis pirštą, pradėjusi kirpti šilką. Iš Mamedo kibitkos ji 
nubėgo tiesiai į rūmus. 

— O padišachel — sušuko ji.— Kaip manę gyvą matai! 
Pirma Mamedas turėjo vieną gražuolę žmoną, o dabar jau 

dvi turi. Ir antroji tokia graži, kad aš negalėjau akių nuo 
jos atplėšti, net pirštą įsikirpau! 

Susijaudinęs padišachas pasišaukė vizirį. 

— Ką man daryti? — paklausė jis. 

— Tu per lengvą darbą buvai uždavęs Mamedui,— atsakė 
viziris.— Liepk jam parnešti liūtės pieno tavo velionei moti- 
nai nuo peršalimo gydyti. 

Toks vizirio patarimas padišachui pasirodė -protingas, ir jis 
liepė tučtuojau pristatyti Mamedą į rūmus. 

Kai Mamedas atėjo, padišachas tarė: 

— Tu esi narsiausias mano esaūlas. Tik tau aš galiu pa- 
vesti tokį darbą: parnešk liūtės pieno. Duodu tris dienas laiko. 
Jeigu nheparmneši — įsakysiu galvą nukirsti. 

Nuliūdęs Mamedas grįžo namo. 

— Kas tau nutiko?“ — paklausė išvaduotoji mergaitė. 

—- Padišachas uždavė tokį darbą, kurio neįmanoma atlik- 
ti —ir Mamedas papasakojo žmonai ir išvaduotai gražiajai 
mergaitei, kad padišachas įsigeidė liūtės pieno. 

— Tik tiek? — nusijuokė mergaitė.— Tai čia lengva už- 
duotis. Keliauk į dykumą, susirask seną liūtą. Tą liūtą jau 
seniai kankina rakštis letenoje. Paimk kalvio reples ir ištrauk 
ją, bet iš pradžių tegu jis pasižada, kad tavęs nesudraskys.- 

Mamedas negaišuodamas leidosi į kelionę ir netrukus rado 
liūtą, staugiantį iš skausmo. | 

— Senasis liūte! — šūktelėjo Mamedas.— Aš galiu ištraukti 
tau iš letenos rakštį! Bet pirma pažadėk, kad nekliudysi ma- 
nęs. 

— Padėk man, žmogau, — atsakė liūtas.— Aš viską pada- 
rysiu, ko tik tu paprašysi. Prisiekiu savo vaikais, anūkais ir 
proanūkiais! | 

Mamedas priėjo, apžiūrėjo liūto leteną ir replėmis ištrau- 
kė didžiulę rakštį. | 

Liūtas sukaukė iš skausmo, bet nagų neišleido. Pajutęs pa- 
lengvėjimą, tarė: 

— Leisk man, žmogau, atsilyginti už tai. Prašyk, ko tik 
nori. 

— Man reikia liūtės pieno,— atsakė Mamedas. 

— Ei liūtės! — užriaumojo liūtas. 

Ir liūtės klusniai subėgo prie jo. 

— Išveskit žmogų iš dykumos, kad niekas nieko jam ne- 
padarytų, — įsakė liūtas,—ir eikit su juo į miestą — ten jus 
pamelš. 

Liūtės apsupo Mamedą ir nulydėjo ligi pat miesto. 

Vartų sargybiniai, pamatę Mamedą su liūtėmis, išsigando 
ir nubėgo į rūmus padišachui pranešti. 

Padišachas pasišaukė vizirį ir taTė: 

— Tavo patariamas, aš pasiunčiau Mamedą liūtės pieno, 
o jis liūtes atvedė. Dabar eik ir sūtik! 

— Kas galėjo pagalvoti, kad liūtės jo nesudraskys,— nu- 
stebo viziris. — Dabar nėra ką daryti: išeik ir pasakyk, kad 
motina pasveiko, kad liūtės pieno jau nebereikia. 

Padišachas pasitiko Mamedą prie miesto vartų ir sako: 

— Narsusis esaūlai, mano motina pasveiko ir liūtės pieno 
jau nebereikia. Varyk liūtes atgal į mišką! 

— Gerai,— atsakė Mamedas,— aš jas paleisiu atgalios. Bet 
pirma tu liepk jas papenėti riebiais avinais, o jeigu ne, tai 
jos sudraskys ir tave, ir vizirį. 

— O kiek joms reikės avinų? — paklausė padišachas. 

— Dešimties visoms! 

—- Ei viziri —įsakė padišachas,— varyk šen dešimt avinų 
iš savo bandos! 

— Eį bajai,— įsakė viziris, — varykit dešimt avinų iš savo 
bandų ir nesiginčykit, nes aš pats jums galą padarysiu! 

— Ei samdiniai, — pašaukė bajai,— ką darysi, varykit šen 
avinus, bet atminkit: už kiekvieną aviną po septynias odas 
mes jums nudirsim! 

Mamedas išgirdo, kaip bajai grasino samdiniams, ir tarė: 

— Padišache, liūtės nealkanos, jos tuoj grįš atgal. 

Padišachas grįžo į rūmus ir sako viziriui: 

— Aš negaliu ilgiau pakęsti Mamedo! Noriu pasiimti jo 
gražuoles žmonas! Patark, kaip man- juo atsikratyti! 

— Tegu jis parneša tau tokį talismianą, nuo kurio obuolys 
verkia, o granatas juokiasi. — atsakė viziris. 

Padišachui patiko vizirio patarimas, ir jis, pasišaukęs 
Mamedą, įsakė: 

— Narsusis esaūlai! Tu toks rūpestingas, apsukrus ir visko 
gali gauti. Aš susirgau ir tik tada galėsiu pagyti, kai tu atne- 
ši man talismaną, nuo kurio obuolys verkia, o granatas juo- 
kiasi. Jei neatneši — nukirsiu galvą. 

— Gerai,— sutiko Mamedas ir nusiminęs parėjo namo. 

Sužinojusi, ko jis. toks liūdnas, mergaitė tarė: 

— Nesisielok, Mamedai, nors ir sunku gauti tą talismaną, 
bet aš vis tiek tau padėsiu. Jį turi žiaurioji peri ir reikėtų 
šimtą metų keliauti, kol pasiektum jos būstinę. Bet klausykis, 
aš patarsiu, ką daryti, ir tu labai greitai ten atsidursi. Kai 
išeisi, eik į tą pusę, kur saulė teka, iki vakaro prieisi apgriu- 
vusį sargybos bokštą. Ten ir apsinakvosi. O kai tik atsidursi 
prie sodo vartų, kur gyvena žiaurioji peri, atiduok šitą laišką 
vartininkei. Vartininkė ten mano sesuo, ji ir pasakys- tau, ką 
toliau daryti. 

Mamedas padėkojo, pasiėmė laišką, atsisveikino su ja ir 
su žmona ir išėjo. 

Temstant jis priėjo apgriuvusį bokštą ir apsistojo ten nak- 
vynei. 

Vidurnaktį jį pažadino arklio kanopų bildesys. Prie bokšto 
prijojo kažkoks Žmogus ant šėmo arklio. 

— Duok man ranką, Mamedai, ir užsimerk! — tarė raitelis. 

Mamedas padavė ranką ir užsimerkė. Raitelis pasisodino 
Jį ant arklio užpakaly saves, ir jie pakilo aukštyn. 

— Dabar atsimerk,— liepė raitelis, 

Mamedas atmerkė akis. Raitelio jau nebebuvo, o jis sto- 
vėjo prie saulėto sodo vartų. 

Vos spėjo apsidairyti — prie jo puolė mergaitė su durklu. 
Tai buvo žiauriosios peri vartininkė. 

Mamedas greitai atkišo jai laišką. 

Mergaitė perskaitė laišką, palingavo galvą ir tarė: 

— Ir kaip mano seseriai nebuvo gaila siųsti į pražūtį tokį 
gražų jaunikaitį! 

Taip pasakiusi, vartminkė nusivedė Mamedą į rūmus. Jie 
įėjo į vieną kambarį. 

— Būk čia,— pasakė mergaitė, — nieko nei valgyk, nei 
gerk, nieko neliesk ir lauk. Aš sugalvosiu, kaip išgauti talis- 
maną. 

Vakare grįžo žiaurioji peri. Tarnaitės pataisė vakarienės, 
išpureno pagalves, pūkų patalus. Tada žiaurioji peri leido 
joms išeiti, o pati ničnieko nevalgiusi atsigulė ir iškart už- 
migo. 

Mamedas išalko ir pasileido per kambarius ieškoti nors su- 
žiedėjusio paplotėlio. 

Įėjęs į žiauriosios peri miegamąjį, pamatė ant kilimo su- 
statytus dubenis. Ilgai negalvodamas, viską sušveitė ir sotus 
grįžo į savo kambarį. 

Naktį žiaurioji peri atsibudo ir panoro valgyti. Ji pasišau- 
kė tarnaites, o kai šios atėjusios uždegė žibintus, pamatė, 
jog visi dubenys tušti. 

Peri ėmė mušti tarnaites ir šaukti: 

— Ak nenaudėlės, kas jums leido suvalgyti mano vaka- 
rienę! Ar jums savo neužtenka? 

Mergaitės prisiekinėjo, kad nė viena nieko nelietė, o kas 
suvalgė — jos nežino, 

Žiaurioji peri ryžosi sugauti vagį. 

Kitą naktį ji įsipjovė pirštą, dar pabarstė druska ir pi- 
pirais, kad skaudėtų ir kad neužmigtų, ir atsigulė. Žibintus 
paliko degančius, o pati apsimetė miegančia, 

Kai į jos miegamąjį įėjo praalkęs Mamedas ir atsisėdo 
prie dubenių, žiaurioji peri pašoko ir čiupo kardą. 

— Ak štai kas vagia mano vakarienę! — įtūžusi suriko 
ji. Bet staiga jai labai patiko jaunikaitis ir nutilo. 

-- Kaip tu čia, žmogau, pakliuvai? — meiliai paklausė. — 
ir ko tau reikia mano namuose? 

— Aš atėjau talismano,— atsakė Mamedas.— Man reikia 
tokio talismano, nuo kurio obuolys verkia, o granatas juo- 
kiasi. 

— Gerai,— tarė žiaurioji peri ir įsikišo kardą į dėklą.— 
Aš duosiu tau talismaną, bet pirma tu turi pabučiuoti mane. 

„Pigiai ji vertina savo talismaną“,— pagalvojo Mamedas ir, 
priėjęs prie žiauriosios peri, pabučiavo į lūpas. 

Peri vėl paklausė: 

— Tai ko tu atėjai į mano- namus? 

— Kad pasilikčiau čia amžinai, — atsakė Mamedas. 

— Gerai,— tarė žiaurioji peri, — šį vakarą aš iškelsiu ves- 
tuvių puotą. 

Peri pakerėjo Mamedą, ir jis sutiko ją vesti. 

Sužinojo apie tai mergaitė, kuri jį buvo įleidusi pro var- 
tus, atėjo ir sako: | 

— Šįvakar, kai sėdėsi puotoj, būk paniuręs ir liūdnas. Jei- 
gu žiaurioji peri ims klausinėti, nė žodžio nepratark, kol ji 
pasakys: „Prisiekiu pranašu Suleimanu, išpildysiu visus tavo 
norus!“ Tik tada tu jai pasakyk: „„Aš noriu gauti į rankas 
žadėtąjį talismaną.“ O paskui pats pamatysi, kas toliau bus. 

Vakare Mamedas buvo aprengtas šilkiniais drabužiais ir at- 
vežtas į vestuvių puotą. Jis atsisėdo šalia žiauriosios peri, 
išpuoštos šilkais ir brokatu, ir liūdnai nuleido galvą. 

Žiaurioji peri neiškentė ir tarė: 

— Neliūdink manęs per vestuves! Prisiekiu, aš išpildysiu 
visus tavo norus! 

— Aš noriu gauti žadėtąjį talismaną! — pasakė Mamedas, 
ir Žiauriajai peri neliko nieko kito, tik įsakyti, kad atneštų 
talismaną, gydantį visas ligas, naikinantį piktus kerus. 

Tarnaitės atnešė talismaną, ir obuoliai auksiniuose padėk- 
luose ėmė verkti, o granatai — juoktis. 

Žiaurioji peri padavė talismaną Mamedui ir tarė: 

— Dabar, mano mielas, gersim vyną ir linksminsimės! 

Bet vos tik talismanas atsidūrė Mamedo rankose — kerai 
jo nebeveikė. 

„— Gražioji peri, — pasakė Mamedas — ko man reikėjo, jau 
turiu. Dabar noriu grįžti namo. 

Žiaurioji peri taip supyko, kad liepė sudaužyti visus in- 
dus, išmesti .pro langą visus verkiančius obuolius ir šypsan- 
čius granatus. 

— Tegu bus kaip tu nori, žŽmogau,— pagaliau tarė ji— 
Man nereikia tokio jaunikio, kurį jėga tektų laikyti. 

Pašaukusi vartus saugojančią mergaitę, liepė išvesti Ma- 
medą. 

— Tegu šis mirtingasis šimtą metų keliauja namo! — įšir- 
dusi pasakė peri. 

Kai Mamedas jau buvo už sodo vartų, mergaitė tarė jam:. 

— Nesisielok, Mamedai, tas pats raitelis bematant prista- 
tys tave namo. Atsimink, kad mano sesuo, kurią tu išvada- 
vai iš devo, ir aš — abi mes peri ir visados galėsim tave iš 
bėdos ištraukti. 

Mergaitė davė jam sruogą savo plaukų ir atsisveikindama 
pasakė: 

— Jei tau kada bus sunku, sudegink kelis plaukus, ir aš, 
pasiVertusi balandėle, atlėksiu tau padėti. 

Staiga iš kažkur atsirado raitelis uždengtu veidu, paėmė 
Mamedą už rankos ir pasisodino užpakaly savęs ant arklio. 

— Mamedai, užsimerk,— liepė jis ir, pakilęs į padanges, 
nulėkė žvaigždžių keliu. | 

— Dabar atsimerk,— pasakė Mamedui. 

Mamedas atmerkė akis ir žiūri — bestovįs prie padišacho 
rūmų. 

Padišachas tuo metu sėdėjo sode ir mėgavosi žydinčiomis 
obelimis. 

Kai tik sode pasirodė Mamedas su talismanu, beregint ėmė 
kristi obelų žiedai, o granatų medžiai — pražydo. 

— Daugiau nesirgsi jokiomis ligomis, padišachel — pasi- 
sveikino Mamedas.— Aš atnešiau tau talismaną. 

Padišacho veidas susiraukė kaip rūgštų abuolį suvalgius, 
bet jis nutaisė džiaugsmingą šypseną ir tarė: 

— Šlovė tau, esaūlai, už apsukrumą ir drąsą! 

Taip sakydamas, padišachas galvojo, ką čia dar užduoti 
Mamedui, ko jis tikrai negalėtų padaryti. 

— Per vieną naktį pastatyk man rūmus .su keturiais var- 
tais, — liepė padišachas.— Tokius rūmus, kad už šiaurės vartų 
mane sutiktų žiema, už pietų — vasara, už rytų — pavasaLis, 
o už vakarų — ruduo. Jeigu nepastatysi, liepsiu galvą nu- 
kirsti. 

Mamedo jau nebaugino padišacho grasinimai, nes jis turė- 
jo gerosios peri plaukų sruogą. 

— Gerai,— tarė jis,— rytą bus rūmai. Tik tu įsakyk, kad 
nešaudytų balandžių toje vietoje, kur bus statomi rūmai. 

Padišachas davė tokį įsakymą, o Mamedas nuėjo ten, kur 
turėjo stovėti rūmai, ir padegė kelis gerosios peri plaukus. 
Ir iškart padangėje pasirodė didžiulis būrys baltų balandžių. 
Viena balandė nutūpė Mamedui ant peties ir klausia: 

— Kam mane šaukei? 

Mamedas iš balso pažino gerąją mergaitę ir papasakojo 
jai, ko vėl padišachas reikalauja. 

— Tik tiek? — paklausė geroji peri— Tai eik namo, o 
rytą ateisi — rūmai jau bus pastatyti. i 

Ir čia pat ji įsakė būriui balandžių pastatyti rūmus. 

Rytą Mamedas atėjo pas padišachą ir pranešė: 

— Rūmai baigti. Imkis visą mantą ir kraustykis. 

Padišachas su viziriu netikėdami pasižiūrėjo į Mamedą, 
bet vis tiek nuėjo. Žiūri — ogi gražiausi rūmai, kokių nė 
sapne nebuvo matę. Aplink rūmus — sodas, iš keturių pusių 
apjuostas siena, o kiekvienoje pusėje — vartai. 

Viduje rūmai buvo dar gražesni, negu pats padišachas 
norėjo. Todėl jis tuojau persikraustė su visomis žmonomis 
ir vaikais. 

Kitą dieną padišachas pasišaukė vizirį ir sako: 

— Koks tu viziris, jeigu negali duoti man protingo pata- 
rimo. Kaipgi galų gale atsikratyti Mamedu? 

Viziris pagalvojo ir tarė: 

— Yra dar vienas būdas. 

— Koks? Greičiau sakyk! 

— Pasiųsk jį į aną pasaulį sužinoti, kaip ten tavo velio- 
nys tėvai gyvena. Iš ten tikrai negrįš. 

Padišachui patiko vizirio patarimas, ir jis liepė pašaukti 
Mamedą. 

— Ei narsusis esaūlai,— tarė padišachas,— iki šiol tu vis- 
ką išpildydavai, ką tik aš liepdavau. Atsilygindamas už tai, 
įsakiau iždininkui, kad jis tau duotų vieną sidabrinę tangą. 
O dabar noriu, kad tu apsilankytum aname pasaulyje ir par- 
neštum man žinią nuo velionių tėvų. Jeigu nesugebėsi šito 
padaryti — už trijų dienų liepsiu nukirsti tau galvą! 

Šis padišacho noras Mamedui pasirodė neįvykdomas, ir jis 
nuleidęs galvą pardūlino namo. 

Išvaduota mergaitė jį nuramino. 

— Grįžk į rūmus,— tarė ji, —ir paprašyk padišachą, kad 
paruoštų malkų — dešimt kupranugario nešulių. Paskui užsi- 
lipk ant tų malkų ir liepk jas padegti. O pats tuo metu su- 
degink kelis plaukus, kurių sruogą tau davė mano sesuo. Po 
to pamatysi, kas toliau bus. 

Mamedas negaišuodamas nuėjo į rūmus. ir paprašė, kad 
sukrautų laužą iš dešimties kupranugario nešulių. 

— Tiktai laužo dūmai tegalės nugabenti mane į aną pa- 
saulį, — pasakė jis padišachui.— O kitą dieną, pačiam vidų- 
dieny, įsakyk, kad išžarstytų pelenus — padėtų man grįžti iš 
ano pasaulio. 

Padišachas liepė sukrauti laužą ir padegti. 

Susirinko daug žmonių. 

Mamedas užlipo ant laužo ir, kai visą jau apėmė dūmai, 
padegė kelis gerosios peri plaukus. 

Kur buvus, kur nebuvus — jau ir suka ratą balta balandė- 
lė, Tai geroji peri atlėkė. 

— Mamedai,— pasakė ji,— kad ir kas atsitiktų, nebijok. 

Ir ji pavertė Mamedą šiaudeliu, tada pagriebė snapu tą 
šiaudelį ir išnešė iš laužo. Geroji peri šiaudelį nunešė į Ma- 
medo namus ir vėl atvertė žmogum. Jos sesuo parašė padi- 
šachui laišką velionio tėvo vardu, užantspaudavo dideliu ants- 
paudu. 

Mamedas įsikišo laišką užantin, naktį atsėlino į tą vietą, 
kur buvo degintas laužas, ir įsikasė į pelenus. 

Vidurdienį į aikštę atėjo padišachas su viziriu, susirinko 
šiaip žmonių. 2 

Padišachas įsakė išžarstyti pelenus. Jis norėjo parodyti 
žmonėms apanglėjusius Mamedo kaulus, kad paskui niekas 
nepriekaištautų, kam vedė savo valdinio žmonas. 

Bet vos tik pradėjo žarstyti pelenus, iš jų iššoko gyvas 
Mamedas. Visi net išsižiojo iš nustebimo, o Mamedas priėjo 
prie padišacho, nusilenkė jam ir tarė: 

— Buvau anam pasauly ir mačiau tavo tėvą, ir vizirio tė- 

vą mačiau. Abu jie sveiki, siunčia jums labų dienų. Tavo 
tėvas parašė laišką ir dar žodžiu prašė pasakyti, kad grei- 
čiau eitum pas jį. | 

Mamedas atkišo padišachui laišką. Šis sulaužė antspaudą 
ir perskaitė: 

„Mano akių šviesa, brangus sūnau! Aš gyvenu neblogai 
ir valdau mirusiuosius, kaip kad valdžiau gyvuosius. Tavo 


vizirio tėvas tarnauja pas mane ir, kaip jo sūnus — tau, 
duoda ir man protingų, gerų patarimų. Ateik greičiau pas 
mane, sūneli! Aš labai tavęs išsiilgau, o svarbiausia — suse- 


nau ir nežinau, ar vienas galėsiu valdyti numirėlių karalystę. 
Ateik, sūneli, būtinai ateik, pasiimk kartu ir savo vizirį!“ 

Padišachas labai panoro aplankyti velionį tėvą. 

— Ei viziri,— tarė jis — krauk laužą, keliausim į aną pa- 
saulį pas tėvus. Aplankysim juos, pasižiūrėsim, kokį jie ten 
plovą valgo, o paskui grįšim pas gyvuosius. 

— Aš ir čia turiu daug darbų, — atsakė viziris — o tėvas 
palauks. Tegu jis ten nors pačiam velniui tarnauja, kad tik 
čia negrįžtų. O jeigu tu užsimanei keliauti į aną pasaulį, tai 
keliauk sau vienas. 

— Jei dar man prieštarausi,— paraudo padišachas,— aš tau 
galvą nukirsiu, ir tada nebus kuo nei valgyti plovą aname 
pasaulyje, nei patarimus davinėti! Greičiau ruoškis su manim 
į aną pasaulį! 

Ką darys viziris — turėjo paklusti padišacho valiai. 

— Mamedai,— paklausė jis,— ar labai skaudėjo, kai tave 
apėmė ugnis? 

— Ne,—atsakė Mamedas,— manęs visai ugnis neapėmė, 
tik dūmai pakėlė ir nunešė į aną pasaulį. Tu įsakyk, kad 
daugiau malkų prikrautų ir iš visų pusių dar žabais apdėtų -— 
kad daugiau būtų dūmų. 

Padišachui "buvo baisiai nekantru, kol krovė malkas ir 
žabus. Kai viskas jau buvo paruošta, abu su viziriu užsilipo 
aht malkų ir liepė padegti. 

Laužas suliepsnojo, ir žmonių akyse padišachas su viziriu 
paskendo ugnyje. Jie pradėjo klykti. 

— Oi, nebegaliu ilgiau kentėti! — šaukė padišachas. 

— Oi, dūmai nekelia mūsų! — dejavo viziris. 

— Pakentėkit! — ramino juos Mamedas.— Nuo nuodėmių 
apsunko jūsų kūnai! Tuoj dūmai pasidarys tirštesni ir pakels 
jus aukštyn! 

Taip ir sudegė padišachas su viziriu. 

Kai laužas baigė degti Mamedas išžarstė pelenus ir pa- 
rodė žmonėms suanglėjusius jų kaulus. 

Žmonės ėmė džiūgauti ir dėkoti Mamedui, kad išvadavo 
juos. nuo piktojo padišacho ir vizirio. 


UZ SAVŲ KOJŲŲ 


Charunas Rašidas, jaunesnysis Biachlilio Dana brolis, buvo 
padišachas. Kartą jis pasikvietė brolį ir tarė: 

— Ei, Biachlili, mesk tą savo mokslą ir skurdą. Štai mano 
iždas: imk, kiek reikia, ir daryk, ką nori. 

— Didysis padišache,— atsakė išminčius, — tavo teisybė, 
kad mes esame broliai, bet iš padišacho iždo man nieko ne- 
reikia. Geriau nekvaršink man galvos, ir aš dirbsiu savo 
darbus. 

Pasakęs tai, ką širdis liepė, Biachlilis Dana atsisveikino ir 
grįžo į savo kibitką. Biachlilio Dana kibitka stovėjo netoli 
padišacho rūmų, ir Charunas Rašidas, eidamas pro šalį, regė- 
davo pro langą liūdną vyresniojo brolio veidą, girdėdavo 
graudų jo balsą. 

Vieną kartą Charunas Rašidas gerokai nustebo, išgirdęs 
savo brolį skambinant dutara ir linksmai dainuojant. 

— Eikit pakvieskit jį čionai, — įsakė padišachas esaūlams.— 
Pažiūrėsiu, kas jam pasidarė. Ar tik iš proto neišsikraustė. 

Esaūlams nereikėjo antrą kartą sakyti. Po valandėlės jie 
grįžo drauge su išminčium. 

— Brangusis Biachlili,— tarė Charunas Rašidas,— seniau 
vis matydavau iiūdną tavo veidą, girdėdavau graudų balsą, o 
šiandien mane nustebinai savo linksmumu. Kas gi nutiko? 

— O didysis padišache, šiandien aš buvau turguj,— atsakė 
Biachlilis Dana. 

— Na ir kas? — nusistebėjo brolis.— Ar tu ką nors pa- 
matei ten, kas būtų tave pralinksminę? 

— Padišache, aš buvau prie mėsos krautųvėlių ir. mačiau, 
kad ir ožį, ir aviną kabina už savų kojų. Iki šiol vis sielo- 
davausi, kad mudų esame broliai ir kad myms drauge teks 
degti vienoje ugnyje už tavo patyčias, kuriomis kamuoji žmo- 
nes sėdėdamas soste. O šiandien įsitikinau, kad kiekvienas 
pats už save atsako ir už savo nuodėmes. 

Biachlilis Dana atsisveikino ir išėjo iš padišacho rūmų. 


BAILYS CHUDAIBERDY IR LAPĖ 


Kitąsyk gyveno žmogus, vardų Chudaiberdy. Jis labai bijo- 
davo lapių, kai sutikdavo iapę kur nors stepėje ar miške, iš 
tolo duodavo kelią. Todėl jį visi laikė bailiu. 

Kartą jo žmona sų dukra priaudė medvilninio audeklo ir 
įdavė jam parduoti turguje.. 

Kai Chudaiberdy jau sėdo joti į miestą, žmona paprašė jį 
nupirkti chalvos, o duktė — ledinukų. 

— Gerai, nupirksiu jums dovanų,— pažadėjo Chudaiberdy 
ir išjojo iš kiemo. 

Miške jis sutiko lapę. 

— Kur joji, Chudaiberdy? — paklausė ji. d 

Chudaiberdy jau „suka arklį atgal, bet lapė vis bėga ratu 
ir vizgina uodegą. 

— Išsiuntė mane Žmona su dukra į turgų audeklo parduo- 
ti, — atsakė Chudaiberdy. 

— Tai kam dar tau jį gabent į turgų? — paklausė lapė.— 
Geriau man parduok. O kai grįši atgal, šitoj pat vietoj rasi 
padėtus pinigus. | 

— Gerai, — sutiko Chudaiberdy.— Tik žiūrėk: kai grįšiu, 
kad pinigai jau būtų po krūmu. 

— Būk ramus! — tarė lapė. 

Chudaiberdy patikėjo ir atidavė jai audeklą, o pats nu- 
jojo į miestą. 

Turguje jis pamatė chalvos ir ledinukų ir prisiminė, ką 
jam ibuvo liepusios žmona su dukra. Bet neturėjo už ką pirkti 
tų saldumynų. Taigi sėdo ant arklio ir tuščiom leidosi namo. 

Prijojo tą vietą, kur buvo sutikęs lape, ogi žiūri — nei pi- 
nigų po krūmu, nei audeklo, nei lapės. 

Chudaiberdy ilgai laukė, kada lapė atneš jam pinigus, bet 
taip ir nesulaukė, grįžo namo su tuščiu maišeliu. 

— Nupirkai chalvos? — paklausė žmona. 

— Nenupirkau, nebuvo,— atsakė Chudaiberdy. 

— O ledinukų? — paklausė duktė. 

— Ne, dukrele, kol aš priėjau — ir išpirko visus. 

— O kur pinigai už audeklą? — paklausė žmona. 

— Ak motin,— atsiduso Chudaiberdy,— kai jojau į turgų, 
sutikau lapę. Ji ir nupirko iš manęs audeklą, o pinigus žadėjo 
padėti po krūmu. Bet ji mane apgavo ir pinigų neatnešė. 

Žmona šoko jį plūsti: 

— Kur matyta, kad kas nors lygautų su lape? Ar galima 
ja tikėti! Dabar ji sėdi sau urve ir šaiposi iš tavęs. Tuojau 
eik, surask jos urvą ir pareikalauk arba pinigų, arba audeklo. 

— Ką tu, motin! — išsigando Chudaiberdy.— Kaipgi aš ga- 
liu eiti pas ją, kai ji taip prigrasino. „Jeigu, sako, neparduosi 
man audeklo, tai aš tave su visu arkliu suėsiu.“ 

— Bailys! — užriko žmona.— Ne veltui žmonės į akis. sa- 
ko, kad tu bailys! — ir šoko su iškeltais kumščiais prie jo. 

— Palauk, motin,— tarė jai. Chudaiberdy,— man su devais 
lengviau negu su lapėmis. Geriau siųsk mane pinigų pas 
devus. | 

— Iš kur nori, iš ten gauk! — šaukė žmona.— Atsirado 
narsuolis! Eis pas devus, o nuo lapės uodegos bėga! 

— Ot pamatysi, ir eisiu, — laikėsi savo Chudaiberdy.— Ry- 
toj pat eisiu ir pareikalausiu pinigų! 

Kitą dieną Chudaiberdy taisosi keliauti pas devus. Suži- 
nojo Žmonės ir ėmė juoktis: 

— Mūsų bailys Chudaiberdy susigalvojo su devais kautis! 

Chudaiberdy nuėjo į vištidę, pasiėmė vieną kiaušinį ir įsi- 
dėjo į kišenę. Ant kelio rado asilo uodegą — pasikišo po 
papacha. Paskui užsuko į lauką patikrinti pastatytų spąstų ir 
pamatė įkliuvusį fazaną. Tą fazaną įsidėjo užantin, susivy- 
niojo keletą virvių į ryšulėlį, atsisveikino su žmona ir dukra 
ir leidosi į kelią. 

Chudaiberdy šiaip taip pasiekė olą, kur gyveno devai, įėjo 
vidun ir pasveikino juos. 

Vyriausiasis devas tarė: 

— Jeigu nebūtum mūsų pasveikinęs, būtume sudraskę ta- 
ve ir suvalgę su visais kauleliais. Na sakyk, kas tu toks? 

— Esu milžinas Chudaiberdy,— atsakė jis. 

— Tai eikš, sėskis prie mūsų židinio, būsi svečias. 

Chudaiberdy atsisėdo ant akmeninių grindų, o vyriausiasis 
devas ir sako jam: 

— Pas mus yra vienas devas milžinas. Jeigu tu jį įveiksi, 
tai galėsi prašyti, ko tik panorėsi, bet jeigu jis įveiks — tuoj 
tave suvalgysim. | 

Devai pašaukė savo milžiną, ir jie abu pradėjo galynėtis. 
Chudaiberdy iškart kaulai subraškėjo, akys iš kaktos iššoko. 
Laukdamas mirties valandos, Chudaiberdy užvertė galvą, o 
milžinas devas pamatė, kad šis įsmeigė akis į dangų, ir klau- 
sia: 

— Ką ten įsižiūrėjai danguje? 

Chudaiberdy, sukaupęs paskutines jėgas, atsakė: 

— Aš žiūriu į tą žvaigžde, į kurią tuoj sviesiu tave. 

Tai išgirdęs, devas paleido Chudaiberdy ir šoko bėgti. O 
Chudaiberdy — iš paskos vytis. 

— Stok, stok! — suriko vyriausiasis devas.— Palik gyvą 
mūsų milžiną. Mes tau už jį užmokėsim! 

— Gerai, — sutiko Chudaiberdy,— tega jis sau gyvena. Bet 
man atlyginkit be apgaulės. 

Tada Chudaiberdy atsisėdo šalia devų ir tarė: 

— Dabar aš noriu pažiūrėti, kieno blusos didesnės: mano 
ar jūsų? 

Vyriausiasis devas atkišo kumščio didumo blusą. O Chu- 
daiberdy ištraukė iš užančio fazaną ir mestelėjo aukštyn. 

Fazanas suplakė sparnais ir nuskrido. 

— Tai bent blusa! — nusistebėjo devai. 

— Milžino ir blusos milžiniškos, — pasakė Chudaiberdy.— O 
"dabar parodykit, kokio storumo jūsų plaukai. 

Vyriausiasis devas išsirovė iš galvos plauką — kaip de-. 
šimt arklio plaukų sudėjus, o Chudaiberdy išsitraukė iš po 
kepurės asilo uodegą. 

Kaip nustebo devai: 

— Tai bent plaukai! Ir kaip tavo galva atlaiko tokius plau- 
kus? 

— Milžino ir plaukai milžiniški — atsakė Chudaiberdy.— 
Na dar pamėginkim, kieno kojos stipresnės. Kuris galėsit iš 
žemės išspausti aliejų? 

Devai sustojo ir mankština kojas. O Chudaiberdy nema- 
čiom išsiėmė iš kišenės kiaušinį, padėjo ant akmens ir api- 
barstė smėliu. 

Kad ims devai iš visų jėgų trypti. Žemė net dreba, bet 
aliejaus nematyti. 

— O kur aliejus? — paklausė Chudaiberdy. 

Dievai taip trypė kojomis, kad nuo jų trypimo net tvirtas 
penkių šimtų metų platanas išvirto, tačiau aliejaus nebuvo. 
| — Nė lašo neišspaudėt,— tarė Chudaiberdy.— Dabar žiū- 
rėkit, kaip aš spausiu aliejų. 

Tai sakydamas, jis prispaudė koja smėlyje užkastą kiauši- 
nį, ir tuoj ištryško trynys. 

 Nustebę devai apsupo Chudaiberdy, o vyriausiasis devas 
tarė: 

— Na ir jėgelė tavo! 

— Dabar einam rungčių, kas daugiau medžių išraus,— pa- 
siūlė Chudaiberdy. 

Devai sutiko ir šoko rauti šimtamečius medžius su visom 
šaknim, 

Kai kiekvienas išrovė po dešimtį medžių, Chudaiberdy iš- 
vyniojo savo virves. 

„— Ką tu čia darysi? — paklausė vyriausiasis devas. 

— Nenoriu rauti po vieną medį! — atsakė Chudaiberdy.— 
Apjuosiu virvėmis jūsų mišką ir visą iškart išversiu. 

— Ką tu! — išsigando devai.— Šitą mišką sodino mūsų se- 
neliai! Nerauk jo, mes tau ne tik išpirką duosim, bet dar Ir 
„dovanų pridėsim! 

— Gerai, tegu bus kaip jūs norit,— sutiko Chudaiberdy.-— 
"Tai neškit šen užmokestį ir dovanas. 

Devai tuoj sukruto, čiupo kastuvus ir bėga kasti žemėje 
paslėpto aukso. 

Susiruošęs eiti, vyriausiasis devas tarė Chudaiberdy, rody- 
damas į kelių dešimčių kibirų katilą su plovu: 

— Jei išalksi, slinkis prie katilo ir valgyk kiek tilps, o 
mes grįžę pabaigsim, kas nuo tavęs liks. 

Ir devai išėjo, Chudaiberdy iškasė duobę, suvertė kastuvu 
visą plovą ir užlygino ją žemėmis. 

Grįžta devai, ogi žiūri — Chudaiberdy įlindęs į katilą ir 
laižo katilo dugną. Iš nustebimo net išsižiojo. 

— Šitiek plovo mes visi nesuvalgom, kiek jis vienas su- 
šveitė. 

Vyriausiasis devas sukrovė oloje septynis maišus aukso ir 
sako Chudaiberdy: 

— Eik gult, o rytą aš liepsiu kuriam nors devui pargabenti 
tave namo. 

Devai pataisė jam guolį, davė tigro kailį, o patys išėjo 
laukan ir patyliukais tariasi. 

— Ką mums daryti su tuo milžinu Chudaiberdy? — tarė 
vyriausiasis devas.— Jis išsineš mūsų auksą ir dar, ko gero, 
uždės duoklę. | 

— Dabar jis eis ir eis pas mus aukso, — pridūrė kitas devas. 

— Imkim ir užmuškim jį, — pasiūlė vyriausiasis devas.— 
Naktį, kai jis užmigs, prisėlinsim ir užmušim. 

Chudaiberdy nugirdo visą jų pokalbį ir negulė ten, kur 
jam buvo pataisyta: po tigro kailiu pridėjo akmenų, o pats 
pasislėpė kampe. 

Naktį devai prisėlino prie tuščio Chudaiberdy guolio ir 
ilgai tvatijo kailiu uždengtus akmenis. Vyriausiajam devui dar 
ir to pasirodė per maža: jis įsakė padegti tuos žabus, ant ku- 
rių buvo paklota miegoti. 

Po viso šito alkani devai ėmė virti plovą. Ankstų rytą, kai 
plovas buvo gatavas, susėdo prie katilo valgyti, bet tuo metu, 
žiovaudamas ir rąžydamasis, iš olos išėjo Chudaiberdy. 

Devai išsigandę pašoko, net katilą apvertė ir visą plovą 
ant žemės išdrėbė. 

— Kažkodėl iblogai miegojau,— tarė jiems Chudaiberdy.— 
Iš pradžių lyg dulkė lietus ir ant manęs krapnojo lašeliai, 
paskui, kai labiau susivyniojau į kailį, taip sušilau, kad net 
išprakaitavau. 

Vyriausiasis devaš, drebėdamas iš baimės, liepė vienam 
devui: , 

— Paimk tuos septynis maišus aukso, sodinkis ant pečių 
milžiną Chudaiberdy ir nešk iš čia, kol mes dar gyvi! 

Devas užsivertė maišus aukso, ant viršaus pasisodino Chu- 
daiberdy ir pakilo aukštyn. 

Lėkdamas jis ir klausia Chudaiberdy: 

— Garsusis milžine, tu šitiek plovo suvalgei, o tavo kūnas 
kaip plunksnelė. Kodėl šitaip? 

— Todėl,— atsakė Chudaiberdy,.— kad nenoriu užslėgti ta- 
vęs visu svoriu. Aš užmečiau į dangų virvę ir laikausi už jos. 

Tada devas paprašė: 

— Nagi atleisk virvę! Aš noriu pajust tavo milžiniško kū- 
no svorį. 

— Gerai, —tarė Chudaiberdy,— tuoj pajusi.. 

Jis išsitraukė iš už diržo peilį ir varo devui į tarpumentę. 

— Chudaiberdy! — suriko devas.— Čiupkis vėl už virvės, 
nes aš neatlaikysiu ir mes nukrisim! 

Chudaiberdy pasidėjo peilį, ir devas vėl lekia. 

Pagaliau jie nusileido miške, kur gyveno toji apgavikė 
lapė. 

— Chudaiberdy, leisk man grįžti namo,— prašo devas.— 

Juk tau jau taip netdli liko: dėkis ant pečių šituos septynis 
maišus aukso ir žingsniuok sau ramiai. 

Chudaiberdy apsidairė ir pamatė po medžiu lapės olą. 

— Ne, devai,— tarė jis — buvo susitarta, kad tu ligi na- 
mų -mane pargabensi. Jeigu pavargai skristi, einam pėsti. Bet 
maišus tau teks nešti. Žmonės pratę matyti mane nešantį po 
keletą kupranugarių ir jaučių, o čia dabar, jeigu pamatys 
ant mano nugaros šiuos lengvus maišelius, ims juoktis. 

Iškišusi iš olos snukį, lapė viską girdėjo. 

Ką darys devas, neša aukso maišus ligi pat Chudaiberdy 
kibitkos. Prie kibitkos Chudaiberdy paleido devą, ir šis nu- 
bėgo į mišką kiek pailsėti prieš lėkdamas atgalios į savo 
būstą. 

Miške jį pasitiko lapė: 

— Iš kur eini, devai? 

— Nunešiau į namus milžiną Chudaiberdy ir septynis mai- 
šus aukso, — atsakė devas. 

Lapė prapliupo juoktis: 

— Tai rado narsuolį milžiną! Jis net manęs bijo! Iš baimės 
atidavė man audeklą, kurį gabeno į turgų, o jūs jam duoklę 
mokate! | 

Lapė dar labiau pradėjo kvatotis. Bet devas nepatikėjo. 
Tada lapė ir sako: 

— Jei netiki, einam prie jo kibitkos. Pažiūrėsi, kai tik 
jis pamatys mane, tuoj pabėgs, ir tu galėsi atsiimti auksą. Bet 
susitarkim: už tai tu man duosi truputį aukso žieminiams kai- 
liniams. 

Devas sutiko. Prisirišo jis virve lapei prie kaklo ir nuėjo 
drauge su ja pas Chudaiberdy. 

O šis, iš tolo pamatęs lapę su devu, užsilipo ant kibitkos 
ir šaukia: | 

— Ei lape! Tu man pralošei tris devus, o tik vieną at- 
vedi! Kur kiti? 

Tai išgirdęs, devas kad užriks ant lapės: 

— Ak tu, nenaudėle apgavike! Gudrumu norėjai atiduoti 
mane milžinui Chudaiberdy! 

Ir šastelėjo aukštyn; lapė pakibo ant virvės, paskui kad 

tėškėsi į žemę, net kauleliai pabyrėjo, o devas nurūko ir nu- 
rūko — tik kulnai sumirgėjo. 
Nuo'tadaą Chudaiberdy išgarsėjo kaip naršus stipruolis. 


ČCABANAS 


Kattą sunkiai susirgo padišachas. Daktarai uoliai jį gydė, 
bet niekaip negalėjo išgydyti. Dvariškiai jau laukė mirties ir 
iš kailio nėrėsi, tikėdamičsi, kad paslaugiausiam padišachas 
paliks sostą. 

Vieną dieną pasišaukė padišachas vizirį su dvariškiais ir 
tarė: 

— Jeigu jūs nesurasit mano ligą gydančių vaistų, tai aš 
dar prieš mirdamas liepsiu visiems galvas nukiršti. 

Nusigandę dvariškiai išbėgo ieškoti tokių vaistų. Nieko 
neradę, atėjo pas vizirį ir paklausė: 

— Ar tikrai padišachas gali taip padaryti, kaip grasino? 

— Gali! — atsakė viziris.— Beprotis ir dievą prakeiks. 

Tuomet jie vėl suskato ieškoti, kol galiausiai surado vieną 
daktarą, kuris sutiko išgydyti padišachą. 

Atėjo daktaras pas padišachą ir sako: 

— Gyvuok ilgus metus, maloningasis padišache!l Yra tik 
vienas būdas tau pasveikti. Jeigu darysi, kaip sakysiu,— pa- 
sveiksi, o jei ne — mirsi. 

— Sakyk greičiau! — sušuko padišachas. 

— Tegu atveda tau vieną protingą ir vieną kvailį, — tarė 
daktaras.— Nugaluok abu ir išgerk jų kraują. 

Padišachas tuojau įsakė viziriui surasti protingiausią ir 
kvailiausią žmogų. 

Viziris sėdo ant arklio, nujojo į medresę, susirado ten 
mokytą mulą, kuris dvidešimt metų užsidaręs celėje gilinosi 

į išminčių žodžius. Užsisodino viziris mulą ant arklio ir at- 
gabeno į rūmus. 

Paskui viziris išjojo ieškoti kvailio. Kiekvieną sutikląjį vis 
klausdavo: „„Ar tu laikai save kvailiu?“ — bet niekas nenorėjo 
prisipažinti esąs kvailas. Tuomet viziris patraukė į smėlynus, 
kur sutiko skarmaluotą piemenį. ' 

„Štai šitas ir yra didžiausias kvailys karalystėje“, — pama- 
nė sau viziris. Nieko neklausinėdamas,- iščaižė piemenį rimbu 
ir parsivarė į rūmus. 

— Atvedžiau tau kvailį — pasakė viziris padišachui. 

"Piemuo nuolankiausiai pasveikino padišachą, tačiau šis nė 
nežvilgtelėjo į jį. | 

— Valdove, kam tau prireikė manęs? — paklausė piemuo. 

— Sėdęs. ant kupranugario, nesislėpk už balno,— atsakė 
padišachas.— Aš sunkiai sergu, o tu — mano vaistai. 

-— Didelė garbė būti tavo vaistais,— tarė piemuo.— Bet 
kaip aš tave išgydysiu? 

— Jeigu aš išgersiu vieno protingo ir vieno kvailio kraują, 
tai tikrai pasveiksiu,— atsakė jam padišachas. 

— O kaip atspėsi, kuris protingiausias ir kuris kvailiau- 
sias? — pasidomėjo piemuo. 

— Kam man sukti galvą? — atsakė padišachas.— Štai sėdi 
mula — jis yra protingiausias. O tu — kvailiausias. 

— Argi galima laikyti protingu tą, kuris kala atmintinai 
protingųjų mintis? — paklausė piemuo.— Jeigu tau, kad pa-, 
sveiktum, reikia tikrai protingo žmogaus, tai jis yra ne kas 
kitas, o pats daktaras. 

Drebantis iš baimės mula lengviau atsikvėpė, o čia pat 
sėdįs daktaras sušuko: 

— Aš iš prigimties niekada neturėjau proto! Nė kruope- 
lytės proto! 

— Tuo niekas nepatikės,— tarė piemuo.— Jeigu nebūtum 
buvęs didelio proto žmogus, tai kaipgi būtum žinojes, - kokių 
vaistų-reikia padišachui? | | 

Padišachašs pamatė, kad piemuo išmaniai kalba, ir įsakė: 

— Varykit lauk mulą! O vietoj jo suriškit daktarą! 

Mula apsidžiaugė ir leidosi bėgti, net kulnai žaibavo, o 
daktaras apmirė iš baimės. 

„Mulą išgelbėjau,— pagalvojo piemuo,— dabar reikia sa- 
vimi pasirūpinti.“ Ir jis tarė padišachui: 

— Tu mane laikai paskutiniu kvailiu. Bet jeigu aš toks 
būčiau, tai man neduotų kas mėnesį po ėriuką. 

— Kas gi tuomet kvailys? — paklausė sutrikęs padiša- 
chas. 

— Kiekvienas vagis tikras kvailys, — atsakė piemuo.— 
Pats pagalvok: vagį gaudo, muša, sodina šaltojon, o jis vėl 


eina vogti. | Ų 
— Tai kur surasti didžiausią vagį? — paklausė padišachas. 
— Kalnai be vilko nebūna, o iždas — be vagies! — atsa- 


«ė piemuo ir pasižiūrėjo į vizirį. 

Viziris pabalo ir tarė padišachui: 

— Aš atvesiu didžiausią vagį —ir jis tuoj pat nusiuntė 
esaūlus į šaltąją. 

Padišachas išgėrė- daktaro ir vagies kraują (T pasveiko. 
Atsidėkodamas padovanojo piemeniui asilą su nukirsta uode- 
ga ir pasiliko jį arklininku. 

Vieną kartą išsiruošė padišachas su-viziriu medžioklėn, o 
paskui juos — ir piemuo ant savo asilo. 

Jodami pro vieną sodą, jie pamatė mergaitę. Ji ėjo su 
ąsočiu prie upelio. Mergaitė buvo tokia graži, jog negalėjai 
atsižiūrėti. 

Padišachas, viziris ir piemuo iš pirmo žvilgsnio pamilo gra- 
žuolę. O ji net neatsisuko į jų pusę. 

Metęs medžioklę, padišachas beregint sugrįžo į rūmus. Kai 
tik sutemo, persirengė, slapta išslinko iš rūmų ir patraukė į 
gražuolės sodą. 

Jam pabeldus, pro vartus išėjo tarnaitė, nešdama staltiesę 
ir dubenį su kepenimis ir plaučiais. 

Padišachas nežinojo, ką veikti su tuo dubeniu, ir liepė tar- 
naitei nešti atgal savo. šeimininkei. 

Po valandėlės grįžusi tarnaitė pasakė padišachui, kad gra- 
žioji jos šeimininkė nenorinti jo matyti. 

Tuo metu pasigirdo kažkieno žingsniai, ir išsigandęs padi- 
šachas pasislėpė už medžio. š 

Prie vartų priėjo viziris. Kai tik jis pabeldė, tarnaitė iš- 
nešė jam tą patį dubenį su staltiese. 

Viziris nežinojo, ką daryti, ir sugrąžino atgal ir dubenį, ir 
staltiesę. 

Tarnaitė parnešė dubenį, o paskui grįžo ir pasakė, kad 
gražuolė nenorinti matyti vizirio. 

Nespėjo tarnaitė vartų uždaryti — girdėti, kaukši asilo ka- 
nopos. 

Išgąsdintas viziris šoko slėptis už medžio ir ten susidūrė 
su padišachu. Jau norėjo pulti jam po kojų ir prašyti atlei- 
dimo, bet padišachas jį sulaikė, sušnabždėjęs: 

— Pažiūrėsim, kas bus toliau! 

Tuo metu iš tamsumos išniro piemuo. Jis prijojo prie var- 
tų ir pasibeldė. 

Tarnaitė išnešė suvyniojusi į staltiesę dubenį vėl su tais 
plaučiais ir kepenimis. 

Piemuo išsitraukė iš už juostos peilį, atidalino kepenis nuo 
plaučių, supjaustė viską mažais gabalėliais, rūpestingai su- 
maišė, paskui subadė staltiesę ir sukaišiojo į tas skyles plau- 
čių bei kepenų gabalėlius. Tada viską suvyniojo, peilį per- 
laužė perpus įr padavė nunešti gražuolei. 

Greitai sugrįžusi tarnaitė pasakė: 

— Atsakymą sulauksi, kai ateis laikas. 

Rytą, saulei jau gerokai pakilus, pasišaukė padišachas vi- 
zirį ir paklausė: 

— Ką reiškia to keistuolio piemens naktinės išmonės ir 
gražuolės atsakymas? 

Viziris tik rankomis skėstelėjo. 

— Tuomet negaišuodamas siųsk piršlius,— įsakė padiša- 
chas.— Tegu praneša, kad aš noriu padaryti ją laimingą — 
noriu vesti. 

Skaudu buvo viziriui, bet nepaklausyti jis neišdrįso. 

Netrukus grįžo piršliai su atsakymu: „Už padišacho -nete- 
kėsiu.“ 

Padišachas Įniršo ir ėmė šaukti: 

— Kaip ji išdrįso atsakyti man — šalies valdovui! Už- 
mušti nenaudėlę! 

Išgirdęs padišacho šauksmą, atbėgo piemuo. 

— Maloningasis padišache! — tarė jis.— Išklausykite ma- 
no norą! 

— To betrūko! — užriko padišachas.— Kokie dar gali būti 
piemens norai?! p 

Čia įsiterpė viziris, palaikydamas piemenį: 

— Nerūstauk, padišache, piemuo tavo valdinys, o kiekvie- 
nas valdinys linki tau sveikatos ir šiaip dar ko nors gero 
trokšta. Taigi išklausyk jį. 

— Gerai, — atlėgo padišachas,— tegu sako! 

— Maloningasis padišačhe,— prabilo piemuo,— argi dera 
šalies valdovui žudyti silpną, bejėgę merginą? Jeigu žmonės 
sužinos, pasklis šnekos: „„Padišachas už tai nužudė mergaitę, 
kad ji nepanoro už jo tekėti. O todėl nepanoro, kad padiša- 
chas paikesnis už kvailį, kurio kraują išgėrė.“ 

— Teisingai sako piemuo, — pritarė jam viziris. 

Padišachas pagalvojo ir tarė: 

— Gerai, aš dovanoju jai gyvybę. Tegu ta nedėkingoji 
teka sau už ko tik nori. 

Tuomet viziris paprašė padišachą: 

— Leisk man pasiųsti pas tą mergaitę piršlius. 

Padišachas leido, ir viziris tuoj pat nusiuntė piršlius į mer- 
gaitės: namus. Piršliai netrukus grįžo ir atgabeno atsakymą: 
„Už vįzirio netekėsiu!" 

Tada piemuo išdrįso kreiptis į padišachą: 

— Leisk ir man, maloningasis padišache, pasipiršti tai 
mergaitei. 

Padišachas nusijuokė: 

— Jeigu ji atstūmė ir mane, ir vizirį, tai argi jai patiks 
paprastas piemuo? 

Ir vis dėlto leido piemeniui siųsti piršlį. 

Grįžus piršliui, padišachas dar labiau ėmė juoktis: 

— Skubinkis pas mergaitę! Ji liepė tau negaišuoti, grei- 
čiau kraustykis į jos namus! 

Piršlys nusilenkė padišachui ir tarė: 

— Taip, mergaitė sutiko tekėti už piemens. 

Ši žinia apstulbino padišachą, sutrikdė vizirį. 

Prisiminė padišachas tą naktį, kai jis pats, o paskui viziris 
su piemeniu beldėsi į vartus, ir paklausė piemenį: 

— Tu beldeisi naktį į vartus? 

— Ne, maloningasis padišache,— atsakė piemuo. 

— Meluojil Argi neatsiuntė ji tau dubens su plaučiais ir. 
kepenimis? 

— Ne, maloningasis padišache! 

— Jeigu nepasakysi teisybės, liepsiu pakarti tave, o jeigu 
pasakysi — dovanosiu! — įpyko padišachaš. | 
— Prisiekiu, maloningasis padišache, aš nieko nežinau! 

Tuomet viziris tarė: 

— Gudrus piemuo apgaudinėja. Jį tikrai reikia pakarti. 

Piemuo ir toliau gynėsi, todėl padišachas įsakė jį pakarti. 

Ir užnėrė piemeniui virvę ant kaklo. 

Gražuolė, sužinojusi, kad jos sužadėtinį veda karti, pripylė 
į moliūgą pelenų ir liepė tarnaitei nunešus mesti piemeniui 
po kojomis. 

Tamaitė nubėgo prie kartuvių. 

Ten atėjo ir padišachas su viziriu. Padišachui labai ma- 
gėjo sužinoti anos nakties paslaptį, ir jis tarė piemeniui: 

— Jei pasakysi, ką reiškia tavo išmonė su kepenimis ir 
plaučiais, aš pasigailėsiu tavęs. ę 

Piemuo tik galvą papurtė. 

Ir padišachas įsakė budeliui vykdyti bausmę. 

Tuo metu prie kartuvių pribėgo gražuolės tarnaitė ir metė 
moliūgą. Moliūgas sudužo, o iš jo pasipylė pelenai.. 

Tai pamatęs, piemuo sušuko: | 

— Maloningasis padišache, nekarkite manęs! Aš viską pa- 
sakysiu! 

Padišachas tuojau liepė budeliui sustoti ir juokdamasis 
tarė: | 

— Vadinas, tu vis dėlto išsigandai mirties? 

— Ne, maloningasis padišache,— atsakė piemuo.— Aš nei 
tavęs, nei mirties nebijau... 

— Neplepėk, ko nereikia,— nekantriai pertarė jį padiša- 
chas,— viską pasakok, kaip buvo. 

— Maloningasis padišache,— pradėjo piemuo,— naktį aš 
tikrai beldžiausi į tos mergaitės vartus, ir ji atsiuntė man du- 
benį su kepenimis ir plaučiais. Tuo ji norėjo paklausti: „Jei- 
gu aš sutiksiu tekėti už tavęs, ar mes, būdami kartu kaip 
kepenys ir plaučiai viename kūne, gyvensime kas sau, ar tarp 
mudviejų nebus jokių užtvarų?“ Aš supjausčiau kepenis ir 
plaučius mažais gabalėliais ir sumaišiau juos. Tai buvo mano 
atsakymas: „Tarp mudviejų nebus jokių užtvarų." 

— Sakykim, kad taip,— tarė padišachas.— O kam tu su- 
badei staltiese ir sukaišiojai kepenų ir plaučių gabalėlius? 

— Tuo aš norėjau pasakyti mergaitei, kad jeigu ir mano 
kūną kas taip subadys ir kankins mane, aš niekam neišduosiu 
paslapties, ir niekas nėsužinos, kad naktį buvau pas ją atėjęs. 
Paskui perlaužiau perpus savo peilį ir nusiunčiau mergaitei: 
tai reiškia, 'kad mano žodis tvirtas kaip ranka, sulaužiusi plie- 
ną. 

— Sakykim, kad taip,— vėl tarė padišachas.— Bet kodėl 
gi tu dabar išduodi savo paslaptį? 

— Jis išsigando mirties,— pasakė viziris. 

— Ne,—atkirto piemuo.— Ne iš baimės aš pasakiau pa- 
slaptį, o todėl, kad štai tos mergaitės tarnaitė metė man po 
kojomis moliūgą. Moliūgas sudužo, ir iš jo pabiro pelenai. 
Vadinas, sužadėtinė norėjo pasakyti: „Aš nenoriu, kad tų mir- 
tum dėl manęs. Tepasklinda mūsų paslaptis po pasaulį kaip 
šie pelenai, kurie buvo supilti į moliūgą.“ 

Padišachas liepė paleisti piemenį, paskyrė jį savo rūmų 
arklininku ir dar iškėlė jiedviem su gražuole vestuves. 

Viziris iš pavydo neatėjo į puotą. 

Po kiek laiko padišachas išsiuntė piemenį į stepę, kad šis 
saugotų geriausių arklių kaimenę. Tuo pasinaudodamas, vi- 
ziris pasiūlė padišachui: | 

— Dabar parankiausias metas: piemens nebus namie, val- 
dove, tai gali nueiti pas jo gražuolę žmoną. 

Padišachui patiko pasiūlymas, ir jis nekantriai laukė nak- 
ties. 

Piemuo nujautė padišacho kėslus ir vakare, kai kiti ark- 
liaganiai užmigo, sugrįžo namo ir pasislėpė. 

Žmona jau taisėsi gulti, tik staiga į kambarį įėjo padiša- 
chas: išsipuošęs, užriestais ūsais, dailiai sušukuota barzda. 

Gražioji piemens žmona suprato, ko čia atsidangino padi- 
šachas, ir tarė jam: 

— Sveikas atvykęs, padišache! Sėskis, aš paseksiu pasaką. 

— Tik neplepėk per ilgai, trumpiau viską, — nekantravo 
padišachas. 

— Draugavo liūtas su lape,— pradėjo pasakoti piemens 
žmona.— Kartą lapė ir sako liūtui: „Einam, bičiuli, medžioti. 
Aš žinau stepėje vieną vietą, kur būtų galima sumedžioti ku- 
laną." — „„Gerai,— tarė liūtas,— einam.“ Lapė nuvedė liūtą, 
kur gyveno kulanas. Liūtas pasivijo kulaną ir pagriebė. Stai- 
ga pamatė kruviną žaizdą ant kulano kojos ir paklausė lapę: 
„Ei gudruole, kokia čia žaizda?“ Lapė atsakė: „Tai vilkas jį 
sužeidė. Jis norėjo pagriebti kulaną, bet šiam pasisekė pa- 
sprukti." Tai išgirdęs, liūtas tarė: „Ei bičiule, liūtas, kuriam 
neatgrasus vilko grobis, blogesnis už šakalą.“ Ir paleido ku- 
laną. 

Padišachas iškart viską perprato ir, kad nebūtų .lyginamas 
su šakalu, greitai atsikėlė ir išėjo. 

Gražuolė nuėjo gulti, o piemuo vėl patraukė prie kai- 
menės. 

Rytą piemuo grįžo į miestą, bet neužsuko į namus, pasi- 
liko padišacho rūmuose. 

Sužinojo gražuolė, kad jos vyras rūmuose, pasišaukė savo 
brolį ir sako: 

— Eik į rūmus, čiupk mano vyrą už pakarpos ir tempk 
namo. Kai padišachas paklaus, kam tu tempi piemenį, atsa- 
kyk: „Aš jam pardaviau sodą, o jis juo niesinaudoja. Jei ne- 
nori turėti sodo, tegu grąžina.“ 

Gražuolės brolis taip ir padarė. 

Kai piemenį sučiupo už pakarpos, šis suprato, kaip jam 
reikia elgtis, ir paklausė: 

— Kur tu mane tempi? 

— Namo,— atsakė gražuolės brolis. 


219 


— Kodėl? — pasiteiravo padišachas. 

— Todėl, kad aš jam pardaviau sodą, o jis juo nesinau- 
doja,— atsakė gražuolės brolis.— Jei nesinaudoja, vadinas, jam 
nereikia. O jeigu nereikia, tai tegu grąžina. 

Tada padišachas tarė piemeniui: 

— Jeigu jau pirkai sodą, reikia juo naudotis. 

Piemuo atsakė: 

 — Maloningasis padišache, kaipgi aš galiu naudotis savo 
sodu, jeigu ten radau liūto pėdsakus? 

— Šitas piemuo visada mums užduoda mįsles, — supyko vi- 
ziris. 

— Ne,— atsakė padišachas.— Čia ne mįslė, o jos įmini- 
mas.— Ir nusijuokęs kreipėsi į piemenį: 

— Svetimi pėdsakai visiems laikams dings iš tavo sodo. 
Liūtas niekada nepalies vilko grobio. 

Piemuo parėjo namo ir laimingai gyveno su savo žmona. 


Seniai labai seniai padišacho Kunia-Urgenčo šalį užpuolė 
priešai. Daug žmonių tada buvo išžudyta, bet dar daugiau iš- 
bėgo į stepes ir smėlynus. Penkias dienas ir penkias naktis 
virė kova. Šeštą dieną visi sulaukė paliaubų. | 

Užpuolus miestą, žuvo dviejų berniukų tėvai. Ilgai verkė 
broliukai, nežinodami, ką daryti. Galiausiai su kitais pabė- 
gėliais patraukė į stepę. Žmonės, gailėdami našlaičių, dalijosi 
su jais vandeniu ir duona, o kai baigėsi karas, pargabeno 
juos atgal į aūlą. | 

Aūlo gale augo datulių guotas, už tė guoto buvo ežeras. 
Vienas beturtis nuvedė ten vaikus, iškasė jiems žeminę, ati- 
davė savo seną nudėvėtą apklotą ir paliko. Žvejojantiems eže- 
re žvejams prisakė: „Duokit kasdien vaikams savo laimikio 

dalį — alachas jums atlygins.“ Atsisveikino beturtis su naš- 
laičiais ir nuėjo. | 

Berniukai buwo. dar visai maži; kai žuvo tėvai. Gyvendami 
žeminėje,. jie nežinojo savo vardų ir šaukė vienas kitą „Ei“. 
Kai truputį paūgėjo, sugalvojo patys-išsirinkti vardus. Vyres- 
nysis tarė: „Aš tave vadinsiu Chebešiu, o tu mane — Chorez- 
minu." Taip jie ir sutarė. 2, 

Pagaliau juodu jau į pusbernius išstybo. Pasidirbo lankus, 
strėlių, dažnai eidavo medžioti kiškių, paukščių, išmoko žve- 
joti. Kartais juos aplankydavo tas beturtis, kuris buvo iš- 
kasęs žeminę. Jis atnešdavo senų drapanų ir sakydavo: „Sūne- 
liai, pas tokį ir tokį bajų rytoj bus puota, nueikit ir jūs skran- 
džio palepinti.“ Berniukai nueidavo, bet, gėdydamiesi savo su 
plyšusio apdaro, susėsdavo kur nors kamputyje ir, LEE95VG 
alkani. 

Štai jie ir jaunikaičiai. Išaugo geri medžiotojai gyveno 
sau kaip visi: nei turtingai, nei vargingai. Jaunesniajam, Che- 
bešiui, — dvidešimt metų, o vyresniajam, Chorezminui,— gdvi- 
dešimt vieneri. | 

Kartą pas padišachą Kunia-Urgenčą atūžė baisus slibinas —- 
ilgas, ilgas, galva kaip katilas, nasrai kaip krosnies anga, iltys 
kaip kapliai, liemuo. kaip uola — ir tarė: 

— Aš noriu jus visus praryti. 

Padišachas su dvariškiais žado neteko iš baimės. Kai atsi- 
peikėjo, puolė prašyti: 

— Nori, mes atiduosim tau visys gyvylius, 'duosim aukso, 
sidabro. i 

— Ne, aš noriu žmogienos. Jeigu jūs kasdien duosit man 
po vieną mergaitę, tai aš jūsų neliesiu— grėsmingai nusikva- 
tojo slibinas. 

Padišachas įdavė jam mergaitę ir atsikratė vienai dienai. 
Kitą dieną slibinas vėl atūžė — reikėjo duoti dar vieną mer- 
gaitę. Tėvai klykė, raudojo, atsisveikindami su dukterimis. 

Pagailo slibinui tėvų, ir jis tarė: 

— Aš nerysiu daugiau mergaičių mieste. Už miesto, prie 
barchano, auga didžiulė raudonoji guoba, štai ten ir atgaben- 
kit man mergaites užrištomis akimis. 

Ir kasdien į nurodytą vietą reikėjo gabenti po vieną mer- 
gaitę slibinui. Netrukus mieste nebeliko mergaičių, tik padi- 
šacho duktė. Kai padišachui pranešė, kad šitaip, jis pasakė: 

— Ką gi, gabenkit ir mano dukterį, nes visi Žžūsime. 

Nugabeno tarnai padišacho dukterį, pririšo prie raudono- 
sios guobos ir paliko. 

Dabar paklausykit, kas nutiko Chorezminui su Chebešiu. 

Rytą pagėręs arbatos Chorezminas paklausė Chebešį: 

— Ar eisi šiandien Žvejoti? 

— Taip, aš eisiu žvejoti, o tu keliauk į smėlynus pame- 
džioti, — atsakė Chebešis. 

Chorezminas pasiėmė aštuonias strėles ir patraukė į smė- 
lynus medžioti. Ėjo ėjo, staiga žiūri — prie raudonosios guo- 
bos pririšta mergaitė. Jis priėjo arčiau. 

— Kieno tu esi ir ką čia veiki? — paklausė Chorezminas. 

— Aš — padišacho duktė. Mane čia paliko, kad slibinas 
prarytų, — atsakė mergaitė. 

Jos veidas buvo visai pageltęs. (Ne veltui iki šiol sergan- 
čiam žmogui sakoma: „Lyg tave būtų kas slibinui pažadėjęs.“) 
Jaunikaičiui pagailo mergaitės, ir jis nusprendė: „Žūt būt rei- 
kia ją išgelbėti nuo slibino.“ Išsitraukė peilį, išsikasė duobę 
ir pratūnojo joje iki ryto. Kai patekėjo saulė, kelyje pasirodė 
slibinas. Chorezminas gulėjo nė nekrusteldamas, kol šis priar- 
tėjo per kokį šimtą žingsnių. Pamatęs mergaitę, slibinas iškėlė 
galvą ir ėmė sparčiau šliaužti. Chorezminas paleido pirmą 
strėlę. Strėlė pataikė tiesiai siibinui į nasrus. Antroji strėlė 
jį visą kiaurai pervėrė. Iš skausmo slibinas pašoko ir kad 
ims tampytis rangytis. Chorezminas likusiomis strėlėmis pri- 
baigė pabaisą. Paskui išsitraukė iš už juostos peilį, išrėžė 
slibinui iš nugaros gabalėlį odos, atrišo mergaitę ir "tarė: 

— Eik ir atiduok šitą odą tėvui. 

Parėjo mergaitė namo, žiūri — tėvai šermenis suruošę. 
Visas miestas susirinkęs į rūmus. Pamatęs dukterį, padišachas 
vės nenualpo. O jinai metė tėvųi po kojomis slibino odą ir 
linksmai pasakė: 

— Medžiotojas Chorezminas nukovė slibiną ir mane iš- 
vadavo. Jis prašė perduoti tau štai šitą odos gabalėlį! 

— Jeigu taip, tai greičiau atveskite šičia Chorezminą! — 
apsidžiaugė padišachas.— Aš apdovanosiu jį. Ei tarnai, girdi- 
te — -Chorezminą atgabenkit! 

Bet nei tarnai, nei kiti padišacho artimieji nežinojo, kas 
tas Chorezminas. 

— Valstieti, ar nepažįsti kartais Chorėzmino? — paklausė 
padišachas. 

— Mes pažįstam jį, tai vienas iš tų brolių našlaičių, ku- 
rių tėvai žuvo priešui užpuolus miestą. 

Netrukus Chorezminas buvo pristatytas padišachui. 

— Tai tu nukovei slibiną? -— paklausė jį padišachas. 

— Taip, aš,— atsakė Chorezminas. 

— Atveskit jam geriausią žirgą, aprenkite brangiausiu cha- 
latu ir pripilkite du saikus auksinių, — įsakė padišachas. 

Iždininkas atnešė du saikus auksinių ir pastatė juos prie- 
šais Chorezminą. Chorezminas paėmė į rankas molinį ąsotį 
su auksu, iškėlė aukštai virš galvos ir iš visų jėgų trenkė 
į akmenį. Ąsotis suskilo į smulkias šukes, o monetos pabiro 
aplinkui. 

— Ką tai reiškia? — supyko padišachąs. 

— Čia vieni nuodai,— pasakė Chorezminas.— Jeigu tu — 
padišachas, mūsų krašto globėjas, tai turėjai žinoti, kad per 
karą Žuvo mano tėvai, Kai mudu su broliu likom našlaičiai, 
vienam buvo treji, kitam ketveri metai. Mes augom skurde 
ir kančiose, bet tu niekuo mums nepadėjai. Dabar gali pasi- 
imti tuos savo auksinius, mums nieko iš tavęs nereikia. Mes 
galim pragyvent iš savo triūso. Nepriklausom nuo tavo tur- 
tų. Šiandien aš nukoviau slibiną Ir išgelbėjau tavo dukterį. 
Bet dar pasiliko slibinė, jai neužteks jūsų mergaičių, ji pra- 
ris visus. Pavojus dar prieš akis. 

Išgirdęs tokius žodžius, padišachas išsigando. Susikvietė sa- 
vo artimuosius, ir visi ėmė prašyti Chorezminą, kad padėtų. 
„Mes duosim tau, ko panorėsi, tik išgelbėk mus",— sakė jie. 

— Man nieko iš jūsų nereikia, gaukit penkiasdešimt met- 
rų lyno, deimantinį kardą, įdėkit mudviem su broliu paplotė-. 
lių Ir indą vandeniui. Visa kita — ne jūsų reikalas,— atsakė 
Chorezminas. 

Padišachas liepė tuojau viską atnešti, ko prašė Chorezmi- 
nas. Pasiėmę, kas reikalinga, broliai patraukė prie tos baisios 
raudonosios guobos. Rado užmuštojo slibino pėdsakus ir nuėjo 
pagal juos. Broliai keliavo tris dienas ir tris naktis, Galiausiai 
priėjo didelę slibinės olą. Greičiau tai buvo gili kaip šulinys 
duobė. Aplinkui nesimatė šviežių pėdsakų, ir broliai suprato, 
kad slibinė tūno oloje. Apsidairęs Chorezminas išvydo dau- 
gybę žolę rupšnojančių avių. Tai buvo slibino parneštos avys. 

— Žinai, prisiriškim lynu už juosmens ir nusileiskim į 
olą. Leiskis tu arba aš leisiuos,— pasiūlė 'Chorezminas, 

— Aš leisiuos,— tarė Chebešis. 

— Gerai, lįsk, jeigu pajėgsi kautis su slibine — garbė tau, 
o jeigu ne, timptelėsi lyną, ir aš tave ištrauksiu,— atsakė 
Chorezminas. 

Chebešis prisirišo prie juostos lyną ir leidžiasi į olą. Likus 
penketui šešetui metrų iki žemės, pamatė gulinčią slibinę. Ola 
buvo plati, ir slibinė miegojo ištiesusi uodegą, galvą įkišusi 
įdubon. Ji buvo dukart didesnė už nukautąjį slibiną. Šalia 
miegančios slibinės sėdėjo mergaitė ir skarele baidė muses 
nuo pabaisos. Mergaitė išgirdo krebždesį virš galvos ir pakėlė 
akis. Žiūri — lyAu leidžiasi jaunikaitis su kardu rankoje. 

— Ak tu, nelaimingasis, bėk iš čia! Geriau jau aš viena 
liksiu su šita pabaisa,— tarė mergaitė. 

Chebešis išsigando ir timptelėjo lyną. Chorezminas greitai 
ištraukė jį viršun. | 

— Ką tu ten matei? — paklausė jis brolį. 

— Ten miega slibinė, dukart didesnė už aną. Šalia jos 
sėdi mergaitė ir baido muses. „„Bėk iš čia, geriau jau aš viena 
liksiu su šita pabaisa. Ji praris tave atsibudusi“,— pasakė ji 
man. 

— Ne, broli, tu neištvėrei. Duok šen lyną, —tarė Chorez- 
minas ir prisirišęs už juosmens ėmė leistis į olą: 

Kai liko tik koks metras ligi olos dugno, prie Chebešio 
priėjo seneliukas. 

— Ak tu, nelaimingas Chebeši, ko čia sėdi. Slibinė jau 
baigia ryti Chorezminą. Mesk lyną ir bėk iš čia, nes slibinė 
ir tave praris. 

Chebešis iš baimės numetė lyną ir pabėgo. 

Chorezminas krito tiesiai ant slibinės ir mergaitės. Bet sli- 
binė tik dūmus išleido iš nosies, apsivertė ant kito šono ir 
vėl miega. Chorezminas pertraukė peiliu jai per gerklę. Sli- 
binė iš visų jėgų trenkė uodega į žemę, ir. viskas aplinkui 
aptemo. Chorezminas antrąkart smogė kardu per galvą, pas- 
kui sukapojo pabaisą į septynias dalis. Kai slibinė jau buvo 
nebegyva, Chorezminas paklausė mergaitę: 

— Kieno tu esi? 

— Aš — mėsininko duktė,— atsakė mergaitė. 

— Kodėl slibinė neprarijo tavęs? 

— Slibinė paklausė: „Kas tavo tėvas?“ Aš atsakiau, kad 
mėsininkas. ,„Vadinas, tu moki pjauti avinus?“ Iš baimės at- 
sakiau, kad moku. „Sako, kad žmonės iš avienos moka ga- 
minti skanų kebabą, o tu mokėtum?“ Atsakiau, kad mokėčiau. 
„Jeigu gaminsi man kebabą, baidysi muses, kai miegosiu, tai 
aš tavęs neprarysiu“,— pasakė slibinė, ir aš sutikau. Štai ir 
gaminau slibinei kebabą, baidžiau muses, kai jinai miegojo. 

— Ką gi veikė slibinė? — paklausė Chorezminas. 

— Iš karto ji surydavo septynis avinus, o paskui miego- 
davo septynias dienas ir septynias naktis. Miegodama maty- 
davo, kokiuose kalnuose ar tvirtovėse guli auksas, sidabras. 
Atsinešusi tas brangenybes, slėpdavo savo požemiuose. O sli- 
binas kasdien atgabendavo po mergaitę ir po avių bandą. 

— O kur raktai nuo tų požemių? — paklausė Chorezmi- 
nas. 

— Štai ten žemiau guli mėlyna katė, ant jos kaklo kabo 
raktai. Dabar ta katė miega, bet kai atsibus, gyvas iš čia 
neišeisi. — pasakė mergaitė. 

Chorezminas atsargiai prislinko prie katės ir švystelėjęs 
kardu perkirto ją perpus. Tada paėmė raktus, atsirakino po- 
žemį, o ten — brangenybės iš viso pasaulio sugabentos. Cho- 
rezminas pripylė ąsotį aukso, pririšo jį prie lyno ir tarė mer- 
gaitei: 

— Aš išlipsiu ir ištrauksiu ąsotį su auksu, o paskui iš- 
kelsiu tave, tik padėk man. 

Chorezminas išsiropštė sienomis iš duobės, iškėlė auksą, 

paskui mergaitę. Tada juodu pavalgė ir pailsėję leidosi į ke- 
lionę. Kai ėjo pro mišką, išniro iš tankmės Chebešis. 

— Kodėl tu paleidai lyną ir nubėgai? — paklausė Cho- 
rezminas. 

— Prie manęs priėjo senis ir pasakė, kad slibinė jau bai- 
gia ryti tave ir kad mane suris, jeigu lauksiu. Aš išsigandau 
ir pabėgau. Maniau, kad tai kažkoks šventasis, o ten būta 
„nelabojo,— pasiskundė Chebešis. | 

Chorezminas pavalgydino Chebešį, ir jie vėl leidosi į ke- 
lionę. Po trijų dienų broliai ir mėsininko duktė pasiekė mies- 
tą ir nuėjo į padišacho rūmus. 

— Dabar prašyk ko nori, — kreipėsi į Chorezminą apsi- 
džiaugęs padišachas. 

— Nieko man iš tavęs nereikia. Aš pats daug turtų turiu. 
Jeigu nori mane pagerbti, duok keturis stipresnius vyrus ir 
trisdešimt kupranugarių, kad galėčiau parsigabenti turtus, — 
atsakė Chorezminas. 

Padišachas viską davė, ir Chorezminas parsigabeno slibino 
turtus. Padišachas statė mieste tvirtovė, už keturiasdešimt dar- 
bo dienų mokėjo vieną trečioką. Chorezminas sumanė atker- 
šyti padišachui ir taip pat pradėjo statyti tvirtovę. 

— Padišachas jums už keturiasdešimt dienų moka vieną 
trečioką, o aš už dieną tiek pat mokėsiu,— pareiškė jis sta-. 
tytojams. | 

Chorezmino pastatyta tvirtovė buvo gražiausia pasaulyje. 
Šalia jos padišacho statmys atrodė lyg vištidė. Baigęs darbus, 
Chorezminas iškėlė vargšams puotą ir išdalijo auksą. 

Po kiek laiko Chorezminas vėl susikvietė žmones ir pasa- 
kė, kad norįs vesti. Tuomet padišachas Kunia-Urgenčas pa- 
siūlė: 

— Aš išleisiu savo dukterį už Chorezmino, neieškokit nuo- 
takos. 

— O aš savąją — už Chebešio,— pasakė mėsininkas. 

Keturiasdešimt dienų ir keturiasdešimt naktų visi puotavo. 
Per šią puotą vargšai gavo aukso ir sidabro, chalatų ir viso- 
kių gardumynų. Buvo čia ir eitynių, ir jotynių. O pasibaigus 
puotai, netrukus susirgo padišachas. Prieš mirtį jis prisakė: 

— Mo mano mirties tegu valdo Chorezminas, aš neturiu 
sūnų. Mūsų šalis — bevardė. O Chorezminas išgelbėjo žmo- 
nes nuo mirties, tegu dabar mūsų šalis vadinasi „Chorez-. 
minu". 

Iš čia ir atsirado — Chorezminas. 


SUMANUS BETURTIS 


Gyveno kartą padišachas. Jis labai mėgo tyčiotis iš savo 
valdinių. Vienąsyk pasikvietė patį neturtingiausią valstietį ir 
sako jam: 

— Tu skursti, ir aš noriu padaryti tave turtingą. Štai laiš- 
kas, eik pas vyriausiąjį iždininką ir pareikalauk, kad jis tau 
viską išduotų, ką čia įsakiau. 

Žmogelis išėjo iš rūmų ir galvoja: „Kodėl jis taip manim 
susirūpino? Reikia sužinoti, kas čia parašyta.“ 

Buvo labai smarki žiema. Prisnigo kalnus sniego. Beturtis 
visas sustiro, bevaikščiodamas su kiaurais batais ir suplyšu- 
siu švarku, kol. surado raštingą žmogų. 

„Aš, didysis padišachas, įsakau tau, vyriausiasis iždininke, 
išduoti šio laiško pateikėjui mano dovaną — trisdešimt bat- 
manų sniego. Už šio įsakymo neįvykdymą tavęs laukia pati 
griežčiausia bausmė mūsų valstybėje — mirtis — rašė padi- 
šachas. 

„Ką gi,— tarė pats sau vargšas, — tikrai karališka dovana." 

Paslėpęs laišką, grįžo namo prie savo darbų. 

Baigėsi žiemą. Praėjo pavasaris. Prasidėjo vasara. 

„Dabar jau pats laikas eiti padišacho dovanos"“,— pagalvojo 
jis ir patraukė į iždinę. 

Atėjęs pas iždininką, padavė jam laišką ir laukia, ką šis 
darys. Iždininkas perskaitė ir pabalo visas. 

— O vargel — griebėsi jis už galvos, — iš kurgi aš dabar 
imsiu to sniego? 

— Kas man rūpi,— tarė vargšas.— Toks padišacho įsaky- 
mas. Jeigu neduosit sniego, aš eisiu skųstis. 

—.Ką tu, žmogau, ką tu,— puolė prašyti vyriausiasis iždį- 
ninkas,— aš turiu žmoną, vaikų, kas juos penės... O jeigu 
tau ne sniego, bet pinigų duočiau, a? 

Žmogus ilgai purtėsi. Ir tik tada, kai iždininkas pasiūlė 
jam tiek pinigų, už kuriuos neskursdamas galėtų pragyventi 
iki amžiaus galo,— sutiko. 

 Padišachas gerokai nustebo, kai jam pranešė, kad atėjo 
kažkoks žmogus ir nori padėkoti už didelę malonę. 

— Bet aš nepamenu, kad savo gyvenime būčiau kam nors 
tokią malonę padaręs,— nusijuokė padišachas.— Na, kvieskite 
tą žmogų. Pažiūrėsim. Pasiklausysim. 

— O didysis padišache,— tarė vargšas, iki žemės jam nusi- 
lenkęs,— atėjau nuoširdžiausiai padėkoti už jūsų malonę. 

— Apie kokią malonę tu kalbi? — paklausė padišachas. 

— "Žiemą jūs man padovanojot trisdešimt batmanų sniego. 

Prisiminės savo pokštą, padišachas nusikvatojo. Juokėsi ir 
jo artimieji. 

— Bet tuo metu aš savo sniego turėjau į valias, — kalbėjo 
toliau vargšas,— tai manau sau, tegu būna jūsų ižde. Šian- 
dien ateinu atsiimti, ogi pasirodo, kad tą sniegą iždininkas 
suvartojęs saviems reikalams. Todėl turėjo sumokėti štai ši- 
tais pinigais. 

Tai sakydamas, vargšas papylė priešais padišachą riešku- 
čias auksinių. 

Padišachas dar labiau ėmė juoktis ir įsakė už sumanumą 
pridėti vargšui kita tiek aukso. 


NASLES SUNUS 


+*Viena neturtinga našlė turėjo sūnų. Niekas negalėjo pri- 
lygti jam narsumu. Todėl niekada su juo nesiskirdavo bajaus 
ir pirklio sūnūs. 

"Vienąkart vaikštinėdami jie užėjo šulinį ir pamatė, kad 
aplinkui kažkokios pabaisos išpėduota. Žvilgtelėjo jaunikaičiai 
į šulinį, ogi iš ten kaip iš kokios krosnies liepsna eina. „Tik- 
riausiai aptikom devo buveinę. Dabar jį nugaluosim ir visus 
turtus is nusprendė jie. -Jaunikaičiai - grįžo namo, 
o kitą dieną vėl atėjo prie šulinio su kardais ir ilga virve. 

— Aš pirmas lipsiu nukauti devo,— tarė bajaus sūnus, riš- 
damasis virvę prie juostos. Draugai sutiko ir pamažėle leį- 
džia jį į šulinį. 

— Oi, traukit atgal, aš degu! — suriko jis, ir šie tuojau 
ištempė jį į viršų. 

— Ei tu, baily,— nusišaipė pirklio sūnus. — Nuleiskit mane! 

Jis beregint prisirišo virvę prie juostos ir pasiėmė kardą. 
Bet nespėjo sliuogtelėti žemyn — pasigirdo šauksmas: „Oi, 
degu, oi, traukit atgal!“ Ir pirklio sūnų jie taip pat ištraukė. 

Našlės sūnus palingavo -galvą ir tarė: 

— Taip, matyt, alachas pagailėjo judviem narsumo. Nagi 
padėkit man nusileisti į šulinį. Jeigu imsiu šaukti, nekreipkit 
dėmesio. Geriau jau sudegti negu bailiu pagarsėti. 

Jis taip pat prisirišo virvę prie juostos, pasiėmė kardą ir 
ėmė leistis žemyn. Kad ir kaip buvo karšta, nė karto nešūk- 
telėjo ir pasiekė šulinio dugną. Atsidūręs šulinyje, našlės sū- 
nus apsidairė aplinkui ir pamatė“ gražuolę peri, nuo kurios 
sklido pasakiška šviesa. Šalia jos miegojo didžiulis devas. 
Išvydusi jaunikaitį, peri suskato prašyti: 

— O žmogau, nukauk devą, kol jis miega. Išgelbėk mane 
nuo šitos pabaisos. 

— Gerai, aš išgelbėsiu tave,— pasakė našlės sūnus.— Bet 
nykauti devą miegantį — negarbinga. Aš pažadinsiu jį, ir 
mudu pasigalynėsim. 

Jaunikaitis pakuteno kardu devui kulnus. Devas pašoko. 
Pamatęs žmogų, čiupo vėzdą ir taip trenkė, kad pusė šulinio 
įgriuvo. Kol devas užsimojo antrąkart, jaunikaitis jam čiaukšt 
kardu. Pabaisos galva nusirito, ir kraujas pasipylė kaip iš 
aryko. Devas nusigalavo. Našlės sūnus surinko auksą, sidab- 
rą ir pasiuntė draugams į viršų. Paskui pririšo mergaitę už 
juosmens. 

Iškėlę iš šulinio auksą, sidabrą ir gražiąją peri, bajaus sū- 
nus su pirklio sūnum paliko našlės sūnų šulinyje, o laimikį 
pasidalijo. Bajaus sūnui atiteko peri, 0 pirklio sūnui — auk- 
sas ir sidabras. Grįžo jie namo ir Ęivene: sau lyg niekur 
nieko. 

Ilgai laukė našlė sūnaus, bet taip ir nesulaukė. Paklausi- 
nėjo, paieškojo, paverkė ir nusprendė, kad jis kur nors žuvo. 

Dabar pažiūrėsim, kas gi nutiko jos sūnui. 

Likęs vienas šulinyje, jis norėjo išlipti, bet šulinys. buvo 
labai gilus ir niekaip negalėjo. Ilgai jaunikaitis galvojo, ką 
daryti, bet nieko nesugalvojo. Išvargęs krito ir užmigo. Per 
miegus, rodos, kažkas jam pasakė: „Šiandien pietums devui 
įkris du avinai, vienas — baltas, kitas — juodas. Tu šok ant 
vieno iš jų. Jeigu pataikysi ant balto,. jis išneš tave į viršų, 
o jeigu ant juodo — pateksi ten, iš kur nebegrįžtama.“ S 

Jaunikaitis atsibudo ir laukia. Netrukus įkrito du avinai. 
Jis šoko -ant balto avino, bet apsiriko. ir atsidūrė ant juodo. 
Ir avinas nudangino jį ten, iš kur negrįžtama. 

Atsidūręs nežinomoj šaly, našlės sūnus patraukė kur akys 
veda. Žiūri — valstietis žemę aria. Jaunikaitis pasisveikino. 
— Tai kur keliauji, brolau? — paklausė artojas. | 

— Aš ir pats nežinau, kur einu. Per ilga būtų šneka. Ge- 
riau duok aš arsiu, o tu atnešk man ko nors užvalgyti,— pa- 
prašė našlės sūnus. | 

— Pavalgyt atnešiu, tik ark be triukšmo, — pasakė jam 
artojas. 

— Gerai, nė žodelio neištarsiu,— sutiko jaunikaitis. 

Ir valstietis nuėjo atnešti valgyti. Kai jis dingo iš akių, 
jaunikaitis susimąstė: „Kodėl artojas liepė man netriukšmau- 
ti? O kas būtų, jeigu aš patriukšmaučiau?“ Ir jis tyčia ėmė 

šūkčioti, niukinti jaučius. Staiga iš miško išbėgo šeši tigrai 
ir puolė prie jo. 

„Tai štai kodėl valstietis prašė mane tyliai arti“, — pama- 
nė sau jaunikaitis ir, čiupęs du pribėgusius tigrus už pakar- 
pos, ėmė daužyti kaktomis. Tigrai taip išsigando, kad pritūpė 
drebėdami. Kiti nukūrė atgal į mišką. 

Jaunikaitis ramiai. iškinkė jaučius ir vietoj jų įsikinkė tig- 
rus. Per keletą valandų tiek suarė, kiek per keletą dienų te- 
galima buvo suarti. 5 

Grįžęs valstietis žiūri į jaunikaitį, į tigrus ir stebisi. 

— Eikš, nebijok,— pašaukė jį našlės sūnus. 

Valstietis atsargiai priėjo. 

— Na, ar atnešei ko nors užvalgyti? — paklausė jauni- 
kaitis. | 

— Atnešiau, atnešiau, — atsakė valstietis. 

— Ar man paleisti tigrus, ar toliau jais arti? 

— Paleisk juos, sūneli, tegu nešdinasi iš čia, — pasakė vals- 
tietis. 

: Tada jaunikaitis tarė tigrams: 

-— Nedrįskit daugiau šičia pasirodyti. Kad ir kaip šūka- 
lotų valstietis, netrukdykit jam arti. Aš pats netoli būsiu, ir 
jeigu dar kartą man pakliūsit, užmušiu! E 

Paskui jaunikaitis paleido tigrus, ir šie nudūmė kiek įka- 
bindami, 

Sočiai pavalgęs, našlės sūnus. tarė artojui: 

— Ačiū už vaišes. Babar aš sotus ir galiu keliauti toliau. 

Ėjo jis ėjo, kol priėjo žydintį plataną. Atsigulė jaunikaitis 
kiek pailsėti po medžiu, staiga girdi — išgąstingai čiepsi 
paukščiukai. „Kas juos išgąsdino?" — pamanė jis ir pakėlė 
galvą. Žiūri — ogi slibinas atskrenda. Greitai pašoko jauni- 
kaitis ir paleido dvi strėles į slibiną. Abi strėlės pataikė kur 
reikia. Slibinas nukrito netoli platano, dar sudavė uodega į 
žemę ir nusibaigė. | 

Nukovęs pabaisą, jaunikaitis vėl atsigulė ir kietai užmigo. 
O Simrūgos jaunikliai išląndžiojo iš lizdo ir skraidžioja virš 
jo. Netrukus parskrido pati Simrūga. Pamačiusi žmogų, ji 
sunerimo: „Tai štai kas mano vaikus kasmet suryja! Tuoj aš 

atnešiu uolą ir numesiu ant šito piktadario.“ Ji beregint nu- 
skrido, atsigabeno uolą ir jau mes ant miegančiojo, bet stai- 
ga išgirdo savo paukštyčių balsus: 

— Mama, mama, neliesk šito žmogaus! Jis išgelbėjo mus. 
Matai slibiną? Tas pabaisa norėjo mus suryti, bet jaunikaitis 
jį nukovė. 


Simrūga dėkingai pažvelgė į išgelbėtoją, nunešė atgal į 


kalnus uolą ir grįžusi. išskleidė savo didžiulį sparną virš jau- 
nikaičio, kad saulė taip nekepintų. Atsibudo našlės sūnus, 
žiūri — aplink jį skraidžioja paukšteliai, o Simrūga virš jo 
laiko išskėtusi sąvo sparną. Jaunikaitis labai nustebo. 

— O žmogau, nesistebėk ir nenuogąstauk, juk tu nukovei 
tą sibiną, kuris kasmet surydavo mano vaikus, ir aš nieko 
nežinodavau. O dabar-žinau. Per tą slibiną ligi šiol neužaugi- 


nau hė vieno vaiko. Tu nužudei mano priešą, ir aš niekada 


neįstengsiu atsilyginti tau, kad ir ką padaryčiau gera,— pasa- 
kė paukštė. 

— Taip, aš puikiai pailsėjau po tavo sparnu,— tarė jau- 
nikaitis.— O dabar, jeigu leisi, keliausiuū toliau. 

— Bet pirma pasakyk, kuo aš galėčiau tau padėti? — pa- 
klausė Simrūga. , 

— Man nieko nereikia, — atsakė našlės “sūnus. 

Simrūga išpešė iš sparno dvi plunksnas ir tarė: 

— Imk šias dvi plunksnas ir gerai paslėpk. Kai tau bus 
sunku, vieną uždek, ir aš atskubėsiu į pagalbą. 

Našlės sūnus atsisvėikino su paukšte ir leidosi į kelionę. 
Ėjo ėjo, kol pagaliau priėjo miestą. Apsistojo pas vieną be- 
turtį. Gyvendamas pas jį, jaunikaitis pastebėjo, kad visi to 
miesto Žmonės gedulingais drabužiais vilki. 

— Kodėl jūsų miesto žmonės juodai apsirengę?t — pa- 
klausė. jis šeimininką. 

— O brolau, didis sielvartas mus slegia,— atsakė betur- 
tis.— Per mūsų miestą tekėjo upė. Dabar ten, iš kur ta upė 


išteka, guli slibinas. Žmonės kasdien jam turi pristatyti po 


vieną mergaitę. Kol pabaisa ryja savo auką, vanduo teka 
upe, o dabar jis jau visas miesto mergaites surijęs. Rytoj 

slibinui nugabens paskutinę mergaitę — padišacho dukterį, 
todėl žmonės ir apsirengė gedulingai. 

— Kur yra tas slibinas? — paklausė jaunikaitis. 

— Jeigu eisi aukštyn palei upę, tai miesto pakraštyje ir 
rasi jį, — paaiškino šeimininkas. 

Kitą dieną pasiėmė našlės sūnus lanką su strėlėm, kardą 
it auštant iškeliavo į nurodytą vietą. Prie upės ištakos pamatė 
didžiulį slibiną. Priėjęs arčiau, jaunikaitis paleido keletą strė- 
lių, o paskui pribėgęs nukirto kardu pabaisai galvą. Susimai- 
šęs su slibino krauju vanduo pasiliejo į miestą. Jaunikaitis 
atsirėžė gabalėlį slibino odos ir sugrįžo namo, pas beturtį. 

Žmonės, pamatę kruviną vandenį, -susiprotėjo, kad kaž- 
kas nudobė slibiną, ir nubėgo pranešti padišachui. 

Rytojaus dieną padišachas paskelbė: „Kas nudobė slibiną, 
tegu ateina pas mane, aš išleisiu už jo savo dukterį.“ 

; Žmonės svarstė, spėliojo, kas čia būtų nudobęs, bet nie- 
kas nežinojo. Po kiek laiko atėjo pas padišachą beturtis. 

— O padišache,— tarė jis— Pas mane yra apsistojęs vie- 
nas svečias. Gal kartais jis nudobė slibiną? 

— Eikit ir atveskit tą žmogų,— liepė esaūlams padišachas. 

Kai į rūmus atvedė našlės sūnų, padišachas maloniai ji 
sutiko ir paklausė: 

— Sūneli, ar ne tu nudobei slibiną? 

— Taip, maloningasis padišache, jūs atsikratėt šito pabai- 
šos. Aš jį nudobiau. 

— O kuo įrodysi? — vėl paklausė jį padišachas. 

Jaunikaitis išsitraukė iš užančio gabalėlį slibino odos ir 
padėjo priešais -padišachą. Pamatęs padišachas sušuko: 

— Štai dabar aš tikiu, tu tikras narsuolis! Atlikai didelį 
Žygdarbį, ir aš noriu išleisti už tavęs savo dukterį. 

— O inaloningasis padišache, aš nieko tokio ypatingo ne- 
padariau, kad galėčiau vesti jūsų dukterį, aš tik padėjau, 
kiek galėjau, ir tiek. Be to, gal jūsų duktė jau turi ką nors 
pasirinkusi, — atsakė jaunikaitis. 

— Nieko ji neturi, o jeigu ir turėtų, tai už tokį žygdarbį 
mes tau atiduodam mergaitę, — pasakė padišachas. 

— Bet aš jau turiu sužadėtinę, — tarė jaunikaitis ir papa- 

sakojo padišachui, kaip susitiko peri ir kaip paskui juos liki- 
mas išskyrė. Jis labai norėtų ją susirasti, gal padišachas galįs 
jam padėti. 

— Tuomet taip susitarkim: tu būk man įsūnis. Aš nieko 
daugiau neturiu, tik dukterį. O dabar turėsiu ir dukterį, ir 
sūnų, — pasakė padišachas. 

— Gerai, būsiu jūsų įsūnis, aš irgi nieko neturiu, tik seną 
motiną, — atsakė jaunikaitis. 

Ir padišachas nusivedė jį į savo rūmus. Našlės sūnus da- 
bar buvo šachas ir galėjo pramogauti, medžioti. 

Vienąkart atsigulęs pailsėti šachas prisiminė paukštę Sim- 
rūgą. Rytą jis pasakė apie tai tėvui. Vos tik spėjo uždegti 
plunksną — atskrido Simrūga. 

— Aš atsidūriau štai šioje šalyje, man čia gera gyventi, 
bėt aš noriu susitikti su motina, ar negalėtum padėti? — pa- 
klausė jis. 

— Aš viską galiu padaryti, — pasakė Simrūga.— Tik tu pa- 
pjauk septynis. jaučius ir jų odą pripildyk vandens. ir mėsos. 
Kai skrisim ir aš paprašysiu mėsos, tu duok man vandens, o 
kai prašysiu vandens — duok mėsos. | 

Jaunikaitis viską padarė, kaip buvo sakiusi Simrūga, ir 
nuėjo pas tėvą. = 

— Tėve, aš noriu nuskristi su paukšte Simrūga į savo 
gimtąjį kraštą, atsigabenti motiną ir peri, be to, noriu at- 
keršyti bajaus ir pirklio sūnums. Išleisk mane keletui dienų. 

Padišachas pasodino jį ant paukštės Simrūgos ir palinkėjo 
laimingos kelionės. Simrūga pakilo aukštai aukštai ir nuskrido 
į tolimą kraštą. 

Kai tik paukštė prašydavo vandens, jaunikaitis duodavo 
jai mėsos, o kai prašydavo mėsos — duodavo vandens. 

Kartą, kai Simrūga paprašė vandens ir jaunikaitis norėjo 
duoti mėsos, pamatė, kad mėsa jau išsibaigusi. Tada ėmė ir 
atpjovė gabalėlį nuo-savo kojos. „Kokia čia skani mėsa" — 
pamanė paukštė ir nerijo, pasidėjo po liežųviu. Galiausiai ji 
nutūpė ant vienos kalno viršūnės ir tarė: 

— Ar matai štai tą kibitką aūlo pakraštyje? Tai tavo mo- 
tinos kibitka, eik. 

Simrūga davė jam dar keturias plunksnas! ir pamokė: „Jei- 
gu perbrauksi šita plunksna per veidą — užaugs žila barzda, 
jeigu perbrauksi šita — vėl būsi jaunas. Tavo motina apakusi. 
:Patrink jai akis šita plunksna, ir ji praregės. O ketvirtąją 
plunksną uždek, kai būsiu tau reikalinga.“ 

Jaunikaitis atsisveikino su Simrūga ir jau norėjo eiti, bet 
taip skaudėjo koją, jog negalėjo nė žingsnio žengti. Tada 
paukštė išėmė iš po liežuvio mėsos gabalėlį ir pridėjo prie 
skaudamos vietos. Koją beregint nustojo škaudėti, ir jauni- 
kaitis nužingsniavo prie motinos kibitkos. Eidamas jis perbrau- 
kė per veidą viena plunksna, ir tuoj. užaugo žila barzda. Kai 
įėjo į kibitką, motina nepažino. Tuomet jis negaišuodamas išsi- 
traukė kitą plunksną, patrynė motinai akis, ir šioji vėl pra- 
regėjo. Senutė padėkojo; o paskui pradėjo pasakoti apie din- 
gusį sūnų. 

— Ar pAžinum savo sūnų, jeigu pamatytum? — paklausė 
jis. 

— O, žinoma, pažinčiau tą savo ėriukėlį, — atsakė senoji. 

Tuomet jaunikaitis išėjo iš kibitkos, perbraukė per veidą 
kita plunksna ir atjaunėjęs vėl žengė į vidų. 

— Ak sūneli, tai tu! — sušuko motina ir puolė apkabinti. 
Paskui papasakojo apie bajaus, apie pirklio sūnų ir apie peri. 

— Aš tuoj grįšiu, mama, — pasakė sūnus ir pasiėmęs kar- 
dą išėjo. Jis atkeršijo bajaus ir pirklio sūnums, pasiėmė devo. 
turtus, peri ir sugrįžo pas motiną. Grįžęs jaunikaitis uždegė 
ketvirtąją plunksną. Atskrido Simrūga. Tada sukrovė visus 
devo turtus, pasodino motiną, peri, pats atsisėdo, ir Simrūga 
laimingai nugabeno juos visus į padišacho šalį. ' 

Keturiasdešimt dienų ir naktų truko vestuvių puota. 

Keturiasdešimt dienų linksminosi žmonės. Ir aš ten buvau, 
ir lauktuvių jums nešiau, bet koja paslydėjo ir viskas išby- 
rėjo. 


GĖRIS IR BLOGIS 


Jauniems tėvams gimė sūnus. Berniukas augo tylus, meilus. 
Kai jam suėjo septyneri metai, buvo toks atsitikimas. 

Kaimynystėje gyveno vienas žmogus, labai mėgęs girtis. 
„Nėr piotingesnio už mane pasaulyje!“ — dažnai sakydavo jis. 

Kartą jis kasė žemę ir užtiko skrynelę. Ir šiaip, ir taip ją 
apžiūrėjo, mėgino atidaryt —' neatsidaro. „Tikriausiai auk- 
sas“,— apsidžiaugė pagyrūnas. Jis nudaužė spyną, kilstelėjo 
dangtį — tik liuokt iš skrynelės gyvatė ir apsivyniojo jam 
apie kaklą. Šnypšdama ir kaišiodama geluonį, augo tiesiog 


akyse. 

— Gyvate, aš tave išvadavau, tau gera padariau — malda- 
vo pagyrūnas,—o tu už gera blogu atsilygini — gali mane 
užsmaugti. 


— Kad mane visada šitaip mokė,— atsakė gyvatė Žmogaus 
balsu. 

Ilgai jie ginčijosi, katro teisybė, bet niekaip negalėjo su- 
tarti. Pro šalį kaip tik traukė kupranugarių karavanas. Pagy- 
rūnas ir klausia patį seniausią iš visų: | 

— Sakyk, kupranugari, argi galima 'už gera blogu atsily- 
ginti? 

— Galima,— sušvabėjo kupranugaris.— Štai prieky eina vi- 
si mano vaikai ir anūkai. Aš juos užauginau, išmokiau. O da- 
bar, kai jau pasenau ir vos bevelku kojas, jie nori palikti 
mane vieną dykumoje. Argi tai gerumas? 

— Girdi? — sušnypštė piktdžiugė gyvatė, dar labiau apsi- 
vyniodama pagyrūnui aplink kaklą. 

—- Liaukis smaugusi,— prašo ją pagyrūnas,— kitų dar pa- 
siklausim. | 

Ir jie nuėjo. Priėjo didelį nudžiūvusį šilkmedį. Pagyrūnas 
sustojo ir klausia: 

— Ei medi! Tu ilgai pragyvenai šiame pasaulyje ir daug 
ko matei savo amžiuje. Sakyk, argi galima už gera blogu atsi- 
lygintiė ' 

— Galima,— sugirgždėjo šilkmedis.— Daug metų aš teikiau 
gaivų pavėsį, visi, kas gyvas, galėdavo pailsėti po nano ša- 
komis, mano sultingais lapais mito šilkverpiai. Šeimininkas 
praturtėjo iš kokonų ir šilko. O dabar jis nori nupjauti mane 
malkom. Argi šitaip reikia atsilyginti už gera? 

— Girdi? — vėl sušnypštė gyvatė ir dar kiečiau suspaudė 
kaklą. | 

— Palauk, gyvate, palauk,—vėl prašo pagyrūnas.— Dar 
ką nors paklausim. 

Ir eina jie tolyn. Priėjo žaidžiančius vaikus. Pamatę ant 
senio kaklo gyvatę, vaikai užmiršo žaidimą ir išbėgiojo kas 
sau. Pasiliko tik tas septynmetis berniukas. 

Pagyrūnas priėjo prie jo ir klausia: N 

— Pasakyk, berniuk; ar galima už gera blogu atsilyginti? 

— Ė,— tarė mažylis, — nereikia klausinėti apie gera ir pik- 
ta. Geriau sakyk, kodėl čia tau ant kaklo gyvatė? 

— Aš kasiau žemę,— pradėjo pasakoti pagyrūnas— ir iš- 
kasiau skrynelę. Man pasirodė, kad joje turėtų būti auksas. 
Atidengiau dangtį, o iš ten iššoko gyvatė ir apsivyniojo man 
apie kaklą. Dabar ji nepaleidžia manęs, nori pasmaugti už tai, 
kad ją išgelbėjau. 

— O! — nusistebėjo berniukas,— tu tikriausiai meluoji. 
Argi gali tokia didelė gyvatė tilpti skrynelėje? 

— Gryna teisybė! — įtikinėjo pagyrūnas.— Ji tikrai buvo 
šitoje skrynelėje. £ 

— Ei gyvate,— tarė berniukas, — ar teisybė, kad tu, tokia 
didelė, sutilpai skrynelėje? 

— Taip, sutilpau,— sušnypštė gyvatė. 

— Negali būt,— atkakliai priešinosi berniukas. 

— Netiki — žiūrėk,— sušnypštė gyvatė, nušliaužė nuo pa- 
gyrūno kaklo, susitraukė ir įlindo į skrynelę, tik galvą paliko 
lauke. 

— Ė, o galva ir netelpa! — nusijuokė berniukas. 

— Kaip netelpa! — sušnypštė gyvatė, įtraukdama ir galvą. 

Berniukas tik klapt, užvožė dangtį, užrakino skrynelę ir 
klausia nudžiugusį pagyrūną: | 

— -Tu pats buvai paslėpęs ten šitą skrynelę? 

— Ne, 

— Jeigu ne, tai reikia prisimint patarlę: „Nepadėjęs ne- 
imk!“ O dabar šitą skrynelę reikia nunešti ten, kur buvo. 

Pagyrūną nustebino . šitoks berniuko protas; jis iš visos 
širdies dėkojo už išgelbėjimą. O skrynelę užkasė, kur buvo 
radęs, ir kaip gyvas daugiau niekada nesigirdavo. 


KAIP AUSINUKAS SURADO TĖVĄ 
2 MOTINĄ 


Gal taip buvo, o gal ir ne — per saulės įkaitintus smėly- 
nus jojo kartą senas senelis. Jojo jis ant asilėno, o iš paskos 
vedėsi kupranugarį. Ligi apyaušrio senelis dirbo malūne ir 
buvo labai išvargęs. Kupranugaris irgi pailso —- juk nešė di- 
džiulius maišus. Asilėnas nešė senelį — taip pat pavargo. 
O iki aūlo dar buvo toli. 

Ir taip visą dienelę — nuo barchano prie barchano, nuo 
vienos kopos ant kitos. Net paukštis nežino, kur šito kelio 
galas. Vėjas, ir tas nepasakytų, kur baigiasi dykuma. O žmo- 
gus šią dykumą Karakumais tadina,— turkmėniškai tai reiškia 
„juodieji smėlynai". Štai kur jojo senelis. 

Jojo jis ir dainavo dainą — ilgą kaip jo gyvenimas, liūd- 
ną kaip jo mintys, nes jis buvo jau labai senas, visas praži- 
lęs, su. baltutėle kaip medvilnės pluoštas barzda, o neturėjo 
sau užvadėlio senatvėje. Apie ką senelis galvojo, apie tą ir 
dainavo: 

Jei turėčiau aš sūnelį, 
Nors mažytį kaip pirštelį, 
Skalstaveidį kaip aguona, 
Gerą kaip saulė raudona, 
Darbštų kaip bitė pilkoji — 
Būčiau tada aš laimingas... 

Tik staiga girdi senelis — kažkas jį šaukia: 

— Ei tėveli! Jeigu neturi sūnelio, tai imk mane! 

Senelis nustebo. Sustabdė asilėną ir dairosi visur po ko- 
jomis, bet ant kelio — vien dygliažolės išdegusios stirkso. 

* O kažkieno balsas vėl sako: | 

— Jei nori pamatyti erelį, nesidairyk į žemę! 

Tada senelis pakėlė akis į dangų, bet ir ten nieko nebuvo. 

Tik dar garsiau kažkas sušunka: 

— Ei, tėveli, kas gi ieško panteros padebesiuos?! 

Senelis prašo: 

— Na, liaukis slapstęsis! Pasirodyk! 

Jis labai norėjo greičiau pamatyti tą ilgai lauktą nesu- 
lauktą sūnelį. Staiga žiūri — iš kupranugario ausies kyšte- 
lėjo mažas berniukas! Jis linksmai pasižiūrėjo į senelį ir plo- 
nyčiu balsu spygtelėjo: 

— Aš čia, aš čia! Tu mane mataį? Būk geras, padėk man 
išsiropšti iš šitos ankštos kibitkos, nes užtrokšiu. 

Senelis ištraukė berniuką iš kupranugario ausies ir pasi- 
sodiho aht delno,— toks jis buvo mažytis! Kaip ir visi turk- 
mėnų berniukai — jis buvo plikai nuskustas, tik už ausų 
stirksojo dvi juodos kietai supintos kasytės. 

— Kuo tu vardu? — meiliai paklausė senelis. 

— Vadink mane kaip nori! — guviai atsakė mažylis ir 
ėmė pintis kaseles. Jis viską darė taip ramiai, tarsi būtų sė- 
dėjęs namie ant minkšto veltinio, o ne ant šiurkštaus sene- 
lio delno. 

Senelis pakraipė galvą: 

— Oi, „koks tu mažutis! Kaip kažin ką — ne didesnis už 
pusę kupranugario ausies! 

Berniukas žvilgtelėjo į senelį ir nusijuokė: 

— Tai šitaip ir vadink mane! Man patinka! 

Ir senelis praminė berniuką Ausinuku. 

— Šiaip tu, vaikeli, puikus, — atsiduso senelis, — bet ar būsi 
man geras užvadėlis senatvėje? Per daug mažas esi! 

Berniukas gudriai mirktelėjo ir atsakė: 

— Tėveli, juk deimantas irgi nedidelis, bet už vieną dei- 
mantą duoda šimtą didelių kupranugarių. 

Ir dar. pridūrė: 

— Bet tu manęs ir už tūkstantį kupranugarių neatiduok, 
aš atnešiu tavo namams laimę ir dalią. 

Tai pasakęs, Ausinukas pašoko ir kaip tikras varovas su- 
ragino apsnūdusį asilėną: 

— Nuo-o, nu-ol!l Greičiau nešk mus namo, nes mano mo- 
tušės plovas prisvils! 


Asilėnas krustelėjo ausimis, ir visas ketvertas leidosi į 
kelią. 

Ir tegu jie sau keliauja, o tu pasiklausyk, kas nutiko se- 
nelei. 

Senelė sėdėjo vidury kiemo ant balto veltinio kilimėlio ir 
audė kilimą. Ji mazgė vilnones gijas ir mąstė apie savo ne- 
dalią. O kada žmogui sunku, jis arba verkia, arba dainuoja. 
Taigi senelė dainavo: 


Jei turėčiau aš sūnelį, 

Nors mažytį kaip pirštelį, 
Kilimą aš jam išausčiau — 
Rausvą kaip žiedai gvazdiko, 
Spindintį tarytum saulė, 
Melsvą kaip nakties padangė. 


Tik žvilgt senelė už vartų, ogi jos senis paršuoliuojąs na- 


mo ant asilėno, o iš paskos — net pasišokėdamas bėga se- 
nasis kupranugaris. 
— Ei motin! — dar iš tolo sušunka senelis.— Laimė ap- 


lanko ir jaunus, ir senus. Mus ji aplankė labai vėlai, bet tuo 
geriau — labiau mokėsim ją branginti. Aš pargabenau tau 
sūnų! 

Senelė net supyko: 


— Kam juokiesi iš mūsų nelaimės? 

— O kodėl gi likimas negali mus pradžiuginti ir pado- 
vanoti mažą sūnelį? — atsakė senelis ir parodė į berniuką. 

Ausinukas sėdi sau kupranugario tarpuausy ir išdidžiai 
žvalgosi į tėvus. | 

Pamačiusi berniuką, senelė net rankomis suplojo: 

— Oi sūneli, koks tu gražus, kokiais raudonais veideliais! 

Ji paėmė berniuką į šiltus delnus, negalėjo atsižiūrėti. Vis 
šnabždėjo meilius žodžius, vadino jį tai raudonu obuoliuku, 
tai kupranugariuku. O paskui paklausė: 

— Tiktai kodėl tu toks mažutis? 

Ausinukas atsakė jai: 

— Nesisielok, motute, mažam sūneliui mažiau šilko reikės 
chalatui! 

Ir senelė įsinešė berniuką į kibitką. 

Tai buvo dieną, o paskui atėjo vakaras. 


Senelė apėjo visas savo kaimynes ir susikvietė į talką prie 
ruošos. Ji nieko nepagailėjo viešnioms: išvirė didžiulį katilą 
plovo, prikepė skanių paplotėlių su 'pienu, atnešė ir pastatė 
pilnutėlį medinį dubenį džiovintų vynuogių, saldžių melionų. 

Visą vakarą dainavo kaimynės, iki išnaktų skambėjo du- 
tara. 

Ir bedainuodamos jos pasiuvo Ausinukui tris chalatus — 
iš mažos skepetaitės; iš medvilnės sėklos lukšto — kepurytę, 
o iš švelnios viščiuko odos — — kurpaites. 

Aptaisė moterys berniuką, pasukiojo šiaip, pasukiojo taip, 
suplojo. delnais ir nusijuokė: 

— Štai kur tikras džigitas! 

O Ausinukas nusilenkė tėvams ir rimtai tarė: 

— Ačiū jums už rūpestį. Pailsėkit senatvėj. Dabar aš imsiu 
šeimininkauti. 


TRYS PAPLOTĖLIAI 


Vieną rytą senelė rankinėm girnom pramalė miežinių miltų, 
užminkė tešlą rūgusiam piene, karštai prikūreno molinę krosnį 
ir iškepė tris putnius paplotėlius. Paplotėlių viršų patepė med- 
vilnės sėklų aliejum, sudėjo į puodelį, paskui surišo į švarią 
skepetaitę ir aunasi kojas.. 

— Kur taisaisi eiti, motute? — paklausė Ausinukas. 

Motina atsakė: 

— Nunešiu tėvui į lauką valgyti. 

Ausinukas paprašė: 

— Neik! Aš pats nunešiu. 

Bet motina nesutiko: 

— Kurgi, tu dar mažas! 

Ausinukas nusijuokė: 

— Aš mažutis, bet vikrutis! Nebijok, tikrai laiku tėvas 
papietaus. 

Motina irgi nusijuokė ir sutiko, nes ir šiaip dar daug turėjo 
IUOšOS. | 

Atsisveikindama tarė berniukui: 

— Neišdykauk, sūneli, eidamas neužgaišk kur nors, nes aš 
rūpinsiuos. Skubinkis grįžt namo. | 

Bet gerai žmonės sako: „„Pasiųsk vaiką, tai ir pats bėk iš 
paskos!“ 

Judrusis Ausinukas užsidėjo ryšulėlį ant galvos ir žings- 
niuoja sau keliu, traukdamas linksmą dainelę: 


Aš mažutis, bet vikrutis — 
Nieks neapgalės! 

Aš mažutis, bet vikrutis — 
Kas pralenkt galės? 


Taip jis ėjo ir dairėsi į visas puses, nes aplinkui buvo 
tiek daug nematytų neregėtų dalykų: tai, žiūrėk, koks vabalas 
ropoja, tai drugelis skrenda, tai aukštai padangėje sučiulba 

paukštis. Bet kas dairosi į šalis, tas nemato, kas yra po ko- 
jomis: Ausinukas suklupo ir įkrito į duobelę. 

Kitas nebūtų bėdojęes, būtų iššokęs ir nuėjęs toliau. Bet 
kaip išlipti iš duobelės Ausinukui, jeigu jis ne didesnis už 
pusę kupranugario ausiest Jam čia buvo ne duobelė, o gili 
duobė — kaip šulinys. 

„Et vyruti, blogai“, — pagalvojo berniukas, sėdėdamas duo- 
belėje, ir pirmiausia apžiūrėjo, ar sveikas puodelis. Bet puo- 
delis su paplotėliais krito į minkštą smėlį ir nesudužo. Tada 
Ausinukas, sukaupęs visas jėgas, užsirito ryšulėlį ant pečių ir 
ropščiasi viršun. Bet smėlis slydo iš po kojų ir Ausinukas vis 
riedėjo atgal. Berniukas dar mėgino kibtis už kyšančių šak- 
nelių, tačiau stipresnės pjovė rankas, o plonos trūkinėjo — 
ir jis vėl atsidūrė duobelės dugne. Kad ir labai stengėsi iš- 
kopti — sunki našta vis tempė žemyn! 

Staiga berniukas girdi — dunksi arklio kanopos. Keliu šuo- 
liavo kažkoks džigitas ir dainavo šaunią dainą: 


Žirge, tu 

Liaunas kaip džeiranas! 
Žirge, ei — 

Tu kaip leopardas! 

Žirge, 

Žirge, tu kaip stepių vėjas! 


Kanopos dunksėjo vis arčiau. Ausinukas žvilgtelėjo iš duo- 
belės ir už poros žingsnių pamatė raitelį. 

— Ei džigitel — šūktelėjo Ausinukas.— Būk geras, sustok! 
Iškelk štai mano ryšulėlį, tau nieko nėr, o aš vienas iki nak- 
ties turėsiu su juo vargti! 

Bet raitelis neišgirdo Ausinuko ir prašuoliavo pro šalį. 

Ausinukas vėl sėdi duobelėje. 

Tik štai girdi kitą dainą: 


Ak, kad būčiau pūkelis 

Ar uriuko lapelis, 

Ak, kad būčiau gaivus vėjelis — 
Lėkčiau ten, už kalnų tolių... 


246 


Ausinukas vėl žvilgtelėjo ir pamatė mergaitę. Ji ėjo keliu 
ir dainavo, ragindama asilėną, tempiantį maišus su žole. 

— Miela mergaite! — visa gerkle riktelėjo Ausinukas.— 
Padėkit iškelti šituos tris paplotėlius! Saulė jau aukštai, o 
mano tėvas dar be pietų! 

Bet mergaitė, išgirdusi taip garsiai šaukiant kažkur iš. po 
žemių, išsigando — per kelio dulkes ji visai nepastebėjo 
berniuko. Tik suspigo ir pasileido bėgti kiek kojos neša, o 
paskui ją nurisnojo ir asilėnas. 

Ir vėl Ausinukas liko vienas. 

Nuobodu jam sėdėti smėlio duobelėje. 


„Jeigu nebūčiau žiopsojęs į šalis, — galvojo berniukas, — 
seniai jau būčiau buvęs 4auke, ir tėvas valgytų šiuos paplo- 
tėlius." 

Bet štai pasirodė trečias keleivis — storulis pirklys. Jis 
lingavo ant balto kupranugario ir mieguistu balsu dainavo 
sau po nosim: 


/ 


Saulė žeria ant žemės spindulius auksinius — 
Ai ai al, kodėl ji nežeria aukso? 

Mėnuo žeria spindulius sidabrinius — 

Ai ai ai, ko nežeria jis sidabro? 

Debesys lyja deimantiniais lietaus lašais— 
Ai ai ai, kodėl jie nelyja deimantais? 

Aš surinkčiau juos visus, 

Turtingiausias būčiau už visus! 


Ausinukas gėrėjosi, žiūrėdamas į tokį puikų, išsiuvinėta 
gūnia papuoštą kupranugarį, susižavėjęs klausėsi parištų *po 
kaklu sidabrinių varpelių skambesio. Kai pirklys buvo jau 
visai greta, berniukas mandagiai kreipėsi į jį: 

— Garbusis bajau, būk geras, ištiesk ranką ir iškelk ma- 
no nešulį iš duobės. Jis tau bus visai nesunkus. 

Bet pirklys nė nežvilgtelėjo į Ausinuką, tik tąsiu lyg vy- 
nuogių sirupas balsu paklausė: 

— O kiek man užmokėsi, berniuk? 

Ausinukas taip supyko ant godaus pirklio, kad nė žodžio 
jam neatsakė. į 

Pirklys prajojo pro šalį, skambčiodamas varpeliais, o Au- 
sinukas pats sau tarė: 

„Ir vienoje galvoje daug minčių telpa! Reikia man pačiam 
kaip nors tempti ryšulėlį viršun, nes tėvas iki saulės laidos 
nesulauks pietų. Kur nėra jėgos, ten protas gelbsti!“ 

Berniukas nusirišo vilnonį diržą, suplėšė išilgai ir nuvijo 
stiprią virvelę. Vieną galą pririšo prie ryšulėlio, kitą įsikando 
į dantis ir ropščiasi į viršų. 

Ne veltui žmonės sako: „Ir ilgiausias kelias turi pabaigą.“ 
Dabar, kai ryšulėlis nespaudė berniukui pečių, lipti iš duo- 
belės buvo kur kas paprasčiau. Ausinukas įtempė visas jėgas 
ir netrukus atsidūrė ant kelio. Apsidairė, žiūri — netoli baltas 
ėriukas. 

— Kai nėra arklio,— gerai bus ir asilėnas! — šūktelėjo ber- 
niukas, 

Jis pririšo virvelę ėriukui prie kojos, paėmė ilgą vytinę 
ir šaukdamas varo ėriuką nuo duobelės. Ėriukas išsigandęs 
subliovė ir šoko bėgti. Bet jam prie kojos buvo pririšta vir- 
velė, o prie virvelės — puodelis su paplotėliais. Taip ėriukas 
ir ištraukė iš duobelės ryšulėlį. 

— Ėl Ačiū! — nusilenkė Ausinukas ėriukui ir atrišo nuo 
kojos virvelę. 

Eriukas nubėgo, o Ausinukas vėl susijuosė diržu, užsidėjo 
ant galvos. ryšulėlį ir išdidžiai patraukė į lauką lyg niekur 
nieko, dainuodamas linksmą dainą: 


Aš mažutis, bet vikrutis — 
Nieks neapgalės! 

Aš mažutis, bet vikrutis — 
Kas pralenkt galės? 


Jau -buvo netoli tėvo laukas, tik staiga virš berniuko galvos 
kažkas sukrankė. Ausinukas pakėlė akis — ogi suka aukštai 
ratą juodas dykumų varnas. Jis smarkiai mojo sparnais ir lei- 
dosi vis žemyn ir žemyn. Ausinukas šoko bėgti. Bet ne taip 

lengva pabėgti nuo priešo, kai ant galvos sunkus nešulys. 
Varnas sekė berniukui iš paskos, Ausinukas nėrė į tankią 
žolę ir bėga vingiais — tai į kairę, tai į dešinę. Bet kranki- 
mas girdėti vis arčiau ir arčiau. Rajus paukštis jau pražiojo 
snapą ir čiups laimikį, bet apsiriko: vikrus Ausinukas nusi- 
rito į sausą aryką ir pasileido juo tiesiai į tėvo lauką. Lygiu 
aryko dugnu buvo daug lengviau bėgti, negu brautis per tan- 
kią žolę. Varnas atsiliko. Ausinukas lėkė kaip su sparnais, 
priešaky jau matė žalią tėvo lauko rėžįį ir vos neuždainavo 
iš džiaugsmo. Tik staiga naujas priešas pastojo kelią: jam 
priešais bėgo išsižiojęs ir baisiai urgzdamas kudlotas Baras — 
visų aūlo vaikų siaubas. Ausinukas net pritūpė iš baimės. Šuo 
irgi sustojo. 

— Prapuolė mano paplotėliai, — sudejavo Ausinukas.— Ne- 
surijo tas juodasis plėšikas, tai dabar paklius nepasotinamam 
šuniui į nasrus. 

Bet ir varnas jau buvo arti. O šuo prigludo prie Žemės, 
pasiruošęs pulti Ausinuką su skaniausiais paplotėliais. Tačiau 
žvitrusis Ausinukas nepametė galvos. Pasidėjo ant Žemės ry- 
šulėlį, ištraukė vieną paplotėlį ir sviedė šuniui. Taip ir buvo, 
kaip manė Ausinukas: šuo puolė prie paplotėlio, bet jį ap- 
lenkė varnas. Jis griebė paplotėlį ir suplakė sparnais, norė- 
damas vėl pakilti į viršų, bet gauruotas Baras liuoktelėjo ir 
įsikibo į jį dantimis. Varnas išmetė paplotėlį ir ėmė kapoti 
snapu šunį. Abu nusirito aryku: vienas garsiausiai krankda- 
mas, o kitas — urgzdamas. Ausinukas sėdėjo ant aryko krašto 
ir šaukė šuniui: 

-— Paimk jį, paimk! Neatiduok nevidonui paplotėlio! 

Ir šuo su dar didesniu įniršiu taršė varną. 

O Ausinukas jau šaukė varnui: 

— Ei ilgasnapi plėšike!l Argi tu, dykumų karalius, nusi- 
leisi kiemo šuniui? 

Ir tada varnas dar smarkiau ėmė kapoti šunį savo kietu 
snapu. 

Taip jiems besipešant, Ausinukas susiveržė ryšulėlį ir nu- 
bėgo tiesiai pas tėvą. 

— Tėveli! Aš atnešiau tau pietums paplotėlių! — sušuko 
berniukas, pamatęs tėvą, leidžiantį į aryką vandenį. Ir senelis 
jam nusišypsojo. Nusitrynė į žolę rankas ir paėmė iš Ausi- 
nuko ryšulėlį su paplotėliais. Paskui pasisodino mažylį ant 
delno ir tarė: 

— Ai, koks geras sūnelis užaugo! Mes su motina nė ne- 
pamatėm, o jis jau tikras-džigitas! Atsimink, brangusis: šilta 
būna tėvo širdžiai, kai šalia jis jaučia rūpestingą sūnų. 

Ir senelis ėmė valgyti putnius miežinius paplotėlius, at- 
lauždamas. ir sūnui po mažytį gabalėlį. 

Ausinukas dar niekada nebuvo valgęs tokių skanių pa- 
plotėlių! 


KAIMYNO VYNUOGYNAS 


Pavasarį gera, žiemą gera, vasarą gera, 0 rudenį dar ge- 
riau. 

Rudenį ne taip karšta, rudenį vėl ptažysta gėlės, rudėnį 
nunoksta obuoliai ir granatai, vynuogės ir žaliosios figos, pri- 
noksta arbūzai ir auksiniai melionai. 

Vieną tokio rudens rytą Ausinukas sėdo ant savo asilėno 
ir išjojo į lauką ožkai žolės. Jis kasdien vis kuo nors padė- 
davo motinai prie ruošos. Takelis vedė pro kaimyno vynuo- 
gyną, o ką gi rasi puikesnį ir turtingeshį už vynuogyną rude- 
nį? Sunkios kekės net iki žemės lenkė vynuogienojus, o šiltas 
vėjas nešė nuo jų aštrų, saldų kvapą iki pat kelio. 

— Af, gera! — sušuko mažylis ir prijojo prie vynuogyno. 
Jis dar nebuvo matęs tokių didelių uogų! Be to, kepino sau- 
lė, ir berniukas panoro kiek pailsėti pavėsy; o vynuogynas 
jam atrodė kaip tankus neįžengiamas miškas. 

Jis nušoko nuo asilėno ir šmurkštelėjo po žaliu stogu. 
Ausinukui net seilės nutįso: šitiek čia buvo uogų! 

„Kad nors vieną uogytę nusiskinčiau!“ — pagalvojo ber- 
niukas, bet prisiminė, kad čia svetimas vynuogynas, ir suko 
į šalį akis nuo sultingų kekių. 

O paskui tarė pats sau: „Kaimyno vynuogyne tūkstančių 
tūkstančiai vynuogių. Jeigu suvalgysiu vieną — nenuskriau- 
siu." . 

Jis pribėgo prie krūmo ir nė pats nepamatė, kaip sultin- 
ga, persišviečianti lyg gintaras uoga atsidūrė rankoje. Dabar 
jau buvo vėlu galvoti, atgal uogelės neprilipinsi! Ir Ausinu- 
kas atsikando jos — lyg didžiulio obuolio, nes vynuogė bu- 
vo ne ką mažesnė už berniuko galvą. Ausinukui pirštais nų- 
varvėjo- saldžios lyg medus sultys, tarp dantų sutreškėjo odc- 
Jė, nosiai, ir tai kliuvo: ji pasidarė lipni lipni nuo sulčių. 
Labai buvo skani kaimyno -vynuogė! 

Staiga Ausinukas išgirdo kažkieno žingsnius. Žingsniai ar- 
tėjo. Berniukas išsigando: ėjo pats šeimininkas! Ausinukas net 
girdėjo, kaip jo rankose skambčiojo žirklės, kuriomis karpė 
sunkias vynuogių kekes. Nors berniukas žinojo, kad kaimy- 
nas nesupyks,— paraudo kaip lapas rudenį ir pasislėpė po 
didžiule ant žemės nukritusia keke. Bet čia pat šalia savęs jis 
pamatė didelę kaimyno ranką, išgirdo jo balsą: 

— Ai ai ai! Jau rytoj reikės su visa šeimyna skint vyn- 
uoges, prapuls mūsų derlius! 

Tai sakydamas, kaimynas pakėlė nuo žemės nukritusią 
kekę ir įdėjo į pintinę, o kartu su vynuogėmis į pintinę pa- 
kliuvo ir vikrusis Ausinukas. Jis norėjo iššokti, bet ant vir- 
šaus nukrito antra vynuogių kekė, paskui trečia, ir berniu- 
kas nebegalėjo išsikapstyti iš apačios. O kaimynas prisiskynė 
pilną pintinę vynuogių ir patraukė namų link, linksmai dai- 
nuodamas: | 


Ei tai vynuoge, kokia tu miela! 

Ei tai vynuoge,— vynas ir gaiva! 

Tu saldžiausiomis razinomis pavirst gali, 
Tu skaniausiais sirupais pavirst gali, 
Nes skaisčioji saulė atiduoda tau 

Visą saldesį ir spindulius visus... 

Ausinukui labai patiko kaimyno dainelė, jis neiškentė ir 
šūktelėjo iš pintinės kiek gerklė neša: 

— Ai, ačiū! 

Kaimynas jau daug metų buvo nugyvenęs, bet dar nie- 
kada negirdėjo, kad pintinė rėktų. Jis pašoko lyg gyvatės 
įgeltas, metė ant žemės pintinę ir pasileido bėgti namo. 

Greičiau už kumeliuką dūmė per vynuogyną, šaukdamas: 

— Oi, bėda! Oi, vargas! Mūsų vynuogyną užpuolė pikto- 
sios dvasios — džinai! 

Tuo metu kaimyno pati melžė ožką. Pamatė šitaip bėgantį 
savo vyrą suvelta barzda ir taip išsigando, kad apvertė milž- 
tuvę, paliejo pieną. O kaimynas vis šaukė lyg protą pame- 
tes. 

Tada pati paėmė jį už rankos ir parvedė namo. 

— Kiek kartų tau sakiau, tėvai, kad nevaikščiotum sau- 
lėje viena tiubeteika. Saulė perkaitino tau galvą, ir pats ne- 
žinai, ką šneki! 

Taip tarusi, ji paguldė savo vyrą, galvą apvyniojo šlapiu 
rankšluosčiu. Bet šis vis dar kliedėjo ir šaukė apie džinus — 
piktąsias dvasias — ir apie pintinę, kurią pametė vynuogyne. 

Tada šeimininkė apsirišo galvą didžiule skepeta ir nuėjo 
ieškoti pintinės. 

O dabar paklausyk, kas nutiko Ausinukui. 

Kai kaimynas metė ant žemės pintinę, kartu su vynuogė- 
mis iškrito ir Ausinukas. Jis pašoko, timptelėjo sau už kasy- 
čių ir tarė: 

— Ei vaikine, tu čia viskuo kaltas prieš kaimyną! Suval- 
gei jo vynuogę neatsiklausęs, o paskui dar mirtinai išgąsdi- 
nai. Padėsiu vargšui žmogui, nunešiu jam į kiemą pintinę. 

Kaip tarė, taip padarė. Nusičiupo už pintinės krašto ir 
tempia, bet pintinė vis kliūva už žemės. Tada berniukas pa- 
lindo po pintine, įsitvėrė už apačios, pakėlė ir nubėgo kai- 
myno kiemo link. Dabar pintinė jau nesivilko žeme, jį tarsi 
pati lėkė takeliu, ir šitai taip patiko Ausinukui, kad jis net 
uždainavo savo dainą: 

Aš mažutis, bet vikrutis — 
Nieks neapgalės! 

Aš mažutis, bet vikrutis — 
Kas pralenkt galės? 


Bet iš priekio bėgo šeimininkė. Pamačiusi pintinę, lekiančią 
keliu ir net dainą dainuojančią, šeimininkė taip suspiegė, lyg 
būtų devą sutikusi. Ji pasileido namo, nežiūrėdama kelio, už- 
kliuvo už medžio šaknies ir parkrito. . Vargšė gulėjo ir vis 
šaukėsi pagalbos. 

Ausinukas norėjo prieiti ir nuraminti šeimininkę, bet jo 
chalatas užsikabino už pintinės krašto. Berniukas blaškėsi po 
pintinę kaip staras spąstuose. Galiausiai išsiplėšė, palikęs ant 
pintinės vytelių pusę chalato, ir išsikapstė lauk. Jis nubėgo 
nosies tiesumu ten, kur vis dar šaukė moteriškė— per dyg- 
liažolių brūzgynus, per krūvas sausų pernykščių lapų. 

Sausi lapai lipo prie chalato sulieto saldžiom vynuogės sul- 
tim, už lapų kibo sausos šakelės ir spygliai, spygliai tempėsi 
pernykščius stiebelius, ir netrukus jau ne Ausinukas bėgo 
vynuogynu, o ritosi baisus dygliuotas kamuolys — visas že- 
mėtas ir dulkinas. 

Klausykis, kaip buvo toliau. 

Kaimynė labai garsiai šaukė, ir jos šauksmą išgirdo sūnus. 
Tuo, metu jis triūsė sode, ramstė vynuogienojus, kad nelinktų 
nuo sunkių kekių. Išgirdęs klykiant motiną, jaunikaitis. pa- 
galvojo, kad ją viso aūlo šunys užpuolė, ir nuskubėjo gel- 
bėti. 

Jis lėkė, šokinėdamas per arykus, per medžių šaknis, tik 
staiga žiūri — išsirito iš krūmų kažkokia keista pabaisa: lyg 
ežys, lyg dygliakiaulė! 

Pabaisa suriko: 

— Greičiau! Greičiau į pagalbą! — ir vėl beregint dingo 
krūmuose. | 

Jaunikaitis persigandęs šoko atgal, paslydo ir tėškėsi į se- 
niai bevalytą aryką, pilną jau ne vandens, o dumblo. 

Na ir tegu jis ten kapanojasi, o tu paklausyk, ką darė 
senelis ir senelė. 

Senelis su senele sėdėjo savo kibitkoj ir skaičiavo už 
medvilnę gautus pinigus. Tiek ten tų pinigų, todėl ir skai- 
čiuoti ilgai nebuvo ką. 

Senelis paėmė vieną tangą ir įsidėjo į chalato kišenę, sa- 
kydamas: 

— Už šituos pinigus nupirksiu Ausinukui naują balto avi- 
kailio kepurę. 

Senelė paėmė kitą monetą ir paslėpė po skepetaite. Ir ji 
tarė: 

— „Aš nupirksiu sūneliui saldžios saldžios chalvos. Jis daug 
tau padėjo lauke, užsidirbo vaikas. 

Taip pasakiusi, senelė net prajuko iš džiaugsmo. 

Ir staiga į kibitką įvirto nematyta neregėta baidyklė. Kai 
ji suriko, senelis su senele tuoj pažino Ausinuko balsą: 

 — Tėveli! Bėk greičiau pas kaimynus. Baisi bėda: šeimi- 
ninkas serga, šeimininkė kaip negyva guli, o jų sūnus dumb- 
linam aryke skęsta! 

Senelis netarė nė žodžio. Tuoj užsimetė chalatą ir, užmiršęs 
senatvę, kaip koks džigitas leidosi link kaimyno namų. 

Senelė, žinoma, iškart pažino Ausinuką. Paėmė jį ant ran- 
kų ir aimanuoja: 

— Oil Kokia bėda, kokia bėda! Sūneli mano, vienturtėli 
mano, kurgi suplėšei savo naują chalatą, kur pametei gražutę 
naują tiubeteiką? Kur susidraskei rausvuosius veidelius? Kur 
taip išsitepei gražiąsias rankytes? Sakyk, sakyk savo motulei, 
iš kur šitiek nelaimių? 

Ausinukas nuleido galvą, patylėjo, paskui nenoromis pra- 
šneko: 

— Viskuo kalta vynuogė, kurią neatsiklausęs nusiškyniau 
svetimam vynuogyne! | | 

Ir mes pasakysim: 

— Saldžios vynuogės, bet ne tos, kurios pas kaimyną auga. 


MAZUTIS, BET VIKRUTIS. 


Atbėgo į aūlą čabanai ir šaukia: 

— Padėkit, kaimynai, padėkit! Įjunko stepių vilkas — kas- 
dien iš mūsų bandos po avinuką nusineša! Statėme kilpas, bet 
jis į kilpas neina — gudrus. Kasėme duobes, bet neįkrito, nes 
jis protingas žvėris. Tykojom iš pasalų, bet neužmušėm,— jis 
labai stiprus ir vikrus, o tokio didelio mes dar niekada nema- 
tėm. Einam nudėsim jį! 

Žmonės palingavo galvas: 

— Argi mums eiti mušti vilką, jeigu jau čabanai negali 
jo įveikti? 

Skėstelėjo rankomis ir išsiskirstė. 

O Ausinukas viską girdėjo. Jis kaip tik sėdėjo ant mūro 
ir pynėsi standžias kasytes. 

— Ei čabanai!l — skardžiu balseliu šūktelėjo Ausinukas.— 
Imkite mane bandai sergėti. Aš vilko neišsigąsiu. 

Čabanai dirstelėjo į Ausinuką ir nusikvatojo: 

— Tau su muse galynėtis, o ne su šitokiu baisiu Žvėrim! 

Bet berniukas neatlyžo: 

— Arklį pažinsi lenktynėse, o džigitą — kautynėse. Na, 
leiskit pabandyti! 

Tada senas piemuo tarė: 

— Nuo pabandymo vynas nerūgštėja. Jeigu apsaugosi mus 
nuo vilko, ačiū tau pasakysim. Neapsaugosi — pats save kal- 
tink, mes nesiskųsim. Tik sakyk, kuo galim tau padėti? 

— Draugo ranka — ramstis nelaimėj,— nusilenkė čabanams 
Ausinukas,— jeigu reikės, aš jus pasišauksiu, o dabar kol kas 
grįžkit prie savo bandos. Pamatysit, kaip tesėsiu, žodį — ne- 
leisiu daugiau vilkui niokoti jūsų avinukų. 

Čabanai sugrįžo į ganyklą, o Ausinukas skubiai taisėsi ke- 
lionėn. 

Iš plono vištos kaulo pasidarė lanką, iš aštrių dygiosios 
kryklės spyglių — strėles, o vietoj ieties pasiėmė seną ylą. 
Paskui paprašė senelę: 

— Iškępk man, motule,. paplotėlį kelionėn. Eisiu kautis su 
baisiu vilku. 

Senelė nenorėjo išleisti Ausinuko tokion pavojingon ke- 
lionėn, bet berniukas prašė prašė, lindo lindo į akis, ir ji 
nusileido. Iškepė sūneliui ne paprastą paplotį, o sviestinį 
sluoksnėtą, viršų dar grietine aptepė. 

— Būk atsargus, sūneli, atsimink, kad vieną mes tave te- 
turim kaip širdį krūtinėj. Mirtume iš sielvarto be tavęs. 

Taip kalbėjo senelė atsisveikindama. Ausinukas susivynio- 
jo paplotėlį į vynuogės lapą, nusilenkė senelei ir nužingsnia- 
vo keliu, dainuc:;amas smagią dainą: 


Aš mažutis, bet vikrutis,— 
Tolyn kelias suka. 

Kur asilėnas nepraeis— 
Ten prabėgs peliukas. 


Ilgai jis klaidžiojo po smėlynus, ieškodamas vilko pėdų, 
galiausiai užtiko ir patį vilką saksaūlo atvašynuose. Vilkas mie- 
gojo ir. taip garsiai knarkė, kad net medžių lapai virpėjo. Bet 
berniukas neišsigando. Jis prislinko artyn, įtempė lanką ir lai- 
do strėles į žvėrį. 

Šitokios strėlės negalėjo sužeisti, tačiau viena pataikė vVil- 
kui į nosį, ir vilkas atsibudo. 

Ausinukas prišoko, užsimojo aštria yla ir suriko: 

— Atėjo tau galas! Aš — galingas dykumų valdovas — 
įsakau pasiduoti! 

Bet vilkas nė nemanė pasiduoti. Jis net nepastebėjo žolė- 
je to galingo valdovo. Jam pasirodė, kad čia uodas suzyzė. 
ir tiek. Tačiau užuodęs sviestinį paplotėlį, kurį Ausinukas tu- 
rėjo prisirišęs prie diržo, vilkas pastatė ausis. Jis atsikėlė, 
pasišiaušė, pražiojo -nasrus, apsilaižė, makt ir prarijo paplo- 
tėlį, o su paplotėlių — ir galingąjį valdovą. 

Oi, blogai buvo Ausinukui vilko pilve! Jis vos nepravirko 
iš išgąsčio, bet laiku susigriebė. 

„Vyrui nepritinka ašaros! — pamanė berniukas.— Tikras 
vyras ne tik iš pilvo, bet ir iš po žemių išsikapstys!“" 

Jis iš paskutiniųjų jėgų ėmė brautis arčiau vilko nasrų, 
kad galėtų matyti, kas bus toliau. 

O vilkas išsimiegojo,- nusižiovavo, pasipurtė ir žinomu taku 
patraukė į ganyklas. Netrukus pamatė avis. Nulindo į pelynų 
krūmus ir laukia, kada laimikis arčiau prieis. Paskui vilkas 
nusižiūrėjo riebiausią avį ir šliaužia prie jos, slėpdamasis aukš- 
toje žolėje. Jis taip tyliai šliaužė, kad nė smėlis po pilvu ne- 
čiužėjo. Buvo tikras, kad grobis paklius, žinojo, kad pieme- 
nys nepamatys, nes vilko kailis toks pat pilkas kaip ir sausa, 
saulės išdeginta dykumų žolė. 

Tačiau Ausinukas viską matė. 

Kai vilkas jau taikėsi griebti avį, iš jo nasrų pasigirdo 
skardus berniuko balsas: 

— Ei čabanai, saugokit avis! Vykit vilką! 

Piemenys pašoko, irgi ėmė šaukti: 

— Vykit vilką! 

Jie paleido šunis ir su lazdomis puolė vyti. 

Vilkas nubėgo. Šunys — iš paskos. Paskui šunis — pie- 
menys. O Ausinukas vis šaukė ir šaukė: 

— Čia! Paskui mane! Vilkas saksaūlo brūzgynuose! Užmuš- 
kit. jį greičiau! 

Vilkas vos vos išnešė kailį. Jis ne tiek išsigando šunų ir 
lazdų, kiek to, kad kažkas lindi jame ir rėkia. Šitaip dar jam 
nebuvo gyvenime! 

Vilkas ilgai lindėjo savo guoly. Bet alkis nedavė jam ra- 
mybės. Visą naktį negalėjo užmigti, o paryčiais, kol dar ne- 
patekėjo saulė, kol dar kietai miegojo piemenys, pilkis išlindo 
iš guolio ir leidosi į medžioklę. 

Bet ir šį kartą nepasisekė. Kai jau buvo netoli bandos, kaž- 
kas suriko iš jo nasrų: 

-— Ei čabanai! Vilkas! Saugokit bandą! 

Ir piemenys vėl nuvijo vilką. 

Vargšeliui sunkus metas atėjo. Nei dieną, nei naktį ne- 
galėjo nutykoti grobio. Prisėlink prie avių, kad gudrus, kai 
akylas sargas ne stepėj sėdi, o tavo pilve! Ir ko tik vilkas 
nedarė, norėdamas atsikratyti Ausinuku: jis šokinėjo ir rai- 

čiojosi žeme, rovėsi plaukus iš pasiutimo, bet įžūlusis sargas 
niekur nesitraukė ir tik šaipėsi iš jo: 

— O išmintingasis vilke! Persiplėšk nepasotinamą pilvą, 
tada duosiu tau ramybę! 

Ir vilkas dienų dienas staugė iš pykčio ir alkio. 

Bet klausykis, kaip toliau buvo. 


Čabanai sužinojo, kur slepiasi stepių "vilkas, ir sukvietė 
žmones gaudynėms. O jeigu jau ką visi žmonės tars — že- 
mė drebės. 

Išmušė vilkui paskūtinė valanda! 

Kaip galingas kalnų srautas nuūžė medžiotojai dykumų smė- 
lynais. Išgirdo vilkas, kad jį vejasi, ir leidosi bėgti. Bėgo kiek 
kojos nešė, slapstėsi išdžiūvusių arykų vagose, bet jį vis pa- 
keldavo šunys. Glaustėsi už barchanų, rausėsi į smėlį, tačiau 
visur jį aptikdavo vijikai. Vilkas jau visai nusilpo, bet jis 
buvo gudrus: liuoktelėjo į seną šulinį ir tūno dugne. Čabanai 
pametė vilko pėdas ir jau suka namo. Bet Ausinukas nesnau- 
dė: kai tik išgirdo, kad vijikai tolsta, riktelėjo jiems iš vilko 
nasrų: 

— Ei kaimynai, kur jūs? Čia tas plėšikas, čia! Jis šulinio 
dugne! . 

Žmonės sugrįžo prie šulinio, rado ten vilką ir užmušė. Tai 
buvo didžiausias vilkas visoje dykumoje. 

Senasis čabanas nunėrė vilkui kailį, ir tuo metu Ausinu- 
kas iššoko lauk. 

Visi labai nustebo, o berniukas tarė: 

— Sveikas, čabanai! Dabar matai, kad aš tesėjau žodį! 

Čabanas atsakė: 

— Teisybė, tu savo žodį tesėjai, vaike. 

Paskui jis pasisuko į visus ir pridūrė: 

— Šitas džigitas dieną naktį saugojo mūsų bandą, tai jis 
išgelbėjo mus nuo to baisaus plėšrūno. Duosim jam už tai 
penkis pačius geriausius avinus. 

Tą vakarą Ausinukas varėsi į savo tėvo namus penkis 
geriausius garbanuočius avinus ir dainavo linksmą dainą: 
Aš mažutis, bet vikrutis, : 
Mažojo peliuko 
Niekas nesugaus! 


Senelis su senele labai apsidžiaugė pamatę sūnelį, ir dar 
su tokiom dovanom. 
Mes irgi džiaugiamės! 


UŽBURTI JAUČIAI 


Saulė dar nenuauksino tolimųjų kalnų viršūnių, o Ausinu- 
kas jau atsikėlė. 

Jis nusiprausė šaltu aryko vandeniu, pasičiupo kąsnelį 
miežinio paplotėlio ir išbėgo kinkyti jaučių. Įkinkė juos į seną 
arklą ir dainuoja: 


Aš mažutis, bet vikrutis, 
Linksmas ir protingas, 
Smagus ir laimingas! 

Ne tas dar galiūnas, 
Kurs aukštas kaip kalnas, 
O tasai galiūnas, 

Kuris verčia kalnus! 


Berniukas labai smagiai dainavo, net senelis su senele atsi- 
budo. Jie išbėgo iš kibitkos pasižiūrėti, ogi sūnelis jau už 
vartų jaučius varosi. 

Tai nustebo abudu. 

— Tėveli! Motutel — šūktelėjo jiems Ausinukas ir pa- 

mojavo tiubeteika.— Vidurdienį ateikit į lauką, pažiūrėsit, kaip 
būsiu žemę medvilnei suaręs! 

Žvilgtelėjo vienas į kitą seneliai: 

— Tai man sūnelis! Kad ir mažas, bet darbą išmano! — 
pasakė senelis. 

O senelė skėstelėjo rankas: 

-— Tikras vargas! Jis vienas nesuvaldys jaučių. Eik, tėvai, 
padėk Ausinukui. 

Tai tarusi, senelė grįžo vidun, o senelis patraukė paskui 
sūnų į laukus. 


— Šiū, šiū, jauteliai! Pasitempkit! — sėdėdamas tarpuragėj, 
šaukė Ausinukas, net visąs laukas skambėjo. Protingi gyvuliai 
klusniai žengė priekin,,ir paskui arklą tiesėsi lygi vaga. 

Atėjęs į lauką ir pamatęs, kad Ausinukas taip sumaniai 
varinėja jaučius, senelis labai apsidžiaugė. 

„Dabar turiu užvadėlį ir galiu pailsėti!“ 

Taip pagalvojo senelis ir atsigulė snustelėti po pavėsingu 
šilkmeędžiu palaukėj. 


Tuo metu pro šalį ant smarkaus arklio jojo turtingas ir 
storas bajus. Jis pamatė, kad jaučiai vieni, be artojo, aria 
žemę, ir sustabdė arklį. 

— Štai kur stebuklas! — sušuko bajus.— Turėdamas tokius 
jaučius, galėčiau pusę darbininkų atleisti ir sutaupyti krūvą 
pinigų! | 

Ir jis sušuko: 

— Ei, kas čia šeimininkas? 

Senelis pabudo ir, pamatęs, kad jį šaukia godus bajus, iš- 
sigando. Jis žemai nulenkė žilą galvą prieš turčių ir atsakė: 

— Šeimininkas tai aš, tik nežinau, ko iš manęs nori gar- 
bingasis kaimynas. 

Žinoma, ir bajus pažino senelį ir iškart sumojo, ką toliau 
daryti. Jis šmaukštelėjo arkliui, keliais šuoliais prijojo arčiau 
ir užriko: 

— Tai čia tavo jaučiai? Tuo geriau! Aš juos pasiimu už 
skolą. | 

Senelis nesuprato: 

-— Už kokią skolą? 

Bajus nusijuokė: 

— Blogą atmintį. turi, seni. Vakar pasiskolinai iš manęs 
du maišus miežių sėklai, už juos aš ir pasiimsiu jaučius. 

— Pasigailėk! — maldavo senelis.— Argi nežadėjai laukti 
iki rudens, o šiandien dar tik pavasaris. 

— Tai buvo vakar, o šiandien aš kitaip sugalvojau,— at- 
sakė bajus,— tu paėmei du maišus, o aš imu du jaučius. Ar 
ne lygus skaičius? Na, sakyk, ko tyli? 

— Be jaučių mes prapulsim — ir aš, ir mano senė! Pa- 
gailėk manęs! — sudejavo senelis. 

Bet čia prisėlino Ausinukas ir pašnibždėjo tėvui į ausį: 

— Tėveli, atiduok tuos jaučius. Nebijok nieko. Aš tau sa- 
kau — nepraeis nė diena ir turčius pats atvarys juos atgal. 

Ir senelis atsakė bajui: 

— Gaila man jaučių: tokių. nė už ką nenupirksi. Matai gi, 
patys aria žemę. Bet skola yra skola. Imk sau juos ir niekada 
neprikaišiok man, kad aš nėdėkingas. 

Senelis nusilenkė bajui. O bajus, patenkintas, kad taip gud- 
riai viską sutvarkė, nusivarė namo stebuklingus jaučius, ku- 
rie patys žemę aria. Ausinukas vėl sėdėjo kur sėdėjęs — tarp 
jaučio ragų; jis puikiai žinojo, ko verti šitie jaučiai! 


ą 


Netrukus jie įsuko į platų bajaus kiemą, aptvertą aukšta 
tvora. 
Dar nuo vartų storulis šaukia žmoną: 

— Ei Giuldžana! Pagirdyk jaučius ir numesk jiems po di- 
desnę gananą dobilų! Atsimink: šitie jaučiai nepaprasti, ir sa- 
vo galva atsakysi, jeigu jiems kas atsitiks! 

Paskui bajus atsisėdo ant kilimo vidury kiemo ir paleido 
namo visus samdinius, dirbusius lauke, nes jie dabar buvo 
nebereikalingi. 

Visa tai matė Ausinukas. Matė, kaip sielvartavo samdiniai, 
nes bajus atėmė iš jų paskutinį duonos kąsnį. Jis žiūrėjo į 
turčių ir galvojo: 

„Na palauk, nevidone,— tu man brangiai užmokėsi už žmo- 
nių ašaras!" 

Berniukas nusliuogė žemėn nuo jaučio galvos, patyliukais 
išslinko už vartų ir nubėgo namo. 

Kitą dieną bajus išėjo į lauką pažiūrėti, kaip mokyti jau- 
čiai patys ars jo žemę. Bet užsispyrėliai kaip atsistojo lauko 
pakrašty, taip ir nepajudėjo iš vietos. Ir piktuoju, ir geruoju 
ragino juos bajus,— tik uodegom maskatuoja, ir tiek. 

Bajus įširdo. Čiupo rimbą ir taip sudrožė jaučiams, kad šie 
šoko ir nurūko per lauką. Arklas kreivuliuoja į šalis, bet kaip 
versdamas žemę, užpildamas ja arykus. Turtuolis pasileido iš 
paskos, šaukdamas: 

— Oi varge, varge! Jie visą mano lauką sudarkys! 

Jis sėdo ant arklio ir kiek įkabina nudūmė senelio namų 
link. 

— Nenaudėli! — užriko bajus.— Aš tau daviau du maišus 
geriausių miežių, o tavo jaučiai nė pusmaišio kukurūzų ne- 
verti! 

Ir jis papasakojo, kas nutiko lauke. 

Senelis, išklausęs viską, skėstelėjo rankomis: .* 

— Ak bajau! Su tokiais jaučiais reikia mokėt apsieiti, ki- 
taip nė mažiausios. naudos iš jų neturėsi! 

Ir jis nusivedė bajų atgal į medvilnės lauką. Kartu prisi- 
taisė ir Ausinukas. Jis įlindo į senelio vatinio chalato ranko- 
vę, o kai atėjo į lauką, išlindo iš rankovės, strykt strykt — ir 
atsidūrė savo mėgstamoj vietoj: tarp aukštų jaučio ragų. Jau- 
čiai tuoj pat pajudėjo, ir paskui arklą nusitiesė lygi gili 
vaga. 

— Argi blogai aria mano jaučiai? — paklausė senelis ba- 
jų. — Tiesiog miela žiūrėti į tokį darbą! 

Ausinukas iki pat saulės laidos arė bajaus žemę, o kai 
atėjo vakaras, nuvarė jaučius prie turtuolio sodybos. 


Nusileido naktis. Bajaus namuose visi sumigo. Pats ma- 
žiausias — išdrožinėtam *mediniam lopšy, dukterys — ant 
minkštų paklodų. Giulė — numylėta bajaus žmona — po at- 
lasine antklode, o namų šeimininkas knarkė ant balto velti- 
nio kilimėlio, po galva pasidėjęs ilgą pagalvę. Nemiegojo tik 
Ausinukas ir mėnulis danguje. | 

Kai aukštai pakilo mėnulis ir sužibo auksinė žvaigždė, Au- 
sinukas tarė pats sau: 

— Laikas jau atsiskaityt su bajum! 

Jis prikėlė jaučius ir visu smarkumu pavarė juos tiesiai 
į bajaus namų duris. Šie įsibėgėję kad trenks — tik subraš- 
kėjo sutraškėjo, ir atsibudo gražioji Giulė. 

Ji suriko: 

— Mamedai, kelkis, aš mirsiu iš baimės! 

Žmona šaukė vyrui tiesiog į ausį, tačiau šis kietai miegojo 
ir nėpabudo. O kažkas beldė vis stipriau. Net molinės sienos 
drebėjo. Giulė labai išsigando; pasičiupo žibintą su medvil- 
nės aliejum ir pribėgo prie durų. 

— Kas čia beldžiasi? — paklausė, virpėdama iš baimės. 
Tačiau niekas jai neatsakė. Tik durys sutreškėjo, atsivėrė pla- 
čiai, į kibitką kyštelėjo didžiulė raguota galva ir kimiai su- 
riaumojo. Giulė net žibintą išmetė. 

Dabar jau visi pašoko iš patalo. Bet patamsyje niekas ne- 
galėjo suprasti, kas atsitiko. Giulė rėkė, kad pats šėtonas į 
namus įsibrovęs, dukterys klykė, kad čia žemės drebėjimas, 
o vaikas šiaip iš baimės verkė. Storulis bajus griebė dėžę su 
auksu, norėdamas greičiau sprukti kur nors iš šitų prakeiktų 
namų, bet visur jam kelią užstodavo didžiuliai, baisūs snu- 
kiai, pratisas baubimas. 

Tik vienas samdinys nepametė galvos: jis sugavo jaučius 
ir stipriai pririšo juos prie tvoros. Šeimininkas tik dabar  su- 
prato, kad ne šėtonas ir ne žemės drebėjimas, o užkerėti jau- 
čiai pažadino visus namus vidurnaktį. Jis vėl atsigulė ant 
savo veltinio, tačiau dar ilgai vartėsi, kol užmigo. Užmigo Ir 
Giulė po atlasine antklode, užmigo dukterys ant minkštų pa- 
klodų, užmigo ir mažylis išdrožinėtam mediniam lopšy. 

Bet apkūnusis Mamedas neilgai tesidžiaugė ramybe su 5a- 
vo šeimynykščiais. 

Staiga kieme subliovė avys, paleido gerkles kupranugariai 
ir asilėnai. Šeimininkui pasirodė, kad dangus griūva. 

Jis pašokęs suriko: 

— Dabar tai žemės drebėjimas! Jūs jaučiat, kaip juda že 
mė po kojomis! 

Visi išbėgo į kiemą, žiūri — siena, už kurios. buvo bajaus 
galvijai, išgriauta, o avys, asilėnai, kupranugariai bėga iš so- 
dybos į visas puses ir bliauna, rėkia, riaumoja. Vežimas, ku- 
riuo ką tik buvo atvežti moliniai ąsočiai, guli aukštyn ratais 
vidury kiemo, visa žemė nuklota šukėmis, o po kiemą apsi- 
putoję, lyg pasiutę 'šėlsta užkerėtieji jaučiai, viską trypdami, 
kas tik po kojomis pakliūva. 

Turčius suklykė: 

— O prakeiktieji jaučiai! Kaip baisinga vėtra! Kaip siau- 
bas, kaip maras! Tegu bus prakeikta toji valanda, kada aš 
parsivedžiau jus į savo ramjus namus! 

Moterys verkė, šaukė: 

— Šėtonas apsėdo jaučius! Išvesk, išgink lauk šituos žvė- 
ris, tėvai, nes mes visi prapulsim| 

Tada turtuolis pagalvojo: 

„Nepralaimėsiu aš ir čia: grąžinsiu seniui jaučius, o kad 
nebūtų man nuostolio, pareikalausiu už miežius pinigais su- 
mokėti.“ 

Jis paėmė lazdą ir išvarė jaučius iš sodybos. 

O dabar klausykis apie senelį ir senele. 

Senelis su senele visą „naktį prasėdėjo ant kibitkos slenks- 
čio. Visą naktį negalėjo užmigti, vis galvojo apie. savo mažąjį 
sūnelį. 

Senelis dainavo: 


Kur esi, sūneli tu, 
Kur esi, guvusis mūs, — 
Kaip kalnų erelis? 


Senelė dainavo: 


Išėjo sūnelis mūs, 
Mieliausias sūnelis — 
Kaip lauko žiedelis! 


O paskui abu drauge: 


Sugrįžki, sūneli, 
Už tave brangesnio nieko nėr pasauly! 


Staiga jie girdi, kad kažkas beldžia į vartelius. 

Senelis paklausė: 

— Ei, kas ten baladojasi taip vėlai? 

Už tvoros pasigirdo Mamedo balsas: 

— Tai aš, kaimyne. Pagailo man tavęs. Atvariau atgalios 
tavo stebuklingus jaučius. Pasiimk sau, o už miežius pinigais 
man sumokėsi! 

Senelis nežinojo, ką atsakyti turtuoliui, ir nuėjo atidaryti 
vartelių. Tik girdi, kažkas šnibžda į ausį, ir iš karto pažino 
Ausinuko balsą: 

— Tėveli, nė už ką neimk jaučių! 

Tada senelis nusilenkė naktiniam svečiui ir sako: 

— Ak bajau! Iš kurgi vargšas pinigų ims? Susitarėm — 
ir susitarta: aš gavau miežių, o tu gavai jaučius. Ir turėk juos 
į sveikatą. | 

— Oi, oi! — ėmė šaukti bajus.— Aš nusigyvenau per tave! 


266 


Bet aš žmogus kantrus — palauksiu naujo derliaus, ir tu tada 
grąžinsi skolą. 

Bet senelis perprato bajaus gudrybę ir tik palingavo gal- 
vą: 

— Ne, ne! Jau geriau į verdantį arbatos puodą šokti ne- 
gu į tavo rankas. pakliūti. Gavai jaučius, ir mes atsiskaitę! 

Taip atsakė senelis turtuoliui ir net šyptelėjo pats sau, o 
bajus net sudejavo: juk negalėjo grįžti namo su užkerėtais 
jaučiais! Galiausiai tarė seneliui: 

— Aš žmogus geras. Dovanoju tau šituos jaučius, bet ne- 
pamiršk mano dosnumo: kur eisi, ką sutiksi, visiems apie tai 
pasakok. 

Senelis labai nustebo ir jau norėjo priimti, bet Ausinukas 
vėl pašnabždėjo jam į ausį: 

— Nė už ką neimk jaučių, tėveli! 

Tuomet senelis dar žemiau nusilenkė bajui ir atsakė: 

— Kaipgi aš galiu imti atgalios galvijus, juk neturiu kuo 
už juos sumokėti. Visi. kaimynai vagim mane palaikytų! O 
jeigu jiems pasakysiu, kad pats bajus padovanojo man jau- 
čius — niekaip netikės! Ne, kaip susitarėm, tegu taip ir būna. 
Veskis sau jaučius sodybon ir nesibaladok daugiau čia nak- 
timis. Ė 

Tai pasakęs, senelis įėjo į kibitką. Jis nuleido kilimą, at- 
stojantį duris, o senelė ėmė virti sriubą savo brangiam sū- 
neliui. Tačiau Ausinukas jau vėl buvo išgaravęs iš namų. “ 

Bet paklausyk dabar, kas nutiko storpilviui bajui. 


Vilkas godus, o bajus dar godesnis. Jis nenorėjo palikti 
jaučių kelyje, nenorėjo išginti.jų į smėlynus, jis norėjo gauti 
už juos daug pinigų. 

Ir bajus tarė: 

— Paslėpsiu galvijus už šilkmedžių giraitės, o rytą par- 
duosiu turguje. 

Šitaip sugalvojo bajus ir varosi jaučius keliu. Žinoma, jis 
nematė Ausinuko, sėdinčio savo mėgstamiausioj vietoj — 
tarp aukštų jaučio ragų. Jeigu jis būtų žinojęs, kad ten sėdi 
berniūkštis, būtų supratęs, kodėl jaučiai bėga dešinėn, kai jis 
varo juos kairėn. Jam būtų buvę aiškų, kodėl jaučiai brau- 
nasi atgal, atstatę savo baisius ragus, kai jis ilgiausia vytine 
gena juos priekin. 

Iki apyaušrio jis taip klaidžiojo po aūlą ir niekaip negalėjo 
prisikapstyti prie šilkmedžių giraitės. Bajus visai nusikama- 
vo, atsisėdo pakelėj ir pravirko iš pykčio. 

Ir atsisėdo jis kaip tik šalia mulos vynuogyno. O mula 
mėgdavo vaidus, ir kai paleisdavo gerklę, tai nė šimtas senų 
moteriškių jo neperrėkdavo. Jaučiai įsigavo į vynuogyną ir 
graužia jaunus vynuogių lapelius su visais žiedais. Išbėgo iš 
namų mula ir kad ims rėkti ant bajaus. Jis iškėlė į dangų 
rankas ir kaip šakalas užstaugė: 

— O -bedievi! Tu pačiam šėtonui tarnauji! Šitie žvėrys 
pražudys tave ir tavo anūkus, tavo.vaikus ir provaikaičius, 
kaip jie pražudė mano vynuogyną! Užmušk juos arba sumo- 
kėk man už vynuoges. Jeigu ne — alachas tau nepadės! 

Taip šaukdamas, mula prikėlė visą aūlą. Subėgo žmonės ir 
ėmė ginčytis: vieni rėkė, kad mulos teisybė, kiti — kad ba- 
jus čia nekaltas, ir niekaip negalėjo susitartis 

O jaučius visi užmiršo. 

"Tie išalkę priėjo prie bajaus ir kramto puošnaus šilkinio 
chalato skverną. Jaučiai pamanė, kad čia ne žalias chalatas, 
o druskės, kurios pavasarį būna tokios žalios ir sultingos. Kol 
žmonės ginčijosi, užkerėti jaučiai pusę chalato nukrimto, ir tik 
tada visi pamatė, kas nutiko garbingam bajui. 

Žmonės liovėsi ginčytis ir pratrūko kvatotis. Net vargšai 
samdiniai juokėsi iš bajaus. Kilmingasis bajus pirmąkart šito- 
kią gėdą patyrė! Jis suspigo iš įniršio, griebė lazdą ir nuvijo 
jaučius į smėlynus. 

Bet nuo nelaimės nepabėgsi, jeigu ji tau už nugaros tyko. 

Atvijęs jaučius į smėlynus, bajus išsitraukė rimbą su Iš- 
pjaustytu sidabriniu kotu ir iš visų jėgų rėžė jaučiams, kad 
šie kuo toliau nešdintųsi iš akių. O pats net pravirko iš ap- 
maudo — buvo labai gaila jaučių, už kuriuos turguje galėjai 
gauti didelius pinigus. Šluostydamasis rankove ašaras, bajus 
kiūtino atgal į savo sodybą. 

Paėjėjęs šimtą žingsnių, atsisuko pažiūrėti, ar toli jau nusi- 
dangino tie užkerėti jaučiai, ogi jie lėtai sau iš paskos bežen- 
gią. Bajus suriko, sumojavo rankom ir pasileido bėgti keliu. 
Tada jaučiai irgi pradėjo bėgti. Bajus pasuko į dešinę, ir Jau- 
čiai — į dešinę. Tada jis į kairę, ir jaučiai — į kairę! Saulė 
jau buvo virš galvos pakilusi, o jie vis dar plūkėsi po dy- 
kumą. 

Pagaliau bajus griebėsi gudrybės: kaip kiškis šast už bar- 
chano po krūmu ir tupi. Tačiau žiūri — ir jaučiai jau čia ir 
kuo ramiausiai ėda žalius lapus. 

Tada bajus ėmė repečkomis ropoti kaip vėžlys, šliaužti 
per dykumą kaip driežas ir pasislėpė sausame aryke. Bet kai 
žvilgtelėjo iš ten, pamatė, kad tie užsispyrėliai jaučiai vėl 
prieš jį stovi. 

. Tris dienas, tris naktis bajus klajojo po dykumą. Ko tik 
jis nedarė, norėdamas atsikratyti tais prakeiktais galvijais — 
rausėsi į smėlį, ropštėsi ant senų griuvėsių, kurie lyg grės- 
mingi sargybiniai tebestovėjo smėlynuose, šoko į gilius akme- 
ninius šulinius, bet niekur negalėjo pasislėpti nuo jaučių. 

Storulis bajus liko kaip skiedrelė, kaip pagalvė be plunks- 
nų, .kaip vynmaišis be lašelio vyno. Iš jo drabužių vieni sku- 
tai maskatavo. Atsisėdo bajus ant smėlio ir kaip hiena už- 
staugė: 

— O varge! Nelaimingiausias esu žmogus šioj žemėj! Ei- 
siu pas tą senį, pulsiu jam į kojas, pažadėsiu patį riebiausią 
aviną, kad tik jis išgelbėtų mane nuo šitų užsispyrusių pa- 
baisų. 

Ir bajus pasileido bėgti senelio namų link. 


269 


Kaip visada senelis su senele atsikėlė labai anksti. Pasi- 
klojo vidury kiemo veltinį kilimėlį ir sųsėdo gerti arbatos su 
karštu čureku. 

Staiga senelė kad šoks, net puodelį su arbata išmetė iš ran- 
kų ir suriko: 

— Ai! Tėvai, pažiūrėk, plėšikas mūsų kieman lenda! 

Senelis kilstelėjo galvą, žiūri — už tvoros kažkoks baisus 
žmogus. 

— Nors ir kažin kas tu būtum, pabaisa,— sumosavo ran- 
kom senelis, — negąsdink čia vargšų žmonių, eik iš kur atėjęs! 

— Aš ne pabaisa, aš — Mamedas, nelaimingas tavo kaimy- 
nas, — pasigirdo iš anapus tvoros silpnas balsas. Varteliai atsi- 
darė, bet senelis nepažino Mamedo: veidas buvo sudraskytas, 
o puošnus chalatas karojo skiautėmis. 

— Gerasis žmogau, pasigailėk! — suklykė per visą kie- 
mą turčius.— Atsiimk savo jaučius, tuoj pat atsiimk, už tai 
gausi patį riebiausią avinuką iš mano kaimenės. 

Tai pasakęs, bajus parodė ranka į jaučius, ramiai sau sto- 
vinčius už tvoros. Senelis jau norėjo sutikti, bet čia jam ant 
peties užsirito Ausinukas ir šnipštelėjo: 

— Tris avinus, tėte! 

Ir senelis pakartojo: 

— Tris avinus, garbingasis bajau! 

Turčius pradėjo maldauti: 

— Oi, ci! Kaip tu iškart visos sodybos nepaprašei?t Ar 
nori Mano namus vėjais paleisti? 

Bet senelis rūsčiai pasižiūrėjo į turčių ir tarė: 

— Tam, kuris dešimtis namų pražudė, trys avinai — ne 
toks jau didelis nuostolis. 

Ką darys bajus — turėjo sutikti. 

Iš tų avinų senelė privirė visai apylinkei plovo, o senelis 
sukvietė į svečius visus aūlo beturčius ir gobšuolio bajaus 
samdinius. 

Iki vėlyvos nakties ūžė vaišinosi visi Ausinuko kieme. 


270 


Iki soties prisivalgė ir iki soties prisijuokė iš godaus ba- 
jaus. | 
Bet klausykis dabar apie Ausinuką. 


* * * 


Anksti rytą, dar saulei netekėjus, Ausinukas atsikėlė, nusi- 
prausė šaltu aryko vandeniu, nubėgo prie jaučių, stryktelėjo 
į savo pamėgtą vietą — tarp ragų — ir nusivarė jaučius į 
lauką arti tėvo žemės medvilnei. 

Tegu sau „Ausinukas aria. Tegu garsiai skamba dutara! 


m Ai | 


PASAKA APIE MULĄ, TEISĖJĄ 
IR AUSINUKĄ 


Kai medvilnė laukė žaliuoja — džiaugsmas, o kai pasidaro 
balta — turtas. Tačiau kad medvilnė pasidarytų balta kaip 
kalnų sniegas, ją reikia laistyti. Taigi ir išėjo senelis su sene- 
le savo medvilnės lauko laistyti, o Ausinukas pasiliko namie 
šeimininkauti. 

Iš pat ryto jis sutvarkė kibitką ir iššlavė kiemą, o paskui 
ėmė šveisti didįjį katilą, kuriame senelė kasdien virdavo plo- 
vą arba moliūgų košę. Ausinukas taip rūpestingai grandė, 
skuto akmeniu, šiūravo skuduru, kad varinis katilas švietė 
kaip saulė, o skuduras pasidarė juodutėlis nuo suodžių ir 
taukų. 

Staiga gatvėje kažkas šuriko. Ir Ausinukas iškart pažino 
mulos balsą — visame aūle tik jis vienas mokėjo šitaip gar- 
siai šaukti. Kaip stovėjo — su skuduru rankoje — Ausinukas 
užsikorė ant tvoros ir pamatė, kad senis mula tempia už var- 


tų vargšą Žmogų. 

— Pasižiūrėkit, dievobaimingi žmonės, į šitą piktadarį! Jis 
vogė Mano vandenį! 

Taip šaukė per vįsą gatvę mula, tempdamas vargšą tiesiog 
prie teisėjo namų. 

Paskui mulą bėgo žmonės. Ausinukas irgi išpuolė už var- 
telių: kur Žmonės, ten ir Ausinukas! Juk nesėdės namie, kai 
šitokie svarbūs dalykai dedasi aūle! 

„Kad nepavėluotų, Ausinukas įsikibo bėgančiam pro šalį 
berniukui į skverną, užsiropštė jam ant nugaros ir kaip tik 
laiku suspėjo. 

Jau visas aūlas buvo susirinkęs teisėjo kieme. Pats teisė- 
jas sėdėjo ant brangaus kilimo ir, suraukęs antakius, kamanti- 
nėjo nuplyšusį nudryžusį Žmogelį. 

— Prisiekiu, aš nevogiau vandens! — teisinosi vargšas.— 
Vanduo pats man tiesiog iš dangaus pasiliejo į burną! 
Teisėjas jo nesiklausė, o mula, iškėlęs į dangų rankas, de- 
javo, net visas kiemas skambėjo: 

— O alache! Jūs girdit, kaip meluoja šitas sukčius, apga- 
viko sūnus, klastūno anūkas, šitas nedorėlio proanūkis. Neat- 
siklausęs nurijo mano vandens, o kai aš pareikalavau užmo- 
kėti, šitas dykūnas, šitas valkata ir driskius parodė man savo 
purvino chalato škyles! 

Mula rėkė visa gerkle ir vargšui žmogeliui nedavė nė 
prasižioti. 

Ausinukas sėdėjo ant aukščiausio valstiečio tiubeteikos. 
Jam viskas buvo gerai matyti ir girdėti, tačiau net jis beveik 
nesusigaudė, kas čia dedasi. 

O buvo taip: keliavo vargšas iš labai toli. Jis priėjo aūlą 
ir iškamuotas kaitros atsigulė kiek pailsėti ant kelio prie 
aukštos tvoros. Iš kur jis galėjo žinoti, kad už tos tvoros 
gyvena jo šviesybė mula. O tuo metu mula kaip tik gėrė ar- 
batą savo kieme ir likusį šlakelį arbatos kliūstelėjo per tvorą 
ant kelio. Buvo taip karšta, kad vargšas miegojo išsižiojęs,— 
ir mulos arbata šliūkštelėjo tiesiai jam į gerklę. 

Išgirdę, kaip viskas atsitiko, žmonės pakėlė triukšmą, rei- 
kalavo, kad išteisirntų vargšą. Bet senas mula nenusileido. Jis 
pribėgo prie savo. draugo teisėjo ir dar garsiau suriko: 


272 


— O teisingiausias iš teisirigiausiųjų! Girdi — tai buvo 
net ne šiaip sau vanduo, o brangiausia, kvapniausia žalioji 
arbata. Už vagystę nukerta ranką, o už arbatos vagystę ar 
nereikėtų galvą nukirsti netikėliui? Bet aš esu geras ir kilnios 
širdies, nereikalauju jo mirties: įsakyk tam piktadariui pini- 
gais atsilyginti, arba tegu jis atidirba prie mečetėš,— ir die- 
vas laimins tave! 

Senis mula taip plyšojo, net prakaitas upeliais jam per 
veidą žliaugė, be to, saulė jau buvo aukštai ir negailestingai 
kepino žemę. Mula išsitraukė iš kišenės baltutėlę nosinę ir 
šluostėsi veidą, kaklą; neabejodamas pergale, glostinėjo ilgą 
baltą barzdą. 

O į vargšą buvo gaila žiūrėti: jis geriau už visus suprato, 
kad neišvengs bėdos, ir išgąstingom akim žvilgčiojo čia į tei- 
sėją, čia į mulą. 

Žmonės pradėjo murmėti, nes visi gerai žinojo, kad tei- 
sėjas ne tik artimas mulos draugas, bet ir giminė. 

„Varnas varnui akies nekirs,— galvojo jie apie teisėją. — 
Kas jam yra nuteisti tokį pat vargšą kaip mes!" 

Visi tylėjo. Tylėjo ir Ausinukas. Žiūrėjo išplėtęs akis, kas 
bus toliau. 

Galiausiai teisėjas atsivertė knygą, kurioje buvo surašyti 
visi įstatymai, ir pradėjo ieškoti tokio įstatymo, pagal kurį 
nekaltas tampa kaltas, o kaltas visados lieka nekaltas. 

Ausinukas ilgiau neištvėrė: nuo kepurės ant kepurės, nuo 
tiubeteikos ant tiubeteikos — ėmė brautis priekin, kad geriau 
girdėtų, kaip pasielgs visagalis teisėjas. Taip jis prisimušė 
ligi pat mulos. Pirmiausia Ausinukas stryktelėjo jam už čal- 
mos, paskui — už aksominio chalato apykaklės, atsargiai nu- 
sliuogė pamušalu žemyn ir atsidūrė plačioje kišenėje, kurioje 
mula laikė baltą kaip sniegas nosinę. Berniukas iškišo iš ki- 
šenės galvą ir Žiūri, ką toliau darys teisėjas. 

O teisėjas pakėlė galvą ir iškilmingai kreipėsi į mulą: 

— Kaip liepia mūsų įstatymai ir papročiai, tu, garbingasis 
mula, turi prie visų žmonių prisiekti, kad tik gryną teisybę 
kalbėjai teisme. Prisiek, bet atsimink, ko moko“ mūsų sena 
išmintis: kas melagingai prisiekia, to veidas pajuoduoja! 

Mula suprato savo draugo gudrybę ir apsidžiaugė, kad tik 
už priesaiką gaus nemokamą tarną. Jis iškėlė į dangų rankas 
ir dar iškilmingiau negu teisėjas sušuko: 

— Prisiekiu dangum,— aš kalbėjau tik gryną teisybę ir ga- 
liu šimtą kartų pakartoti: jeigu prisiekiau melagingai, tegu 
mano veidas pajuoduoja! š 

Taip taręs, mula vėl įkišo ranką į kišenę nosinės, nes sau- 
lė dar aukščiau pakilo ir prakaitas sruvo jam per veidą. 

Apsukrusis Ausinukas, pamatęs kišenėj šalia savęs putlią 
mulos ranką, tuoj sumojo, ką daryti: ilgai negalvodamas, įbru- 
ko jam ne baltą nosinę, o purviną ir suodiną senelės sku- 
durą. 

Mula šito, žinoma, nepastebėjo ir kruopščiai šluostėsi vei- 
dą. Žmonės ėmė juoktis, -bet mula buvo taip patenkintas, kad 
viskas šitaip baigėsi, jog nieko nepaisė. Jis toliau ramiausiai 
šluostėsi purvinu skuduru skruostus, akis, nosį. Tol šluostėsi, 
kol visas veidas pasidarė juodas kaip senas katilas. 

Tada visi jau balsu prapliupo kvatotis. Iki ausų išsižioję 
kvatojo vyrai, droviai prisidengdamos ranka burną, kvatojo 
moterys, kvatojo seniai ir senės, net ašaras šluostydamiesi iš 
juoko, o vaikiūkščiai spiegė ir raičiojosi žeme — tiek jiems 
buvo džiaugsmo. Šitokios pramogos jie dar niekados neturėjo! 

Teisėjas norėjo paskelbti sprendimą, bet niekas jo nesi- 
klausė: visi kvatojo, rodė pirštais į mulą. Teisėjas žvilgtelėjo 
į savo draugą ir nustėro iš nustebimo: nusidėjėlio veidas pa- 
juodo! 

Jis sušuko: 

—-O alache! Tu gi juodas kaip šėtonas! 

Teisėjas susiėmė už galvos ir šoko galvotrūkčiais bėgti iš 
teismo. 

Sutrikęs mula brūkštelėjo sau per veidą, ogi žiūri — del- 
nai juodžiausi paliko. Iš baimės net akyse jam patamsėjo: 
amžiams užsitraukė gėdą! Kas dabar patikės tokiu mula, kuris. 
prieš visą aūlą davė melagingą priesaiką! 

Jis tik pasikėlė savo brangaus chalato skvernus ir pasilei- 
do namo. Dūmė kaip šunų vejamas džeiranas, o iš paskos jam. 
visi švilpė ir šaukė: 

-— Ei mula, kodėl tavo veidas pajuodo? 

— Ne tas vargšas, o tu — pats“ didžiausias apgavikas vį- 
same aūle! 

Kartu su visais šaukė ir Ausinukas. Kaipgi jis tylės, jei 
visas aūlas šaukia! 

Mula pribėgo prie artimiausio aryko ir, drebėdamas iš pyk- 
čio bei gėdos, puolė praustis. Ko tik jis nedarė: ir šiurkščia 
žole trynė veidą, ir nagais gramdė, bet prakeikti taukini suo- 
džiai niekaip nesiplovė nuo jo apžėlusio snukio. Ilgai, oi ilgai 
senis mula negalėjo nusiprausti veido, bet dar ilgiau sak 

nusiplauti tos gėdos. 

O valstiečiai tada išsiskirstė kas sau iš teisėjo kiemo. 

Kartu su visais išėjo ir tas benamis vargšas. Ausinukas 
dar palydėjo jį. iki aūlo vartų ir atsisveikindamas tarė: 

— Prieš akis tau tolimas kelias, keleivi. Bet prisimink, mū- 
sų aūle tu visados rasi prieglobstį ir draugystę. Tik. pasi- 
klausk Ausinuko. 

Vargšas atsakė: * 

— Ačiū .tau, berniuk. Tu labai gerai padarei, kad išgel- 
bėjai mane šiandien iš bėdos. 

Ir mes sakom: 

— Tikrai gerai. 


PASAKA APIE BARZDOTĄ NUOTAKĄ 


Anksti pakirsta saulė, o Ausinukas — dar anksčiau. Kiek- 
vieną rytą jis išbėga iš kibitkos ir klausosi, kaip gretimam 
kieme dainuoja gražioji Bachty-Giulė. 

O Bachty-Giulė dainuoja linksmas dainas, neš ji laiminga 
kaip gėlelė; jos ir vardas turkmėniškai reiškia — „laimės žie- 
das“. 

— Aū! Bachty-Giule! — šaukia mergaitę Ausinukas ir kaip 
žiogas tik strykt strykt — ir atsiduria ant tvoros. 

— Sveika, Giule! — šaukia jis.— Štai ir aš! Jau saulė pa- 
tekėjo! 

O gražioji Giulė atsako: 

— Sveikas, Ausinuk! 

Ji pasisodina berniuką ant kelių ir Žaidžia su juo. Duoda 
jam tai džiovintą vynuogę, tai riešuto branduolėlį arba gaba- 
lėlį tąsios chalvos. Drauge su Ausinuku dainuoja-savo dainas: 


Sodai gelsta jau visi — 
Lapai kris nukris sausi. 
Vynuogės kaip gintarinės, 
O granatai kaip ugniniai... 


Ausinukas, būdavo, sėdi ant žalio vynuogės lapo ir sūpuo- 
jasi kaip lopšyje. Jis taip pat traukia savo mėgstamą dai- 
nelę: 


Aš mažutis, bet vikrutis — 
Kas pralenkt galės?.. 


Ausinukas dainuoja užrietęs galvelę, išpūtęs kaklelį — tik- 
ras vieversėlis... | 
Ir taip jie abu kas rytą pasitinka saulę. 


* + L 


Bet šįryt Ausinukas išbėgo iš kibitkos, o linksmosios dai- 
nos negirdėt. 

Tada jis sušuko: 

— Aū! Bachty-Giule! Kur tu? 

Įsiklausęs išgirdo, kad kažkas verkia. 

Berniukas išsigando. Greit nuo šakelės ant šakelės, nuo 
vieno lapelio ant kito — užlipo ant tvoros pasižiūrėti, kas 
ten yra. 

Ausinukui net širdelė nustojo plakusi iš gailesčio: viduty 

kiemo ant seno veltinio kilimėlio sėdėjo gražioji Bachty- 
Giulė ir, užsidengusi veidą rankomis, raudojo: 

— Kad aš būčiau visai negimusi tokia graži! Kad aš visai 
neturėčiau balso! Kad aš pasidaryčiau bjaurių bjauriausia ir 
vėžlinčiau kaip vėžlys koks senas! 

— Neverk, Giule! Tavo grožis džiugina širdį ir puošia že- 
me. Kam tu jį keiki? — ėmė guosti ją berniukas. 

Bet gražioji mergaitė dar labiau pravirko: 

— Oi, kokia bėda užgriuvo mūsų namus! Ir viskuo kal- 
tos mano dainos ir tas nelaimingas grožis! Senas pirklys Mu- 
hamedas — toks jau senas, kad be lazdos nebepavaikščioja! — 
išgirdo mano balsą. Jis atėjo pas mus it pamatė mane. Prisi- 
minė senis, kad mano tėvas skolingas jam du maišus ryžių — 
štai ir pareikalavo, kad tėvas atiduotų mane už skolą. Jis nori, 
kad aš tik jam vienam dainuočiau, kad taisyčiau riebų plovą 
ir saldžius vynus. Jis nori, kad būčiau jo žmona. Bet aš ne- 
noriu dainuoti nelaisvėje, nenoriu būti senio verge. Geriau 
jau tegu amžiams dingsta ir mano balsas, ir mano grožis! 

Taip verkė gražioji kaimyno duktė, ir jos ašaros lyg perlai 
riedėjo skruostais, krito ant suknelės. 

— Giule, neverk! Giule! — maldavo Ausinukas mergai- 
tę.— Aš ir pats imsiu bliauti kaip mūsų senas asilėnas. Juk 
tu žinai, kad niekam neleisiu tavęs skriausti. Jau greičiau ant 
raudonosios guobos užaugs kriaušės ir obuoliai, negu tas senis 
"gaus tave už žmoną! 

Nors ir labai skaudėjo mergaitei širdį šiuo metu, bet ji 
neištvėrė nenusišypsojusi. Pakėlė Ausinuką ant delno ir tarė: 

— Kvailuti mano! Muhamedas turtingas, tikras pinigų mai- 
šas, be to, su pačiu mula ir teisėju draugauja. Neišgelbės mū- 
sų tavo gera širdis: viskas bus taip, kaip panorės turčius. 

Ausinukas supyko: 

— Neteisybė! Protas brangesnis už auksą! Nežiūrėk, kad 
aš mažas kaip viščiukas: drąsus ir sumanus visus priešus nu- 
gali! 

Gražioji mergaitė nieko neatsakė, tik atsiduso: ji nenorėjo 
įžeisti Ausinuko; bet argi galėjo tuo patikėti? 

Tai štai kaip liūdnai sutiko šį rytmetį Bachty-Giulė su Au- 
sinuku. 
O dabar klausykis, kas nutiko vidudienį. 


* * * 


Vidudienį Muhamedas nusiuntė savo giminaites ir tarnaites 
nuotakos.- | 

Auksu „ir šilkais išsipuošusios moterys su dainomis ir mu- 
zika priėjo prie Bachty-Giulės tėvo namų ir smarkiai pasibeldė 
į vartus. Mergaitė pasislėpė tamsiausiame kibitkos kampe, bet 
šios įėjo į vidų ir tuoj ją surado. Įvyniojo Giulę į spalvin- 
giausią kilimą, užsodino ant balto kupranugario ir dainuoda- 
mos per visą aūlą gabeno mergaitę prie senojo Muhamedo 
namų. Pakeliui mėtė varines monetas ir sausainėlius. Vaikai 
ir beturčiai bėgo iš paskos, ieškojo pinigų kelio dulkėse ir 
sakė vieni kitiems: „Šiandien turtingos vestuvės mūsų aūle!“" 

Visiems buvo. linksma. Tik nuotaka liūdėjo. Graudžiai ver- 
kė Giulė, kai už jos nugaros užsivėrė gimtojo kiemo varteliai; 
ir dar labiau ji pravirko, kai žvangėdami atsidarė sunkūs pirk- 
lio vartai. Senės padėjo mergaitei nulipti nuo kupranugario ir 
nuvedė ją į moterų pusę. “ 

Bachty-Giulė pasiliko viena svetimuose namuose. Ji visa 
virpėjo iš baimės, tik staiga išgirdo švelnų šnabždesį: 

— Aš čia, Giule! Nebijok! 

— Oi Ausinuk! Kaip tu čia pakliuvai? — iš džiaugsmo 
vąs nesušuko mergaitė, bet Ausinukas laiku pridengė jai 
burną: | 

— Tyliau, tyliau! Dar namie aš pasislėpiau tavo juodose 
kasose ir taip kartu atsidūriau čia, pas Muhamedą. Juk ne- 
galėjau palikti tavęs nelaimėje: 


* * > (>, 


Pirklys Muhamedas nusiuntė brangių dovanų Bachty-Giulei 
ir liepė dviem senom tarnaitėm saugoti mergaitę. Senės atėjų- 

sios žemai nusilenkė nuotakai. Išdėliojo priešais mergaitę gra- 
žiausius drabužius, brangius papuošalus. Čia buvo ir žiedų, ir 
karolių, ir gryno aukso apyrankių. Bet Bachty-Giulė išmėtė 
puošnius apdarus, pažėrė ant žemės karolius ir maldauja tar- 
naites: 

— O pagailėkit manęs! Geriau aš dieną naktį grūsiu grū- 
dus akmeninėj grūstuvėj, verpsiu šiurkščiausias vilnas, kaip 
asilėnas suksiu girgždantį šulinio ratą negu būsiu seno Mu- 
hamedo žmona! 

Tačiau šios tik nusijuokė: 

— Kvailele! Ir be tavęs bus kas dirba juodus darbus šiuo- 
se namuose. Čia tokių moterų šeimininkui ligi valios. Bet 
mūsų poną baisus nuobodulys kankina, ir tik tavo grožis, ta- 
vo dainos gali tą nuobodulį išblaškyti. 

— Ir tegu: jį nuobodulys užkankina, nesiimsiu jo gydyti 
nuo šios ligos! — atrėžė mergaitė ir taip pravirko, kad senės 
pasitraukė šalin. Jos išsigando,- jog ašaros pakenks mergaitės 
grožiui, ir ėmė visaip ją linksminti: dainuoti, juokauti, del- 
nais pliaukšėti, bet gražioji Bachty-Giulė nė kiek nepralinks- 
mėjo. Tada senės pradėjo šokti, tačiau ir tas nepadėjo. 

Galiausiai jos visai nuvargo ir tarė: 

— Tegu sau šita mergiūkštė galą gauna raudodama, neisim 
daugiau prie jos! 

Senės atsisėdo nuošaliai, bambėdamos ir dūsaudamos. Jos 
labai nusikamavo, linksmindamos mergaitę, ir tuoj užmigo. 
Šito tiktai ir laukė Ausinukas. Jis nemačiomis prislinko prie 
verkiančios mergaitės ir patyliukais sušnibždėjo jai į ausį: 

— Tai ar ne metas imtis darbo, kaimynėle? 

Mergaitė supyko: 

— Neplepėk niekų, mažyli! Vartai visais skląsčiais už- 
sklęsti. Jau niekados aš nebeišeisiu iš šių namų! 

Bet Ausinukas buvo atkaklus: 

— Tylėk! Tik manes klausyk, ir dar šiandien vėl būsi 
namie. 

* Giulė -nepatikėjo berniuku, tačiau nieko neatsakė. O jeigu 
tyli, vadinasi, pritaria. Ir Ausinukas pradėjo darbuotis. 

Jis susiieškojo žirkles, tyliai prisėlino prie tarnaičių, nu- 
traukė joms nuo galvų skareles ir tik žakt žakt nukirpo ka- 
sas. Ausinukas taip vikriai apsisuko, kad šios nieko nejuto. 
Bet svarbiausia dar buvo priešaky. Ausinukas atitempė du 
odinius maišus su rūgusiu pienu, tą pieną išpylė į didelį mo- 
linį puodą, paskui kiek pagalvojo ir užmovė maišus senėms 
ant galvų. Jos ir vėl nieko nejuto. Liko pats sunkiausias dar- 
bas. Ausinukas iškedeno senių kasas, tada ėmė mirkyti plau- 
kus į rūgusį pieną ir klijuoti mergaitei prie skruostų, prie 
smakro. 

— Palik mane! Išeik! — išsigandusi sušnabždėjo Bachty- 
Giulė. 

Tačiau Ausinukas tik gudriai mirktelėjo: 

— Kad man nė žodžio! Gal nori amžiams likti šiuose bai- 
siuose pirklio namuose? 

Ir mergaitė pakluso. 

Ausinukas priklijavo jai prie veido paskutinį siai kuokš- 
tą ir net pats atsigrožėt negalėjo savo darbu: gražiajai Bachty- 
Giulei išaugo ilgiausia barzda, o virš viršutinės lūpos šiurp- 
sojo šiurkštūs Žili ūsai. Diena buvo karšta, ir rūgusis pienas 
beregint pritraukė. Ausinukas patampė dar mergaitę už barz- 
dos — neatsiklijuoja. Berniukas labai apsidžiaugė. 

— Atsakančiai padaryta! Pažiūrėk dabar, ar patiks jauna- 
jam šitokia nuotaka su žila barzda? 

Tai pasakęs, Ausinukas čiupo šiaudelį, pribėgo prie vie- 
nos senės ir kutena jai nosį. Senė nusičiaudėjo ir pabudo. Ji 
taip garsiai sučiaudėjo, kad ir antrąją pažadino. Abi nusi- 
žiovavo, krestelėjo galvomis, o ant galvų stipriai laikėsi už- 
mauti odiniai maišai. Moterys šoko bėgioti po kibitką, bet 
niekaip negalėjo jų nupurtyti. Kai galiausiai šiaip taip išlindo 
ir žvilgtelėjo viena į kitą, taip suriko, kad kupranugariai kie- 
me nutraukė pavadžius ir nukūrė į smiltynus. 

— Oi vargas! Oi nelaimė! — spiegė senės.— Piktasis dži- 
nas pasijuokė iš mūsų ir pavogė nuostabiąsias kasas! Ak, mū- 
sSų vargšės galvos pusplikės liko! 

Tai matydama, Bachty-Giulė vos galėjo susilaikyti nesi- 
juokus. 

— Kas jums yra, moterys? — galiausiai ji šūktelėjo. 

Tarnaitės pažvelgė į mergaitę ir suakmenėjo iš siaubo: 
gražuolei barzda išaugo! Jos pamanė, kad piktoji dvasia šiuos 
namus apsėdo, ir klykdamos leidosi bėgti iš kibitkos. Į jų 
klyksmą pats šeimininkas atskubėjo. Išvydęs nuotaką su ilga 
žila barzda, pirklys griebėsi už širdies ir krito ant kilimo kaip 
negyvas. Tada visi namai subėgo. Tarnaitės apliejo pirklį šal- 
tu vandeniu, ir jis atšigavo. 

— Vykite lauk šitą pabaisą! — užriko pirklys kaip nesa- 
vas iš išgąsčio.— Ir greičiau šaukit čia mano draugą mulą — 
tegu dieną naktį kalba atgailos maldas, kol iš mano namų 
išvarys klastinguosius džinus! 

Ilgai negalvodamos, senės čiupo mergaitę už parankių ir 
išstūmė pro vartus. 


Bet dabar užmiršk pirklį ir klausykis apie Bachty-Giulę. 


4 4 


Bachty-Giulė labai apsidžiaugė atsidūrusi už pirklio namų 
vartų. Greičiau už vėją ji skrido į tėvų kibltką. O Ausinukas 
sėdėjo jai ant peties ir smagiai juokėsi iš pirklio ir jo tar- 
naičių. Taip jie pribėgo didelį aryką, sklidiną šalto skaidraus 
vandens. Giulė pasisėmė vandens ir įniko plauti nuo veido 
plaukus. Bet rūgusis pienas taip stipriai buvo juos pritraukęs, 
kad barzdą ir ūsus tik su visa oda tegalėjai nuplėšti. 

— Neskubėk! Ramiau, Giulel — šaukė Ausinukas, bet 
mergaitė nesiklausė. Ji parpuolė ant žemės ir pravirko balsu: 

— Kaip aš dabar gyvensiu su šitokia barzda! Net asilėnai 
juoksis iš manęs! 

„Ausinukas atsakė: 

— Nusiramink! Jeigu tau nepatinka ši barzda, tai greičiau 
einam pas mano motiną. Ir aš išsklaidysiu visą tavo sielvar- 
tą, kaip vėjas debesis. 

Ir jie nuėjo. 

Kai senoji motina pamatė Ausinuką, o drauge su juo barz- 

dotą mergaitę, vos nesuriko ir neapsipylė ašaromis, bet Ausi- 
nukas ją sulaikė: | 
+ — Motute, jeigu tu imsi šaukti, pražudysi mus. Senasis 
pirklys atbėgs čia ir sužinos tai, ko jam nereikia žinoti. Ge- 
riau sušildyk didelį katilą vandens ir padėk nuplauti kaimyno 
dukterį. 
Taip jie ir padarė. 


+ * * 


Kitą dieną Bachty-Giulė, laimės žiedas, ir apsukrusis Ausi- 
mukas vėl abu drauge sutiko tekančią saulę. Ir ne senam 
pirkliui Muhamedui, o mažajam draugui Giulė dainavo savo 
dainą: 

Sodai gelsta jau visi — 
Lapai kris nukris sausi... 


O Ausinukas plonyčiu balseliu pritarė: 


Vynuogės kaip gintarinės, 
O granatai kaip auksiniai... 


Taip jie dainavo ir džiaugėsi gyvenimu, o turtingąjį pirklį 
kankino baisus nuobodulys. 


AU5INUKAS IR 5URiIININKAS 


Vieną rytą susiruošė senelė su Ausinuku eiti į lauką. Jie 
išgėrė po pilną puodelį arbatos su paplotėliais, bet dubeny 
dar liko vienas paplotėlis ir kąsnelis avies sūrio. Ausinukas 
jau slinktelėjo artyn prie dubens: toks putnus dar šiltas pa- 
plotėlis! 

Berniukas pagalvojo: „Jeigu paliksim paplotėlį pietums, 
tai tik sudžius ir jau nebebus toks skanus. Geriau aš jį dabar 
suvalgysiu." 

Tačiau senelė uždėjo jam ranką ant peties ir tarė: 

— Šitą paplotėlį ir: sūrį nunešim, sūneli, į lauką tėvui. 
Šiandien jis labai anksti kėlėsi, tikriausiai jau išalko. 

Taip ir liko paplotėlis dubenyje šalia sūrio. Tik staiga iš 
gatvės, iš anapus tvoros, pasigirdo pratisas šauksmas: ,„Vur 
cha cha! Vur cha cha!“ 

Senelė išgirdo ir pabalo visa. Pašokusi nuo veltinio kili- 
mėlio čiupo sūrį su šiltu paplotėliu ir nubėgo prie vartelių. 

— Motute,— pagriebė ją už skverno berniukas.— Kam tu 
neši paskutinį paplotėlį? Juk žadėjai jį pasiimti į lauką tėvui! 

Bet ji išgąstingai sušnibždėjo: | 

— Tylėk, sūneli. Ten pats žynys šaukia. Jis šventas, o šven- 
tam visi duoda išmaldą. 

Tačiau berniukas vis tiek nepaleido motinos: 

K Tai negi žynys koks vargeta? 

— Ką tu, ką tu! Šventieji vargetos nebūna! 

— Tai jis senas? 

— Ne, jis visai nesenas. 

— Na tai — ligotas? 

i" — Kaip tu taip galėjai pagalvoti, sūneli? Šventumas jį 
nuo visokių ligų apsaugo! ij 

Tik tiek atsakė senelė ir nuskubėjo prie vartelių. Bet Au- 
sinukas buvo greitesnis: jis pirmas atsidūrė prie vartelių, 
pasišokėjo ir pasikabino ant velkės, įsitvėręs abiem rankom. 

— Motute! — sucypė berniukas.— Jeigu žynys ir sveikas. 
ir jaunas, tai kam tu jam atiduodi paskutinį paplotėlį? Jis už 
tave stipresnis, jaunesnis už tėvą, jis už mus visus turtin- 
gesnis! 

Senelė supyko: 

— „Yra ko klausyti, bet nėra ką kitam pasakyti!“ —. sako 
žmonės. Štai ir tu toks, mažyti: daug kalbi, o maža išmanai! 
Juk žynys .ne koks paprastas žmogus: jis burtininkas! Negali- 
ma jo įžeisti: supyks ir nelaimę pasiųs mūsų namams. 

Berniukas nesuprato: 

— Kokią nelaimę? 

Senelė ėmė aiškinti: 

— Žynys viską gali: žodį pasakys — ir džinai apsigyvens 
mūsų kibitkoje, kitą tars — ir mirsim visi nuo ligų: ir aš, II 
tu, ir tėvas. Jis gali supykdyti su visais kaimynais, ir mes 
neteksim draugų aūle. O kas gi žmogus be draugų? Daigelis 
dykumoje, jį išdegina karšta saulė, niekas negelbsi jo nuo 
kaitros! 

Čia senelė nusispjovė į visas keturias puses, kad burti- 
ninkas pikta akim nenužiūrėtų už tokius žodžius, ir išbėgo 
pIo vartelius. 

Ausinukas irgi išbėgo paskui ją. Berniukas užšoko ant tvo- 
ros ir žiūri, kas gatvėj dedasi. | 

Gatve ėjo didžiulis būrys žmonių. Priešaky — sveikas, drū- 
tas juodabarzdis vyriškis ilgomis, ligi pat žemės kupranugario 
"vilnos drapanomis. Ant galvos jis buvo užsidėjęs didžiulę 
gražią čalmą, o ant diržo ir ant kaklo kabaliavo margi amu- 
letai — iš kilimo pasiūti mažyčiai maišeliai su raudonais ir 
mėlynais kutais. Moterys, vaikai vis bėgo prie burtininko 
ir bruko jam į rankas išmaldą — kas paplotėlį, kas pundelį 
džiovintų melionų, kas vištą, o kas vynuogių kekę. 

Pakėlęs į dangų juodą barzdą, žynys visa gerkle šaukė: 

— Ei... ei... eil Aš skaičiuoju žvaigždes danguje, dvasias 
varinėju žemėje, nuo manęs niekas ir po žeme nepasislėps! 
Aš viską atspėju, išpranašauju, aš viską atspėju, išpranašau- 
jų, aš gydau visokias ligas! 

Ausinukas pamatė, kad ir jo paplotėlis dingo didžiuliame 
žynio maiše. Berniukas pagrasė burtininkui kumšteliu, nušoko 
nuo tvoros ir nubėgo paskui žmones. 

Pačiame gatvės gale gyveno visų gerbiamas, darbštus kai- 
mynas Biašimas. 

Burtininkas priėjo prie jo namų ir beldžiasi į vartus ilga 
lazda: 

— E-ei, garbusis Biašimail Nelaimė kaip juodas varnas 
ant tavo tvoros! Jeigu nenori, kad ji aplankytų tavo namus, 
duok man trijų savaičių ėriuką ir pusmaišį miežių! 

Vartai tuoj atsidarė, ir pats šeimininkas išėjo pasitikti sve- 

čio. Jis nusilenkė burtininkui ligi žemės ir įsivedė jį į kiemą. 
Iš paskos sugarmėjo ir visi žmonės — kiekvienas norėjo pasi- 
žiūrėti, kaip šventasis žynys varys piktąsias dvasias iš Biaši- 
mo namų. Ausinukas irgi neatsiliko. 

Šeimininkas patiesė vidury kiemo patį geriausią kilimą: 
Ant kilimo užšoko burtininkas ir ėmė mojuoti rankomis, suk- 
tis aplinkui. Jis šaukė iš visų jėgų, kviesdamasis pagalbon 
geruosius džinus: 

— Vur cha cha! O dvasios, gyvenančios slėniuose! O ma- 
no peri, skrajojančios kalnuose! O dievai, pasislėpę Žemės 
gelmėse! Čionai! Pas mane! 

Jis šaukė vis garsiau ir garsiau, sukosi greičiau ir grei- 
čiau. Tas šauksmas taip išgąsdino žmones, kad daugelis pa- 
bėgo iš kiemo, o tie, kurie pasiliko, negalėjo net pajudėt iš 
baimės. | 

— Klaupkitės! — suriko burtininkas baisiu balsu ir pakėlė 
rankas virš galvos.— Užmerkite akis! Džinai čia! Aš juos ma- 
tau, jie jau artinasi! 

Žmonės puolė ant kelių ir užsimerkė, bet Ausinukas neuž- 
simerkė, jis žiūrėjo akis išpūtęs, nes labai norėjo pamatyti 
geruosius džinus, kurie netrukus ims kautis su piktosiomis 
dvasiomis, įsibrovusiomis į visų gerbiamo Biašimo namus. 

— Tu čia, prieš mane, visagalintis galingasis džine! — 
šaukė žynys, net kiemas skambėjo.— Tu viena ranka pakeli 
kalnus, vienu pirštu gali užmušti žmogų! 

Žmonės gulėjo ant žemės, bijodami pakelti akis į baisųjį 
džiną, bet Ausinukas, kad ir kaip žiūrėjo, nieko nematė, nors 
jau sėdėjo ant paties žynio čalmos. 

— Tuojau jūs išgirsite...— toliau baugino žynys žmones, 
bet tuo metu iš didžiulės burtininko čalmos pasigirdo plony- 
tis skardus balselis: 

— Čia nėra jokio džino! Netikėkit šituo įžūliu žyniu! Jis 
melagis ir apgavikas! 

Tada visi pašoko nuo žemės, žiūri — iš teisybės jokio dži- 
no nematyti! O žynys išsigando. Jis taip išsigando, kad, ne- 
taręs nė žodžio, čiupo savo maišą ir galvotrūkčiais movė iš 
kiemo. 

Burtininkas bėgo gatve, užsikimšęs rankomis ausis, bet vis 
tiek girdėjo, kaip žmonės jam šaukė iš paskos: 

— Melagis ir apgavikas! Čia nėra jokio džino! 

Tegu sau žmonės šaukia, o tu pasiklausyk, kas toliau nu- 
tiko Žyniui. V 


* * * 


Žynys nieko negalėjo suprasti. Jeigu būtų šaukęs jam koks 
priešininkas, tai jis būtų matęs. O dabar balsas sklido ne iš 
kiemo ir ne iš gatvės, bet iš jo paties čalmos! 

Atsidūręs jau toli nuo Biašimo namų, žynys sustojo kiek 
pailsėti, nes pavargo taip greit bėgdamas. Tik staiga vėl tas 
pats balsas iš jo barzdos: 

— Atiduok viską, ką prisigrobei, apgavike! 

Žynys pašoko kaip skorpiono įkąstas ar nuodingos gyvatės 
įgeltas ir pasileido bėgti namo. Jis įbėgo į savo kibitką ir 
visai nusikamavęs parkrito ant kilimo. 

Bet piktadarys ir namuose neturėjo ramybės. 

Atėjo metas pietauti. 

Žmona atnešė ir pastatė jam visą puodą riebaus plovo. Ant 
ryžių buvo išdėlioti kąsneliai vištienos, nosį kuteno žali svo- 
gūnų laiškai. Balti, putnūs paplotėliai net žvilgėjo nuo sviesto. 
O. tokios avienos sriubos Ausinukas dar nebuvo matęs. Šalia 
sriubos puodo žmona padėjo dubenį mėsos su česnakais ir 
morkomis, o ant pačio viršaus blizgėjo uriuko uogos. | 

Žyniui net seilės varvėti ėmė. 

Jis nuo ryto nieko nebuvo valgęs ir labai išalko, bet ne- 
spėjo pirštais paimti žiupsnelio ryžių, iš po staltiesės kažkas 
sušuko: 

— Palauk! Atiduok, ką svetimo gero prisigrobei, nes tau 
kąsnis burnoj įstrigs! ; 

Žynys atstūmė nuo savęs dubenį ir krito guolin. 

Bet ir miegas nesuteikė jam ramybės. Vos sumerkė akis, 
tas pats balsas vėl įkyriai suzyzė prie pat ausies: 

— Atiduok, atiduok, atiduok, tuoj pat atiduok, ką prisi- 
grobei iš dorų žmonių, begėdi! 

Burtininkas čiupo antklodę ir net galvą užsiklojo. Bet ir 
tai nepadėjo: kažkas timptelėjo jį už barzdos: 

— Atsibusk! Jeigu negrąžinsi svetimo gero, aš taip tave 
išgražinsiu, kad ir akių negalėsi parodyti aūle! 

Žynys pašoko ir jau bėgs iš namų. Čiupo batą, bet batas 
pats šoktelėjo ir ėmė juoktis. Tada jis norėjo užsivilkti cha- 
latą, bet chalatas kaip gyvatė nušliaužė tolyn nuo jo. Žynys 
pravirko. 

— Verk neverkęs — vis tiek teks atgailauti, arba bus dar 
blogiau! — pasigirdo balsas iš užančio. Burtininkas užsikimšo 
pirštais ausis ir puolė į kiemą. 

O kieme dirbo valstiečiai. Taip jau buvo sutvarkyta aūle, 
kad pats žynys jokio darbelio nedirbo, kiekvieną rytą atei- 
„davo pas jį valstiečiai. Šiuokart jie nešė vynuoges džiovinti 
ant stogo. Pamatę šeimininką, valstiečiai ėmė juoktis. 

— Nenaudėliai! Ko juokiatės? — supyko žynys. 

Bet jie dar labiau leipo juokais. Žynys pradėjo burnoti. 
Išgirdusi triukšmą, išbėgo žmona ir net rankom suplojo: 

— Nedaryk sau gėdos! Pažiūrėk, į ką panaši tavo barzda?! 
„ Burtininkas čiupt čiupt — nėr barzdos, nukirpta! 

— Ak! — suklykė nesavu balsu žynys.— Aš visą gyveni- 
mą gąsdinau valstiečius piktaisiais džinais, bet pats jais nie- 
kad netikėjau. O šiandien matau, kad mano — namus pik- 
tosios dvasios apsėdo! 

Jis puolė ant kelių prieš valstiečius ir davė jiems žodį, 
jąg daugiau niekad neapgaudinės žmonių, jog atiduos viską 
vargšams, ką per ilgus metus buvo prisigrobęs,— kad tik dži- 
nai jo. nekliudytų. 

;, Apsukrusis Ausinukas patyliukais išslinko iš burtininko 
kiemo ir neskubėdamas patraukė namo, net užtraukė linksmą 
dainą: 


i d Aš mažutis, bet vikrutis — 
Nieks nesusilygins su manim! 

Vos tik berniukas įėjo į savo kiemą, dar nespėjo net 
baigti dainos, kažkas pasibeldė į vartelius. 

Senelė juos atkėlė. 

— Imk, šeimininke, tą savo paplotėlį! — pasigirdo graudus 
balsas už vartelių. — Imk vardan visokių dvasių — ir gerų, 
ir piktų. Gelbėk mane nuo: tų nepakenčiamų džinų. 

Tai buvo žynys. Jis atidavė senelei paplotėlį su sūriu, 

Senelė labai nustebo. 

Žynys nuėjo sau tolyn. 

O Ausinukas linksmai nusikvatojo. 


AUSINUKAS IR PIĖŠIKAI 


Vienąkart pas Ausinuko tėvą apsilankė labai tolimas sve- 
čias. Tai buvo senas jo draugas — garsus karavanų lydėto- 
jas. /Tėvas ištiesė vidury kiemo patį minkščiausią baltą vel- 
tinį ir pasodino ant ja brangų svečią. 

Svečias tarė: 

— Iš tų savo ilgų kelionių nesusitaupiau aukso, neįsigi- 
jau dvarų. Didžiausias mano turtas — baltas asilėnas. Tai 
mano draugas ir pagalbininkąs. Draugė su juo praėjau visus 
karavanų takus 'nuo garsiojo Chorezmo iki senojo Chorasa- 
no, ir jis taip gerai juos įsiminė, kad dabar vienas pats randa 
kelią toje plynoje smėlio jūroje. Prišerk jį lig soties, šeimi- 
ninke, ir pririšk kur nors nakčiai, kad niekas nenuvestų. 

Tėvas atsakė: 


— Būk ramus. Mūsų aūle niekas 'nenuskriaus tavo drau- 
go. Pririšiu asilėną prie tvoros ir liepsiu savo vienturčiui sū- 
nui saugoti. 

Ausinukas saugoja baltą asilėną, o šis. rupšnoja prie tvo- 
ros žolę. Ž 

* * * 


Ausinukas buvo labai patenkintas, kad jam patikėjo sau- 
goti tokią brangenybę. Oriai atsisėdo ant aukštos tvoros ir net 
kojomis mataravo iš pasididžiavimo. Buvo prieš ką ir di- 
džiuotis! Viso aūlo vaikai subėgo prie Ausinuko namų. Jie 
grožėjosi aksomine gūnia, jiems baisiai patiko puošnus api- 
nasris su išraižytomis sidabrinėmis sagtimis. Šitokias sagtis 
tik garsieji Urgenčo meistrai temokėjo padaryti. 

Labai jau patiko vaikams asilėnas. Jie rungčiomis siūlėsi 
Ausinukui, kad šis priimtų drauge pasaugoti, bet kur tau! 
Ausinukas tik šūkčiojo ant vaikų ir su niekuo nenorėjo da- 
lintis šita garbe: 

— Ei Durdy, kur lendi! Tavo rankos purvinos, neliesk 
sagčių! 

— Ei Giulai! Neik arti prie asilėno — kai spirs, tai pa- 
matysi! 

Ilgai stovėjo vaikai ant kelio, negalėdami atitraukti akių 
nuo asilėno. Bėt viskam ateina galas: prisižiūrėjo jie ir į sa- 
gas, ir į gūnią — ir išsiskirstė. Liko Ausinukas vienas. Bet 
vienam greit nusibodo, o kad nebūtų nuobodu, jis žinojo, 
ką reikia daryti: užtraukė dainą. Ką matė, apie tą ir dai- 
navo: 

Štai ganosi asilėnas, 

Jį saugo Ausinukas. 

Koks asilėnas gudrus — 
Jis žino toliausius kelius... 


Taip dainavo Ausinukas, o saulė leidosi vis žemiau ir že- 
miau. Jau ir temti pradėjo, tačiau berniukas neišsigando: jis 
dar garsiau uždainavo. 

Tik staiga — visai arti — kažkas švelniai prašneko: 

— Kaip maloniai dainuoji! Ar ne iš lakštingalos išmokai? 

Ausinukas apsidairė, žiūri — mergaitė: puošni kaip gėlė, 
graži kaip kerėtoja peri. Berniukas dar niekados nebuvo ma- 
tęs tokios gražuolės. Bet jis nenustebo: kas čia tokio, jei 
pati chano arba net šacho duktė atėjo pasigėrėti tokiu retu 
asilu. Jis nusilenkė mergaitei ir tarė: 

— Eikš arčiau, nebijok: mano asilėnas nesispardo. Jei no- 
ri, gali jį paglostyti. 

Tačiau mergaitė nė nežvilgtelėjo į asilėną, pribėgo prie 
Ausinuko ir meiliai sušnabždėjo: 

— Kas gali prilygti tau, šaunus džigite! Ar ne apie tave 
dainoj dainuojama, kad tavo grožis lyg mėnulio šviesa — 
nušviečia viską aplinkui... | 

Ausinukas pirmąkart girdėjo tokius žodžius, tačiau nesu- 
triko, tik pasitaisė savo kasytes ir atsakė mergaitei: 

— Jeigu tu mane vadini mėnuliu, tai aš tave saule vadin- 
siu. O jeigu tu mane saule pavadinsi, tai aš atsakysiu, kad 
saulė vieną akį turi, o tu — dvil — ir jis nusijuokė. 

Mergaitė irgi nusijuokė, paskui išsitraukė iš už diržo mai- 
šelį su saldumynais ir prikimšo berniukui pilną burną tąsios, 
saldžios chalvos. Ausinukas labai mėgo chalvą. Tačiau ne- 
spėjo jos nė praryti, toji graži kaip kerėtoja, puošni kaip gė- 
lė mergaitė dingo, o drauge su ja dingo ir brangus asilėnas! 

Ausinukas norėjo surikti, bet gerklė buvo pilna chalvos. 

Norėjo vytis, bėt nukrito nuo tvoros ir taip skaudžiai 
susitrenkė, kad net atsistoti nebegalėjo. 

Tada berniukas pravirko. 

Išgirdusi atbėgo senelė ir sužinojo, kad prapuolė asilėnas. 

Senas karavanų lydėtojas iš sielvarto negalėjo nė žodžio 
pasakyti. Tik rovė sau barzdą ir dejavo. 

Tėvas ramino svečią: 

— Nesisielok. Aš parduosiu kupranugarį, kibitką ir vis 
tiek tau atlyginsiu. | 

Motina irgi jį guodė: 

— Nuo aušros ligi sutemos ausiu kilimus, bet nupirksiu 
tau asilėną, ir dar geresnį negu tas. 

Tačiau karavanų lydėtojo niekas negalėjo paguosti. 

Ausinukas manė, kad jį tėvai bars, bet nei tėvas, nei mo- 
tina nė žodelio nesakė. Jie gerai žinojo seną patarlę: „Savi 
vaikai, savi vargai.“ Ir tylėjo. O berniukui tik dar sunkiau 
buvo. 

Jis pravirko: 

„Jeigu nebūčiau buvęs toks pasipūtėlis, nebūčiau .pravaręs 

draugų, jie būtų padėję man saugoti asilėną, ir dabar jis 
stovėtų ten už tvoros ir peštų sau žolę. Pats kaltas esu.“ 

Taip galvojo Ausinukas, o paskui nusišluostė ašaras ir 
patyliukais išslinko iš kibitkos. Tėvai jau kietai miegojo, ir 
niekas jo- nėpastebėjo. Ausinukas sumanė eiti ieškoti asilėno. 

Ilgai jis klajojo smėlio dykumoje. Rangėsi į stačius bar- 
chanus, ritosi žemyn į sausus arykus, brovėsi į dygliažolių 
brūzgynus, klimpo iki juostos į smėlį, tačiau asilėno niekur 
nebuvo. 

Atėjo naktis, bet mėnuo dar nebuvo patekėjęs. Ausinukas 
jau nieko nematė. Jis pradėjo šaukti asilėną švelniausiais 
žodžiais ir vardais, bet niekas neatsišaukė. Berniukas visai 
nebeteko jėgų. Atsisėdo ant smėlio kauburio ir pasiryžo laukti 
aušros. Labai norėjo grįžti namo, bet tarė sau: 

— Jau geriau mirsiu dykumoje nuo alkio ir troškulio, 
negu grįšiu tuščiomis rankomis. 

Tik staiga stepėje pakilo vėjas. Jis pagriebė berniuką kaip 
sausą žolelę ir nunešė. Ausinukas nuskriejo. Lėkė labai ilgai. 
Berniukui jau atrodė, kad niekados nebegrįš į žemę. Bet vis- 
kam ateina galas: mažylis užsikabino už saksaūlo šakelės ir 
pakibo. Taip ir sulaukė aušros. 

Jeigu pro šalį būtų ėjusi mergaitė, būtų pasakiusi: paukš- 
čiukas. 

Jeigu būtų ėjęs jaunikaitis, būtų pasakęs: tai kokio nors 
medžiotojo strėlė. 

Jeigu pro šalį būtų ėjęs senis, jis būtų pažvelgęs į medį 
savo žlibomis akimis ir sušvapsėjęs: tai sudžiūvęs pernykštis 
lapas! | | 

Ne, tai nebuvo paukščiukas, strėlė ar lapas! Tai buvo 
Ausinukas, ir jam buvo. baisiai bloga šitaip kyboti ant me- 
džio žemyn galva. Jis ėmė visaip vartytis ir nukrito ant 
smėlio. Smėlis buvo toks minkštas, o Ausinukas taip pavar- 
gęs, kad beregint užsnūdo kaip turtuolis ant pūkinės pagal- 
vės. 

Nežinia, kiek jis miegojo, bet jį pažadino arklio kanopų 
kaukšėjimas. Berniukas iškišo galvą iš savo urvelio ir įsiklau- 
sė: visai netoli buvo girdėti kažkokie balsai. Jis užsirangė 

ant medžio šakos, žiūri — prie saksaūlų giraitės žmonių bū- 
relis, o viduryje, ant prabangaus turkmėniško kilimo, sėdi 
mergaitė: graži kaip peri, puošni kaip gėlė. Ausinukas iškart 
ją pažino. Jis suprato, kad šie žmonės — plėšikai, o mergai- 
tė — jų atamanė. | 

Ausinukas nušoko nuo šakos ir šliaužė artyn: nori išgirsti, 
apie ką šneka plėšikai. 

Mergaitė tarė: 

— Kokį laimikį man atnešėt? 

Į priekį išėjo aukščiausias plėšikas, nusilenkė mergaitei ir 
prašneko: 

— Aš buvau turguj. Senis pirklys užsnūdo ant savo krau- 
tuvėlės slenksčio, ir aš paėmiau gabalą geriausio aksomo. 

Ir plėšikas padėjo tą aksomą gražuolei prie kojų. Paskui 
kitas išėjo: 

— Aš aikštėj buvau. Ten pats viziris su puikiausia paly- 
da ėjo į rūmus. Aš nusegiau jam nuo diržo kardą, nusagstytą 
deimantais. 

Ir antrasis plėšikas padėjo kardą prie gražiosios atama- 
nės kojų. Bet į priekį žengė trečiasis. Jis su panieka pasi- 
žiūrėjo į draugus ir prabilo: | 

— Pažvelkit, ką aš atnešiau! Aš lankiausi chano rūmuose. 
Virvinėmis kopėčiomis prilipau chano pirties langelį ir, kol 
chanas maudėsi, išnešiau jo čalmą. 

Tai pasakęs, trečiasis plėšikas padėjo prie gražiosios mer- 
gaitės kojų baltą šilkinę čalmą, išdabintą perlų gijomis. Ši- 
tokią čalmą tik pats galingasis chanas tegalėjo nešioti! 

Plėšikai tylėjo, apstulbinti tokios įžūlios draugo drąsos, o 
gražioji atamanė nusijuokė: 

— Jūs visi trys nesugebėjot padaryti to, ką aš viena pa- 
dariau! 

Plėšikai labai nustebo, o mergaitė kalbėjo toliau: 

— Kiek kartų, būdavo, mes dykumoje išklystam iš kelio! 
Kiek mūsų žuvo juoduosiuose smėlynuose! Štai kodėl -aš die- 
ną naktį sekiau seno karavanų lydėtojo baltą asilėną. Šis 
asilėnas žino visus dykumų kelius, jis eina pirma arklių ir 

kupranugarių ir visados atveda keliautojus ten, kur vanduo, 
kur medžių pavėsis. Ir aš susekiau tą asilėną. Štai jis! 

Ir atamanė parodė ranka į tankius saksaūlo brūzgynus. 
Ausinukas pasistiebė, kiek tik ūgis leido, gi žiūri — tanku- 
myne jo brangiausias asilėnas pririštas prie medžio. 

Jis net apmirė iš nustebimo, o mergaitė nusikvatojo: 

— Apgavau kvailą berniūkštį! Apžavėjau jį meiliais žo- 
džiais! Kvaileliui iš po pat nosies nusivedžiau asilėną, kuriam 
lygaus nerasi nuo Chorezmo ligi paties Chorasano! 

Šie žodžiai Ausinukui užgavo širdį. Jis išsirovė aštrų žo- 
lės spyglį, prislinko prie mergaitės ir skaudžiai jai įdūrė į 
juosmenį. Gražioji atamanė suspiegė ir užsipuolė plėšikus: 

— Akiplėšos!- — suriko ji — Kas išdrįso prisiliest prie ma- 
nęs! Prisipažinkit! Jau tam nebus pasigailėjimo! | 

Plėšikai puolė prieš ją ant kelių ir maldauja: 

— Pasigailėk, malonioji ponia! Niekas prie tavęs nebuvo 
prisilietęs. Tau tik taip pasirodė! 

Ir staiga aukščiausias plėšikas kad subliaus, kaip koks įsiu- 
tęs kupranugaris. Jįs pašoko ir užsimojęs smogė savo kai- 
-mynui: 

— Kaip tu drįsti badyti man nugarą?! 

O Ausinukas nesnaudė; jis ir antram, ir trečiam plėšikui 
įdūrė. 

Plėšikai puolė vienas kitą, ir tokios muštynės prasidėjo, 
kad rūko smėlis, dundėjo žemė. 

Mergaitė veltui stengėsi juos perskirti, perrėkti: plėšikai 
pliekėsi, ir tiek. 

Ausinukui šito ir tereikėjo. Jis atsirišo asilėną, užsikorė 
jam ant nugaros ir pasileido tolyn nuo saksaūlų giraitės. 

Kaip vėjas lėkė asilėnas per dykumą, visai nejausdamas 
raitelio, o Ausinukas vis ragino jį ir ragino: 

— Nu, nu! Greičiau, greičiau, nes abu prapulsim! — Ir 
asilėnas lėkė net ausis priglaudęs, keldamas debesis dulkių. 

Bet štai Ausinukas išgirdo kanopų bildesį: kad ir kaip nė- 
rėsi iš kailio asilėnas, jį pasivijo juodų juodžiausias, grei- 
tas kaip vėtra ristūnas. | 

— Stok, užsispyrėli! — sušuko plėšikė asilėnui— Kaip tu 

drįsai atsirišti ir pabėgti nuo savo šeimininkės! — plūdo ji 
asilėną. Ausinuko juk negalėjo matyti: šis buvo toks ma- 
žytis ir pasislėpęs gūnios kutuose. 

Plėšikė prisirišo asilėno pavadį prie balno ir pasuko arklį 
atgal į saksaūlų giraitę. O Ausinukas išsikapstė iš po gūnios 
ir šliaužia asilėno nugara, nors šis šuoliuoja visu greičiu: štai 
jau prie asilėno galvos atsidūrė, įsitvėrė ausies, o visai šalia 
ir arklio sturplis matyti. Berniukas prisiderino ir timpt — 
išrovė plauką arkliui iš uodegos. Arklys sužvingo iš skaus- 
mo ir atsistojo piestu. Mergaitė pasviro ir nukrito nuo balno. 
O arklys, asilėnas ir Ausinukas — visi trys nurūko tolyn. 
Dabar jau nedaug beliko: kai ristūnas apsiramino, Ausinu- 
kas užšoko jam ant nugaros ir nušuoliavo į gimtąjį auūlą. 

Gerai žmonės sako: „Tikram džigitui arklys neapšlumba.“ 

Jau buvo vėlus vakaras, kai Ausinukas įžengė į kibitką. 

Prie židinio, ant žemės, žemai nuleidę galvas, sėdėjo tė- 
vas, Mama ir svečias. 

— Viena bėda ne bėda, — tarė tėvas: — pirma asilėnas pra- 
puolė, o dabar ir Ausinukas! 

— Aš čia! — riktelėjo Ausinukas. Berniukas pribėgo prie 
tėvo ir stryktelėjo jam ant delno. 

Mama jau norėjo išbarti Ausinuką, kam neatsiklausęs iš- 
bėgo iš namų ir taip ilgai negrįžo, kai tiek darbo lauke, bet 
tuo tarpu kieme subliovė asilėnas. Garsiai ir pratisai. Mama 
suriko ir priglaudė Ausinuką prie krūtinės, o tėvas su senu 
karavanų lydėtoju džiaugsmingai nusijuokė. 

O asilėnas vis bliovė ir bliovė, net užkimes, bet tas ki- 
mus jo bliovimas žmonėms atrodė malonesnis už lakštingalos 
čiulbesį. 

Štai ir visa pasaka. 

Tai matai, kaip negerai didžiuotis ir atsisakyti draugų pa- 
galbos, kai tie. nori tau iš širdies padėti. Dabar supratai, kad 
ne visada esti gera. širdis, nors ir gražus veidas. Sužinojai, 
kad kartais asilėno bliovimas atrodo gražesnis už lakštingalos 
giesmę. Šitaip porina sena pasaka, o pasaka visada teisybę 
sako. Ne aš ją sudėjau: 'girdėjau iš senelių, dar senesnių už 
mane. 


AUSINUKAS IR DERVIŠAI 


Saulė nuo ryto jau kepino žemę. Paukščiai išlakiojo prie 
vėsių šulinių. Net driežai išsislapstė po akmenimis. O valstie- 
čiai niekur nesislėpė: nuo aušros. lig sutemos jie gūbriavo 
savo laukuose, net suskeldėje iš kaitros. 

Ausinukas su tėvu visą dieną laistė medvilnės lauką ir 
labai pavargo, nes čia buvo sunkus darbas. Ne veltui ir pa- 
tarlė: „Laistydamas laukus, pamatysi — kas tingus!“ 

Jie triūsė ligi vėlaus vakaro; kai saulės kraštelis jau pa- 
lietė žemę, senelis tarė: 

— Užteks, sūneli, padirbėjom, dabar einam namo ir atsi- 
gersim arbatos. 

Ausinukas nusiplovė aryke rankas, užsimetė ant peties 
mažą ketmenį ir nužingsniavo paskui tėvą. Tėvas dainavo, 
o Ausinukas jam pritarė: 


Sniegas viršukalnėj baltas, 
Medvilnė dar baltesnė, 
Pūkas balandžio lengvas, 
O medvilnė dar lengvesnė. 
Medvilnė mus aprengia, 
„Medvilnė mus ir maitina — 
Garbė tam, 

Kas ją išaugino... 


Baigėsi daina, baigėsi ir kelias. Tėvas su sūnum parėjo na- 
mo. Juos pasitiko senelė, sakydama: 

— Greičiau sėskitės. Vakarienė gatava. 

Senelis su Ausinuku patiesė veltinį kilimėlį vidury kiemo, 
užklojo balta staltiesaite ir laukia, kada senelė atneš jiems 
moliūgų košės. Tačiau šįvakar senelė ne košę virė, o riebų, 
kvapnų plovą. Ji šypsodamasi pastatė priešais šeimininką pil- 
nutėlį dubenį ryžių, paskanintų keptos avienos kąsneliais, ir 
švelniai tarė: | 

— Kas pasidarbavo, tas gali ir pailsėti. Šiandien jūs daug 
dirbot, pelnėt gerą vakarienę. Išsimainiau pas kaimynę tž 
sruogą vilnų gabalėlį riebios avienos ir priviriau visą katilą 
geriausio plovo. | 

Ausinukas su tėvu juokdamiesi pasiraitojo rankoves, įtry- 
nė česnaku paplotėlius ir jau kels prie lūpų pirmą saują net 
gelsvų nuo riebumo, skaidrių ryžių, tik staiga už tvoros pasi- 
girdo graudus šauksmas: 

— ELėl alacho meilės, atkelkit vartus, įsileisškit vargšus ke- 
liauninkus, mirštančius iš bado prie jūsų namų slenksčio. 

Senelė, žinoma, tuoj priėjo, plačiai atkėlė vartelius ir ta- 
rė pagal paprotį: 

— Įeikite, gerieji žmonės. Dar nė vienas alkstantis neiš- 
ėjo iš mūsų namų be duonos kąsnio. 

Ir tie įėjo. Tai buvo du storuliai dervišai — du keliaujan- 
tys maldininkai. Jie vilkėjo sudriskusiais, taukuotais chalatais, 
parištais virvelėmis. Nusilenkę šeimininkams, dervišai ėmė 
bambėti maldas, o paskui, nelaukę, kol šie juos pakvies, sėdo 
arčiau prie dubenio su plovu ir taip greit viską sušveitė, kad 
Ausinukas nė mirktelt nespėjo. | 

Senelis pasižiūrėjo į krūvą kaulų, likusių nuo skanios va- 
karienės, ir atsiduso. Bet patarlė sako: „Paskutinę arbatą — 
svečio akys temato!“ Ir šeimininkas nusirišo nuo diržo odinį 
kapšį, kuriame laikydavo mėgstamiausią savo žaliąją arbatą — 
svečias turi būti mylimas ir godojamas. ei 

Kai svečiai prisivalgė ir prisigėrė, šeimininkai užleido 
jiems savo gultus kibitkoje, o patys visą naktį drebėjo nuo 
šalčio kieme po vežimu. 

Rytą senelis su Ausinuku vėl išėjo dirbti į medvilnės lau- 
ką, o senelė ėmė skalbti svečiams marškinius ir taukuotus 
chalatus. 

Taip "buvo ir antrą, ir trečią dieną: Ausinukas su tėvais 
plušėdavo nuo aušros lig sutemos, o du storuliai dervišai tik 
valgė, gėrė, miegojo ir nieko nedirbo. Kai senelė pasiskųsda- 
vo jiems sunkia valstiečio dalia, jie lipšniai atsakydavo: 

— Nesisielok, motin, mes pasimelsim, ir alachas suteiks 
tau ir turtų, ir laimės. 

Dervišai susėsdavo ant kilimo vidury kiemo ir giedodavo, 
linguodami į šalis. 

Taip buvo ir ketvirtą, ir penktą dieną. 

Galiausiai Ausinukas tarė senelei: 

— Motute, kodėl tu neišveji lauk šitų plėšikų? Ar ilgai 
taip dirbsim už juos, o patys pusbadžiu gyvensim? 

—;Ką tu, sūneli! — sušnabždėjo senelė— Ar galima iš- 
vyti iš namų svečius, ir dar dervišus! Šito niekados mums 
nedovanotų mula: juk jie šventi! 

O šventieji per tą laiką atsipenėjo, dar labiau sustorėjo, 
tik veidai raudonuoja. Penktą dieną jie ir sako šeiminin- 
kams: 

— Džiaukitės, tikintieji žmonės! Šiąnakt visą naktį meldė- 
mės ir sužinojom alacho valią: jis liepė mums visam laikui 
čia pasilikti, ir jūsų namai nuo šiol bus palaimingi namai, — 
kas rytą ir vakarą už jūsų sveikatą mes skaitysim maldas iš 
šventosios knygos — Korano! 

Ir dervišai pasiliko gyventi pas Ausinuko tėvus. Senelė 
tylėjo. Senelis sunkiai dūsavo ir pašnibždom skundėsi ber- 
niukui: 

— O ką mes galime padaryt, sūneli? Tokia valstiečio da- 
lia: ko nepaims chanas, tą atims bajus. O ko bajus neatims,— 
ištrauks iš tavęs šventieji alacho tarnai. Taip mūsų tėvai ir 
seneliai gyveno. Taip gyvenam ir mes su motina. 

Ausinukas vos neverkė — taip jam buvo gaila seno tėvo. 

„Jeigu dervišai iki žiemos gyvens pas mus, tai ir tėvas, ir 
mama galą gaus iš bado ir šalčio!“ — galvojo sau berniukas. 
Jis pasiryžo žūt būt išvyti nekviestus svečius iš namų. Tik 
dar vis nežinojo kaip. 

Ilgai suko galvą Ausinukas. Jis galvojo lauke, kaupuoda- 
mas baisiame karštyje medvilnę, galvojo namie, padėdamas 
tėvui girdyti asilėną ir kupranugarį, galvojo naktimis, varty- 
damasis ant kieto gulto, ir pagaliau sugalvojo. 

Vieną tamsią, niūkią naktį, kai dervišai prisisprogę knar- 
kė šiltoje kibitkoje, Ausinukas iššliaužė iš po vežimo ir pa- 
tyliukais prisėlino prie jų. „Šventieji“ taip smarkiai knarkė, 

kad nieko negirdėjo. O Ausinukas paėmė ir stipriai stipriai 
surišo virvele ilgas maldininkų barzdas. 

— Na palaukit, tinginių pančiail — pagrasė berniukas 
kumšteliu.— Aš jus atpratinsiu svetimą duoną valgyt! 

Ir Ausinukas ėmė kutenti vienam dervišui nosį šiaude- 
liu. Storulis nusičiaudėjo, apsivertė ant kito šono ir vėl už- 
knarkė. Tada Ausinukas prislinko prie antro dervišo. Dervi- 
šas tik sumojavo ranka, gindamasis nuo šiaudelio lyg nuo 
įkyrios musės, tačiau Ausinukas neatstojo: tol kuteno, kol 
šis atsibudo. Maldininkas pramerkė akis, atsisėdo ant pagalvių 
ir žiovauja. Paskui atmetė šalin šiltą antklodę ir susigalvojo 
išeiti iš kibitkos — pasižiūrėt, gal jau metas pusryčiauti. Bet 
vos tik dervišas atsistojo, pajuto, kad kažkas jį laiko už barz- 
dos. Jis baisiai supyko ir užriko ant savo bendro: 

— Ei tu, senas kupranugari, paleisk! Kam laikai mane už 
barzdos? 

Tas irgi pašoko atsibudęs. Ir susigriebęs už barzdos, su- 
kaukė iš skausmo: 

— Nelaimėli! Tu man pusę barzdos nurovei, o ant kiek- 
vieno jos plaukelio po angelą sūpavosi! 

— Plėšike!l — rėkė pirmasis dervišas.— Ne 'aš, o tu man 
nupešei barzdą! Niekada tau šito nedovanosiu! 

Tai taręs, kad niūktelėjo savo draugui į riebią pašonę, 
net abu parkrito ant gulto. Ir ėmė ristis ant grindų, iš visų 
jėgų pliekdami vienas kitą. 

Išgirdęs „triukšmą, atbėgo senelis. Patamsy negalėjo su- 
prasti, kas čia dedasi, pagalvojo, kad vagys įsibrovė į kibit- 
ką ir užpuolė brangius svečius. Senelis griebė lazdą ir ėmė 
tvoti mušeikoms per plačias nugaras. Ausinukas irgi nesto- 
vėjo rankų sudėjęs. Jis stryktelėjo aht tvoros ir užriko visa 
gerkle: | 

— Ei kaimynai! Greičiau į pagalbą! Į mūsų namus įsilaužė 
plėšikai, jie užmuš tuos šventuosius vyrus! Jei tuoj pat ne- 
atskubėsit, užsitrauksit alacho rūstybę! 

Ausinukas visą aūlą prikėlė. Sumaurojo kupranugariai, su- 
bliovė asilėnai, kaip paklaikę ėmė loti šunys... Ir į senelių 
kiemą iš visų pusių leidosi bėgti kaimynai, nusičiupę kas po 

ranka pakliuvo: vienas — ketmenį, kitas — lazdą ar šau- 
tuvą. 

Lervišai seniai jau buvo išbėgę iš kibitkos ir pešėsį vidu- 
ry kiemo. Viso aūlo valstiečiai puolė mušeikas ir taip juos 
apšventino, kad šie, užmiršę net savo nutukimą, movė iš kie- 
mo ir nė neatsigręždami pasileido bėgti į smėlynus. O iš pas- 
kos — aūlo šunys vytis. Jie piktai lojo ir stvarstė bėgliams 
už kulnų. 

Tą dieną ir senelis su senele, ir Ausinukas iki soties prisi- 
valgė plovo, o kai atėjo naktis — nuėjo gulti į savo kibitką. 

Ausinukas ir tarė tėvui: 

— Tėveli, ar tau neatrodo, kad dabar visi dervišai per 
šimtą kilometrų lenksis mūsų namų? 

Tėvas atsakė: 

— Kad tavo žodžiai tiesiai alačhui ausin būtų pasakyti, 
vaikeli. Gerasis džinas pasigailėjo ir išgelbėjo mus nuo pra- 
pulties. 

Ausinukas saldžiai nusižiovavo, užsitraukė šiltą antklodę 
ir džiaugsmingai sušnibždėjo: 

— Tavo teisybė, tėte. Šiandien tavo gerasis džinas miegos 
ant savo veltinio. ir savo kibitkoje. 

Ausinukas pasakė taip ir kietai užmigo. 

Senelė pasižiūrėjo į miegantį berniuką ir palingavo gal- 
vą, o senelis nusijuokė. 


AUSINUKAS CAICHANOJE 


Kai atėjo žiema ir po smėlynus ėmė siausti šalti vėjai, 
valstiečiai vis dažniau užsukdavo į čaichaną aūlo pakrašty. 
Iki vėlaus vakaro čia skambėdavo juokas, pokštai. Iki vėlaus 
vakaro šnekėdavosi seniai, susėdę arčiau prie ugnies. Ir ko 
tik nepripasakodavo šitie žmonės, per savo amželį praėję šim- 


300 


tus kelių! Kokių dainų nepridainuodavo jaunimas, pritariamas 
saldžiabalsės dutaros! Ir kuo gražesnė būdavo daina, kuo il- 
gesnė poringė, tuo ilgiau degdavo židinyje ugnis, tuo dau- 
giau arbatos svečiai prašydavo. Ir linksmas šeimininkas vos 
spėdavo nešioti arbatinukus su kvapnia arbata, padėklus su 
pialomis. Kieme šėlsta vėjas, o ant pialų liepsnoja meistriška 
ranka išpieštos aguonos ir rožės. Ne veltui sena išmintis sa- 
ko: „Pažvelk į žydinčią gėlę, ir širdy bus šilčiau!“ Ir dar: 
„Ugnis šildo rankas, o žodžiai — širdį.“ Ir nė vienas nepraei- 
davo pro čaichaną, neužsukęs prie židinio pasišildyti, išgerti 
su draugais po pilną pialą kvapnios žaliosios arbatos. 

Į čaichaną užsukdavo ir senas Ausinuko tėvas, dažnai kar- 
tu pasiimdavo mažą sūnų. Ausinukas labai mėgo Aankytis čai- 
chanoje: užsikaria, būdavo, tėvui ant aukštos avikailių kepu- 
rės ir klausosi jaunimo dainų, senių pasakojimo. Bet labiau- 
siai berniukui patikdavo, kai į čaichaną susirinkdavo išgarsė- 
ję aštrialiežuviai. Jiel sueidavo iš visų aplinkinių aūlų, ir 
prasidėdavo varžybos: kas ką juokingiau papasakos, kas ge- 
resnį pokštą iškrės. Būdavo ko pasiklausyti! Įsikniausęs į šiltą 
kepurės kailį, Ausinukas kvatodavo, net ašaros iš juoko rie- 
dėdavo. Čia atsirasdavo ir tokių, kurie visą vakarą galėdavo 
kalbėti vien priežodžiais ir patarlėmis. 

Ci, kaip norėdavo Ausinukas ir savo jėgas išbandyti ši- 
tuose linksmuose ginčuose! Bet tėvas prisakė: 

— Atsimink, sūneli: žodis — sidabras, o tylėjimas — dei- 
mantas! Jeigu esi jaunas, klausykis ir netrukdyk vyresniems 
šnekėti. Dėkok ir už tai, kad gali klausytis išmintingų kalbų. 

Taip sakė tėvas, bet Ausinukas buvo ne iš tų, kurie ilgai 
laiko liežuvį už dantų. Ir už tai jam teko nukentėti. 

Vieną kartą, slėpdamasis nuo pūgos, į čaichaną užvažiavo 
turtingas pirklys su savo tarnais. Jis atsisėdo prie Židinio, 
susiglostė rudą, chna dažytą barzdą ir, šypsądamasis į ūšą, 
ėmė klausytis, kaip valstiečiai šneka. Labai nustebęs, tuoj 
sumojo, kad šitie žmonės čaichanoje žino tikro juoko vertę. 
Šmaikštūs žodžiai lakstė lyg strėlės, ir ne pro šalį, o vis 
tiesiai į pašnekovą. Netrukus jie ėmė kliudyti ir pirklį su 
dažyta barzda. Tada pirklys sumanė parodyti visiems, kas 

jis, ir taip, kad dar ilgai minėtų jį čia aūle. Jis atsistojo ir 
tarė: 

„— Ei valstiečiai! Prisiekiu, jūs turite aštrų liežuvį ir žo- 
džio kišenėje neieškote. Nemeilikaudamas pasakysiu: tokiu 
šmaikščiu pašnekesiu būtų patenkintas net didysis pokštinin- 
kas ir pramaniūgas Aldar-Kose. Bet aš kertu lažybų ir statau 
dešimt auksinių prieš vieną varinę tangą, kad niekas iš jūsų 
neperginčys mano tarno Amano Linksmojo! 

Visi pritilo, nes Amano Linksmojo vardas buvo žinomas 
visame Turkmėnistane — nuo Mervo sodų ligi skaidriųjų 
Aralo jūros vandenų. Tai buvo toks patauška, kad niekas 
negalėjo jam prilygti. Todėl visi ir bijojo prasižioti, kad ko- 
kiu nors žodžiu nepadarytų negarbės savo aūlui. 

Pamatęs, kad visi tyli, rudabarzdis pirklys ėmė šaipytis 
iš valstiečių: 

— Ko gi išsislapstėt kaip viščiukai nuo vanago? Gal lie- 
žuvius prarijot? 

Bet ir į šį įžūlų juoką niekas nieko neatsakė. Čia jau 
Ausinukas neiškentė ir ryžosi visus gelbėti. Jis pagalvojo: 

„Jeigu pražiopsosiu šią progą, tai kitos teks ilgai laukti. 
O šiandien aš galiu išgarsėti visoje apylinkėje.“ 

Jis: pakilo visu ūgiu ant tėvo kepurės ir suriko iš visos 
gerklės: 

— Jeigu jūs turit Amaną Linksmąjį, tai ir mūsų aūle yra 
nė kiek ne prastesnių vyrų kaip jūsų Amanas! Jeigu jūsų 
sode žydi rožė, tai mūsų sode — gvazdikai! 

Tada į priekį išėjo aukštas juodabarzdis Amanas, įsispren- 
dė ir pašaipiai burbtelėjo berniukui: 

— Dygliažolė pati sau irgi atrodo gėlė! — Ir visi ėmė 
juoktis. 

— Saulė pašildys, ir dygliai pražydės! — nenusileido Au- 
sinukas. 

— Iki saulės skruzdei tolimas kelias! — atkirto Amanas, 
turėdamas galvoje mažą priešininko ūgį. 

Bet Ausinukas neliko skolingas: 

— Didelį protas vėliau aplanko! — suspigo mažylis; visi 

arbatinėj rankomis suplojo ir taip. prapliupo. juoktis, kad net 
Amanas paraudo. 

Tačiau nepasidavė: 

— Ei vaike! Daugiau žinok, mažiau plepėk! — įpykęs rik- 
telėjo jis berniukui. 

Bet Ausinukas jį berte apibėrė patarlėmis: 

— Žodis ne akmuo, o galvą pramuša! Bitė maža, bet skau- 
džiai geliai | 

Amanas nežinojo, kur dėtis, tik ranka numojo į mažąjį 
aštrialiežuvį. 

— Šuva loja, o karavanas sau žygiuoja! 

Tačiau Ausinukas pasiryžo žūt būt pribaigti savo prieši- 
ninką. 

— Oho! — suspiegė jis, net visa arbatinė nuskambėjo.— 
Ne kiekvienas svečias, kas viešnagėn atvažiuoja! 

Bet Amanas jau atsitokėjo ir nusijuokė iš berniuko: 

— Kvailam kito ir išmintis kvaila atrodo! 

Šito jau buvo per daug! Ausinukas nenorėjo pasilikti 
kvailiu: paskutinis žodis turėjo priklausyti jam. 

„Su pliku nepasipeši!“ — norėjo šūktelt berniukas, tačiau 
tik gailiai ciektelėjo kaip viščiukas, ir tiek: jo balsas buvo 
išsekęs kaip šuliny vanduo. Ausinukas tik prasižiojo, bet nė 
žodžio negalėjo pasakyti. Jis suprato, kad per daug šaukė ir 
todėl užkimo. 

Amanas nusikvatojo: 

— Riesta, vyruti. Mano juokai užkimšo tau gerklę! 

Ir rudabarzdis pirklys nusikvatojo, paskui — ir visi jo 
tarnai. Vargšas Ausinukas iš gėdos ir širdies skausmo grie- 
bėsi už savo juodų kaselių ir gailiai pravirko. Jis buvo nu- 
galėtas. 

Bet tuo metu kažkur iš kampo pasigirdo balsas: 

— Kas per anksti švenčia pergalę — pralaimi mūšį! 

Ir čia pat kitas pridūrė: 

„— Būk giriamas, -bet nesigirk! 

O trečias pritarė: 

— Neperšokęs per griovį, nesakyk op! 

Neištylėjo ir Ausinuko tėvas: 

— Nesijuok iš kito nelaimės, — ir pats į ją gali įkliūti! 

O storulis čaichanos šeimininkas, springdamas juoku, už- 
baigė: | 

— Pirma „susiskaičiuok savo lopus, o jau paskui kaimyno 
šuns blusas! 

Valstiečiai taip įsismagino, kad nedavė nė prasižioti gar- 
siajam kalbėtojui. Amanas tylėjo. Pirklys baisiai įtūžo ir ėmė 
visaip plūsti tarną, apjuokusį jį prieš visus žmones. Bet jau 
kas buvo — atgal nesugrąžinsi: išjuoktas Amanas užsidengė 
kepure veidą ir nėrė iš arbatinės. Pirklys norėjo dumti iš 
paskos, bet valstiečiai pačiupo jį už aksominio chalato skver- 
nų: 

— Stok, stok! — šaukė jie.— Apgaviko trumpos kojos! Ar 
ne taip sako patarlė? Pirma atiduok žadėtąsias dešimt mone- 
tų, o paskui galėsi sau bėgti į šaltį, jeigu tau per karšta prie 
mūsų židinio. 

Pirklys metė ant aslos kapšelį su pinigais ir išbėgo pas- 
kui tarną. 

Valstiečiai susiskaičiavo pinigus ir nutarė už tuos dešimt 
pirklio auksinių iškasti aūlui naują aryką, kad kiekvienas 
valstietis prie savo tvoros galėtų pasisodinti po du tris me- 
džius. Visi buvo labai tuo patenkinti ir netrukus išsiskirstė 
namo. | 

Patraukė namo ir Ausinukas su tėvu. Buvo šalta naktis, 
danguje aiškiai švietė mėnulis, ir nuo jo melsvos šviesos dar 
šalčiau darėsi Ausinuko širdyje. Tėvas tylėjo. Tylėjo ir Ausi- 
nukas. Jis suprato, kad tėvas piktas. 

Taip jie abu pratylėjo ligi pat namų. O įėjęs į kibitką, 
senelis nuėmė berniuką nuo savo gauruotos kepurės, pasisodi- 
no ant delno, palingavo galvą ir tarė: 

— Oi vaikeli, vaikeli! Šiandien tu daug prisiminei prie- 
žodžių ir patarlių, bet pačią svarbiausią užmiršai: senam de- 
Ia patarti, o jaunam — paklausyti. Rytoj nueisi ir padėkosi 
geriesiems kaimynams, kad tave iš bėdos išvadavo ir nelei- 
do apjuokti mūsų aūlo to pasipūtėlio svečio akyse. 

Taip pasakė tėvas, o Ausinukas tylėjo; jis neturėjo ką 
atsakyti. 

KALBANTIS KUPRANUGARIS 


„Kur vanduo — ten gyvenimas“, — sako žmonės.. Bet kai 
vanduo teškia tau per pečius, bėga už chalato apykaklės įr, 
versdamas iš kojų, šniokščia audringų srautu,— nesidžiaugsi 
ir vandeniu. | 

Ausinukas buvo dar toli laukuose, o dangų jau aptraukė 
didžiulis juodas debesis. Berniukas sukruto skubintis namo. 
Kiek galėdamas varė savo seną kupranugarį, bet šis nemo- 
kėjo šuoliuoti, ir liūtis užklupo kelyje. Sudundėjo griaustinis, 
ir stepė pavirto audringa jūra. Tokio lietausį Ausinukas dar 
nebuvo matęs. Jis iš karto permirko ligi paskutinio siūlelio 
ir, įsikibęs į kupranugario nugarą, su baime pagalvojo: „Jei- 
gu lietus nuplaus mane ant žemės, paskęsiu tuose srautuose 
ir niekada daugiau nepamatysiu nei tėvo, nei motinos.“ 

Reikėjo gelbėtis. Ausinukas sukaupė visas jėgas ir nu- 
šliaužė ilgu kupranugario kaklu. Jis žinojo, ką darė: nusi- 
kapstęs ligi kupranugario galvos, pasislėpė savo mėgstamiau- 
sioje vietoje — švelnioje kupranugario ausyje. Čia jam buvo 
šilta kaip tėvo kibitkoj. Taip Ausinukas prijojo ligi pat aūlo. 
Lietus praėjo, tačiau berniukas nenorėjo lįsti iš savo slėptu- 
vės: iš čia, kaip iš aukšto minareto bokšto, jis matė viską 
toli aplinkui. 

Priešais bėgo berniukas. Iš kito aūlo, nepažįstamas, todėl 
Ausinukas ir nešūktelėjo jam. Berniukas pamatė, kad eina 
kupranugaris vienas, be šeimininko, įr pagalvojo: ,„Pasiklydęs 
kupranugaris. Jeigu aš jį sugausiu ir parsivesiu, bus tikras l0- 
bis namams." 

Jis pribėgo ir įsitvėrė pavadžio, bet čia pat kažkur iš 
kupranugario galvos pasigirdo paslaptingas balsas: : 

— Ei, ei! Neliesk svetimo gyvulio! 

Vaikas taip išsigando kalbančio kupranugario, kad net 
paslydo ir tėškėsi į purvyną. Paskui pašoko ir puolė bėgti nė 
neatsigręždamas. 

Jis bėgo ir šaukė: 

— Gelbėkit! Kupranugarį džinas apsėdo! 

Išgirdo šauksmą senas žvaigždininkas. Jis girdėjo ir Ausi- 
nuko balsą ir taip pat pagalvojo, kad tas kupranugaris turi 
stebuklingą galią. Žvaigždininkas labai apsidžiaugė, nes jau 
seniai ieškojo kokio nors stebuklo, kuriuo galėtų nustebinti 
savo valdovą — žiaurųjį chaną, čiupo kupranugarį už pava- 
džio ir tempia iš aūlo. 

Aušinukas išsigandęs suriko: 

— Ei dėde, atsitrauk nuo kupranugario! Neliesk, kas ne 
tavo! 

Tačiau veltui berniukas šaukė; senis nesiklausė, jis net 
apsidžiaugė, kad stebuklingas kupranugaris moka he tik kal- 
bėti, bet ir pykti. | 

Mat senis buvo praradęs thano malonę. Valdovo rūmuo- 
se jis gydė ir aiškino sapnus, bet nuo jo vaistų tik dar blo- 
giau darėsi chanui, o jo pranašystės niekados heišsipildyda- 
vo. Galiausiai chanas supyko ir išvijo žiniuonį iš savo rūmų. 
Jis treptelėjo koja ir pasakė: 

— Kvailas burtininke, išeik ir nedrįsk daugiau čia grįžti, 
kol neparodysi man tikro stebuklo! 

Nuo to laiko praėjo daug metų, tačiau kad ir kaip senis 
ieškojo stebuklo,— niekur nerado. Jis. visas sulyso, chalatas 
nubrizgo, o čalma pasidarė kaip rėtis. Štai kodėl taip apsi- 
džiaugė chano burtininkas, suradęs kalbantį kupranugarį. Jis 
taip džiaugėsi, jog bėgte bėgo, šlepsėdamas per purvą baso- 
mis kojomis, kad tik greičiau galėtų pralinksminti valdovą 
ir vėl atgauti jo malonę. 

— O didysis chanel, — šaukė per visą dykumą senis.-- 
Tu būsi patenkintas savo tarnu! — ir šokčiojo kaip laibako- 
jis ožys slidžių, purvinu keliu. 

„— O žiaurusis chanel Nuo ryto ligi sutemos tų šnekėsies 
su kupranugariu, o aš, senas tavo žvaigždininkas, vėl gulėsiu 
ant minkštų pagalvių ir valgysiu riebų plovą abiem rankom! 

Taip samprotavo burtininkas, o Ausinukas girdėjo kiek- 
vieną jo žodį. Berniukas ne juokais išsigando: jis visai neno- 
rėjo pakliūti į žiauriojo chano rūmus, bet kaipgi dabar pa- 
bėgsi ir paliksi savo kupranugarį svetimose rankose! 

„Kas bus, tas! — pagalvojo mažylis.— Jeigu noriu išsau- 
goti kupranugarį, teks su pačiu chanu susipažinti. Tikras kar- 
žygys ne tik iš chano, bet ir iš po žemių išsivaduos!“ 

Taip jie priėjo plūktinę molio sieną, juosiančią chano rū- 
mus. Viršum sienos kilo bokštai, o tuose bokštuose stovėjo 
chano kareiviai ir išpūtę akis žiūrėjo į kelią. Tačiau žvaigž- 
dininkas nė nežvilgtelėjo į juos. Jis išdidžiai pakėlė galvą,. ir 
prieš jį atsivėrė sunkūs variniai rūmų vartai. 

Žvaigždininkas įėjo į pirmą kiemą. Čia prie stulpo stovėjo 
gražuoliai chano žirgai, o aplinkui lakstė išsipuošę tarnai. Bet 
ir į juos nežiūrėjo išdidus žvaigždininkas. Jis dar aukščiau 
iškėlė galvą, ir prieš jį plačiai atsidarė antrieji, sidabriniai, 
vartai. 

Jis įėjo į antrą kiemą. Vidury kiemo tryško aukštas fon- 
tanas. Per pačius didžiausius karščius čia būdavo palaimingai 
vėsu. Šitame kieme sėdėjo chano patarėjai ir lošė kauliukais, 
laukdami valdovo įsakymų. Jie nustebę iš pradžių pasižiūrėjo 
į žvaigždininką, paskui į jo kupranugarį, tačiau senis net ne- 
pažvelgė į juos. Tada pribėgo prie jo du juodi vergai ir su- 
šuko: 

— Garbingasis chodža ir išminčiaul!. Tavo drabužiai visi 
purvini, o kupranugaris — tarsi iš kailialupio rankų būtų 
pabėgęs! Kaipgi tu toks šviesiausiam chanui pasirodysi? 

Pet žvaigždininkas atstūmė vergus, ir tiek. Jis priėjo prie 
trečiųjų, auksinių, vartų, stuktelėjo lazda, ir tretieji, auksi- 
niai, vartai plačiausiai atsidarė. 

Jis įžengė į chano sodą. Aplinkui — gėlės, fontanai, pa- 
vėnės. Sodo vidury, ant pievelės, apjuostos trimis arykais, 
vynuogyno paunksnėj, ant aukštų, auksu išsiuvinėtų pagalvių 
sėdėjo žiaurusis chanas — valdovas ir viešpats, baudėjas - ir 
aleidėjas. Chanas šnekėjosi su savo artimaisiais; kilmingieji 
viziriai klausėsi net išsižioję — bijojo praleisti nors vieną 
žodelį. Taip jie drebėjo prieš chaną. 

Žinoma, senasis burtininkas neišdrįso trukdyti tos kalbos. 
Jis atsistojo nuošaliau su savo stebuklingu kupranugariu ir 
laukia, kada išmintingiausias valdovas pažvelgs į jį... Be abe- 
jo, čia pat buvo ir Ausinukas: jis vis kyštelėdavo galvą iš 

„kupranugario ausies ir smalsiai stebėdavo chaną. Neturėda- 
mas ką veikti, berniukas pradėjo klausytis, ką tie šneka. 

Vyriausiasis viziris nusilenkė chanui ir tarė: 

— Gailestingumo žvaigžde, dorybių šaltini, išminties bokš- 
te!. Išklausyk savo ištikimo tarno žodžių. Pavasarį aukščiau- 
siose kalnų viršūnėse tirpsta sniegas, jis užtvindo vandeniu 
visas upes, o ką tik praėjo lietus, ir mūsų upė dabar dar 
vandeningesnė. O juk žinai: vanduo — auksas! Ir net bran- 
gesnis už auksą! Tai kam jis teka į valstiečių laukus? Liepk 
pertverti upę aukšta užtvanka, nukreipk vandenis, ir tas vi- 
sas auksas ims tekėti į tavo skrynias! 

Ausinukas išsigando, išgirdęs piktus vyriausiojo vizirio 
kėslus. Berniukas suprato, kad be vandens ir jo tėvo lauke 
neišaugs nei kviečiai, nei medvilnė, jis suprato, kad už rieš- 
kučias vandens valstiečiai turės vergauti žiauriam chanui. O 
chanas buvo labai patenkintas, jis sušuko: 

'— Ei viziri! Šiandien tu man: protingą žodį pasakei. Aš 
susikrausiu ne tik savo šalies, bet ir kaimyninių šalių turtus. 
Tegu bus, kaip tu sakai: sušauk visus vergus ir belaisvius ir 
įsakyk jiems dieną naktį statyti užtvanką: mūsų upėje.— Ir 
iš džiaugsmo chanas taip suplojo delnais, kad net visos ke- 
turios dešimtys žiedų ant jo rankų suskambo kaip skamba- 
lėliai. 

Viziris nusilenkė chanui ligi žemės ir jau bėgs vykdyti 
įsakymo. 

Tik staiga kupranugaris užriko: 

— Garbusis viziri, sustok! Tuoj pat sustok, jei ne — di- 
delė nelaimė ištiks! 

Ir viziris sustojo nustebęs, o chanas vos nenuvirto nuo 
brokatinių pagalvių. Jo artimieji susiėmė už barzdų ir aima- 
nuoja, linguodami galvas. 

— Oi, oi, ar tik ne džinas įsibrovė į didžiojo chano rū- 
mus?! 

Bet į priekį išėjo senas žvaigždininkas, pabučiavo žemę 
prie valdovo kojų ir iškilmingai tarė: 

— O švenčiausiasis iš švenčiausiųjų, o išmintingiausiasis 
iš išmintingiausiųjų. Aš išpildžiau tavo norą — suradau ste- 

buklą. Štai mano kalbantis kupranugaris, kuriam lygaus ne- 
rasi visame pasaulyje! 

Bet chanas ne iš karto juo patikėjo. Tada senas burti-. 
ninkės pridūrė: 

—4 Pats pakalbėk su šiuo protingu gyvuliu ir įsitikinsi, kad 
aš nė trupučio nemeluoju! 

Ir chanas pritariamai linktelėjo galvą. Tačiau nežinojo, 
kaip pradėti šneką: su patarėjais ir išminčiais kasdien kalbė- 
davosi, bet su kupranugariu — nė karto dar nebuvo tekę 
šnekėtis. Galiausiai chanas nedrąsiai tarė: 

— O protingiausiasis iš visų kupranugarių, prieik arčiau 
ir leisk mumis pasidžiaugti tavo įšmintim. 

Bet kupranugaris nepriėjo, jis tik iš tolo nusilenkė cha- 
nui ir mandagiai pasakė: 

— O chane, tu dėvi šilkais, o tavo patarėjai — akso- 
mais. Nedera man prieiti prie tavęs be gūnios. 

Tada chanas dar labiau nustebo ir liepė apdengti kupra- 
nugarį geriausiu savo brokatiniu chalatu. Mandagus kupra- 
nugaris atsakė: 

— Ačiū tau, dosnusis chane! Dabar, kai mano sulysęs 
kūnas pridengtas, ąš galiu prieiti arčiau prie tavęs ir pasa- 
kyti, kad aš ne tas, kuo čia visi mane laiko, o tu ne su tuo 
kalbi, kurį matai, žiūri ne į tą, kuris su tavim kalba! 

Chanas nieko nesusigaudė, ką čia jam kupranugaris at- 
sakė, tačiau, sužavėtas gyvulio išmintingumu, sušuko: 

— Bet kas gi tu? 

Ausinukas nesutriko ir atsakė už kupranugarį: 

— Aš žymus mokslininkas, matematikas, rūmų statytojas 
ir visokių ligų gydytojas! Mokslo žinias įsigijau iš savo tėvo 
tėvo, 0 mano tėvo tėvas jas gavo iš savo tėvo tėvo, o jo 
tėvo tėvo tėvas...— kupranugaris kalbėjo labai ilgai, chanas 
net snausti ėmė, bet nedrįso nė vienu Žodžiu pertraukti šio 
mokyto kupranugario gražbylystės. Kai pagaliau kupranuga- 
ris baigė savo kalbą, chanas sušuko: * 

— O išmintingasis! Aš nežinau, kas buvo tavo tėvas, ta- 
vo tėvo tėvas ir tėvo tėvo tėvas, bet matau, kad jie visi 
buvo dideli išminčiai. Kodėl gi tu virtai kupranugariu? 

Ir kupranugaris atsakė: 

— Mano gyvenimo istorija ilga ir liūdna kaip dykumų 
kelias. Prieš tūkstantį metų aš stačiau krikštolinį tiltą nuo 
žemės ligi dangaus. Aš stačiau jį piktai ir klastingai kerėtojai 
peri. Bet vienąkart mudu susipykom, ir ji pavertė mane kup- 
ranugariu. Tačiau aš sugebėjau išsaugoti visas savo žinias bei 
išmintį ir noriu perspėti, kad tavęs, rūstusis chane, didelės 
nelaimės laukia! 

Kai taip pasakė kupranugaris, chanas net sudrebėjo iš bai- 
mės. Jis pašoko nuo brokatinių pagalvių ir suriko: 

— Sakyk, išmintingasis, visą teisybę sakyk ir nieko ne- 
bijok! 

Kupranugaris atsakė: 

— Nestatyk užtvankos, kaip tau pataria klastingas vizi- 
ris! Atsimink: kol upė pasiekia tavo valdas, ji prateka pro 
daugybę kitų šalių ir karalysčių, ir visur palieka vandenį. 
Užtvanką reikia statyti ne tavo žemėse,—ją reikia statyti 
ten, kur tirpsta sniegai, kur prasideda upė — kalnų viršū- 
nėse. Štai tada tu užvaldysi visą vandenį ir nė nepakėlęs 
kardo nugalėsi viso pasaulio valdovus! 

Kupranugaris baigė kalbėti ir nusilenkė chanui; chanas 
apkabino šiurkštų jo kaklą, pabučiavo kupranugarį tiesiai į 
lūpas. Tačiau išmintingajam kupranugariui nepatiko toks pa- 
bučiavimas: jis subliovė, pamuistė galvą ir jau norėjo spirti, 
bet Ausinukas laiku jam šūktelėjo: 

— Chik-ček! — ir išmintingasis kupranugaris atsiklaupė 
priešais sumišusį chaną. 

— Tebūnie taip! — pasakė žemės valdovas. Bet čia pakilo 
vyriausiasis viziris. Jis išsigando, kad dabar chanas turės nau- 
ją numylėtinį, ir sušnypštė kaip nuodinga gyvatė: 

— Leisk paklausti tave, svetimšali išminčiau, o kas gi, be 
arų, galės pakilti prie tų snieguotų viršūnių. — ten, kur mūsų 
upė pradeda rinkti vandenis? 

— Aš,— ramiai atsakė kupranugaris.— Aš, kuris gražiajai 
peri pastačiau krištolinį tiltą, geriesiems džinams — rūmus 
iš paukščių kaulelių, šėtonų karaliui — pavėsinę iš ugnies 

liežuvių! Aš pastatysiu ir užtvanką ten aukštai kalnuose ir 
visą vandenį nukreipsiu į didžiojo chano valdas. 

Viziris nutilo, o chanas už tokią paslaugą ėmė siūlyti iš- 
mintingajam kupranugariui be galo didelius turtus. Tačiau 
kupranugaris išdidžiai atsisakė: į 

— Išminčiams nereikia dovanų. Pasilik sau visas brange- 
nybes, aš ir taip pastatysiu užtvanką. Duok kelionei tik maišą 
ryžių, vynmaišį taukų ir lauk manęs grįžtant po trisdešimt 
trejų metų ir trisdešimt trijų dienų. Aš grįšiu penktadienį po 
didžiojo lietaus. š 

— Tebūnie taip! — tarė dėkingas chanas; ir tarnai tuoj 
pat uždėjo ant kupranugario ryžius, taukus ir net auksinį 
skambalėlį pakabino jam po kaklų, nors mokytasis kupranu- 
garis atkakliai atsisakinėjo tokios dovanos. 
kupranugarį už vartų ir, grįžę į rūmus, ėmė laukti to paža- 
dėto penktadienio po didžiojo lietaus. Bet smėlynuose retai 
kada lyja, net labai retai, todėl chanui teko ilgai, labai ilgai 
laukti kalbančiojo kupranugario.. 

O upės vanduo po senovei tekėjo į neturtingus aūlus. Jis 
čiurleno skaidriuose arykuose, ir kiekvieną pavasarį laukuose 
žaliavo kviečiai ir medvilnė. Žaliavo, nes, anot senos išminties, 
kur vanduo — ten gyvenimas. 

Tai tiek aš papasakojau, o ko nepasakiau — kiti ateis ir 
pasakys. 


SIDABRINĖ TIUBETEIKA 


Gal buvo taip, o gal ir ne. Gyveno senas padišachas — 
žemės ir vandenų valdovas, tautų ir miestų viešpats, rūmų 
ir didžiausių lobių šeimininkas. Tačiau brangiausias turtas jam 
buvo duktė Chan-Saltana — graži kaip žydinčio migdolo 

šakelė. Padišachas ją labai mylėjo, bet žmonės žinojo, 'kad 
gražioji padišacho duktė pikta ir užsispyrusi. Nuo mažens 
apie ją bėginėjo tūkstančiai tarnų: būdavo, tik pasakys žodį, 
tuoj ir puola visi daryti, ką ji liepia. Net paties tėvo 
valiai ji nefaklusdavo. 

Vienąkart padišachas tarė: 

— O Chan-Saltana! Aš jau senas ir žilas. Ar ne laikas 
tau išsirinkti jaunikaitį, prie kurio širdis linksta, kad aš, kol 
dar gyvas, galėčiau pasidžiaugti tavo laime, o mirdamas tu- 
rėčiau kam į geras, rankas perduoti visą savo turtingą ka- 
ralystę? 

Bet duktė atsakė: 

— Ne, ne laikas. 

Tada padišachas suraukė antakius ir riktelėjo: 

— Ne apie save galvok, o apie karalystę! Ar maža mūsų 
valdose drąsių džigitų, narsa pagarsėjusių galiūnų? Ar maža 
protingų ir gražių kaip jaunas mėnulis jaunikaičių? Tiktai 
rinkis. Tokia mano valia. Rytoj pat pasakysi, kas bus tas iš- 
rinktasis. 

Gražuolė parkrito ant kilimo ir pravirko, o padišachas 
paliko ją ir išėjo. 

Kitą dieną piktoji padišacho duktė įėjo į tėvo kambarį, 
atsisėdo ant šilkinės pagalvės ir, nuleidusi akis, tarė: 

—. Aš sutinku, tėve. | 

— Tai ką išsirinkai? — sušuko padišachas.— Kas bus že- 
mės ir vandenų valdovas, lobių šeimininkas? Sakyk jo vardą! 

— Jis pats pasisakys,— atsakė gražuolė. Bet tėvas nesu- 
prato tokio atsakymo. Tada ji nusijuokė ir, nusiėmusi nuo 
galvos puošnią, sidabru išsiuvinėtą tiubeteiką, prašneko: 

— Matai šitą tiubeteiką, tėve? Antros tokios nerasi visoje 
mūsų karalystėje. Įsakysiu tarnams pakabinti ją aukščiausio 
minareto viršūnėje. Ir kas nuims šią tiubeteiką — bus mano 
vyras. 

Tai pasakiusi, ji išbėgo. Ir tuoj pat šimtai tarnų nuskubėjo 
prie mečetės: stačiais laiptais užsirangė ant paties aukščiau- 
sio bokšto, kurio viršūnėje švytėjo paauksuotas pusmėnulis, 
ir ant viršutinio smailaus pusmėnulio rago pakabino padiša- 

cho dukters tiubeteiką. O bokšto duris užkalė varine skarda, 
kad niekas negalėtų ten užlipti laiptais. 

„Sutrimitavo šaukliai, skelbdami išdidžios gražuolės valią, 
ir iš visos šalies į sostinę ėmė plaukti jauni, drąsūs džigitai, 
jie rinkosi į aikštę, kur priešais padišacho rūmus stiebėsi į 
viršų tiesus kaip palmė, lygus kaip dramblio kaulas didžiosios 
mečetės minaretas. 

Drąsieji bandė su stipruoliais žirgais šuoliuoti iki bokšto 
viršūnės, bet ritosi žemyn ir krito negyvi, taip ir nepasiekę 
sidabrinės tiubeteikos. Atsargesni atkakliai ropštėsi aukštyn 
lygiomis sienomis, tačiau ir jų laukė toks pat likimas. O padi- 
šacho duktė žiūrėjo pro savo miegamojo langą ir juokėsi. Nei 
gailestis, nei užuojauta nė karto nėpasibeldė į jos piktą širdį. 
lr šitaip buvo kiekvieną dieną. 

Visoj padišacho šaly, ir kitose šalyse, nebuvo namų, kur 
nebūtų apraudotas žuvęs sūnus, brolis ar sūnėnas. Netrukus 
šis gandas apie sidabrinę tiubeteiką pasiekė ir tą aūlą, ku- 
riame gyveno Ausinukas su tėvu. Žinoma, šauniausi aūlo jau- 
nikaičiai irgi panoro parodyti savo narsą. Jie pradėjo ruoštis 
kelionėn. Veltui verkė motinos ir seserys, veltui maldavo 
nejot iš namų. Drąsūs džigitai tylėdami balnojosi arklius. Ta- 
da atbėgo Ausinukas ir sušuko: | 

— Ei džigitail Mūsų aūlo garbė ir pasididžiavimas! Aš 
maniau, kad išminčių išminčiai esat, pasirodo, avies nuo ša- 
kalo neatskiriat! Netikėkit šita pikčiurna. Ji nori jus visus 
pražudyti! 

Tačiau juk jaunystė — kvailystė. 

Sėdo jie ant žirgų ir nušuoliavo. Tik dulkių stulpai nu- 
rūko per dykumą. 

Ausinukas pažiūrėjo jiems pavymui ir tarė motinai: 

— Motute, man nereikia tos gražuolės, bet ir aš josiu į 
miestą, pamėginsiu nuimti nuo minareto sidabrinę padišacho 
dukters tiubeteiką. Juk reikia kaip nors -gelbėti drąsiuosius 
mūsų aūlo džigitus. 

Tai taręs, Ausinukas ėmė balnotis savo seną asilėną. 

Motina pravirko, visaip įkalbinėjo berniuką nejoti pas pa- 
dišachą. 

Ji sakė: 

— Neleisiu tavęs, sūneli, mano aguonėle, gvazdiko žiede- 
li, auksine obuolio sėklele. Ir tave pražudys pikta padišacho 
gražuolė. Ir tavęs, mažyti, nepagailės jos akmeninė širdis. 

Tėvas tik dejavo ir prašė: | 

— Atsikvošėk, Ausinuk! Užtrauksi gėdą "mano žilai baIz- 
dai ir pats pražūsi. Ne tau, skruzdėlyte, atlikti tokį žygdarbį, 
kurio nė garsūs galiūnai neįveikia. 

Bet apšukrus Ausinukas apkabino tėvus ir atsakė: 

— Neverkit. Kur kupranugaris nepralįs, ten lengvai pra- 
bėgs peliukas. 

Jis pasijuosė margu diržu savo šventinį chalatą, sėdo ant 
asilėno ir išjojo. 

Ilgai ilgai jojo Ausinukas per dykumos smėlynus, ragin- 
damas nerangų asilėną. Galiausiai pamatė miestą. Tai buvo 
senojo padišacho sostinė. Ant aukštų miesto sienų plaikstėsi 
žalio šilko vėliavos su išsiuvinėtais drakonais, o kampiniuose 
bokštuose lyg milžinai stovėjo. šaukliai ir pūtė ilgus, sulig 
žmogum, trimitus, kviesdami visus, norinčius rungtis — kas 
stipresnis ir vikresnis ir kam teks garbė tapti padišacho duk- 
ters vyru. 

Jie trimitavo ir šaukė: 

— Žmonės, klausykit! Kas nuplėš nuo minareto sidabrinę 
gražuolės Chan-Saltanos tiubeteiką, tas taps jos vyru ir pa- 
dišacho įpėdiniu — žemės ir vandenų valdovu, tautų ir mies- 
tų viešpačiu, rūmų ir didžiausių lobių šeimininku! 

Minios žmonių plaukė prie miesto vartų. Ausinukas priri- 
šo savo asilėną už miesto sienos raudonosios guobos pavė- 
syje ir kartu su visais nuskubėjo į didžiąją miesto aikštę. 

Pažvelgė berniukas į minaretą.— aukštai, net galva su- 
kasi. Brūkštelėjo ranka per bokšto sieną — lygutėlė, niekur 
neužsikabinsi. Pribėgo prie durų — gal koks plyšelis yra, pro 
kurį būtų galima įsmukti vidun ir tada laiptais užlipti? Tačiau 
durys taip užkaltos, jog nė mažiausios spragelės nepalikta, ir 
dar ginkluoti sargybiniai stovi prie durų. Liūdna pasidarė 
Ausinukui. Atsisėdo berniukas vidury aikštės ir susimąstė, 

žvelgdamas į bokšto viršūnę. Staiga pamatė pulką balandžių. 
Lyg baltos medvilnės kuokšteliai jie skraidė viršum minareto. 

— Ei Chan-Saltana, piktoji peri! — sušuko mažylis ir net 
šokti pradėjo iš džiaugsmo.— Dabar tu mano rankose! 

Ausinukas pasirausė kišenėse ir rado trupinių — motina 
jam buvo įdėjusi duonos kelionei. Berniukas pabėrė trupi- 
nius prie minareto, pats pasislėpė už akmeninio slenksčio ir 
laukia. Balandžiai paskraidė paskraidė aplinkui minaretą ir 
nusileido žemėn. Tyliai burkuodami, jie puolė lesti trupinius. 
Tada Ausinukas pamažėle iššliaužė iš anapus slenksčio ir pri- 
sėlino prie didžiausios balandės. Prišokęs čiupo paukštę už 
uodegos, toji suplakė sparnais, o Ausinukas iš visų jėgų su- 
riko: - 
— Ei, ei, štiš, štiš! Skriskit, balandžiai, neškit mane ant 
bokšto! 

Žinoma, balandžiai nesuprato Ausinuko žodžių, bet išsi- 
gando balso, pakilo ir nuskrido. 

Oi, kaip aukštai lėkė Ausinukas viršum padišacho sosti- 
nės! Jis matė rūmus ir kreivas gatves, turgus ir triukšmingas 
aikštes, matė arykais išraižytus laukus, tačiau nematė meče- 
tės minareto. Balandžiai nešė jį visai į kitą pusę! Berniukas 
išsigando. Rankos nusilpo. Jis iš paskutinių jėgų įsikibo į ba- 
landės plunksnas ir užsimerkė. Tačiau ir paukščiai pradėjo 
ilsti. Jie pasuko atgal į namus ir netrukus nutūpė ant išraižyto 
minareto karnizo. Ausinukas atmerkė akis ir nudžiugo. 

„Dabar viskas gerai!“ — pagalvojo jis ir jau taisėsi nuimti 
nuo bokšto sidabrinę tiubeteiką, deja, apsiriko! Priešais jį dar 
kilo status stogas, viršum stogo — auksinis pusmėnulis, ir tik 
dar aukščiau, pačioje dangaus žydrynėje, vos galėjai įžiūrėti 
brangakmeniais nusėtą padišacho dukters tiubeteiką. 

Bet per vėlu jau buvo grįžti atgal. Be to, Ausinukas ne 
toks vaikinas, kad, ką pradėjęs, paliktų įpusėjęs. Jis ėmė 
ropštis slidžiais stogo kokliais aukštyn. Krito ir vėl ropštėsi. 
Štai jau užsikabino -už auksinio pusmėnulio rago. Dar trupu- 
tis — ir brangi padišacho dukters tiubeteika jo rankose. Bet 
argi taip paprasta išnarplioti devynias galybes kilpų ir maz- 
gų — tvirtai pririšta šilkiniais siūlais tiubeteika, ir dar tokia- 

me aukštyje! Kaire ranka berniukas laikėsi už pusmėnulio ir 
tik dešinė buvo laisva. Ar daug pridirbsi viena ranka? Bel 
kantrus ir vėjy ugnį įskelia. Ausinukas prireikus mokėjo būti 
užsispyręs ir kantrus. Dar saulė nenusėdo anapus dykumos, 
o Chan-Saltanos kepuraitė jau buvo Ausinuko rankose! 

Berniukas apsidžiaugė. Bet niekad nereikia per anksti 
džiaugtis. Ausinukas pažvelgė žemyn, ir širdis apmirė: šitokia 
praraja! Apačioje lyg skruzdės ropojo mažyčiai žmogeliukai, 
o padišacho rūmai iš viršaus atrodė ne didesni už tėvo kibit- 
ką. Iš baimės net stogas ėmė slysti iš po kojų. Kaipgi dabar 
nulipti? 

Tuo metu kažkur žemai nuskambėjo trys gongo dūžiai. Už- 
darė turgų. Ir tuoj visuose aplinkiniuose minaretuose muedzi- 
nai užtraukė vakarinę maldą. | 

Artėjo naktis. . 

„Ei Ausinuk,— tarė pats saų mažylis.— Ar ilgai čia kaba- 
liuosi pačioje padangėje? Reikia skubintis į žemę. Vidudienį 
dykuma alsuoja karščiu, o pusiaunaktį — šalčiu. Jei pasiliksi 
ant bokšto, sušalsi kaip koks keleivis snieguotoj kalno vir- 
šūnėj.“ 

Taip pamanęs, berniukas ėmė dairytis balandžių. Bet paukš- 
čiai seniai jau -<miegojo. Ausinukas ir šiaip. suko galvą, ir 
taip — nieko negalėjo sugalvoti. 

Bet štai viršum smėlynų pūstelėjo pirmas vakaro vėjo 
gūsis. Jis įlėkė už miesto sienų, pakėlė dulkių kamuolius siau- 
rose, kreivose gatvelėse, sušnarėjo padišacho soduose, pakilo 
aukštyn, prašvilpė stogais ir viesulu užlėkė ant minareto bokš- 
to, kur sėdėjo Ausinukas su sidabrine tiubeteika. Kaip pūkelį 
pačiupo vėjas padišacho dukters kepuraitę. Bet ar galėjo 
Ausinukas išleisti iš rankų šitokią brangenybę, dėl kurios vi- 
są dieną ropštėsi aukštyn, rizikuodamas nusisukti -sprandą? 
Pakilo 'į orą tiubeteika, o kartu su ja — ir vikrusis Ausi- 
nukas. 

Ilgai žaidė vėjas puošnia padišacho dukters kėpuraite, il- 
gai nešė patamsėjusia nakties padange Ausinuką, bet apie vi- 
durnaktį pradėjo rimti. Ir sidabrinė tiubeteika lengvai nusi- 

leido ant rožių krūmo prieš pat padišacho rūmus. Ausinukas 
nušoko ir tarė: 

— Na va, aš ir žemėj! Eisiu pažiūrėt, ką veikia mano asi- 
lėnas. Metas pašerti jį šviežia žole. 

Jis pasitaisė diržą ir, prispaudęs prie krūtinės sidabrinę 
tiubeteiką, nužingsniavo prie miesto vartų. 


Dabar palik Ausinuką ir apsilankyk padišacho rūmuose. 

Gražioji Chan-Saltana dar miegojo, o į jos kambarį jau 
sugužėjo draugės. 

Jos atmetė šalin musliną, kuriuo padišacho duktė buvo 
apsidengusi nuo moskitų ir uodų ir budina ją, krykštaudamos: 

— O džiaugsmas! O laimė! Gražioji Chan-Saltana, atsi- 
busk! Kažkoks narsuolis džigitas nuėmė tiubeteiką nuo aukš- 
tojo minareto! Atiduok jam savo širdį, ir mes linksminsimės 
tavo vestuvėse! 

Šioji kaip gyvatės įgelta pašoko iš guolio, išmėtė šilkines 
pagalves ir ėmė trypti kojomis: 

— Nutilkit! Kas jums leido šaipytis iš manęs! 

Faskui pribėgo, atidarė miegamojo langelį, žiūri — tikrai 
nėra tiubeteikos ant bokšto. O tuo metu į kambarį įžengė ir 
padišachas su svita: jis atėjo pasveikinti gražiosios dukters. 

Per patį vidudienį vėl sutrimitavo bokštuose trimitai, su- 
dundėjo būgnai ir sudūdavo dūdos,— šaukė žmones į aikštę. 
Rūmų durys plačiai atsidarė, ir pats padišachas su dukra išėjo 
pasirodyti miniai. Žemės ir vandenų valdovas, tautų ir miestų 
viešpats, rūmų ir didžiausių lobių šeimininkas užsilipo ant pa- 
kylos, uždengtos kilimais, ir atsisėdo ant auksu išpuoštų pa- 
galvių, o šalia — duktė, gražioji Chan-Saltana. Beregint juos 
apsupo vergai su vėduoklėmis ir kareiviai su blizgančiais sau- 
lėje ginklais. | 

Padišachas tarė: 

— Atvesk čionai karžygį, drąsiausią iš drąsiausių, narsiau- 
sią iš narsiausių,— tą, kuris nuėmė nuo minareto sidabrinę 
tiubeteiką. Tegu jis prie visų žmonių gauna žadėtą atpildą! 

Rūmininkai. tuoj sukruto vykdyti valdovo valią, tačiau su- 
grįžo baisiai sutrikę. Tylėdami puolė padišachui po kojų. 

— Tinginiai! Kur mano jaunikis?! — užriko gražuolė Chan- 
Saltana. | 

Bet rūmininkai nieko neatsakė. Net nepajudėjo. 

— Ko tylit? — vos girdimai paklausė padišachas, tačiau 
kiekvienas jo Žodis buvo girdėti kitame aikštės gale, — taip 
tyku pasidarė. 

Rūmininkai ir vėl neištarė nė žodžio. Tada pakilo visų 
seniausias viziris, toks senas, kad niekas nebeatsiminė, kada 
jis atsikraustė į šio padišacho šalį; prieidamas prie padišacho 
dukters, viziris suėmė rankom savo barzdą,— tai reiškė nuo- 
lankumą ir liūdesį. 

Jis tarė: 

— O gražiausioji iš gražiausiųjų, o išmintingiausioji! O 
šviesiausioji žvaigžde, rože skaisčiausioji, pasiruošk: pama- 
tysi tai, ko niekados nematei, išgirsi, ko niekados negirdėjai. 

Tai pasakęs, jis mostelėjo ranka. Minia tuoj prasiskyrė, ir 
pirmieji šalies viziriai, apsirengę šilkiniais auksu austais cha- 
latais, žengė prie padišacho. Rankose jie nešė plonytėliausią 
varinį dubenį, o ant to dubenio, linksmai šybsodamasis, sto- 
vėjo berniukas sulig puse kupranugario ausies didumo ir lai- 
kė sidabrinę tiubeteiką. 

Gražuolė žvilgtelėjo į tą mažytį berniūkštį, pliaukštelėjo 
sau per kelius ir suspigo, net per visą aikštę nuskambėjo: 

— Nenaudėliai! Kas sumanė iš manęs taip piktai pasijuok- 
ti? Argi čia drąsiausias iš drąsiausių, narsiausias iš narsiausių! 
Juk jį visą galima į riešuto kevalą sukišti! 

Bet Ausinukas nesutriko. Jis atsakė: 

— Iš darbų spręsk apie Žmogų, o ne iš ūgio! 

Ir pamatęs, kad padišacho duktė apsipylė ašaromis, pri- 
dūrė: | 

— Būta čia ko verkti! Aš ne dėl to koriausi ant bokšto, 
kad tapčiau tavo vyru ir paveldėčiau šią karalystę. Tu man 
visai nereikalinga. Žinai, kaip žmonės sako: „Nartaus asilo 
ir aksominė gūnia nepapuoš!“ Aš ne dėl tavęs taip stengiausi, 
norėjau išsaugoti šauniuosius džigitus, kurie, tau pašaukus, 
lėkė kaip peteliškės į ugnį. O dabar ką nori daryk — nors 
ant visų minaretų iškabinėk savo kepures — niekas daugiau 

"pas tave -neateis! Iš šitos sidabrinės tiubeteikos aš pasiūsiu 
puikiausią antkaktį savo senajam arklėnui: jis nelabai nartus! 

Visi žmonės nusikvatojo: 
| — Ei tarnai, kareiviai, vergail — sukliko padišacho duk- 
"tė.— Nukirskit galvą šitam akiplėšai berniukui! 

Tarnai puolė vykdyti jos įsakymo, bet Ausinukas lyg skra- 
džiai 'žemės būtų prasmegęs. Ir šen ieškojo, ir ten ieškojo — 
nerado. Ne taip lengva rasti adatą šieno kupetoj! 

O' Ausinukas jau buvo toli — už miesto sienos: Jis atsi- 
rišo ištikimą asilėną, užsirangė jam ant nugaros ir neskubė- 
damas nukresnojo į į aūlą. 

— Nū, nūl — ragino berniukas ssiičią: — Kelk aukščiau 
kojas, jei gali. Mūsų medvilnės lauke kur kas erdviau negu 
pas padišachą mieste! 

Taip ir jojo Ausinukas,“ šnekučiuodamas su savo pilkiu. 
"Skaisčiai švietė saulė, 0 prieš akis tiesėsi- ilgas kaip pats gy- 
Ė Teniuas, dykumos kelias. zi 


AUSINUKAS LEIDŽIASI Į KELIONE 


Ilgas dykumos kelias, tačiau kur nors baigiasi ir dykuma. 
Ilgai seki pasaką, bet Kada nors ir pasaka baigiasi. 

Gal čia teisybė, o gal ir ne,— netoli aūlo, kur gyveno Ausi- 
'hukas, buvo senas šulinys smėlynuose. O prie šulinio augo 
trys šilkmedžiai. 

Sulinys visoje dykumoje garsėjo skaidriu ir švariu vande- 
niu. Todėl dažnai „prie jo medžių pavėsyje sustodavo pailsėti 
karavanai, kad ir žmonės, ir arkliai, ir asilai bei kupranugatiai 
"galėtų numalšinti troškulį šaltu vandeniu. Ne veltui keliauto- 
jai tą šulinį praminė „Aksu“, „baltuoju vandeniu“ — - Už kurį 
švaresnio, saldesnio niekur nerasi. “ 

Ausinukas labai dažnai ten nubėgdavo. 

Jis mėgo žiūrėti, kaip prie šulinio pasilinguodami prieina 
kupranugariai. Jie. pamažėle priklaupia, o varovai, linksmai 
šūkčiodami ir klegėdami, kelia nuo jų sunkius nešulius. 

Jis mėgo žiūrėti, kaip užmiršę nuovargį žmonės klojasi 
veltinius kilimėlius ir margaspalvius kilimus gaiviam pavėsy. 
Jie kuria laužus ir sėdasi aplinkui didžiulius katilus, ketin- 
dami sočiai prisivalgyti po ilgos, alsinančios kelionės. Rėkauja 
kupranugariai, bliauna asilai, žvengia gražuoliai žirgai prie 
girdyklos, o medinis šulinio ratas vis girgžda ir girgžda, kel- 
damas iš gilumos didžiulius odinius kibirus, ir skaidrus kaip 
stiklas vanduo čiurlendamas liejasi į ąsočius, į vynmaišius. 

Daug ko "galėjai prisižiūrėti prie seno šulinio, bet Ausinu- 
kui labiausiai patiko klausytis keliautojų pasakojimų apie to- 
limas šalis. 

Jis mėgo klausytis apie šiltuosius kraštus, kur miškuose 
klaidžioja dramblių kaimenės, kur palmių giraitėse nuo auš- 
ros klykaudamos karstosi vikrios beždžionės, o plačių upių 
seklumose snaudžia tingūs raganosiai. 

Jis mėgo klausytis apie didžius senuosius miestus, kur gy- 
vena sumaniausi meistrai, moką gaminti popierių, grūdinti ug- 
nyje plieną, statyti puikiausius namus ir tiltus ir degti skaid- 
riausią porcelianą, kokio visam pasauly nerasi. 

Jis mėgo klausytis apie tolimas jūras — tokias visiškai 
„mėlynas giedrą dieną ir juodas, kai apsiniaukia dangus. Apie 
aukštus kalnus, kurių viršūnėse suka lizdus ereliai ir grifai. 
Apie lygumas, nuklotas giliausiu sniegu. Apie šaltųjų kraštų 
medžiotojus, medžiojančius šermuonėlius ir lapes kailiams. 

Ne kartą Ausinukas girdėjo pasakojant keliautojus apie 
tokias šalis, kur pusę metų būna naktis, kur mokyti žmonės 
stebi žvaigždes ir išgydo visokias ligas. 

Girdėjo jis apie didelius Kunča-Urgenčo ir Bucharos tur- 
gus, apie Indijos gražuoles ir Kinijos išminčius. 

Daug ką girdėjo Ausinukas prie seno šulinio ir pats norėjo 
visur pakeliauti, pasižiūrėti, kas gera ir kas bloga kitose ša- 
lyse: pas išminčius pasimokyti išminties, pas mokslo žmo- 
nes — mokytumo, pas meistrus — meistrystės, pas medžioto- 
jus — drąsos, ir narsumo. 

Bet tėvas sakė: 

— Vaikeli tu mano, ir tavo tėvas, ir senelis, ir prosene- 
lis ilgą amžių nugyveno, bet tik vieną kelią žinojo — nuo 
savo kibitkos ligi medvilnės lauko. Po tolimus kraštus tas 
važinėja, kuris turi daug pinigų, o su viena varine tanga to- 
liau savo tvoros nenukeliausi. 

Taip kalbėjo tėvo lūpomis neturtas. Tačiau ne taip gal- 
vojo Ausinukas. Žūt būt norėjo ir pats pasirodyti, ir pasaulį 
pamatyti. Jis seniai jau būtų kur nors iškeliavęs, bet neno- 
Iėjo, kad tėvai sielvartautų. 

Vienąkart atėjo Ausinukas prie šulinio, žiūri — medžių 
paunksnėj didžiulis karavanas nakvynei apsistojęs. Buvo trys 
šimtai kupranugarių, kaip Ausinukas vėliau sužinojo, kara- 
vanas keliavo iš Chyvos į tolimąjį Kokandą. 

Ausinukas tik strykt per ryšulius, per medvilnės aliejaus 
statines, šmurkšt pro kilimų ritinius, pro margaspalves skry- 
nias su prekėm — ir pralindo ligi pat šulinio, kur buvo susi- 
spietę varovai ir pirkliai. Pačiam vidury, ant prabangaus kili- 
mo, sėdėjo žilabarzdis senis su aukšta avikailio kepure ir dai- 
navo, skambindamas dutara. Ausinukas labai mėgo dainas. 
Dažnai sutikdavo visokių dainių prie seno šulinio, tačiau šito 
žilabarzdžio Ausinukas dar niekados nebuvo matęs ir nieka- 
dos nebuvo girdėjęs tokių gražių dainų. 

Berniukas pasiklausė pažįstamą kupranugarių varovą: 

— Mielasis Durdy, sakyk man, kas šitas senis, kurio daina 
tokia skambi, kaip lakštingalos giesmė naktį. 

Varovas atsakė: 

— Lakštingala gražiai gieda, tačiau kas išgirsta žilabarzdį 
Salichą dainuojant, tas nenori ,kiausytis net lakštingalos! 

Ausinukas labai apsidžiaugė, sužinojęs, kad tas nepažįsta- 
mas dainius ir yra garsusis Salichas. Berniukas dažnai girdė- 
davo savo tėvą minint šį vardą, tačiau jam dar niekados 
nebuvo tekę klausytis jo dainų. 

Ausinukas užsirangė ant šūsnies minkštų medvilnės ryšu- 
lių, kad viską gerai girdėtų, ir klausosi. 

Pamažėle leidosi naktis. Prietemoj fyškiau suliepsnojo lau- 
žai, kažkur toli toli smėlynuose sukiauksėjo šakalai, tamsia 

padange lyg valtelė plaukė auksinis mėnulis, o dainius vis 
dainavo ir dainavo, viena daina buvo gražesnė už kitą. 

Jau ir brėkšti pradėjo. Lyguma praskriejo lengvas vėjelis, 
tolimam aūle/nhugiedojo pirmieji gaidžiai, ėmė gesti šviesios 
žvaigždės, o dainius vis dainavo, užmiršęs ir laiką, ir nuo- 
vargį. Žmonės klausėsi ir negalėjo atsiklausyti, nes daina — 
tarsi upė, kuri kiekvienam numalšina troškulį, kas. tik prie 
jos prieina. 

Drauge su visais klausėsi „turkmėnų lakštingalos“ ir ne- 
„huorama Ausinukas. Jei daina buvo liūdna — jis verkė, jei 
linksma — kvatojo iš širdies. Ausinukas taip patogiai įsitaisė 
ant minkštų medvilnės ryšulių, jog net panoro prigulti, klau- 
sydamasis dainų, žiūrėdamas į neaprėpiamą dykumos dangų. 

Tą dieną Ausinukas nuo ankstaus ryto dirbo lauke, paskui 
ligi vėlaus vakaro lakstė su aūlo berniukais ir labai pavargo. 
O kai pavargsti, greit apima miegas. Knaptelėjo galva ant 
krūtinės, sulipo juodos blakstienos, ir berniukas kietai užmi- 
go, įsirausęs į purią medvilnės šūsnį. Jį užliūliavo daina. 

Nežinia, kiek jis miegojo, tik atsibudo tada, kai pajuto, 
kad kažkas jį supa lyg lopšy. Ausinukas pramerkė akis — 
tamsu tamsu. Norėjo ištiesti rankas, bet susipainiojo kažko- 
kiuose švelniuose lyg šilkas pluoštuose. Berniukas išsigando, 
pradėjo šaukti, bet niekas jo neišgirdo. Tada iš paskutinių 
jėgų ėmė šliaužti pirmyn, rankomis skirdamasis kelią per ki- 
bius pluoštus. Ilgai jis šliaužė patamsy, kosėdamas ir dusda- 
mas nuo dulkių, bet galiausiai pamatė saulę. Saulė jau buvo 
aukštai aukštai ir negailestingai kepino žemę. Ausinukas žvilg- 
telėjo priekin ir išvydo bekraštę juodųjų smėlynų jūrą. Virš 
dykumos smėlio — tik statūs barchanai lyg kokie rūstūs sar- 
gybiniai. Tada Ausinukas suprato, kas jam nutiko, ir gailiai 
pravirko. Užmigęs jis įsmuko į medvilnės ryšulį, 0 varovai 
nepastebėję sukrovė ryšulius ant kupranugarių ir kartu su 
medvilne išgabeno jį į tolimus kraštus. Ausinukas verkė, o 
kupranugariai lingavo sau ir lingavo, žvangčiodami skamba- 
lėliais. Jie ėjo senu karavanų keliu į tolimąjį Kokandą ir vis 
toliau ir toliau nuo namų nešė berniuką. 

Galiausiai vienas varovas išgirdo, kad kažkas ciepsi jo 
ryšuly. Jis apsidairė ir pamatė Ausinuką. 

— Iš kur tu, vaikeli? — šūktelėjo varovas.— Kuriems ga- 
lams čia prikibai prie mūsų? Juk tave ir paukščiai užkapos, 
kupranugariai sumindys! Kur dėsies be tėvo, be motinos! 

Ausinukas ir pats suprato, kad. blogai. Jau norėjo dar gar- 
siau pravirkti, tik staiga išgirdo švelnų balsą: 

— Aš atstosiu mažyčiui ir tėvą, ir motiną! — Ir kažkieno 
didelė stipri ranka atsargiai pakėlė berniuką. Ausinukas žvilg- 
telėjo ir pamatė baltą barzdą — tokią baltą kaip ir jo tėvo. 
Pamatė meilias akis — tokias pat kaip ir jo motinos. O nuo 
tų akių per visą veidą lyg saulės spinduliai bėgo smulkios 
geros raukšlelės. Ausinukas iškart pažino dainių Salichą. Se- 
nelis išsitraukė iš chalato kišenės šilkinę skepetaitę, atsargiai 
nušluostė berniukui ašaras ir tarė: 

— Neverk, mažyti. Nedera vyrui verkti! Savo krepšyje 
įruošiu tau kibitką, nuo karštos saulės pridengsiu barzda, nuo 
šaltų vėjų paslėpsiu vatinio chalato rankovėj, o valgyt mums 
abiem nedaug reikia. 

— Ak seneli Salichail — atsakė Ausinukas,— žinau, kad 
man nebus blogai su tavim, bet aš todėl verkiu, kad iš- 
keliavau iš namų neatsisveikinęs nei su tėvu, nei su motina.. 
Jie dabar sielosis, galvos, kad aš kur žuvau, o jeigu sužinos, 
kad neatsiklausęs leidausi į tolimus kraštus — palaikys labai 
nedėkingu. 

Senasis dainius nusišypsojo ir tarė: 

— Labai gerai, mano vaikeli, kad myli savo artimuosius 
ir Iūpinies jais, kaip ir jie tavim. Bet argi dabar čia ką ašaros 
gelbės? Neverk, aš žinau, kaip tau padėti. Štai netrukus dy- 
kumoj pakils vėjas, tu jam' pašnabždėk, pasiųsk sveikinimus 
savo geriesiems tėveliams, ir vėjas nuneš tavo žodžius ligi 
namų. 

Taip patarė senas dainius, o karavanas traukė sau toliau. 
Tyliai žvangčiojo skambalėliai, kupranugariai lėta žingine lin- 
gavo paskui baltą karavano lydėtojo asilėną... 

Rodos, ką tik čia buvo karavanas, ir nėr jo nė žymės. Net 
pėdsakus užklojo karštos dykumų dulkės. 

* * * 


Liūdni sutiko šį rytą senelis su senele. 
Jau buvo po vidurdienio, o Ausinukas vis negrįžo. 
Senelė dainavo: 


Kurgi tu, sūneli, 
Apsukrus vaikeli, 
Kurgi, mūs saulele? 


Senelis dūsavo ir taip pat dainavo: 


Kurgi tu, sūneli, 
Kur tu, šaunusis mūs ereli? 


Paskui senelė pravirko: | 

— Gerai žmonės sako, kad vaikai ir už medų saldesni. Štai 
dingo mūsų Ausinukas, ir man niekas nebemiela. 

Senelis nieko neatsakė. 

Tylėjo. Iš sielvarto žodžio negalėjo ištarti. 

Susikibo senelis su senele rankomis ir išėjo į dykumą. Su- 
stojo aūlo pakrašty ir žiūrėjo į beribę juodųjų smėlynų jūrą. 
Niekur nieko. O saulė jau arti laidos. 

Tik staiga kažkas tyliai sušvilpiniavo. Tai įkaitusios smil- 
tys nuo vakaro vėsos. Ir kartu su šia pratisa smilčių daina 
lyg kažkieno tolimas atodūsis dvelktelėjo į juos vėjas. Jis 
peštelėjo seneliui barzdą, pažaidė senelės skarele, ir dykumų 
dainoj jie išgirdo pažįstamą balsą. 

— Tėveli, motute! Laukit manęs! Nesirūpinkit!i Aš greit 
grįšiu. Ir dovanų parnešiu. Tau, tėveli,— šilkinį chalatą iš 
„Kokando, o tau, mama,— raštuotą indišką šaliką. Tik pasi- 
dairysiu, kas margame pasauly dedasi... 

Taip sušiureno vėjas ir nuskriejo į Karakumų smėlynus, 
o kartu ir Ausinuko balsas nutolo, ištirpo... 

Senelis su senele jau nebeverkė. 

Šypsodamiesi jie parėjo namo ir laukia, kada sugrįš Ausi- 
nukas, grįš dar sumanesnis ir stipresnis, mokytas, pašisėmęs 
gyvenimo išminties. 

Senelė tarė: 

— Žinoma, kad grįš vaikelis. Daug gražių vietų pasauly, 
daug turtingų kraštų, bet žmogui nieko nėra brangesnio už 
gimtą šalį. 

Ir mes taip sakom: Ausinukas sugrįš. 

Ilgai keliavo ši pasaka, bet ir ji jau pargrįžo namo. Kas 
klausėsi, tam ačiū, o kas nesiklausė — kitą kartą išgirs. 

